
CAPVT I. 
AVTORIS DESCENSVS AD INFEROS. 


Anno 1664, postquam in Academia Hafniensi vtroque examine 
defunctus eram, et Characterem, qui dicitur Laudabilis, suffragiis 
Tribunalium, tam Philosophorum, quam Theologorum, emerueram, 
reditui in patriam me accingo, nauemque Bergas Noruegiae ituram 
conscendo, niueis vtriusque Facultatis calculis monstrabilis, at aeris 
inops. Commune mihi fatum cum caeteris Noruegiae Studiosis erat, qui a 
bonarum artium mercatura deplumes in patriam redire solent. 
|Ferentibus ventis vsi, post prosperam sextidui nauigationem portum 
Bergensem intrauimus. Ita redditus patriae, doctior quidem, sed non 
ditior, sumptibus eorum, qui necessitudine mihi iuncti erant, subleuatus 
aliquandiu, precariam, licet non plane desidem atque inertem vitam egi. 
Nam, vt Physicum, cui initiatus eram, studium experimentis illustrarem, 
indolemque terrae ac montium viscera explorarem, omnes prouinciae 
angulos solicite perreptabam. Nulla tam ardua erat rupes, quam non 
scandere, nulla tam praeceps et immanis cauerna, in quam non 
descendere conabar, visurus, ecquod curiosum ac Physici examine 
dignum forte reperirem. Permulta enim in patria nostra, non oculis modo, 
sed ne auribus quidem nouimus, quae si tulisset Gallia, Italia, Germania, 
aliaue quaelibet miraculorum ferax commendatrixque terra, audita, 
perlecta lustrataque haberemus. Inter ea, quae notatu maxime mihi visa 
sunt digna, erat spelunca magno praeceps hiatu in cacumine montis, 
quem indigenae vocant Flóien. Cumque os eiusdem speluncae leuem ac 
haud in|gratam per interualla emittat auram, sed ita, vt crebris quasi 
singultibus fauces modo laxare, modo includere videatur, literati 
Bergenses, in primis celeberrimus Abelinus, et Conrector Scholae Mag. 
Eduardus, Astronomiae ac Physices apprime gnarus, rem credebant 
exercitationibus philosophicis dignissimam, saepeque populares, cum ipsi 
prae senio nequirent, stimulauerant ad indolem istius cauernae penitius 
inspiciendam; maxime cum statis veluti vicibus, ad exemplum respirantis 


hominis, retractam cum impetu regereret animam. Stimulatus ego qua 
sermonibus horum, qua proprio ingenio, descensum in hanc cauernam 
meditabar, mentemque meam quibusdam ex amicis indicabam. Sed his 
consilium valde displicebat, dicentibus, inceptionem esse stulti ac 
desperati hominis. At impetum his monitis non flectere, nedum frangere 
poterant, et quae sufflaminare ardorem deberent, aegro animo faces 
subiiciebant: Ad quoduis enim discrimen subeundum, acerrimum istud, 
quo in res naturales detegendas ducebar, studium excitabat, et sponte 
currenti calcaria addebant rerum |domesticarum angustiae. Nam 
exhaustae erant facultates, et durum ac molestum mihi videbatur, aliena 
diutius quadra viuere in patria, vbi omni emergendi spe incisa, ad 
perpetuam mendicitatem me damnatum intuebar, omneque ad honores 
et emolumenta obseptum iter, nisi audaci aliquo facinore nobilitarer. 
Obfirmato igitur animo, et praeparatis huic expeditioni necessariis, die 
quodam Iouis, cum serenum atque impluuium esset coelum, egredior 
ciuitate paulo post diluculum, quo, rebus peractis, saluo adhuc die, redire 
in vrbem liceret; Quippe rerum futurarum nescius praeuidere non 
poteram, quod alter ego Phaéthon 


Voluerer in praeceps, longoque per aéra tractu 


in alium orbem detrusus, non nisi post decem annorum errores patriam 
et amicos reuisurus essem. 

Suscepta est haec expeditio Anno 1665 Coss. Berg. Iohanne Munthe et 
Laurentio Seuerini, Senatoribus, Christierno Bertholdi et Laurentio 
Sandio] 5, scandio A; Scandio SS (vide comm.). Euntem comitabantur quatuor 
mercenarii, qui funes et harpagones, quibus descendenti erat opus, 
[secum ducebant. Recta tendimus ad Sanduicum, per quem 
commodissime in montem ascenditur. Enixi in cacumen, postquam 
peruenimus in locum, vbi fatalis erat cauerna, fessi molesto itinere, 
paulisper ibi consedimus, ientaculum sumpturi. Tunc animus, quasi 
instantis mali praesagiens, compauescere mihi primum coepit. Igitur 
conuersus ad comites, ecquis, rogo, aleam hanc prior subire velit? nemine 
vero respondente, impetus languescens ex integro recaluit: funem aptari 
iubeo, itinerique ita paratus animam Deo commendo. Iam in cauernam 
demittendus comites docebam, quid porro faciendum: pergerent scilicet 
remittere funem, donec vociferantem me audirent, quo signo dato, restem 
intenderent, ac vociferari perseuerantem ex antro subito retraherent. Ipse 


[y 


IN 


dextra tenebam harpagonem, quo mihi opus erat, vt, si qua in descensu 
occurrerent obstacula, remouerem, et medium inter vtrumque cauernae 
latus corpus suspensum seruarem. At vix ad altitudinem decem vel 
duodecim cubitorum descenderam, cum rumpitur restis. Malum hoc mihi 
innotuit |e subsequenti mercenariorum clamore et vlulatu, qui tamen 
mox euanuit. Nam mira celeritate in profundum rapior, et tanquam alter 
Pluto, nisi quod harpago mihi pro sceptro esset, 


Labor, et icta viam tellus ad tartara fecit. 


Circiter horae quadrantem, quantum in ista animi perturbatione coniicere 
licuit, in spissa caligine et perpetua nocte versatus eram, cum tandem 
tenue quoddam lumen, crepusculi instar, emicuerit, et mox lucidum et 
serenum coelum apparuerit. Stulte igitur credebam, aut a repercussione 
aéris subterranei, aut vi contrarii venti me reiectum, cauernamque istam 
spiritus sui reciprocatione in terram me reuomuisse. At neque sol, quem 
tunc conspicabar, nec coelum, nec reliqua sidera nota mihi erant 
phaenomena, cum coeli nostri sideribus ista, quae iam videbam, essent 
minora. Credebam igitur, aut totam noui istius coeli machinam in sola 
cerebri imaginatione, e capitis vertigine excitata, consistere, aut fingebam 
me mortuum ad sedes beatorum ferri. At vltimam hanc opinionem mox 
|ridebam, cum me ipsum intuerer harpagone munitum, et longum funis 
syrma trahentem, satis gnarus, reste ac harpagone non opus esse in 
paradisum eunti, nec coelitibus placere posse ornatum, quo ad exemplum 
Titanum Olympum vi expugnare, et superos inde deturbare velle viderer. 
Tandem, re serio pensitata, iudicabam, delatum me fuisse in coelum 
subterraneum, ac veras esse eorum coniecturas, qui concauam statuunt 
terram, et intra crustas illius alium contineri orbem nostro minorem, 
aliudque coelum sole, sideribus ac planetis minoribus interstinctum. Et 
docuit euentus, acu me rem tetigisse. 

Impetus iste, quo praeceps ferebar, diu iam durauerat, cum tandem 
sentirem, paulatim languescere, prout propius accederem planetae, seu 
coelesti cuidam corpori, quod primum in descensu obuium habui. Idem 
planeta in tantum sensim excreuit, vt tandem per densiorem quandam 
atmosphaeram, qua cinctus erat, montes, valles et maria internoscere 
haud difficulter possem; 


— — Sicut auis, quae circum litora, circum 


Piscosos scopulos humilis volat aequora iuxta, 
Haud aliter terras inter coelumque volabam. 


Tunc animaduertebam, non modo suspensum me in aura coelesti natare, 
sed et cursum, qui adhuc perpendicularis fuerat, in circularem abire. Hinc 
stetere mihi comae; nam verebar, ne in planetam vel satellitem proximi 
planetae transformarer, aeterna vertigine circumagendus. At, cum 
reputarem, dignitatem meam hac metamorphosi nil detrimenti capturam, 
corpusque coeleste, seu satellitem coelestis corporis pari saltem passu 
ambulaturum cum famelico Philosophiae Studioso: animum resumo, 
maxime cum beneficio aurae purioris et coelestis, in qua natabam, neque 
fame neque siti premi me sentirem. Attamen, cum ad animum reuocarem, 
in loculis meis esse panem (Bergenses vocant Bolken, qui figurae oualis 
vel potius oblongae solet esse) statui e loculis eundem depromere, et 
periculum facere, ecquid in isto rerum statu palato arrideret. Sed primo 
statim |morsu nauseam mihi moturum omne terrestre alimentum 
deprehendens, tanquam rem plane inutilem abieci. At excussus panis non 
modo suspensus in aethere stetit, sed mirabile dictu, circulum minorem 
circa me describere coepit. Et innotuerunt mihi exinde verae motus leges, 
quae efficiunt, vt omnia corpora in aequilibrio posita motum circularem 
sortiantur. Hinc qui tanquam fortunae ludibrium me nuper 
deploraueram, fastu tumescere coepi, intuens me ipsum non solum 
tanquam simplicem planetam, sed et talem, qui perpetuo stipatus foret 
satellite, adeo vt inter sidera maiora aut primi ordinis planetas 
quodammodo referri possem. Et vt impotentiam meam fatear, tantus tunc 
animum fastus incessit, vt, si obuios habuissem omnes simul Consules ac 
Senatores Bergenses, cum supercilio eosdem excepissem, tanquam 
atomos adspexissem, indignosque iudicassem, quos salutarem, aut quibus 
harpagonem meum subiicerem. 

Integrum fere triduum in isto statu permanebam. Nam, cum circa 
planetam mihi proximum absque intermissione vo |lutarer, noctes ac dies 
discriminare poteram, solem subterraneum iam orientem, iam rursus 
descendentem, et e conspectu meo abeuntem cernens, quamuis nullam, 
qualis apud nos, noctem sentirem. Cadente enim sole, lucidum apparuit 
ac purpureum vndique firmamentum, splendori lunae haud dissimile; id 
quod iudicabam esse intimam terrae subterraneae superficiem aut 
hemisphaerium, quod lumen istud a sole subterraneo, in centro huius 
orbis posito mutuabatur. Hypothesin hanc mihi fingebam studii Physicae 


coelestis non plane hospes. At, cum ista felicitate Diis me proximum 
crederem, meque vt nouum coeli sidus intuerer, vna cum satellite meo, 
quo cingebar, a proximi planetae Astronomis in catalogum stellarum 
inferendum: ecce! immane apparuit monstrum alatum, quod iam dextro, 
iam sinistro lateri meo, iam capiti et ceruici imminebat. Credebam primo 
intuitu esse vnum e duodecim signis coelestibus subterraneis, ac proinde 
optabam, si vera esset coniectura, Virginem fore, cum e toto duodecim 
signorum systemate solum istud signum (sc. Virgo) in ista |solitudine 
auxilii quid ac solatii afferre valeret. At, cum corpus istud mihi propius 
accederet, videbam toruum et immanem esse gryphum. Tanto tunc 
corripiebar terrore, vt oblitus mei ipsius et sidereae meae, ad quam nuper 
euectus eram, dignitatis, in isto animi aestu deprompserim testimonium 
meum Academicum, quod in loculis meis forte habebam, occurrenti 
ostensurus aduersario, examina mea Academica me sustinuisse, 
Studiosumque me esse, & quidem Baccalaureum, qui quemuis 
aggressorem extraneum exceptione fori repellere possem. At 
deferuescente primo aestu, cum ad me paulatim redirem, stoliditatem 
meam deridebam. Dubium adhuc erat, in quem finem gryphus iste me 
comitaretur, vtrum hostis esset, an amicus, aut quod verisimilius erat, an 
sola rei nouitate delectatus, propius accedendo oculos saltem pascere 
vellet. Nam adspectus corporis humani, in aere circumacti, harpagonem 
dextra tenentis, et longum post se funem caudae instar trahentis, 
phaenomenon erat, quod quoduis brutum animal in spectaculum sui 
allicere posset. Insolita ista |figura, quam tunc expressi, variis, vt postea 
audiui, sermonibus et coniecturis ansam dederat incolis globi, circa quem 
voluebar. Nam Philosophi ac Mathematici cometam me putarunt, funem 
pro cauda cometae capientes. Et erant, qui ex eodem insolito meteoro 
imminens aliquod malum, pestem, famem aut insignem aliquam 
catastrophen portendi iudicarunt. Nonnulli etiam vlterius progressi, 
corpus meum, quale e longinquo illis visum fuerat, accuratis penicillis 
delineauerant, adeo vt descriptus, definitus depictus & aeri incisus essem, 
antequam globum istum attigerim. Haec omnia non sine risu ac voluptate 
quadam audiui, cum in orbem hunc delatus linguam subterraneam 
didicissem. 

Notandum est, dari quoque repentina quaedam sidera, quae 
subterranei dicunt Sciscisi, (i. e.) crinita, quaeque describunt horrentia 
crine sanguineo, et comarum modo in vertice hispida, adeo vt in speciem 


barbae longae promineat iuba. Hinc non secus ac in orbe nostro inter 
prodigia coelestia referuntur. 

[Sed vt ad telam reuertar, gryphus iste eo viciniae iam peruenerat, vt 
alarum quassatione me infestaret, et tandem crus meum serrato vexare 
morsu non dubitaret, adeo vt manifeste patuerit, qua mente nouum 
hospitem venaretur. Hinc coepi pugnacissimum animal armata elidere 
manu, et harpagonem vtraque manu complexus, hostis audaciam 
compescui, fugae locum saepe circumspicere cogens, tandemque, cum 
pergeret me vellicare, post vnum vel alterum inanem ictum, harpagonem 
tanto impetu tergo alitis inter vtramque alam impegi, vt telum reuellere 
nequirem. Vulneratus ales] ales, A B; ales Elberling Kragelund, ales, ss horrendo edito 
stridore in globum praeceps corruit. Ego vero status iam siderei ac nouae 
dignitatis, quam variis casibus et periculis, vt vulgo fieri solet, expositam 
videbam, pertaesus 


Arbitrio volucris rapior, quaque impetus egit, 
Huc sine lege ruo, longoque per aéra tractu 
In terram feror, vt de coelo stella sereno, 

Etsi non cecidit, potuit cecidisse videri. 


|Et ita motus circularis, quem nuper descripseram, in perpendicularem 
denuo mutatur. 

Sic ingenti cum impetu per aduersa crassioris aéris verbera, cuius 
stridor aures percutiebat, diu tractus, tandem leui innoxioque] 5, innoxique A; 
innoxique SS (innoxioque commendat SS app.) CaSu in globum delabor vna cum alite, 
qui paulo post e vulnere obiit. Nox erat, quando in planetam istum 
delatus fui, id quod e sola absentia solis colligere poteram, non vero e 
tenebris; nam tantum luminis restabat, vt testimonium meum 
Academicum distincte legere possem. Oritur nocturnum istud lumen e 
firmamento siue crusta terrae inuersa, cuius hemisphaerium splendorem, 
qualem apud nos luna, reddit: hinc si solius luminis ratio habeatur, 
parum hic differunt noctes a diebus, nisi quod absit sol, et absentia 
eiusdem noctes reddat paulo frigidiores. 


CAPVT II. 
DESCENSVS IN PLANETAM NAZAR. 


Defunctus ita aria hac nauigatione, cum globum saluus et illaesus 
attigissem, (nam impetus, quo initio ferebatur gryphus, cum virium 
diminutione languerat) iacebam diu immobilis, exspectans, quid noui 
illucescente die mihi contingeret. Animaduertebam tunc pristinas 
infirmitates redire, opusque mihi esse tam somno quam cibo, adeo vt 
poenitudo me ceperit abiecti temere panis. Variis solicitudinibus fesso 
animo tandem altus sopor obrepsit. Stertueram, quantum coniicere mihi 
licuit, duas horas, cum horrendus boatus diu quietem turbans, tandem 
somnum penitus excussit. Dormientis animo variae ac mirae 
oberrauerant imagines. Videor in Noruegiam rediisse, ibique popularibus, 
quae vsu venerant, narrasse. Imaginor denique in Templo Fanoensi haud 
procul ab vrbe cantantem Diaconum Nicolaum Andreae audire, 
strido|remque vocis illius aures meas misere et more solito ferire. Igitur 
experrectus credebam, latratum istius viri somnum turbasse. Sed cum 
haud procul stantem viderem taurum, ex eiusdem boatu quietem 
abruptam conieci. Mox timidos oculos vndique circumferens, cum oriente 
sole, virides passim campos et foecundos videbam agros. Arbores quoque 
apparuere, sed (mirabile visu) mobiles erant, licet tanta esset aéris 
tranquillitas, vt ne leuissima quidem] quaedam A B; quidem Elberling, quidam SS 
(quidem commendat SS app.) pluma moueri loco posset. Cum mugiens taurus 
recta ad me tenderet, trepidus fugam circumspiciebam, ac in ista 
trepidatione arborem haud procul stantem conspicatus, eandem scandere 
conabar. Sed cum in eo essem, vocem illa edidit teneram, sed acutam et 
talem, qualis solet esse iracundae mulieris, moxque quasi palma 
excussissima colaphus mihi tanta vi inflictus est, vt vertigine correptus, 
pronus in terram caderem. Ictu hoc iam quasi fulmine percussus, ac 
terrore animam propediem agens, murmura vndique audiebam et 
strepitus, qualibus resonare solent macella aut mercatorum basilicae, 
quando ma |xime sunt frequentes. Postquam oculos aperiebam: 
conspicabar totam circa me syluam animatam, campumque arboribus 
arbusculisque obsitum, cum nuper vix sex vel septem apparuissent. Vix 
dici potest, quantas haec omnia in cerebro meo turbas excitauerint, et 
quantum his praestigiis animus commotus fuerit. Iam vigilem me 


somniare, iam spectris me vexari, et malis spiritibus obsideri, iam alia 
absurdiora mihi fingebam. Sed tempus mihi non datum est, automata 
haec eorundemque causas excutiendi; nam aduolans mox alia arbor 
ramum demittit, cuius extremitas sex gemmis, tanquam totidem digitis, 
munita erat. His iacentem me sustulit, ac vociferantem abstraxit, 
comitantibus innumeris diuersi generis diuersaeque magnitudinis 
arboribus, quae sonos ac murmura edebant, articulata quidem, sed 
auribus meis peregrina, adeo, vt nihil praeter verba haec, Pikel Emi, cum 
saepius eadem iterata fuerint, retinere memoria potuerim. Audiui mox 
per verba haec intelligi simiam insolitae figurae: quippe e corporis mei 
forma et cultu coniiciebant, me simiam esse, quamuis specie non|nihil 
distinctam a Cercopithecis, quos haec terra alit. Alii pro incola firmamenti 
me ceperunt] coeperunt A B; ceperunt Elberling , quem alitem per aerem huc 
asportasse credebant; id quod olim vsu venisse, annales huius globi 
testantur. Sed haec non nisi post aliquot mensium intercapedinem, et 
postquam linguam subterraneam edoctus fueram, didici. Nam in 
praesenti rerum statu prae metu et mentis perturbatione mei ipsius 
oblitus eram, nec capere poteram, quid de viuis et loquacibus arboribus 
statuendum, nec quorsum euaderet processio haec, quae lente et 
compositis gradibus fiebat. Voces tamen et murmura, quibus vndique 
personabant campi, iram et indignationem quandam indicabant; et sane 
non sine graui causa iram in me conceperant. Arbor enim ista, quam 
taurum fugiens scandere volebam, vxor erat Praetoris, qui in proxima 
ciuitate ius dicebat, qualitasque personae laesae crimen aggrauauerat; 
nam non modo simplicem et plebeiae sortis mulierem, sed matronam 
primi ordinis visus sum voluisse palam subagitare; insolitum ac 
horrendum genti adeo modestae ac verecundae specta|culum. Tandem ad 
ciuitatem, quo captiuus ducebar, ventum est. Erat illa non minus superbis 
aedificiis, quam regionum, vicorum ac platearum concinno ordine et 
symmetria monstrabilis. Altae adeo conspicuaeque erant aedes, vt 
speciem turrium praeberent. Plateae ambulantibus plenae erant 
arboribus, quae demittendo ramos se inuicem in occursu consalutabant, 
quoque plures deprimerent ramos, eo maius erat reuerentiae ac 
submissionis argumentum. Ita, cum e conspicua quadam domo forte 
eodem tempore egrederetur quercus, ad visum illius demissis ramis 
plerisque retro cedebant caeterae arbores, vnde coniicere licuit, eandem 
supra sortem vulgarem esse. Et innotuit mox mihi vrbis esse Praetorem, 


et quidem eundem, cuius a me laesa dicebatur vxor. Rapior mox sublimis 
in eiusdem Praetoris aedes, vbi confestim a tergo meo obditur ianua, et 
fores oppessulantur, quocirca me tanquam pistrini candidatum intuebar. 
Metum hunc insigniter adaugebant positi extra fores, tanquam in 
excubiis, tres custodes; singuli sex securibus pro numero ramorum erant 
armati; nam quot rami erant, tot brachia, et quot gemmae, tot | digiti. 
Notabam in summitate ] summit te A (littera deest ) truncorum posita esse capita, 
humanis haud absimilia, et loco radicum binos conspicabar pedes, 
eosdemque admodum curtos, unde fit, vt testudineo gradu incedant 
planetae huius incolae. Hinc, si solutus fuissem, facile mihi foret, manus 
illarum effugere, cum pernicitate pedum praestantior prae illis volare 
viderer. 

Vt breui me expediam, perspicue iam videbam, arbores has incolas 
esse huius globi, et ratione easdem esse praeditas, mirabarque varietatem 
istam, qua natura in animantium formatione delectatur. Arbores hae 
nostras proceritate non exaequant, quippe iustam hominis staturam vix 
excedunt pleraeque; quaedam minores erant; flores diceres aut plantas; et 
has coniiciebam esse infantes. Mirum est, in quosnam cogitationum 
labyrinthos phaenomena ista me deduxerint, quot suspiria mihi 
expresserint, quantumque carissimae tunc patriae desiderium subierit. 
Nam, quamuis istae arbores visae mihi sint sociabiles, linguae beneficio 
vtentes, ac specie quadam rationis praeditae, adeo, vt ad animantia 
rationalia quodammodo |referri possent, dubitabam tamen, comparari 
posse cum hominibus; negabam iustitiam, clementiam, aliasque virtutes 
morales inter easdem locum habere. His cogitationum turbis collisus, 
viscera mea moueri sentiebam, et e fontibus oculorum torrentes 
lacrimarum defluentes faciem inundabant. Sed cum dolori ita indulserim, 
et in fletus me muliebres coniecerim, intrant cubiculum custodes corporis 
mei, quos respectu securium tanquam lictores intuebar. His praeeuntibus 
ducor per vrbem ad perspicuam quandam domum, in vmbilico fori 
positam. Visus mihi tunc sum Dictatoriam dignitatem adeptus, et Consule 
Romano maior; nam non nisi duodecim secures in comitatu consulum 
erant, cum ego octodecim stipatus procederem. Valuis aedium, ad quas 
ferebar, caelata stabat Iustitia] iustitia A B; Iustitia Elberling, iustitia Ss , 1n formam 
arboris efficta, bilancem ramo tenens. Imago eadem erat filo] 4. fiio 7 
virginali, adspectu vehementi, luminibus oculorum acribus, neque 
humilis, neque atrocis, sed reuerendae cuiusdam tristitiae dignitate 


spectabilis. Hinc senaculum esse mihi liquido patuit. Introductus in 
curiam, cuius strata tessel|lati operis marmore interstincta nitebant, 
aureo ibi sedili tanquam tribunali sublimem vidi arborem, cum bis senis 
assessoribus, qui a dextra et sinistra Praesidis, ordine concinno, ac 
totidem subselliis assidebant. Praeses palma erat mediocris staturae, sed 
inter caeteros iudices ob foliorum varietatem, quae diuersis coloribus 
erant tincta, notabilis. Vtrumque latus cingebant apparitores numero 
viginti quatuor, quorum singuli sex securibus armati stabant. Horrendum 
oculis meis spectaculum! cum ex ista armatura sanguinariam hanc 
gentem ominarer. 

Ad introitum meum consurgentes senatores excelsos ad aethera 
extendebant ramos, quo religionis exercitio defuncti, denuo consederunt. 
Sedentibus cunctis, ante cancellos ego sistor inter duas medius arbores, 
quarum trunci pelle ouina erant obducti. Credebam esse aduocatos, et 
reuera tales erant. Antequam causas dicere coeperunt, centonibus 
quibusdam atrati coloris obuoluitur caput Praesidis. Mox actor breuem 
habuit orationem, quam ter repetiuit; responditque pari breuitate rei 
defensor. Actiones |eorum subsecutum est semihorae silentium. Tunc 
adempto, quo tectus erat, velamine, exsurgit Praeses, sublatisque denuo 
ad sidera ramis, verba quaedam decenter enunciauit, quibus sententiam 
meam contineri iudicabam. Nam finito sermone, dimissus ad vetus 
ergastulum reducor, vnde tanquam e cella promptuaria ad flagrum me 
mox depromendum ominabar. Solus ibi relictus, cunctis quae acciderant 
ad animum reuocatis, ridebam stultitiam huius gentis; nam visa mihi est 
potius histrioniam egisse, quam iustitiam exercuisse, omniaque, quae 
videram, gestus, ornatus, modus procedendi etc. ludicris spectaculis ac 
pantomimorum scenis, quam graui Themidos tribunali apparebant 
digniora. Felicitatem tunc orbis nostri praedicabam, et praestantiam 
Europaeorum prae caeteris hominibus. At, quamuis stuporem et 
stoliditatem gentis huius subterraneae damnarem; coactus tamen simul 
eram fateri, a brutis animantibus debere distingui. Nam nitor ciuitatis, 
symmetria aedificiorum, et alia manifeste indicabant, ratione non 
destitutas esse has arbores, nec artium, |inprimis mechanices, prorsus 
esse rudes. Sed putabam, hoc solo virtutem ac] 4. a» » praestantiam omnem 
absolui. 

Dum ita tacitus mecum loquebar, intrat arbor, sistrum manu tenens. 
Eadem, diffibulato meo pectore, ac nudato altero brachio, mediam mihi 


venam scite admodum pertudit. Postquam sanguinis, quantum sat 
videbatur, elicuerat, brachium non minori ] A 2; minore Eiberiing ss dexteritate 
obligabat. Ita officio functa, inspecto solicite sanguine, tacita ac velut 
admiratione satura digreditur. Haec omnia confirmabant opinionem, 
quam de stoliditate huius gentis mihi finxeram. At, quam primum 
linguam subterraneam edoctus essem, et explicata mihi cuncta fuissent, 
contemptus in admirationem vertitur] A, veritur 5 . Processus hic forensis, 
quem temere damnaueram, ita mihi exponitur. E forma corporis mei 
iudicauerant, me esse incolam firmamenti. Visus fueram honestam et 
primi ordinis matronam velle violare. Ob crimen hoc in forum reus 
tractus fueram. Aduocatorum alter culpam exaggerauerat, supplicium 
lege debitum poscens; alter vero non poenam deprecatus erat, sed 
[dilationem supplicii suaserat, donec innotuerit, quis, qualis et cuias 
essem, vtrum brutum, an animal] 4, anima rationale. Porro ramorum 
extensionem didici esse actum religionis ordinarium, antequam res 
diiudicaretur. Aduocati ouina tecti erant pelle, vt memores essent 
innocentiae et integritatis in partibus obeundis. Et reuera probi hic omnes 
ac integri sunt, id quod monstrat, in republica bene constituta dari posse 
probos ac honestos causidicos. Seuerae adeo in praeuaricatores latae sunt 
leges, vt nec sycophantiis, nec fucis vllum mantellum sit obuium; nec 
deprecatio perfidiis, nec maledictis sit fuga, nec confidentiae vsquam 
hospitium sit, nec diuerticulum dolis. Verborum trina repetitio fieri 
solebat ob tarditatem perceptionis, qua ab aliis gentibus distinguebantur 
huius terrae incolae; nam paucis datum erat intelligere, quod obiter 
legerant, aut percipere, quod semel tantum audiuerant. Qui statim rem 
capiebant, vi iudicandi credebantur destituti, ideoque raro hi ad magna ac 
momentosa munera admittebantur. Experientia quippe didicerant, 
fluctuasse rempublicam in ma|nibus eorum, qui promptissimae sunt 
perceptionis, ac qui vulgo magna ingenia dicuntur; tardos vero, ac per 
contemptum hebetes dictos, composuisse, quae primi turbauerant. 
Paradoxa haec omnia erant, licet serio ponderanti non plane absurda mihi 
sint visa. Maximam vero admirationem mouebat historia Praesidis: nam 
virgo erat, indigena huius loci, et a Principe constituta Kaki, seu 
supremus in ciuitate iudex. Apud hanc gentem enim nullum in 
distributione officiorum obseruatur sexus discrimen, sed habito delectu, 
reipublicae negotia dignissimis conferuntur. Vt rite de vniuscuiusque 
profectu ac dotibus animi iudicetur, instituta sunt seminaria, quorum 


ephori siue directores dicebantur Karatti] A. Karratti B (vox ista proprie 
denotat examinatores siue scrutatores). Eorum officium erat, profectum 
et vires vniuscuiusque examinare, indolem iuuentutis penitius inspicere, 
habitoque examine, principi quotannis exhibere indicem eorum, qui ad 
munera publica essent admittendi, simulque ostendere, qua in re 
vnusquisque patriae maxime vsui esse posset. Accepto isto cata|logo, 
Princeps nomina candidatorum libro inferri iussit, quo in memoria et 
tanquam ante oculos haberet, quos ad vacantia munera admoueret. 
Praedicta virgo splendidum ante quatuor annos a Karattis obtinuerat 
testimonium, eoque nomine a principe constituta erat Praeses Senatus 
huius vrbis, in qua nata erat. Sancta et constans est huius moris 
obseruantia apud Potuanos, cum credant, optime iis perspectum esse 
statum loci, qui in eodem nati sunt et educati. Palmka (id nomen huic 
virgini erat) summa cum laude triennii spatio spartam hanc ornauerat, 
habitaque fuit prudentissima totius ciuitatis arbor. Nam tanta illi erat 
perceptionis tarditas, vt rem, nisi ter vel quater repetita esset, aegre 
perciperet. At, quod semel percepit, penitus perspexit, tantoque iudicio 
quaeuis problemata discussit, vt effata eiusdem totidem oracula habita 
fuerint. 


Nouit enim iustum gemina suspendere lance 
Ancipitis librae, rectum discreuit, vbi inter 
Curua subit, vel cum fallit pede regula raro. 


|Hinc nulla ab ea quadriennii spatio dicta fuit sententia, quae non a 
summo Tribunali Potuano confirmata et encomiis ornata esset. Igitur 
institutum istud in fauorem sexus sequioris, quod primo intuitu 
damnaueram, non plane absonum curatius examinanti visum est. 
Cogitabam mecum, quid, si vxor Praetoris nostri Bergensis loco mariti ius 
diceret? quid, si aduocati Seuerini filia, eloquentia ac praeclaris animi 
dotibus ornata virgo, pro stupido parente causas in foro ageret? 
iurisprudentia nostra parum inde detrimenti caperet, et forsitan Themis 
toties non vapularet. Cogitabam porro, quoniam in foris Europaeis causae 
celeriter adeo iudicantur, sententias istas extemporales ac praecoces, si 
seueriori examini subiicerentur, notas censorias ] 4, censoris B; censoris Elberling 
Kragelund nOn effugituras. Vt pergam reliqua explicare: venae sectionis 
rationem hanc audiui. Si quis criminis conuictus sit, pro flagris, 
membrorum mutilatione aut capitali supplicio ad venae sectionem 


damnatur, quo pateat, vtrum e malitia, an sanguinis aut humorum vitio 
deriuandum sit crimen, et an tali operatione corrigi queat, adeo, |vt 
tribunalia haec ad emendationem potius quam ad poenam spectent. 
Emendatio tamen haec poenam quodammodo complectebatur, quoniam 
nota quaedam ignominiae erat, ex iudicis sententia hanc operationem 
subire. Si quis iterum laberetur, indignus ciuitate iudicatus, ad 
firmamentum, vbi omnes absque discrimine recipiebantur, solebat 
relegari. At de exilio isto, eiusdemque indole, plura mox dicenda. Quod 
vero chirurgus iste, qui venam mihi mediam aperuit, ad visum sanguinis 
mox obstupuerit, causa haec erat, quod incolae huius globi, loco 
sanguinis, liquidum et candidum habeant succum, per venas fluentem, 
qui, quo est candidior, eo maior sanctitatis nota. 

Haec omnia linguam subterraneam edocto penitius innotuerunt, quo 
facto clementius iudicium ferre coeperam de gente ista, quam temere 
nimis damnaueram. At, quamuis stupidas et stolidas has arbores primo 
intuitu iudicaueram, animaduerteram tamen mox non omni humanitate 
esse destitutas, ac proinde nullum mihi esse periculum vitae; in qua spe 
confirmabar, cum viderem, bis quouis die ali| menta mihi afferri. Cibus 
vulgo constabat e fructibus, herbis ac leguminibus; potus erat liquidus 
succus, quo nil dulce magis ac saporum. 

Praetor iste, in cuius custodia eram, Principi siue Dynastae, haud 
procul ab hac ciuitate degenti, mox indicabat, in manus suas casu 
incidisse animal quoddam rationale, sed insolitae figurae. Rei nouitate 
motus Princeps, in lingua me erudiri, et deinde ad aulam suam mitti 
iubet. Datus hinc mihi fuit Magister linguae, sub cuius institutione 
semestri spatio tantum profeci, vt cum incolis satis expedite fabularer. 
Postquam in lingua subterranea tyrocinii rudimenta deposueram, 
adfertur ab aula nouum mandatum de vlteriore mea institutione, 
iubeorque seminario vrbis initiari, vt a Karattis eiusdem siue 
examinatoribus perspicerentur vires ingenii mei, et in quo disciplinae 
genere maximam spem promitterem. Haec omnia solicite exsequuntur; 
sed dum in stadio hoc eram, non corporis mei minor cura habebatur 
quam animi, et soliciti inprimis erant, vt ad similitudinem arboris, 
quantum fieri licuit, formarer; quem in |finem ramos quosdam adscititios 
corpori aptabant. 

Dum haec aguntur, hospes meus redeuntem quauis vespera e 
seminario, variis sermonibus ac quaestionibus exercebat. Audiuit summa 

cum animi voluptate me de iis, quae in subterraneo hoc itinere vsu 
venerant, dissertantem; maxime vero obstupuit ad descriptionem terrae 
nostrae, et immensi, quo cincta erat, coeli, innumeris sideribus 
interstincti. Horum omnium attentus auidusque erat auditor; at erubuit 
non nihil ad ea, quae narrabam de arboribus nostri orbis, quae 
inanimatae, immobiles, ac radicibus terrae stent fixae, ac tandem non 
sine indignatione me intuebatur, cum testarer, arbores nostras caesas 
calefaciendis fornacibus et cibis coquendis inseruire. Attamen re serio 
pensitata, paulatim ira detumuit, protensisque versus coelum quinque 
ramis, (nam totidem illi erant) iudicia Creatoris, cuius sint variae occultae 
rationes, est miratus: attente porro audiuit alia narrantem. Vxor illius, 
quae adhuc praesentiam meam auersata fuerat, cum veram, ob quam in 
iudicium tractus eram |causam] 4. casam 2 didicisset, ac specie me arboris, 
quam in orbe nostro scandere solemus, deceptum, abiecta omni 
suspicione, in gratiam mecum rediit. At ego, ne inter initia coeuntis 
gratiae recentem cicatricem rescinderem, non nisi praesente ac iubente 
marito, sermones cum illa miscui. 


CAPVT III. 
DESCRIPTIO VRBIS KEBAE. 


Interea, dum in cursu hoc tyrocinii eram, per vrbem me circumduxit 
hospes meus, vt monstraret, quicquid maxime curiosum ac spectabile 
erat. Ambulauimus absque impedimento, ac, quod maxime mirabar, sine 
vllo incolarum accursu; aliter ac apud nos fieri solet, vbi ad omne, quod 
insolitum est, cateruatim aduolant homines, vt curiosos pascant oculos. 
Nam incolae huius planetae nouitatis parum auidi solida tantum 
sectantur. Ciuitati huic nomen est Keba, quae inter vrbes Principatus 
Potuani secundum locum te|net. Incolae graues adeo sunt ac prudentes, 
vt quot ciues, tot Senatores diceres. Honestissimum ibi est senectutis 
domicilium; nusquam enim tantum tribuitur aetati, nusquam senectus est 
honoratior, cuius non in sententia sola, sed et nutu residet auctoritas. 
Mirabar gentem adeo modestam ac sobriam certaminibus ludicris, 
comoediis ac spectaculis delectari; nam haec grauitati eiusdem parum 

conuenire videbantur. Id quod animaduertens hospes: per totum, ait, 
hunc Principatum seria ac nugae per vices nos partiuntur, 


Saturnumque grauem nostro Ioue frangimus vna. 


Inter alia enim huius Principatus egregia instituta erat permissio 
voluptatum innocuarum, quibus roborari creditur animus, et ad molesta 
obeunda munera reddi idoneus, quibusque dissipari putantur atrae istae 
nubes, ac melancholici affectus, tot turbarum, seditionum ac prauorum 
consiliorum fontes. Hac ratione ducti grauiora opera lusibus iocisque 
distinguunt, seueritatem tamen comitatemque ita miscentes, ne illa in 
tristitiam, haec in petu|lantiam degeneret. At non sine indignatione 
animaduertebam, inter spectacula et ludos scenicos numerari exercitia 
disputatoria. Namque statis anni temporibus, factis sponsionibus, et certo 
vincentibus statuto praemio, disputatores tanquam gladiatorum paria 
committebantur, eisdem fere legibus, quibus certamina apud nos fiunt 
inter gallos gallinaceos aut animalia aeque ferocia. Hinc diuitibus mos 
erat, alere disputatores, quemadmodum in orbe nostro canes venaticos, 
eosdemque in arte disputandi siue dialectica erudire, vt idonei et loquaces 
redderentur ad stata, quae quotannis fierent, certamina. Ita ciuis quidam 
opulentus, nomine Henochi, triennii spatio magnas opes, scilicet 4000 
Ricatu cumulauerat e tropaeis vnius, quem hunc in finem alebat, 
disputatoris, et haud semel immodicae summae domino eiusdem oblatae 
fuerant ab iis, qui ex eiusmodi exercitiis quaestus facere solebant; sed 
adhuc vendere nolebat thesaurum, vnde tot illi quotannis erant reditus. 
Mira ille linguae volubilitate pollens diruebat, aedificabat, quadrata 
rotundis mutabat, syllogismorum ca|ptionumque dialecticarum laqueis 
strepebat, et vnumquemque opponentem distinguendo, subsumendo, et 
limitando eludere, ac ad silentium pro lubitu reducere callebat. Semel 
atque iterum spectaculis eiusmodi summa cum animi aegritudine interfui. 
Nam impium et indignum mihi videbatur, augusta adeo exercitia, quae 
ornare solent gymnasia nostra, in ludos scenicos transformari. Et cum ad 
animum reuocarem, ter me summo cum applausu publice disputasse, et 
lauream exinde emeruisse, a lacrimis vix temperare poteram. Caeterum 
non ipse magis actus, quam disputandi modus stomachum mihi mouebat. 
Conducti enim erant certi stimulatores, quos dicebant Cabalcos, qui, cum 
viderent impetum disputantium languescere, latera eorundem sistris 
quibusdam pungerent, vt denuo recalescerent, ac vires torpentes 

integrarent. Mitto alia, quorum meminisse pudet, et quae in gente adeo 
exculta damnabam. Praeter hos disputatores, quos Masbakos, siue 
altercantes, per ludibrium vocant subterranei, erant et alia certamina 
inter quadrupedia, tam fera, quam mansueta, et alites maxime feroces, 
quae |certo spectantibus pretio exhibebantur. Quaerebam ab hospite, qui 
fieri posset, vt gens, tanto iudicio praedita, ad ludos circenses reiiceret 
nobilia adeo exercitia, quibus facultas loquendi paratur, veritas detegitur, 
ingeniumque acuitur. Respondebat ille, certamina haec barbaris olim 
saeculis magni aestimata fuisse; sed cum experientia tandem edocti 
fuerint, veritatem disputando potius suffocari, iuuentutem procacem 
reddi, turbas inde enasci, et solidis studiis compedes iniici, ab Academiis 
ad circos haec exercitia transtulisse: et docuisse euentum, silentio, 
lectione, ac meditatione citius magisterium adipisci tyrones. Qua tamen 
responsione, quantumuis speciosa, non acquiescebam. In ciuitate hac erat 
Academia siue Gymnasium, vbi decenter ac summa grauitate docebantur 
artes liberaliores. Ab hospite meo in auditorium huius scholae introducor 
die quodam solenni, quo crearetur Madic, siue Philosophiae Doctor. 
Celebratus fuit actus absque vlla caeremonia, nisi quod Candidatus docte 
et eleganter de problemate quodam physico disseruerit; quo exercitio 
defunctus, a Praesidibus Gymnasii in album relatus est eorum |qui 
publice docendi iure gaudent. Rogitanti hospiti, ecquid actus iste mihi 
placuisset, respondebam, siccum nimis ac ieiunum prae nostris 
promotionibus mihi visum. Exponebam porro, qui apud nos creari 
soleant Magistri ac Doctores, nempe praeuiis speciminibus disputatoriis. 
Ad haec frontem ille contrahens, modum et indolem eiusmodi 
disputationum, et, qui a subterraneis differant, quaerit. Respondebam 
ego, vulgo fieri de rebus admodum doctis et curiosis, in primis de iis, quae 
spectant ad mores, linguas, et vestitus duarum veterum gentium, quae 
olim in Europa maxime floruerant; testabarque me trinis eruditis 
disputationibus commentatum in veteres earundem gentium crepidas. 
Hoc audito, tantum edidit cachinnum, vt tota domus inde exsonaret. 
Excitata ad strepitum hunc vxor illius aduolat, causam risus curiose 
sciscitans. At, tantam ego conceperam iram, vt respondere non dignarer; 
nam indignum mihi videbatur, res adeo graues ac serias cum risu ac 
ludibrio excipi. At a marito tandem id, quod rei erat, edocta, in risum non 
minorem erupit. Res |haec per totam breui vrbem disseminata, perpetuis 
sannis ansam dedit, et vxor Senatoris cuiusdam, in risum prona, 

narratione hac adeo commota fuit, vt ilia crebris cachinnis paene 
dissolueret. Et cum non ita multo post febri correpta moreretur, 
credebatur ex immoderato hoc risu, quo pulmonem nimis exagitauerat, 
morbum, qui fatalis illi erat, contraxisse. Sed de vera mortis causa non 
satis liquide constat; murmura tantum eiusmodi audiebantur. Erat alias 
praeclarae indolis matrona, ac strenua materfamilias; nam septem illi 
erant rami, quod rarum in isto sexu. Hinc mortem illius aegre tulerunt 
omnes honestae arbores. Humo mandatur intempesta nocte extra vrbis 
pomoeria, iisdemque vestibus effertur, quibus mortua est inuenta. 
Cautum enim lege est, ne quis in vrbe sepeliatur, cum aérem ex effluuiis 
cadauerum putrescere credant. Cautum porro est, ne cum insigni 
comitatu ac splendido ornatu efferantur funera, vermium scilicet pabula 
mox futura. Quae omnia satis prudenter instituta mihi videbantur. 
Parentalia tamen haberi solent orationesque fune|bres, sed quae pura 
tantum hortamina sunt ad bene viuendum, quaeque mortalitatis 
imaginem ante oculos audientium ponunt. Adesse iubentur Censores, 
obseruaturi, an defunctorum praeter merita memoriam aut extenuent 
oratores, aut attollant. Hinc encomiorum parcissimi sunt oratores 
subterranei, cum poena immodice et praeter merita laudantibus sit 
statuta. Non ita multo post, cum tali parentationi interfuerim, quaerebam 
ab hospite de sorte et statu defuncti herois, cuius memoria celebrabatur. 
Respondit ille, agricolam fuisse, quem ad vrbem tendentem mors in 
itinere occupauerat. Hinc, qui nuper a subterraneis derisus fueram, meo 
more non minus effuse ridebam, telaque, quae in Europaeos vibrauerant 
hi, strenue retorsi. Eccur, aiebam, boues ac tauri, rusticorum socii, et 
commilitones, pro rostris etiam non laudantur? eandem, quam fossores 
terrae materiam orationi suppeditabunt, eodem ministerio fungentes. At 
a risu me temperare iubet hospes, docens, agricolas in his terris summo in 
honore haberi, ob nobilitatem ministerii, in quo occupantur, nullumque 
vitae genus hic honestius agricul|tura censeri. Hinc quiuis honestus 
rusticus, ac diligens paterfamilias, nutritor et patronus oppidanorum 
salutatur. Eo respectu fieri solet, vt agricolae, cum circa autumni initium, 
aut mense Palmae ad vrbem cum ingenti numero vehiculorum, frumento 
onustorum, tendunt, extra portas vrbis obuios habeant Magistratus vrbis, 
ac tubarum clangore, et symphoniae sono, ouantium ritu, in ciuitatem 
introducantur. Stupescebam ad hanc narrationem, ad animum reuocans 
sortem agricolarum nostrorum, sub foeda seruitute gementium, et 


quorum occupationes sordidas et illiberales iudicamus prae aliis artibus, 
quae ministrae sunt voluptatum, vt, coquorum, fartorum, 
vnguentariorum, saltatorum etc. Hospiti quidem hoc paulo post, sed sub 
fide silentii exposui, verens, ne nimis sinistra iudicia de genere humano 
ferrent subterranei. Silentium ille pollicitus, ad auditorium me, vbi 
habenda esset oratio funebris, secum duxit. Fateor, nil vnquam me 
solidius, veracius, et ab omni adulationis specie magis immune audiuisse: 
et visa mihi haec parentatio exemplar, ad quod omnes eiusmodi orationes 
exprimi deberent. Orator primo conspectum |dedit virtutum defuncti, 
moxque vitia ac infirmitates enumerauit, monendo auditores, vt ab hisce 
sibi cauerent. Redeuntibus ex auditorio obuius fit noxius quidam, tribus 
custodibus stipatus. Idem nuper ex iudicis sententia poenam brachii (ita 
vocant venae sectionem) subierat, iam vero in nosocomium vrbis 
publicum trudendus. Quaerenti damnationis causam, respondetur, 
eundem publice de qualitatibus ac essentia Dei disputasse; id quod 
prohibitum in his terris, vbi curiosae eiusmodi disputationes temerariae 
adeo ac stolidae censentur, vt in compositae mentis creaturas cadere 
nequeant. Solitum est igitur subtiles hos disputatores, tanquam insanos, 
post venae sectionem in ergastula publica compingere, donec delirare 
cessant. Hinc tacite mecum: "hei! quid de Theologis nostris hic fieret? 
quos quotidie de qualitate et attributis Numinis, de natura spirituum, et 
id genus aliis mysteriis rixantes cernimus. Qualis sors esset Metaphysicis 
nostris, qui transcendentalibus suis studiis superbientes, supra vulgus 
sapere, imo Diis se proximos credunt? Certe pro laureis, birretis, pileis 
|Doctoralibus, quibus in terris nostris decorantur, iter sibi panderent ad 
ergastula, aut nosocomiorum candidati fierent." 

Haec & alia, quae valde paradoxa mihi visa sunt, tempore tyrocinii 
notabam. Aderat tandem mandato Principis definitum tempus, quo e 
Gymnasio in aulam cum testimonio dimittendus essem. Splendida mihi 
encomia et niueos calculos pollicebar, fretus qua propriis virtutibus, cum 
linguam subterraneam exspectatione celerius didicissem, qua hospitis 
mei fauore, ac iudicum decantata integritate. Tandem traditum mihi est 
testimonium, quod prae gaudio tremens aperui, auidus laudes meas 
legendi, exindeque, qualis sors mea foret, noscendi. At lectio eiusdem in 
iram et desperationem me coniecit. Literae commendatitiae his verbis 
conceptae fuerunt: 

"Mandato Serenitatis vestrae obsequentes, instructum solicite in 
Gymnasio nostro dimittimus animal nuper ad nos ex alio orbe delatum, 
hominemque se nuncupans. Perspecto penitius eiusdem ingenio, ac 
moribus exploratis, |docilem satis ac promptissimae perceptionis 
offendimus, sed obliqui adeo iudicii, vt ob ingenium nimis praecox, vix ad 
creaturas rationales referri, nedum ad munus aliquod momentosum 
admitti queat. At, cum pernicitate pedum nobis omnibus sit praestantior, 
cursoris aulici officio fungi strenue poterit. Datum ex Seminario de Keba,] 
Keba..A mense Veprium, a Serenitatis Vestrae seruis humillimis," 


Nehec. Iochtan. Rapasi. Chilac. 


In lacrimas hinc effusus hospitem meum adibam, humillime obsecrans, 
vt, auctoritate sua interposita, clementius testimonium a Karattis 
extorqueret, vtque monstraret iisdem testimonium meum Academicum, 
in quo ingeniosus et optimae notae ciuis salutor. Regessit ille, 
testimonium istud in nostro orbe suo stare pretio, vbi forsitan maior 
vmbrae quam corporis, maior corticis quam medullae habeatur ratio, sed 
nullius hic esse ponderis, vbi in viscera rerum penetratur: hortatur porro, 
vt sortem meam patienter feram, maxime cum testimonium rescindi aut 
mutari nequeat. Nam nullum hic gra|uius crimen esse virtutum 
immeritarum praeconio. Vulneri tamen fomentum aliquod admoturus, 


— — verba facit, quibus hunc lenire dolorem 

Possit, et ingentem morbi partem remouere: 

Ne cures haec, quae stulte miraris et optas. 

Quos non praecipitat subiecta potentia magnae 
Inuidiae? mergit longa atque insignis honorum 
Pagina: namque homini, nimios qui captat honores, 
Et nimias venatur opes, numerosa parantur 
Excelsae turris tabulata, vnde altior illi 

Casus, et impulsae praeceps immane ruinae. 


Porro addidit; nihil tale in tenui aut mediocri fortuna metuendum. Quod 
vero ad testimonium Karattorum attinet, illud confirmat, oculatissimos 
simul ac integerrimos esse iudices, qui nullis neque donis corrumpi, 
neque minis deterreri possunt, vt vnguem latum a vero deflectant; 

qua |propter in hac etiam causa nullum esse suspicioni locum. Candide 
tandem ipse fassus est, iam dudum innotuisse sibi imbecillitatem iudicii 

mei, ac statim e memoriae meae vbertate, et celeri apprehensione 
iudicasse, lignum me non esse, ex quo Mercurius fieri posset, ac proinde 
ob insignem iudicii eclipsin amplo alicui muneri non suffecturum. 
Didicisse se, ait, e narrationibus et descriptione gentis Europaeae, me 


Stultorum in patria, prauoque sub aére natum. 


Caetera de amicitia sua prolixe testatus, itineri vt absque mora accingerer, 
me hortatus est. Consilium prudentissimi viri secutus sum, in primis cum 
ita postularet necessitas, et temerarium mihi videretur, mandato Principis 
obniti. 

In iter igitur me coniicio, comitantibus nonnullis arbusculis, quae 
simul mecum a seminario dimissae, eundem in finem ad regiam vrbem 
ablegantur. Dux itineris erat senior quidam e numero Karattorum, siue 
ephororum, qui, cum aetate confectus, pedum vitio laboraret, tauro 
vehebatur. Nam insolitum hic est ve|hiculis vti, et soli hoc senes decrepiti 
siue aegroti priuilegio gaudent, quamuis nobis excusatiores essent huius 
planetae incolae ob difficultatem et tarditatem incessus. Memini, cum 
descriptionem semel fecissem vecturarum nostrarum, equorum scilicet, 
quadrigarum et pyxidum, in quas sarcinarum instar compacti, per vrbem 
vehimur, ad hanc meam narrationem subridere subterraneos, maxime 
cum audirent, e vicinis alterum inuisere alterum non solere, nisi plaustro 
vel pyxidi inclusum, et a duobus ferocissimis quadrupedibus per vicos ac 
plateas abreptum. Ob tarditatem incessus, qua laborant] A 5; laborent ss 
arbores hae rationales, triduum huic itineri insumere cogebamur, 
quamuis Keba ab vrbe principali vix spatio quatuor milliarium dirimatur. 
Nam si solus fuissem, vna die iter hoc explicuissem. Gaudebam equidem, 
pedum beneficio me subterraneis longe praestare, sed dolebam simul, ob 
istam corporis praestantiam, ad vile et abiectum ministerium proscriptum 
iri. Vellem me, dixi, eodem pedum vitio, quo subterranei laborare; cum 
hoc solo defectu euitarem destinatum mihi seruile et ignobile | munus. 
Quo audito, Dux noster: si hac, ait, corporis praestantia natura non 
quodammodo compensasset animi tui defectus, tanquam inutile terrae 
pondus te omnes intueremur; Ob ingenii enim velocitatem sola rerum 
putamina, non nucleos vides; & cum duo tantum rami tibi sint, in quouis 
opere manuario subterraneis longe inferior es] A. interiores 5. Haec omnia 
cum audiuerim, gratias Deo egi ob pedum praestantiam, cum absque hac 
virtute me inter creaturas rationales locum vix habiturum viderem. 


Iter faciens non sine admiratione videbam, incolas labori adeo 
intentos, vt ad adspectum praetereuntium, quamquam insolitum esset 
spectaculum, nemo labores intermitteret, aut lumina circumferre 
dignaretur. At finito die, laboribus solitis defuncti, ludis ac omnimodis 
animi remissionibus vacant, conniuente summo Magistratu, qui ludos hos 
corporum ac animorum fulturas existimans, creaturas iudicat, iisdem non 
minus ali, quam cibo et potu. His et aliis de causis iter hoc summa cum 
animi voluptate confeci. Regionis forma pulcherrima est. Imaginare 
amphitheatrum aliquod, et quale sola rerum natura possit effingere. Vbi 
na|tura minus prodiga fuerat, suppleta omnia erant arte incolarum, qui, 
positis a Magistratu praemiis, ad rusticos labores et agros colendos 
ornandosque acuebantur, qui vero agrum sordescere patiebatur, aerarius 
fiebat. Peragrauimus multos spectabiles vicos, qui ob frequentiam, vnius 
perpetuae et contiguae vrbis conspectum dant, vnamque faciem longe 
lateque contexunt. Infestabamur tamen nonnihil a simiis quibusdam 
syluestribus, quae viis passim inerrantes, me, quem ob affinitatem formae 
gentilitium credebant, crebris assultibus vellicabant. Hinc iram et 
indignationem supprimere non poteram, maxime cum viderem, scenam 
hanc risus materiam arboribus dare: nam ad aulam ducebar, cum ita 
iusserat Princeps, eodem habitu, quo in planetam hunc delatus fueram, 
harpagonem scilicet dextra tenens, quo perspiceret, qualis esset orbis 
nostri ornatus, et quo apparatu huc primum appulissem. Et commode 
tunc ad manum erat harpago, quo simias cateruatim ingruentes in fugam 
mittere conabar, quamuis frustra; nam in fugientium locum plures 
successerunt, adeo, vt quouis momento gradum praeliantis componere 
cogerer. 


CAPVT IV. 
AVLA PRINCIPIS POTVANI. 


"Tandem ad vrbem regiam Potu ventum est. Magnifica quidem ac 
speciosa vrbs est. /Edificia ibi porrectiora sunt Kebanis, strataque magis 
patula et commodiora. Primum, ad quod delati sumus, forum ingenti 
mercatorum copia erat frequens, artificumque et opificum tabernis 


vndique cinctum. Videbam attonitus in medio fori noxium quendam, collo 
in laqueum inserto stantem, et ingenti grauissimarum arborum corona, 
quae speciem senatus praebuit, circumdatum. Quaerenti mihi, quid rei 
esset, ac quam ob noxam suspendium meruisset, ] meruisset A B; meruisset, 
Elberling, meruisset SSsin primis cum nullum crimen in his terris sit capitale? 
respondetur, reum hunc esse nouatorem (Proiect-Macher) qui 
abrogationem veteris cuiusdam consuetudinis suaserat, circumstantes 
esse iureconsultos et senatores, qui nouum commentum more solito 
examinarent, ita vt, si bene |digestum, ac reipublicae salutare 
deprehensum foret, reus non modo absoluendus, sed et remunerandus 
esset; si vero damnosum publico, aut si nouator ad proprium commodum 
ista legis antiquatione collineare videretur, gula eiusdem, vti reipublicae 
perturbatoris, mox laqueo frangeretur. Et haec est causa, cur pauci hanc 
aleam iacere, aut legis cuiusdam abrogationem suadere audeant, nisi res 
adeo aequa sit ac liquida, vt de successu dubitari nequeat. Adeo 
existimant subterranei, seruandas esse leges veteres, et maiorum instituta 
in honore habenda; credunt quippe nutare rempublicam, si ad cuiusuis 
libidinem mutentur aut antiquentur. Tunc ego mecum: *Hei! quid de 
nouatoribus nostri orbis hic fieret, qui sub specie publicae vtilitatis 
quotidie nouas meditantur leges, non statui publico, sed priuatis 
quaestibus ancillantes." 

Tandem in spatiosam domum introducimur, solitum iis receptaculum, 
qui e seminariis totius Principatus emancipantur. Ex eadem domo 
educuntur Principi sistendi. Dux noster, siue Karatti, |accinctos nos stare 
iubet, dum digrediatur, aduentum nostrum Principi nunciaturus. Vix 
egressus erat ille, cum ingens aures nostras ferit clamor, qualis 
triumphantium esse solet, mox tibiarum sonitu ac tympanorum strepitu 
omnia personabant. Excitati ad hunc strepitum, et foras egressi, 
conspicamur arborem quandam, magnifico comitatu incedentem, 
coronaque e floribus contexta redimitam, moxque patuit, eundem esse 
ciuem, quem collo in laqueum inserto stantem nuper in foro videramus. 
Causa triumphi erat approbatio legis, quam capitis periculo suaserat. At 
quibus argumentis veterem ille legem impugnauerit, non mihi innotuit, 
nec vllo modo ad notitiam meam peruenire potuit ob taciturnitatem 
incolarum, qua fit, vt minima res, quae ad statum publicum pertinet, aut 
in Senatu peragitur, plebem lateat; aliter ac fieri solet apud nos, vbi 
Senatusconsulta et consiliorum conclusa in cauponis ac triuiis postridie 

narrantur, discutiuntur, notantur. Post vnius horae intercapedinem 
reuertitur Karatti, nosque omnes sequi se iubet. Dicto nos audientes 
ducem sequi mur. In itinere nostro passim occurrebant arbusculae, quae 
venales offerebant impressos de rebus curiosis ac memorabilibus libellos. 
In ista libellorum farragine conspicabar forte opusculum, cui titulus erat: 
De nouo et insolito Phaenomeno, siue Dracone volante, qui anno 
superiore apparuit. Videbam me ipsum, qualis eram, cum circa planetam 
cum harpagone et syrmate funis volutarer, aeri incisum. Vix risum eo 
aspectu continere poteram, et tacite mecum dicebam: 


Hei qualis facies, et quali digna tabella! 


Empto tamen libro tribus Kilac, qui duobus solidis nostrae monetae 
aequiparari possunt, risum compressi, iter tacite persecutus ad regiam. 
Hanc ars potius ac nitor commendant, quam atria 


— — — — Regali splendida luxu 
Aut picturata lucentia marmora vena. 


Paucos tantum conspicabar aulicos siue apparitores; nam temperantia 
Principum omne, quod superfluum est, proscribit. Nec opus hic est tot 
ministris, quot poscunt aulae nostri orbis; nam quot rami his arboribus 
erant, tot brachia, adeo vt |labores manuarii, ac ministeria oeconomica 
triplo vel quadruplo citius expediri possint. 

Hora prandii erat, cum aulam Principis intrauimus. Et cum seorsum 
mecum loqui desiderauerat Serenitas sua, antequam accumberet, solus in 
diaetam intromittor. Erat in hoc Principe insignis clementiae ac grauitatis 
mixtura. Tanta eiusdam erat constantia, vt serenitas oris vultusque nulla 
aegritudine posset obnubilari. Viso Principe, in genua mox procubui. At 
ad adorationem hanc stupebant circumstantes, et cum causam, cur genua 
flecterem, roganti Principi indicassem, surgere me iussit, dicens, talem 
cultum soli Numini deberi: addit porro, sola obedientia, labore ac 
industria hic fauorem Principis obtineri. Postquam surrexeram, variae 
mihi quaestiones datae; et prinum 


Qua veniam, causamque viae nomenque rogatus 
Et patriam: Patria est, respondeo, grandior orbis, 
Klimius est nomen; veni nec puppe per vndas, 
[Nec pede per terras; patuit mihi peruius aether. 

Pergit ille quaerere de rebus, quae in itinere euenerant, de nostri orbis 
moribus ac scitis. Pathetice tunc exposui hominum virtutes, ingenia, 
vrbanos mores & alia, quibus genus humanum maxime superbire solet. 
Sed narrationem hanc frigide excepit, ac ad nonnulla, quae maximam 
admirationem mea opinione ciere debuissent, oscitauit. Tunc ego mecum: 
Hei! quam varii sunt mortalium gustus! quae nos maxime afficiunt, 
hisce nauseam mouent. Maxime vero aures Principis offendere videbam 
id, quod de modo procedendi in iure, de aduocatorum nostrorum 
eloquentia, et de iudicum in sententia dicenda celeritate exposui. Conabar 
hoc paulo explicatius reddere, sed loquentem interpellans ad alia 
digressus est, tandemque de cultu ac religione nostra sciscitari coepit.] 
coepit A Explicui tunc breuiter omnes fidei articulos, ad quorum 
recitationem nonnihil ex rugis remisit, testans, vnicuique se haud inuitum 
subscribere posse, tantum miratur, gentis iudicii expertis ] experiae A B; expertis 
Elberling, expertae Kragelund (vide comm.) sana adeo de Deo eiusdemque cultu esse 
|principia. At cum mox audiret, christianos in sectas innumeras esse 
diuisos, ac ob istam in fide discrepantiam in propria viscera armari: 
"Apud nos, ait, etiam variae de rebus ad cultum diuinum pertinentibus 
sunt dissentientes sententiae; at alter alterum proinde non persequitur. 
Nam omnis persecutio ob res theoreticas, aut errores, e sola perceptionis 
varietate orientes, non nisi a fastu oritur, cum alter altero perspicaciorem 
se stolide autumat: qui fastus vix placere poterit Deo, modestiae ac 
humilitatis commendatori. Nemini, ait, qui bona fide in theoreticis a 
recepta opinione aberrat, circulos iudicii turbamus, modo in practicis, 
quae cultum Numinis spectant, consentiat, ac in eo vestigia premimus 
decessorum nostrorum, qui inhumanum existimarunt, iudiciis 
creaturarum compedes iniicere, ac in conscientias dominari. Huius 
quoque regulae obseruantiam in rebus politicis solicite commendamus, 
ita, si subditorum variae sint opiniones de corporis nostri forma, de vitae 
genere, de oeconomia, et id genus aliis, iidem vero agnoscant me 
legitimum |Principem, cui obsequium debetur, cunctos existimo bonos 
esse ciues." Respondebam ad haec: Serenissime Princeps! istud apud nos 
dicitur Syncretismus, maximeque a literatis nostris improbatur. Non 
dedit mihi spatium plura loquendi; nam subiratus mox abiit, iubens vt 
manerem, donec prandium finitum esset. 

Ad mensam sedebant ipse Princeps cum serenissima eiusdem 
coniuge, item Filius Principis cum magno Cancellario siue Kadoki. Idem 


5Z 


Kadoki ob morum vrbanitatem ac prudentiam cireumspectam maximi 
inter Potuanos nominis erat. Per integros viginti annos nullam in senatu 
sententiam tulerat, cui caeteri non suffragati erant, nihil in rebus publicis 
statuerat, quod non inconcussum steterat, dictaque eius totidem erant 
axiomata. At perceptionis adeo tardae simul erat, vt ad minimum edictum 
concipiendum 14 dierum spatium stipulari soleret. Hinc si in nostrum 
orbem delatus foret, vbi cunctatio omnis desidiae ac ignauiae nomen 
accipere solet, parum idoneus rebus alicuius ponderis esset iudicandus. 
At, cum quicquid perciperet, penitus perspiceret, |nihilque, nisi praeuio 
ac graui examine adhibito statueret, dici poterat plura fecisse, quam 
decem ex iis, qui prompte et celeriter negotia obeunt, ac vulgo magna 
ingenia dicuntur, quorum acta reformari, mutari ac limam saepius subire 
solent, adeo vt, tempore ministerii exacto, nihil non tentatum, sed nihil 
simul peractum cernere liceat. Inter apophthegmata igitur aulae huius 
insigne est istud, nempe eos, qui prompte nimis munera obeunt, 
comparari posse cum otiosis ambulatoribus, qui progrediendo, 
retroéundo eandem semitam terunt, mouendoque nihil promouent. 

Postquam accubuerat tota serenissima Domus, intrat virgo octo 
ramorum cum totidem patinis et orbibus, adeo vt momento citius tota 
quadra ferculis instruatur. Secuta mox alia arbor cum octo lagenis diuersi 
generis musto aut succo impletis. Huic erant nouem rami, quocirca 
ministeriis domesticis aut oeconomicis aptissima iudicabatur. Sic a 
duabus solis ministris, commode peragitur id, quod ab integris 
ministrantium cohortibus effici nequit in aulis terrestribus. Eadem, |qua 
apposita erant, dexteritate fercula etiam auferuntur. Prandium frugi erat, 
sed simul nitidum. Ex appositis ferculis vno tantum, quod maxime ad 
palatum erat, vsus est Princeps; aliter ac diuites nostri orbis, qui lautam 
negant coenam, nisi ablatae patinae alia melior atque amplior 
succenturietur. Dum prandebant, varii de virtutibus ac vitiis, item de 
rebus politicis sermones serebantur, adeo vt voluptates studiis 
condirentur. Mei quoque mentio identidem facta est, quem ob celeritatem 
apprehensionis credebant lignum esse, e quo vix Mercurius] A4. mercurius B 
fieri posset. 


Postquam exempta fames epulis, mensaeque remotae, 


testimonium meum exhibere iubeor. Quo perlecto, in pedes meos oculos 
coniiciens Princeps, recte ait iudicasse Karattos, et fieri ita debere. Hoc 

responso tanquam fulmine percussus, manantibus vbertim lacrimis, 
petebam reuisionem actorum, cum, virtutibus meis et ingenii dotibus 
penitius examinatis, longe clementius sperarem iudicium. Princeps, vt 
erat clemens ac |aequus, ob molestum et insolitum hoc postulatum, mihi 
non succensens, nouum et curatius examen praesenti Karatto iniungit. 
Durante hoc tentamine, paulum secessit ] 5, seces sit 4 , caetera perlecturus 
testimonia. Digresso Principe, Karatti nouas mihi quaestiones proposuit 
soluendas. Respondebam ego solita mea celeritate, quam miratus ille: 
Celeriter quidem, ait, rem capis, sed iugulum rei non arripis; indicant 
enim solutiones tuae, quaestionem potius prompte perceptam, quam 
recte perspectam. Finito tentamine, principis diaetam intrat, moxque 
reuertitur cum sententia huius tenoris: male me ac imprudenter fecisse 
reuocando in dubium Karattorum iudicium, ideoque eam me poenam 
incurrisse, quam temere calumniantibus dictitat legis spatii quarti 
maioris spatium tertium minus (per spatia maiora et minora, siue Skibal 
et Kibal intelligunt libros et capita) ac meruisse me venae sectionem more 
maiorum pati ambobus meis ramis siue brachiis, ac ergastulo publico 
includi. Verba Legis libr. 4. cap. 3. de Calumniis haec sunt: Spik. antri. 
Flak. Skak. mak. Tabu Mihalatti Silac. At quamuis euidens sit |verborum 
sensus, et sanctio legis nullam exceptionem patiatur, decreuisse tamen 
Serenitatem suam grauissimum hoc delictum peculiari gratia, qua ob 
animi praecocis vitium, qua ob ignorantiam legis mihi ignoscere, cum 
peregrino et nouo hospiti noxa absque legis violatione remitti 
quodammodo posset. Tandem, vt eo maiorem in me testaretur fauorem ac 
beneuolentiam, locum mihi dedisse inter cursores aulicos ordinarios, quo 
fauore acquiescere me debere. 

Hac dicta sententia, arcessitur Kiua siue secretarius, qui me cum 
caeteris nuper aduenientibus candidatis in album promouendorum 
inferret. Idem secretarius vir erat egregiae formae, vndecim scilicet 
ramorum, ideoque vndecim simul epistolas eadem, qua nos facilitate 
vnam solam scribimus, exarare poterat; mediocris tamen iudicii erat, 
quam ob causam ad maiora ascendere nequiret, sed in eodem officio, 
quod triginta fere annos exercuerat, consenescere cogeretur. Is vir erat, 
quocum postea coniunctissimus viuebam, quemque maxime colere 
debebam, cum copias edictorum aut epistolas |scriberet, quas cursor ego 
per prouincias disseminarem. Obstupui saepe, cum viderem, qua 
dexteritate spartam impleret, cum haud raro vndecim exemplaria eodem 


tempore scriberet, iisdemque simul totidem sigilla imprimeret. Igitur 
inter res maxime prosperas in familiis numerantur partus multorum 
ramorum. Hinc mulieres puerperae, postquam foetus feliciter sunt 
enixae, vicinis notum facere solent, quot ramis in lucem prodierint 
infantes. Fama hic erat, patrem secretarii nostri duodecim ramos 
habuisse, totumque eius genus pluralitate ramorum prae aliis celebre. 
Accepto meo diplomate, cum inter cursores Principis ordinarios receptus 
fuissem, cubitum iui; sed, licet valde fessa essent membra, maximam 
tamen noctis partem pervigil oculos frustra in somnum orabam. Nam 
animo continue oberrauit ignobile, ad quod damnatus eram, ministerium, 
et indecorum ac turpe videbatur Ministerii Candidato ac Baccalaureo 
magni orbis, vilem agere cursorem subterraneum. In tristi ista imagine 
magnam noctis partem vigil exegi, et in hoc aestu legebam et relege|bam 
testimonium meum academicum, quod mecum asportaueram (nam antea 
notaui diem ac noctem hic parum differre). Tandem his curis et 
cogitationibus fessum altus sopor oppressit. Variae tunc quiescenti 
occurrebant imagines. Videbar in patriam redux, popularibus, quae in 
itinere subterraneo acciderant, ad rauim vsque exponere: mox aériam 
nauigationem mihi fingens, cum toruo alite rem habebam, qui tantum 
mihi negotium facessebat, vt somnus praelianti tandem excuteretur. At 
euigilans cum horrore conspicabar lecto adstantem eximiae magnitudinis 
simiam, quae per ianuam cubiculi, non satis solicite clausam intrauerat, 
ac in cubile irrepserat. Istud improuisum phaenomenon tantum mihi 
terrorem incussit, vt ingenti vociferatione, qua tota camera exsonuit, 
auxilium implorarem. Excitatae hoc strepitu arbusculae quaedam, quae in 
cubiculis meo contiguis cubabant, intrant, luctanti mihi cum simia in 
auxilium veniunt, foedumque istud animal foras eiiciunt. Audiui, mox 
fabulam hanc Principi largam risus materiam praebuisse. At, ne in 
eundem casum saepius reciderem, |iussit illico me more subterraneo 
vestiri, ramisque exornari. Vestes vero Europaeae, quas adhuc 
portaueram, mihi ademptae, ob insolentiam suspensae fuere in cimelio 
Principis cum hoc epigrammate: CVLTVS CREATVRAE SVPERTERRANEAE. 
Hinc ego mecum: "Quid si sartori Bergensi Iano Andreae vestium harum 
formatori innotesceret, opificia sua inter cimelii subterranei rariora 
asseruari? fastu sine dubio intumesceret, vixque posthac ipsis consulibus 
aut vrbis centurionibus cederet." 


Post hunc casum reliquum noctis insomne egi vsque ad solis ortum. 
Tunc surgenti affertur diploma, quo cursoris ministerium mihi iniunctum 
fuerat. Innumera mox dabantur negotia peragenda, perpetuumque eram 
mobile, ad vrbes minores ac maiores edicta ac literas publicas perferens. 
In hisce expeditionibus meis indolem huius gentis curiosius scrutatus, 
miram in plerisque detegebam vrbanitatem ac raram sapientiam. Soli 
incolae ciuitatis Maholki, qui omnes vepres sunt, parum culti ac morati 
mihi videbantur. Quaeuis enim prouincia suis pe|culiaribus gaudet 
arboribus siue incolis; id quod maxime patet e gente rustica siue agricolis, 
qui omnes indigenae sunt: Nam in magnis ciuitatibus, praesertim in vrbe 
regia, colluuies erat omnium arborum. Creuit ista, quam de prudentia 
incolarum huius principatus conceperam, opinio, prout virtutes eorum 
penitius inspiciendi data est copia. Leges et consuetudines, quas maxime 
improbaueram, maxime mox ob aequitatem ac iustitiam laudabam, verso 
in admirationem contemptu. Haud difficile mihi foret integrum exhibere 
indicem rerum ac consuetudinum, quae leuiter intuenti stultae, curiosius 
vero rimanti solidae ac prudentes visae sunt. E sexcentis vnum tantum 
afferam exemplum, quod characterem huius gentis graphice exprimit. 
Rectoratum scholae cuiusdam cum ambiret Philologiae studiosus, petitio 
eiusdem tali munita erat commendatione: testabantur nempe ciues vrbis 
Nahami, candidatum in coniugio cum lasciua ac infida vxore integros 
quatuor annos placide vixisse, ac cornua sua patienter gessisse. 
Testimonium his fere verbis conceptum erat: 
| *Cumtestimonium vitae et morum a tribulibus petierit doctus ac 
venerandus vir Jocthan Hu, testamur nos ciues] A z; ciues, ss habitantes in 
vico siue regione vrbis Posko, integrum quadriennium eundem in 
matrimonio cum infida coniuge absque vllo strepitu vixisse, cornua sua 
patienter gessisse, ac tanta moderatione animi istud malum pertulisse, vt 
dignissimum scholae vacantis Rectorem, modo studia moribus 
respondeant, fore ominemur. Datum die decimo mensis Palmae 3000mo 
anno post magnum Diluuium." 

Isti tribulium commendationi annexum erat testimonium a seminarii 
Karattis de doctrina ac studiis eiusdem, quod magis ad rem facere 
videbatur; nam quodnam esset meritum cornuti ludimagistri prae aliis 
Doctoribus, haud facile capiebam. At paradoxi huius testimonii hic erat 
sensus: Inter virtutes, quae Doctorem maxime commendant, est 
moderatio; namque hic, nisi ferrea praeditus sit patientia, cum toto 


eruditionis suae apparatu parum aptus erit muneri scholastico, quod 
absque seueritate ac iracun|dia sit exercendum, ne intempestiuis suis 
castigationibus iuuenum animi exasperentur. Iam cum maius 
moderationis exemplum vix dari potest ista, qua insigne adeo malum 
domesticum pertulerat candidatus, ita vicini supplicantis non dubitarunt 
huic maxime argumento insistere, vt exinde euincerent, quid sibi 
polliceri] A. poiicere 5 possent a ludimagistro, hac virtute inter alios 
conspicuo. Dicitur ad insolitam hanc commendationem impense risisse 
Principem; at cum non plane absurdam iudicauerit, in petitorem 
vacantem contulit Rectoratum: et constat, spartam hanc tanta dexteritate 
eundem implesse, ac tyrones moderatione et clementia adeo sibi 
deuinxisse, vt potius tanquam parentem, quam scholae moderatorem, 
eundem intuerentur, tantoque in literas sub ephoro adeo miti ac 
moderato ferebantur studio, vt paucae in toto principatu hodie dentur 
scholae, e quibus tot praeclarae, eruditae ac bene moratae arbores 
quotannis dimittuntur. 

Quoniam quadriennii tempore, quo ministerium cursoris obibam, 
occasionem nactus sum scrutandi tam ingenium huius |terrae, quam 
indolem ac mores gentis, eiusdem politiam, sacra, leges ac studia, 
legentibus spero non ingratum fore, si, quae sparsim in hoc opere 
reperiuntur, hic vno veluti fasce complectar. 


CAPVT V. 
NATVRA TERRAE POTVANAE ET 
GENTIS INDOLES. 


P'incipatus Potuanus terminis admodum exiguis clauditur, ac modicam 
tantum partem huius globi perreptat. Totus globus Nazar dictus in 
circuitu vix ducenta milliaria germanica complectitur. Potest commode 
circumiri a quouis viatore absque itineris duce; nam vna est vbique 
eademque lingua, licet a reliquis rebuspublicis ac principatibus ] principatibus, 
A B; principatibus Elberling, principatibus, SS Kragelund scitis ac moribus valde differant 
Potuani. Et velut in orbe nostro Europaei inter alias gentes eminent, ita 


hi, scilicet Potuani, inter reliquos huius globi incolas, virtute ac prudentia 
maxime sunt conspicui. Itinera |passim lapidibus distinguuntur, qui 
milliaria notant, et aut manus habent porrectas, aut alia signa, quae ad 
quamuis vrbem ac vicum semitas monstrant. Totus principatus vicis ac 
splendidis vrbibus frequens est. Illud sane memorabile et admiratione 
dignum est, quod cuncti huius globi incolae eadem lingua loquantur, 
quamuis singulae gentes sorte, moribus, scitis ac ingenii dotibus, ita 
discrepent, vt orbis hic maxime perspicuam exhibeat imaginem 
varietatum, quibus laetatur natura, eoque intuitu viatores non tam afficit, 
quam percellit, ac in ecstasin paene coniicit. 

Dirimuntur terrae aquis tam maioribus quam minoribus, quas secant 
naues, remis, virtute quasi magica,] magica A B; magica, Elberling Kragelund, magica SS 
impulsae; nam non lacertis, vti nostrae, sed machinis, automatorum 
instar, aguntur. Machinarum harum indolem et artificium definire 
nequeo, cum in mathesi parum versatus sim: huc adde, quod arbores hae 
tanta subtilitate omnia comminiscantur, vt nemo, nisi Argo sit oculatior, 
et diuino paene acumine praeditus, artificium detegere queat. Globus, 
instar terrae no|strae, triplici gaudet motu, adeo vt tempora hic, non 
secus ac apud nos, nocte, die, aestate, autumno, hieme ac vere 
distinguantur, locique sub polorum cardinibus siti caeteris sint 
frigidiores. At quod ad lumen attinet, parum est discriminis inter noctes 
diesque, ob causas, quas nuper exposui. Et dici potest nox quodammodo 
gratior die; nam nihil fingi potest splendidius lumine isto, quod a sole 
receptum in planetam hunc reflectit ac reuerberat hemisphaerium siue 
compactum firmamentum, speciem contiguae et immensae lunae longe 
lateque contexens. Incolae constant e diuersi generis arboribus, velut 
quercubus, tiliis, populis, palmis, vepribus etc. vnde nomina sortiuntur 
sedecim menses, in quos annus subterraneus describitur. Nam quouis 
decimo sexto mense ad sedis suae principia regreditur Nazar, non tamen 
stato die, idque ob motum inaequalem; quippe non secus ac luna nostra 
multiformi ambage ingenia torquet eorum, qui firmamentum inhabitant. 
Annorum epochae sunt variae, et figuntur a rebus maxime 
memorabilibus, in primis ab ingenti |cometa, qui ter mille abhinc annis 
diluuium vniuersale creditur excitasse, quo submersum fuit totum 
arboreum genus cum caeteris animantibus, exceptis tantum paucis, qui in 
collibus ac montium cacuminibus commune naufragium effugerunt, et ex 
quibus praesentes incolae descendunt. Terra frugum, herbarum ac 

leguminum feracissima, eosdem fere omnes producit fructus, quos gignit 
Europa nostra: auenam tamen non patitur, nec opus ea est, cum equos hic 
globus non ferat. Maria ac lacus pretiosos pisces suggerunt, ac litora 
ripasque ornant varietate gratissima nunc continua nunc intermissa 
villarum tecta. Succus, quem bibunt, e certis elicitur herbis, quae cunctis 
anni tempestatibus virent. Succi huius venditores vulgo dicuntur 
Minhalpi, id est, herbicoctores, qui in quauis ciuitate ad certum numerum 
restringuntur, quique soli gaudent priuilegio herbas coquendi. Qui hoc 
priuilegio donati sunt, ab omni alio ministerio, quaestu ac opere 
manuario abstinere iubentur. In primis cautum est, ne ii, qui in officiis 
sunt, et publicis stipendiis fruuntur, hos |quaestus exerceant; quoniam hi 
ob auctoritatem, qua in ciuitate pollent, omnes attrahant emptores, ac ob 
alia, quibus fruuntur, emolumenta res viliori pretio vendere queant, vti 
saepe fieri cernimus in orbe nostro, vbi officiales ac stipendiarii his 
mediis, aliorum opificum ac mercatorum coriis breui ditescunt. 
Incolarum multitudinem mire promouet lex salutaris de procreanda 
sobole. Nam, pro numero liberorum, augentur aut minuuntur beneficia 
aut immunitates. Et qui sex liberorum pater est, tributis tam ordinariis 
quam extraordinariis eximitur. Hinc procreatio sobolis et copia liberorum 
hic non minus salubris censetur, quam in nostro orbe, vbi capitibus 
liberorum imponi solet tributum, incommoda sit ac damnosa. Nemo in 
hoc orbe duo simul munera exercet, credunt nempe, minimam 
occupationem totum poscere virum. Hanc ob causam, pace dicam 
incolarum nostri orbis, munera rectius et melius administrantur, quam 
apud nos. Sancta adeo est huius legis obseruantia, vt Medicus non in 
totam medicinam se diffundat, sed vnius tantum morbi natu|ram solicite 
scrutetur; Musicus vni soli instrumento operam det: aliter ac in orbe 
nostro, vbi varietate officiorum humanitas infringitur, morositas augetur, 
munera negliguntur, et nusquam solemus esse, quia vbique. Ita Medicus, 
dum morbis corporis humani ac vitiis reipublicae simul medeatur, labitur 
in vtroque. Ita a musico, si citharoedum ac senatorem simul agit, non nisi 
dissonantia sunt exspectanda. Admiratione nos illos prosequimur, qui 
varia simul officia obire non verentur, qui maximi momenti rebus vltro se 
ingerunt, ac nulli officio se impares existimant. At sola est audacia, ac 
virium propriarum ignorantia, quam stulte admiramur; quippe, si 
negotiorum pondera ipsis essent perspecta, sique modulum virium 
noscerent, oblatos vltro fasces remitterent, ac ad solum nomen tremerent. 

Nemo igitur hic inuita Minerua aliquid suscipit. Memini] 4. Nemini » de hoc 
praecepto dissertantem me audire illustrem Philosophum Rakbasi, et 
quidem hunc in modum: "Suum quisque noscat ingenium, acremque se et 
vitiorum et bonorum suorum iudicem praebeat, ne sce|nici plus, quam 
nos, videantur habere prudentiae; illi enim non optimas sed sibi 
accommodatissimas fabulas eligunt. An histrio hoc videbit in scena, quod 
sapiens non videbit in vita?" 

Incolae huius principatus in nobiles et plebeios non sunt diuisi. 
Obtinuit quidem olim haec ordinum distinctio. At, cum obseruauerint 
Principes, exinde semina discordiarum spargi, omnem, quae natiuitatem 
sequitur, praerogatiuam] sequitur praerogatiuam, A B; sequitur, praerogativam Elberling 
Kragelund, sequitur praerogatiuam, SS prudenter sustulerunt, adeo, vt e sola virtute, 
muneribus et occupationibus aestimentur arbores; id quod alibi 
explicatius reddam. Sola, quae natiuitatem comitatur, praeeminentia 
consistit in ramorum multitudine; nam pro eorundem copia aut defectu 
nobilior aut ignobilior censetur foetus, quoniam copia ramorum 
arboribus habilitatem ad opera manuaria conciliat. De ingenio ac moribus 
gentis non pauca in antecessum sparsim attuli; quocirca remisso ad ea, 
quae superius dicta sunt, lectore, sectionem hanc claudo, ad alia 
progressurus. 


CAPVT VI. 
DE RELIGIONE GENTIS POTVANAE. 


Systema religionis Potuanae paucis absoluitur capitibus, et continet 
breuem fidei confessionem, quae Symbolo nostro Apostolico paulo 
extensior est. Prohibitum hic est, sub poena relegationis ad firmamentum, 
in libros sacros commentari. Et, si quis disputare audeat de essentia et 
attributis Dei, de spirituum et animarum qualitatibus, ad venae sectionem 
damnatur, ac in nosocomium vrbis publicum truditur. Nam stultum aiunt 
ea describere ac definire velle, ad quae caligat mens nostra, non minus 
quam oculi noctuae ad lumen solis. Consentiunt omnes in colendo 
summo aliquo ente, cuius omnipotentia cuncta sunt creata, et cuius 
prouidentia eadem conseruantur. Si hunc cultum excipias, nemini ob 

dissentientes sententias, modum cultus spectantes, molestia exhibetur; 
tantum illi, qui palam impugnant religionem legibus |sancitam, vt pacis 
publicae turbatores puniuntur. Hinc liberum mihi erat religionis 
exercitium, et a nemine eo nomine infestabar. Preces Potuanorum rarae 
sunt, sed admodum ardentes, adeo, vt orantes, quamdiu durant preces, 
quasi in ecstasi esse videantur. Hinc cum narrarem, precari nos ac 
hymnos sacros canere ministeriis oeconomicis ac operibus manuariis 
occupatos, vitio id nobis vertebant Potuani, dicentes, Principem 
terrestrem aegre laturum, si quem videret suppliciter cum petitione se 
accedentem, ac simul in praesentia sua vestes verrentem aut capillos 
crispantem. Nec magis ad palatum illis erant hymni nostri sacri; 
existimabant nempe, ridiculum esse musicis modulis dolorem et 
poenitentiam exprimere, cum lacrimis et suspiriis, non modulis, tibiis ac 
tubis ira Dei flectitur. Haec et alia audiebam non sine indignatione, 
praesertim cum beatus parens meus Cantor olim Ecclesiae diuersos 
hymnos, qui hodieque celebrantur, modulis musicis aptauerat, ipseque 
vacantem quendam Cantoratum ambire decreueram. Sed iram 
supprimere conabar: nam subterranei nostri |tanto acumine opiniones 
tuentur, et adeo speciose omnia exponunt, vt errores eorum vel maxime 
euidentes refellere in procliui non sit. Sunt et aliae circa sacra opiniones, 
quas eadem arte et sub eadem veritatis specie propugnant. Ita cum 
nonnullis eorum, quibuscum familiariter viuebam, saepe indicassem, 
nullam illis, quippe in tenebris versantibus, esse post mortem sperandam 
salutem, respondebant, seuere damnantem alios maximum damnationis 
periculum incurrere. Nam damnatio aliorum ex arrogantia plerumque 
nascitur, quam odit et in creaturis improbat Deus, humilitatis maximus 
commendator: aliorum iudicia damnare, et dissentientes ad suas 
opiniones vi adigere, idem esse, ac sibi solis omne rationis lumen 
arrogare; id quod stultorum est, cum solos hi se sapere credant. Porro 
cum semel opinionem quandam probaturus conscientiae meae fidem 
disputanti opponerem, laudat argumentum aduersarius, iubetque, 
pergerem conscientiae meae testimonium sequi; id quod se ipsum quoque 
semper facturum pollicetur; ita enim, vnoquoque in controuersiis 
conscientiae dicta| men sequente, cessaturas omnes lites, et omnem 
disputandi materiam praecidendam. Inter alios errores, quos tuebantur 
huius principatus incolae, erant sequentes. Non quidem negabant, bona 
opera remunerari, ac mala a Deo puniri; sed non nisi in altera vita 

iustitiam istam in praemiorum ac poenarum distributione exercendam 
iudicabant. Afferrebam ego varia eorum exempla, qui ob scelera et 
iniquitatem in hac vita poenas subierunt; at illi totidem allegabant 
opposita scelestissimarum scilicet arborum, quae impiae simul ac summe 
felices vsque ad obitum fuerunt: quoties, aiebant, cum aduersariis 
congredimur, e vitae communis pharetra sola ea tela desumimus, ac ad ea 
sola exempla attendimus, quae in vsum nostrum sunt, ac quae theses 
nostras corroborant, neglectis ac praetermissis iis, quae iisdem 
aduersantur. Adduxi ego proprium exemplum, monstrando non paucos, 
qui vim ac iniuriam mihi attulerunt, exitum funestum habuisse: 
regerebant ii, e philautia haec omnia proficisci, dum crederem, me in 
oculis Dei maiorem ac praestantiorem esse aliis, qui, licet gra|uissimas 
immerito iniurias passi sunt, persecutores tamen suos in perpetua 
felicitate vsque ad obitum consenescentes viderunt. Porro, cum semel 
commendarem preces Deo quotidie faciendas, respondebant, nec se 
quidem precum necessitatem negare, sed persuasum sibi esse, pietatem et 
verum cultum maxime in obseruantia legis diuinae consistere. Haec vt 
probarent, a Principe vel legislatore tale argumentum mutuabantur; 
Princeps duplicibus imperat subditis; nonnulli quotidie peccant, ac 
mandata eiusdem siue infirmitate animi, siue malitia aut contumacia 
transgrediuntur: at in atrio Principis hi perpetuo cum supplicationibus ac 
deprecationibus versantur, petentes veniam criminum mox 
renouandorum. Alii vero raro et non nisi rogati in aulam veniunt, sed 
domi semper manentes, mandata Principis fideliter ac strenue 
exsequuntur, legisque obseruantia perpetua monstrant Principi debitam 
obedientiam. Quis dubitet, quin hos amore suo dignos iudicet; illos vero 
tanquam malos, inertes ac simul molestos subditos, intueatur, idque 
respectu qua transgressionum, qua crebrarum petitionum? 

|Hisce et aliis disputationibus saepius exercebar, quamuis absque 
successu; nam neminem in sententiam meam pertrahere valebam. Hinc 
omissis caeteris religionis controuersiis, pergam exponere dogmata 
eorum generalia et notatu maxime digna, iudicio legentium relinquens, 
cretane an carbone sint notanda. 

Credunt Potuani vnum Deum, omnipotentem, omnium creatorem et 
conseruatorem, monstrantque eiusdem omnipotentiam et vnitatem e 
rerum creatarum magnitudine et harmonia. Cumque sint Astronomiae ac 
Physices apprime gnari, de essentia et attributis Dei magnifice adeo 


sentiunt, vt stolidum existiment, definire velle ea, quae captum nostrum 
transcendunt. Annus quinque festis diebus distinguitur: quorum primus 
summa cum religione celebratur locis obscuris, quo radii lucis penetrare 
nequeunt, vt monstrent numen, quod adorant, incomprehensibile esse. 
Iisdem in locis adorantes, tanquam extra se rapti, immobiles manent ab 
ortu solis vsque ad eiusdem occasum. Festum hoc dicitur dies 
incomprehensibilis Dei, et incidit in primum |diem mensis Quercus. 
Reliqua quatuor festa quatuor anni tempestatibus habentur, et instituta 
sunt eum in finem, vt grates agantur Deo ob praestita beneficia. Pauci 
sunt in toto principatu, qui his sacris solennibus non intersunt. Qui 
absunt, ni sonticas absentiae causas dent, mali subditi existimantur, ac in 
perpetuo contemptu viuunt. Publicae precationum formulae ita conceptae 
sunt, vt non ipsos precantes, sed solum Principem ac reipublicae salutem 
spectent. Hinc nemo preces pro se ipso publice effundit. Scopus instituti 
est, vt credant Potuani, salutem singulorum cum salute reipublicae adeo 
arcte esse coniunctam, vt separari nequeat. Nemo ad cultum diuinum aut 
vi aut pecuniaria mulcta adigitur: nam cum pietatem maxime in amore 
consistere iudicent, cumque experientia doceat, amorem vi potius 
frigescere quam accendi, non solum inutile, sed etiam noxium credunt, 
flagris ad pietatem tepidos pellere velle. Thesin hanc tali exemplo 
illustrant: Si maritus reciprocum a coniuge amorem postulans, teporem] 
A, temporem B aut frigus eiusdem fustibus ac pugnis expugnare |moliatur, 
tantum abest, vt his mediis amor accendatur, vt potius crescat frigus, et 
denique in odium et horrorem terminetur. ] A, terminetur. Olim Sacrificiis, Spectaculis, 
aliisque ceremoniis Numen placabant Potuani. Obtinuit cultus iste externus usque ad tempora insignis 
Philosophi Limali, qui octingentis abhinc annis reformationem Potuanorum aggressus, librum edidit, cui 
titulus Sebolac Tacsi i.e. Vera pize arboris nota. Libri huius iterata lectione satiari nunquam potui. 
Complectitur praecepta theologica et moralia, quae a Potuanis memoriter tenentur. Cur Sacrificia, et id 
genus alios ritus abolendos iudicauerit Doctor subterraneus, has affert rationes. Verae, ait, virtutes sunt, 
quarum exercitium corruptis cordibus, graue, arduum et ingratum est. At sacrificare; hymnos fundere, 
otiari, mortuorum cineres venerari; sanctorum imaginibus ornatos incedere, otia sacra potius sunt quam 
actiones; ac, si actiones dici merentur, eae sunt, quas impii quoque, cum molestae ac arduae non sint, sponte 
exercent. Verum facultatibus suis pauperes subleuare, odium ac vindictae cupidinem cohibere, voluptatibus 
masculé obniti et id genus alia cum prauis affectibus certamina, quoniam sumptus ac labores exposcunt, 
verae pietatis notae sunt ac obedientiae argumenta. A pagano dignoscitur miles vestitu castrensi, sago, 
chlamyde ac armorum nitore. Strenuus veró miles fortitudine, patientia, improbis laboribus, vitae ac 


membrorum pro salute patriae oblatione. His et aliis argumentis thesin suam corroborat Limali: Et, cum 


Praeceptorum eius obseruantissimi sint Potuani, oleum et operam in hac regione perderent conuersores 
(Missionarii) Romani, qui ceremoniarum obseruantiam tantopere commendant, Paradisumque illis 
pollicentur, qui mortuorum reliquias venerantur, aut qui solis agrorum, hortorum, vinearum, fluminum ac 
Oceani deliciis tempore quadragesimali saginantur. B 

Haec sunt praecipua capita Theologiae Potuanae, quae nil nisi mera 
religio naturalis nonnullis videbitur, et talis mihi initio apparuit. At 
contendunt Potuani, omnia sibi diuinitus esse reuelata, datumque ante 
aliquot saecula codicem, qui credenda et facienda complectitur. Olim, 
aiunt, sola religione naturali contentos vixisse maiores, docuisse vero 
experientiam, solum naturae lumen non sufficere, cum ob nonnullorum 
desidiam et incuriam praecepta ista naturalia penitus obliterarentur, et ob 
aliorum nimis subtilem philosophiam, cum nihil esset, quod libertatem 
cogitandi sisteret, ac intra limites contineret, omnia deprauarentur: hinc 
scriptam sibi legem a Deo fuisse datam. Et patuit inde, quantum errent ii, 
qui necessitatem reuelationis praefracte negant. Fateor equidem lubens, 
diuersa Theologiae Potuanae dogmata, si non laudanda, attamen non 
plane contemnenda mihi videri, nonnullis vero adstipulari |nequeo. Istud 
vero non solum laude sed et admiratione dignum mihi videbatur, quod 
tempore belli a praeliis victores redeuntes, pro laetitia ac gaudio, quo nos 
victorias celebramus, ac Te Deum canimus, in tristi silentio aliquot dies 
exegerint, quasi puderet victores cruentae victoriae. Hanc ob causam 
rerum bellicarum rara fit mentio in chronicis subterraneis, sed annales 
eorum res tantum ciuiles, instituta, leges et fundationes complectuntur. 


CAPVT VII. 
DE POLITIA. 


In Principatu Potuano successio haereditaria, et quidem linealis, integros 
mille annos viguit, et adhuc sancte obseruatur. Monstrant quidem 
annales, semel ab ordine successionis deflexisse Potuanos; nam, cum 
recta postulare videatur ratio, vt imperantes prudentia et animi dotibus 
subditis praestent, necesse existimarunt nonnulli, virtutum potius quam 
natalium |rationem habendam, ac illum eligendum, qui inter ciues 
praestantior credebatur. Hinc, sublata antiqua successione, Principatus 


omnium suffragiis delatus fuit Philosopho cuidam, nomine Rabaku. Idem 
prudenter initio ac placide adeo rempublicam moderabatur, vt regimen 
illius visum sit exemplar, ad quod alia exprimerentur. Attamen exiguae 
durationis fuit, adeo, vt sero tandem animaduerterint Potuani, falsum 
esse, quod vulgo dici solet: nempe beatum esse regnum, vbi Philosophi ad 
clauum sedent. Nam, cum nouus Princeps e sordidis initiis ad summa 
creuerat, solae eiusdem virtutes et regnandi artes venerationem illam ac 
maiestatem, quae reipublicae robur ac caementum est, parere ac tueri 
nequibant. Qui nuper illius aut aequales, aut superiores fuerant, vix 
adduci poterant, vt pari aut inferiori morem gererent, et vt eam nouo 
Principi praestarent obedientiam, quam subditi imperantibus debent, 
ideoque, quoties molestum quid et arduum illis imperatum fuit, murmura 
passim edebant, haud attendentes, qualis tunc esset Princeps, sed qualis 
ante promotio|nem fuisset. Hinc more supplicantis cuncta eblandiri 
coactus fuit. Sed blanditiis parum profecit; nam imperata ac leges illius 
insuper habentes, ad quoduis edictum frontem contrahebant. Videns tunc 
Rabaku, aliis opus esse mediis ad subditos in officio tenendos, a 
clementia et popularitate ad seueritatem delabitur. Sed altero hoc 
extremo scintillae, quae sub cinere latuere, in apertum incendium 
eruperunt, inque Principem palam insurgere coeperunt subditi, vnaque 
male sopita rebellio initium erat sequentis. Tandem, cum animaduerteret, 
rempublicam stare nequire, nisi sub moderatore, illustri prosapia orto, et 
cuius natales populo venerationem imprimere solent, se ipsum sponte 
abdicans, insignia Principatus transtulit in Principem, cui iure natiuitatis 
debebantur. Ita cum antiqua domo regnatrice pax rediit, et procellae 
istae, quibus diu vexata fuerat respublica, detumuerunt. Cautum ex eo 
tempore est capitali supplicio, ne quid in ordine successionis in posterum 
innouaretur. 

Est igitur hic Principatus haereditarius, et verisimile est, veterem 
successionis |ordinem inconcussum semper mansurum, adeo, vt non nisi 
vrgente extrema necessitate a primogenito discedatur. Mentio quidem in 
annalibus Potuanis] A 2; Potuanis, ssfit Philosophi, qui regiam hanc legem 
infracturus temperamentum aliquod commentus est. Suasit ille, a regia 
quidem prosapia non esse discedendum, sed, delectu filiorum defuncti 
Principis habito, sceptra illi deferenda, cuius virtutes maxime enitebant, 
et quem huic oneri maxime parem subditi iudicarent. Idem, postquam 
legem hanc proposuerat, tentamini se more patrio subiecit, collo, dum de 


vtilitate consilii suffragia ferrentur, in laqueum inserto. Habito vero 
senatu, ac numeratis suffragiis, legis istius rogatio tanquam temeraria ac 
reipublicae exitialis damnata fuit. Credebant scilicet, multarum turbarum 
hoc fomitem fore, ac seminibus discordiarum inter liberos regios ansam 
daturum, satius proinde fore, antiquum obtinere, ac tutius esse, vt ad 
Principem primogenitum ius principatus deuolueretur, quamuis natu 
minores animi dotibus essent praestantiores. Antiquata igitur lege, 
nouatoris gula laqueo frangitur. Nam soli, qui in |hoc Principatu capite 
puniuntur, sunt nouatores: credunt quippe Potuani, quamuis 
mutationem ac reformationem, licet bene digestam, motibus ac procellis 
causam dare, totamque rempublicam fluctuantem reddere; si vero male 
digesta ac praecox sit, praecipitium ac ruinam afferre. 

Imperium Principum Potuanorum, quamuis nullis legibus 
circumscribatur, paternum potius quam regium est. Ingeniis enim non 
legibus iustitiam colentes, principatum ac libertatem, res alibi 
dissociabiles, constanter miscent. 

Inter huius Principatus leges maxime salutaris est illa, qua Principes 
aequalitatem, quantum respublica patiatur, inter subditos tueri conantur. 
Hinc nullae hic sunt dignitatum classes, tantum inferiores superioribus 
obtemperare, et iuniores seniores colere ac venerari coguntur. Monstrant 
quidem annales subterranei, ante aliquot saecula in vsu fuisse dignitatum 
classes, easdemque legibus publicis fuisse ordinatas, sed patet simul, 
magnis has motibus causam dedisse: nam fratri natu maiori durum atque 
acerbum videbatur, |fratri suo minori loco cedere, et parentibus 
intolerabile erat liberis posthaberi, adeo, vt altera arbor alterius 
praesentiam fugeret, et tandem omnes conuersationes ac sodalitates 
penitus cessarent. At non sola erant haec incommoda. Distinctionibus his 
procedente tempore effectum est, vt praestantiores ac digniores arbores, 
quas natura maximis animi dotibus et plurimis ramis decorauerat, vltimis 
ac infimis subselliis in conuiuiis ac sodalitatibus locarentur. Nam omnis 
arbor, cui valor aliquis erat internus, quaeque virtute ac prudentia 
conspicua satis erat, adduci non poterat, vt titulum aut zzpoeópiag 
characterem ambiret. Arbores vero nauci ac nullius pretii, quo naturale 
vitium et inanitatem splendidis honorum titulis quodammodo tegerent, 
absque intermissione Principem tamdiu petitionibus fatigabant, donec 
titulum quendam extorquerent. Hinc effectum, vt tituli tandem 
vilissimarum arborum haberentur notae ac indicia. Miras igitur ac 


ridiculas scenas aduenis exhibebant congregationes solennes ac conuiuia, 
cum viderent, vepres aut dumos honoratioribus subselliis, |palmas vero, 
cedros et conspicuas quercus decem vel duodecim ramorum scamnis aut 
infimis sedilibus locari: nam, durante hoc statu, pauci erant vepres sine 
aliquo charactere. Foeminis tituli dabantur consiliariarum oeconomiae, 
moderationis aut aulae, et maiores in sexu sequiore, quam virili, turbas 
istud ciebat. Nonnullarum arborum vana ambitio eo vsque 
progrediebatur, vt, quamuis duobus tantum aut tribus ramis essent a 
natura donatae, titulos tamen decem vel duodecim ramorum venarentur, 
et, quae vepres aut dumi erant, palmae vocari gestirent. Id quod aeque 
ridiculum esset, ac si deformis aut monstrosus homo titulum formosi ( 
Wolgebohrn ] A4, wolgebohren B; Wohlgebohren Eiberling Kragelund ), aut infimo loco natus 
titulum illustris prosapiae (Edelgebohrn] A, Edelgebohren B; Edelgebohren Elberling 
Kragelund ) ambiret. Hinc cum malum istud in summum excreuisset, ac tota 
regio quasi ad primum chaos redacta fuisset, cunctis inanes vmbras ac 
sine honore nomina aucupantibus, ausus est incola quidam ciuitatis 
Keba] A B; Kebae Eiberling SS (SS litteris cursivis) legem proponere de abroganda hac 
consuetudine. Idem more maiorum cum laqueo in forum abstractus est; 
at senatu coacto ac suffragiis initis, consili|um illius, nemine intercedente 
aut abrogante, vtile reipublicae iudicatum est. Quo facto, florea corona 
redimitus in triumphum per ciuitatem, comitante ac plaudente toto 
populo, ductus est. Et cum processu temporis animaduersum fuerit, 
quantam vtilitatem abrogatio huius consuetudinis attulisset, Kadoki siue 
magnus Cancellarius factus est. 

Ex eo tempore sancte obseruata est lex de aequalitate inter ciues 
perpetuo conseruanda. Attamen consuetudinis huius antiquatione non 
cessauit omnis aemulatio, sed sola virtute ac meritis alter alterum 
superare, conatus est. Patet ex historia subterranea, vnum solum 
nouatorem ex eo tempore extitisse, qui legem de classibus dignitatum 
reuocare bis tecte molitus est, sed ob primum conatum ad venae 
sectionem damnatus est, et, cum accusatus fuerit in molimine isto 
persistere, ad firmamentum denique relegatus est. Nullae hinc dignitatum 
aut titulorum classes hodie in hoc Principatu obtinent, tantum supremus 
Magistratus distinctione quadam certas professiones aliis nobiliores 
declarat, qua tamen declaratione nemini ius datur primum locum in 
conuentibus |sibi vindicandi. Distinctio haec cernitur ex edictis aut literis 
Principis, quae claudi solent his verbis: MANDAMVS ET INIVNGIMVS 


AGRICOLIS NOSTRIS, FABRICARVM INVENTORIBVS, MERCATORIBVS, OPIFICIBVS, 
PHILOSOPHIS, ARTIFICIBVS, AVLAE MINISTRIS, etc. 

Didici in archiuo Principis seruari catalogum quendam dignitatum 
huius tenoris. 


CLASSES DIGNITATVM. 


1) Qui opibus suis Rempublicam subleuarunt difficillimis temporibus. 
2) Ministri, qui seruiunt gratis ac absque stipendio. 

3) Rustici et agricolae octo ramorum et supra. 

4) Agricolae septem ramorum et infra. 

5) Fabricarum siue manufacturarum conditores. 

6) Opifices, qui opificia necessaria exercent. 

7) Philosophi et mitra donati Doctores vtriusque sexus. 

8) Artifices. 

9) Mercatores. 

[10) Aulae Ministri, qui stipendio fruuntur 500 Rupatorum. 
11) lidem, quibus annuum stipendium est 1000 Rupatorum] 4. 


Rapatorum B . 


Valde ridiculus mihi visus est hic honorum index, cui nemo in orbe nostro 
album calculum adiiceret. Subodorabar equidem, quaenam esset inuersi 
ordinis ratio, quonam fundamento niteretur, et quibus argumentis 
eandem propugnarent subterranei. Sed fateor, adhuc mihi paradoxon 
esse, quod capere nequeo. 

Inter alia notatu dignissima notabam sequentia. Quo pluribus 
beneficiis quis a republica cumulatur, eo modestiorem ac submissiorem 
se exhibet. Ita saepe videbam, Bospolak, virum inter Potuanos 
opulentissimum, tanta humilitate obuios in itinere ciues excipere, vt 
omnes submitteret ramos, capitisque inclinatione cuiuis plebeiae arbori 
gratum animum testaretur. Quaerenti mihi causam respondetur, ita fieri 
debere, cum in ciuium neminem plura beneficia essent collata, ac proinde 
maximus is reipublicae debitor existeret. Ad hunc tamen cultum nemo 
lege obligatur, sed, cum Potuani sane ac cum iudicio |omnia expendant, 
sponte hanc virtutem exercent, existimantes se ad talem, quem grata 
mens dictitat, cultum obstringi: aliter sane, ac apud nos, vbi ii, qui 
maximis] 5, maximus 4 honoribus maximisque emolumentis cumulantur, 
pauperiores alto supercilio despiciunt. Ciues vero meritissimi, quos 
omnes colere ac venerari iubentur, sunt numerosae sobolis auctores. 

Heroés hi subterranei sunt, sacraque apud posteros memoria eorundem 
manet. Soli etiam sunt, quibus nomen MAGNI confertur. Longe aliter ac 
apud nos, vbi Magni dicuntur humani generis euersores. Hinc facile est 
coniicere, quid de Alexandro Magno aut Iulio Caesare statuerent 
subterranei, cum vterque sine prole mortuus aliquot hominum myriades 
neci dederit. Memini epitaphium rustici cuiusdam videre Kebae hac 
inscriptione ornatum: HIC IACET IOCHTANVS MAGNVS, TRIGINTA LIBERORVM 
PATER, SVI TEMPORIS HEROS. Notandum tamen est, ad gloriam istam 
acquirendam non sufficere solam sobolis procreationem, sed opus esse, vt 
et liberi honeste sint educati. 

|[In legum ac edictorum latione omnia lente procedunt; nam veterum 
fere Romanorum ritu leges hic conduntur. Nouae legis rogatio cunctis 
ciuitatum curiis affigitur. Et tunc liberum est ciuibus eandem examinare, 
ac monita sua ad Prudentum collegium, eum in finem in ciuitate Potuana 
constitutum, deferre. Serio hic perpenduntur omnia, quae de legis latione, 
obrogatione aut abrogatione, approbatione, correctione, limitatione aut 
extensione allata sunt. Et cum iureconsultorum limam omnia sic 
subierint, tandem ad consensum ac subscriptionem Principis mittitur 
promulganda lex. Cunctatio haec ridicula quidem nonnullis videri potest; 
at effectus huius cautionis est aeterna legum duratio, et fama accepi, 
nullam huius Principatus legem quingentorum annorum spatio minimae 
mutationi fuisse expositam. 

In custodia Principis est catalogus arborum maxime insignium, vna 
cum earundem testimoniis tam doctrinae, quae ab Examinatoribus siue 
Karattis dantur, quam vitae morumque, quae a vicinis et tribulibus 
emeruere. Hinc reipublicae |non desunt idonei viri, qui vacantia munera 
implebunt. Istud inprimis memorabile est, quod nemini ius habitationis 
in vrbis regione aut vico concedatur, nisi munitus sit testimonio regionis 
aut vici, vbi olim habitauit, cautionemque exhibeat vitae futurae. 

In legem semel latam, ac publica auctoritate sancitam, prohibitum est 
sub poena capitis commentari, adeo, vt in rebus politicis restrictior sit 
libertas, quam in sacris. Causam huius instituti hanc afferunt: Si quis in 
religione aut rebus fidei aberret, suo solo periculo errat; at, si quis leges 
publice sancitas in dubium vocet, aut interpretationibus suis in alium 
sensum detorquere moliatur, societatem turbat. 

De statu aulico et de eiusdem oeconomia superius a me allata sunt 
nonnulla. Monstraui, Kadoki, siue magnum Cancellarium, supremum 

inter aulicos locum tenere. Huic proximus est Smirian, siue magnus 
aerarii praefectus. Spartam hanc eo tempore obibat vidua septem 
ramorum nomine Rahagna, ob integritatem et egregias animi dotes ad 
tanti ponderis offici|um admota. Diu hoc munere functa erat, et quidem 
aliquot annos ante obitum mariti, qui, quamuis et ipse in rebus aerarii 
apprime versatus esset, coniugis tamen consilio ac nutu regebatur, adeo 
vt nihil proprio arbitratu ordinaret, hinc vicarium potius, quam maritum 
diceres. Literas quidem et edicta proprio nomine edidit, quoties illa aut 
puerperio aut morbis impedita, negotiis vacare nequibat, nihil tamen 
ratum ac authenticum censebatur, antequam vxoris subscriptione aut 
sigillo esset munitum. Duos Rahagna habuit fratres, quorum alter cellae 
aulicae inspector erat, alter lanio aulicus, nec ausi sunt ob tenuitatem 
ingenii, licet sororem haberent in tanto honoris fastigio positam, maiora 
ambire: tanta hic] A B; his Kragelund (errore typographico?) iustitia distribuuntur 
munera. 

Ipsa Rahagna, quamuis arduis negotiis distenta teneretur, infanti 
tamen posthumo mamillas praebebat. Munus istud nutricationis nimis 
molestum ac tanta matrona indignum mihi iudicanti, respondebant 
subterranei: "Ecquid credis naturam foeminis mammarum vbera, quasi 
quosdam naeuulos venustiores, non alendorum |liberorum, sed ornandi 
pectoris causa dedisse? In moribus inolescendis magnam partem 
ingenium altricis et natura lactis tenet. Quae partus suos aliarum 
nutricationi committunt, vinculum istud coagulumque amoris ac animi 
interscindunt." Hinc cunctae huius Principatus matronae proprio liberos 
lacte alunt. 

Princeps haereditarius erat iuuenis sexennis, in quo erat indoles et 
magnarum virtutum semina, ac iam sex ramis erat instructus; id quod 
rarum est in viridi adeo aetate: nam nemo nisi cum quinque aut sex ramis 
nascitur, caeteri cum aetate excrescunt. Praeceptor eiusdem, 
sapientissima totius Principatus arbor, instruebat discipulum in notitia 
Dei, in Historia, Mathesi et Philosophia morali. Vidi celebratissimum 
istud Systema morale siue Compendium Politicum, quod in vsum 
Principis composuerat. Eidem compendio titulus est: Mahalda Libab 
Helil; quod lingua subterranea denotat Clauum Reipublicae. 
Complectitur praecepta admodum solida ac salutaria, quorum nonnulla 
adhuc memoria retineo; suntque sequentia. 

[1) Accusationi aut laudi non temere fidem habendam; at 
suspendendum iudicium, donec matura rerum acquiratur notitia. 

2) Si quis criminis alicuius arcessitus et conuictus sit, examinandum 
est, vtrum reus quid boni olim fecerit; atque ita bonarum ac malarum 
actionum comparatione facta, ac ratione simul habita, sententia 
tandem pronuntianda. 

3) Molestis et crebro contradicentibus Consiliariis, tanquam 
cordatioribus subditis, confidat reipublicae Moderator: nam nemo 
pro dicenda veritate se ipsum periculo exponit, nisi is, cui patriae 
vtilitas propria salute sit carior ac antiquior. 

4) In Senatum non recipiat, nisi latifundiorum Dominos; nam 
eorundem commoda cum commodo publico sunt coniuncta: contra, 
qui bona immobilia in Principatu non possident, regionem, non pro 
patria, sed pro stabulo quasi peregrinantes habent. 

5) Ministerio quidem mali viri pro tempore, si ad certa negotia 
idoneus sit, vti potest; sed eundem peculiari honore] peculiari A B; peculiari 
Elberling (Elberling in app. proponit aut vocabulum honore post peculiari inserendum aut vel 
delendum), peculiari SS Kragelund (vide comm.) vel fa | uore dignari inconsultum 
erit: nam si improbus aut odiosus vir inter amicos Principis recipitur, 
patrocinio eiusdem pessimae notae ciues emergunt, ac munera 
publica inuadunt. 

6) Illos quam maxime habeat suspectos, qui saepissime aulam 
frequentant, ac atriis illius perpetuo inerrant; nam qui limina 
principum crebrius et haud rogati terunt] A rogatiterunt £ , ii sunt, qui 
facinus aut perpetrarunt aut moliuntur. 

7) Ardentissimos honorum captatores minimo honore dignetur: nam, 
cum nemo stipem petit, nisi qui inops est, et fame premitur; ita nemo 
quoque honores auide venatur, nisi qui virtute ac meritis nullam 
aestimationem sibi acquirere potuit. 

8) Praeceptum est reuera quidem vtilissimum, sed cui adstipulari 
nequibam ob odiosum, quo illustratur, exemplum. Praecepti verba 
haec fere sunt: nullum ciuem prorsus inutilem iudicandum; nam 
nemo tam hebes atque obtusus est, qui non, si verus fit delectus, vsui 
alicui inseruire, imo in certa re excellere queat. Ex: gr: ille iudicio 
pollet, |hic ingenio, ille robore animi, hic corporis; ille iudicis, hic 
scribae officium implebit; ille in rebus inueniendis aut detegendis 
sagax, hic in rebus exsecutioni dandis strenuus est: ideoque pauci 

sunt, qui plane inutiles dici queant. Nam, quod tot creaturae tales 
videantur, non creatoris culpa est, sed eorum, qui vires vniuscuiusque 
non rite perspiciunt, et eo, quo iubet Minerua] 5, Minera A; Minerva SS , 
ducunt. Thesin hanc meo exemplo illustrat his verbis: vidimus aeuo 
nostro animal superterraneum, quod omnium suffragiis ob praecox 
ingenium tanquam inutile terrae pondus habitum fuit, ob gressus 
tamen celeritatem et pedum praestantiam non exiguo nobis vsui 
fuisse. Lecta hac paragrapho, tacite ita mecum locutus sum: Prologus 
est honesti viri, sed epilogus ac finis est nebulonis. 

9) In arte regnandi praecipuum istud iudicat, vt imperator solicite 
circumspiciat idoneum haereditario principi praeceptorem, eligatque 
pietate et eruditione maxime monstrabilem, cum ex institutione 
futuri successoris salus reipublicae fluat. Nam quod in viridi ae|tate 
discimus, in naturam abit. Necesse hinc esse, ut iuuenis moderator sit 
patriae amans, qui amorem in proprios] 4. proprios 8 subditos principi 
instillet: eo enim cuncta, quae iuueni dat, praecepta collineare 
debere. 

10) Necesse est, vt indolem subditorum penitus scrutetur Princeps, 
eidemque se conformet; et, si vitiis subditorum mederi velit, exemplo 
potius, quam legibus reformet. 


— — Velocius et citius nos 
Corrumpunt vitiorum exempla domestica, magnis 
Cum subeant animos autoribus — — 


11) Vt neminem otiosum esse patiatur, cum otiosi viri patriae sint 
oneri: nam industria continuisque laboribus crescunt et roborantur 
vires reipublicae; mala vero consilia ac subdolae machinationes 
dissipantur et euanescunt. Hinc consultius statui est, vt subditi rebus 
inutilibus, nugis ac ludis occupentur, quam vt indulgeant otio, 
prauorum consiliorum fomiti. 

12) Officium Principis est, vt concordiam inter subditos seruet; 
quamuis non |male faciat, si aemulationem quandam inter 
consiliarios suos foueat, cum hoc modo saepe detegitur veritas, velut 
veram causae cognitionem e iurgiis aduocatorum hauriet iudex. 

13) Prudenter agit Princeps, si in rebus momentosis totius senatus 
sententias audiat; tutius tamen est singulorum senatorum seorsum, 


quam totius coacti senatus vno eodemque tempore mentem 
explorare: nam in toto coacto senatu, vbi sententiae palam dicuntur, 
fieri solet, vt disertissimus saepe senator torrente eloquentiae suae 
caeteros abripiat, et sic pro multis vnicam tantum sententiam audiat 
Princeps. 

14) Poenae non minus necessariae sunt, quam praemia: nam illis 
sistuntur mala, his promouentur bona. Hinc opus est, et malum 
virum ob rem bene gestam praemio mactare, quo ad] 5, quo mactare, ad A 
munera rite obeunda acuantur alii. 

15) In promotionibus ad dignitates ac publica munera docet 
dexteritatis in primis habendam esse rationem. Nam licet pietas et 
integritas per se virtutes sint magis commendabiles, hae tamen |sunt, 
quarum specie saepe fallimur. Nam vnusquisque pietatem simulat, 
cum sciat, hac virtutis ostentatione viam sibi ad honores pandi. 
Vnusquisque etiam eodem intuitu probum atque integrum se 
profitetur. Huc adde, quod de pietate aut integritate viri non facile sit 
iudicare, antequam ad munus admittatur, in quo, tanquam in 
conspicuo theatro, specimina virtutum editurus est. Dexteritatem 
vero praeuio examine facile est explorare. Nam stupido ac ignaro 
difficilius est stupiditatem] stupididatem A B; stupiditatem Elberling aC 
ignorantiam, quam hypocritae impietatem, aut nebuloni iniquitatem 
tegere. Porro capacitas ac probitas non sunt contrariae semper 
virtutes, quin in vno eodemque homine facile coalescant, veluti 
stupor cum probitate non semper est coniunctus. Si vero vir capax 
simul sit probus, omnibus numeris est absolutus. Stupidus vir aut 
bonus aut malus est; si malus, notum est, quot monstra alat 
ignorantia, quando cum malitia est coniuncta; si vero bonus est, ob 
stuporem virtutes, quas possidet, exercere nequit. Et, si ipse |vel 
nequeat, vel non audeat facinora machinari, audebit seruus aut 
minister, cuius opera vtitur. Nam stolidus fundi dominus vulgo 
astutum villicum habet, et stupidus iudex dolosum scribam, qui 
absque metu fraudes exercet; cum quicquid peccat, domini corio 
peccat. Hinc in distributione munerum in primis respicienda est 
dexteritas. 

16) Nemo, tanquam ambitiosus, temere damnandus, ac ob id solum a 
limine honorum remouendus est, quod munera, quibus parem se 
credit, ambiat. Nam si in distributione officiorum hanc regulam nimis 


stricte sequitur Princeps, humilitatis laruam induet ambitiosissimus 
quisque, certus, quod hac via tutius et celerius ad metam perueniat. 
Princeps vero acerrimos honorum venatores contra mentem suam 
promouebit, quia specie humillimos circumspicit, id est, eos, qui, 
vacante aliquo munere, fugam simulant ac latebras quaerunt, quique 
per amicos disseminant, ab omni se dignitate, ab omni honore 
publico abhorrere. Affert huc exemplum viri cuiusdam, qui vacante 
[|perspicuo quodam et saliuam illi maxime mouente munere, per 
literas Principi indicat, peruenisse ad aures suas, quod Serenitati suae 
statutum sit, dignitatem, quam multi solicite ambiunt, in se conferre, 
quocirca splendidum istud munus, cui imparem se profitetur, 
deprecatur, et vt in alium magis idoneum conferat, humillime rogitat, 
in primis cum ipse statu suo praesenti contentus ad maiora non 
adspiret. Motus adeo Princeps hac humilitatis testatione est, vt 
praeter mentem suam deprecantem ad eandem dignitatem eueheret. 
Mox tamen didicit, falsa humilitatis specie se circumuentum, cum 
nouus minister fastu ac impotentia animi omnes excederet. 

17) Pauperem, qui non est soluendo, Senatorem vel Quaestorem 
aerarii constituere idem esse, ac famelicum cellae promptuariae 
praeficere. Idem dicendum de diuite auaro: ille enim nil habet; hic 
vero nunquam sat habet. 

18) Nulla legata aut fundationes confirmare, quae ad alendas otiosas 
arbores ac ad earundem inertiam fouendam so|lum tendunt. Hinc 
cuncta huius Principatus monasteria, cuncta collegia, non nisi nauas 
ac frugi arbores admittunt, eas scilicet, quae aut opere aliquo 
manuario rempublicam subleuare, aut studiis ac literis societatem, 
cuius membra sunt, ornare queunt. Excipiuntur tantum pauca 
quaedam monasteria, quae arbores alunt effoetas ac senio marcidas; 
hae enim aetatis priuilegio omni labore sunt exemptae. 

19) Quando vitia status reformationem poscunt, lento incedere gradu 
necesse est. Nam cuncta simul inueterata vitia vno veluti ictu 
exstirpare velle, est idem, ac aegroto vomitum, purgationem ac venae 
sectionem vno eodemque tempore praescribere. 

20) Qui audacter cuncta pollicentur, et plura in se negotia simul 
suscipiunt, aut stolidi sunt, qui proprias vires ignorant, et pondera 
rerum non perspiciunt, aut mali ac spurii ciues, qui sibi ipsis, non 
reipublicae seruiunt. Prudens homo lacertos] 5, acertos A experitur, 

antequam molem subeat; et genuinus ciuis, cui patriae salus sit cordi, 
nil perfunctorie agendum existimat. 


CAPVT VIII. 
DE ACADEMIA. 


In hoc Principatu tres sunt Scholae superiores siue Academiae, quarum 
prima est Potu, altera Keba, tertia Nahami. Studia, quae in iisdem 
excoluntur, sunt Historia, Oeconomia, Mathesis et Iurisprudentia. Quod 
ad Theologiam attinet, cum concisa adeo et compendiosa sit, vt duabus 
fere paginis tota pandi et explicari queat; cumque praecepta ista tantum 
contineat, vt] 4, e. & amore et veneratione prosequamur Deum, rerum 
omnium creatorem ac moderatorem, qui in altera vita virtutes 
remunerabit, et scelera puniet; ita nullum est studium academicum, nec 
esse potest, cum legibus solicite cautum sit, ne quis de Dei essentia 
eiusdemque attributis disputet. Nec Medicina hic inter studia academica 
numeratur; nam cum arbores hae sobrie viuunt, morbi interni plerumque 
ignorantur. Nil dicam de Metaphysica et transcendentalibus studiis, cum 
nuper monstrauerim, disputantes de essentia |diuina, de angelorum 
qualitate, deque animarum natura, post venae sectionem in nosocomia 
aut ergastula compingi. 

Exercitia academica haec sunt] suut 4. Tenentur studiosi iuuenes 
tempore tyrocinii difficilium ac curiosarum quaestionum analysin 
reddere. Nodi hi soluendi statis temporibus proponuntur, certo iis statuto 
praemio, qui scitissime et elegantissime aenigmata explicant. His mediis 
verus vniuscuiusque profectus elicitur: et perspiciunt studiorum 
moderatores, quanta cuique sit hasta, et qua in re magisterium polliceri 
queat. Nemo nisi vni soli disciplinae operatur. Nam polymathiae studium 
fluxi ac vagi ingenii notam autumant. Hinc fit, vt studia, cum intra limites 
adeo angustos coarctantur, breui maturescant. Ipsis quoque Doctoribus 
annua incumbunt specimina exhibenda. Philosopho morali difficile 
quoddam problema datur enucleandum. Historici est historiam aut 
partem quandam historiae contexere. Oeconomus et Mathematicus abdita 

detegere ac scientiis suis nouis commentis lucem affundere tenentur. 
Iurisconsultorum specimina sunt aptae ac scite] sitae A B; scite Elberling 
compositae |orationes: nam soli hi sunt, qui in Rhetorica aut arte dicendi 
se experiri coguntur; cum soli sint, quibus haec exercitia in posterum 
proderunt, ac ad obeunda aduocatorum munera, quae in vi dicendi 
consistunt, idoneos reddent. Hinc, cum narrarem, cuncta apud nos 
specimina academica in re oratoria fieri, istud institutum palam 
improbantes: si omnes, aiebant, opifices in suendis calceis exempla 
exhiberent, pleraque specimina cruda atque incondita fore, ac solos 
sutores praemia et coronas emerituros. Mentionem tantum feci artis 
oratoriae, de disputationibus nil ausus dicere, cum eaedem hic inter 
spectacula ludicra numerentur. Doctores publici, quae vtilia monitu 
suasuque sunt, non seuere, non imperiose praecipiunt, vti Philosophis 
nostris mos, sed festiuos delectabilesque apologos commenti, res 
salubriter animaduersas, cum audiendi quadam illecebra] 4. iie cebra 5 
inculcant. 

Mirum est, quanta grauitate quantoque decore actus academici 
celebrentur, ac promotiones hic procedant. Nam cautio summa adhiberi 
solet, ne quid in actibus academicis deprehendatur, quod risui |ansam 
dare, aut speciem ludicri spectaculi exhibere queat; quippe existimant, 
ritus academicos grauitate ac decore distingui debere a ludis theatralibus, 
ne artes liberales ob earundem exercitia parum decentia sordeant aut 
vilescant. Hinc non ausus sum mentionem facere rituum, quibus gradus 
ac promotiones in nostro orbe celebrantur, cum id, quod mihi acciderat 
Kebae, promotiones nostras Doctorales describenti, satis grauis causa 
esset perpetui silentii. 

Praeter has Academias cunctae ciuitates maiores sua habent 
seminaria, sua gymnasia, vbi solicite delectus habetur ingeniorum, quo 
mature perspici queat, quaenam sit Rhodus, in qua quisque saltabit, aut 
in quo studii genere spem maxime polliceri possit. Dum in seminario 
Kebano tyrocinii rudimenta deposui, commilitones habebam quatuor 
iuuenes summi sacerdotis filios, qui omnes in re militari erudiebantur; 
quatuor alios Senatorii generis in opificiis et rebus manuariis; et duas 
virgines, quae in re nauali instruebantur. Nam respicitur tantum tyronum 
indoles, nulla sortis aut sexus ratione habita. Habita ingeniorum 
exploratione, |testimonia vnicuique dant seminariorum moderatores, ea 
qua superius monstratum est fide. Testimonia haec sincera admodum et 

absque studio partium data censentur, quamuis secus mihi videretur, cum 
testimonium, quod ego a Seminario Kebano obtinueram, stultum, 
absurdum atque iniquum crederem. 

Nemini hic permittitur libros scribere, antequam tricesimum annum 
impleuerit, ac a studiorum moderatoribus maturus et idoneus ad 
scribendum sit iudicatus. Quocirca pauca, sed docta ac bene digesta 
scripta] 5, scripta, A; scripta, ssin lucem prodeunt. Hinc cum infra annos 
pubertatis quinque vel sex dissertationes scripsissem, nemini id detegere 
audebam, ne risui exponerer. 

Satis hoc de gentis indole, de Religione, Politia et Literis dictum. 
Restant alia nonnulla notatu digna, et huic genti peculiaria memoranda. 

Si arbor arborem in duellum prouocat, prouocanti in perpetuum 
interdicitur armorum vsu; iubetur insuper tanquam infans sub tutela 
viuere, quoniam affectibus imperare nescit. Aliter ac apud nos, vbi 
prouocationes eiusmodi notae atque indi|cia heroici animi censentur, 
maxime in septentrione nostro, qui originem huic prauae consuetudini 
dedit, cum prouocationes inter Graecos, Romanos aliasque antiquiores 
gentes plane fuerint ignotae. 

In iure Potuano paradoxon istud notaui. Litigantium nomina occulta 
manent iudicibus, et lites non in locis, vbi sunt natae, dirimuntur, sed ad 
remotiores prouincias diiudicandae ablegantur. Mirae adeo consuetudinis 
ratio haec est. Docet experientia, iudices plerosque aut praemio corrumpi, 
aut studio partium abripi. Igitur eiusmodi tentationibus obuiam iri 
credunt, si nomina litigantium lateant, sique ignorentur actor et reus 
simul cum rebus, praediis ac fundis, quae in disceptationem veniunt. Sola 
argumenta vtriusque partis ad forum arbitrarium, pro lubitu Principis, 
mittuntur cum notis quibusdam ac characteribus: exempli gratia: an A, 
qui est in possessione, rem possessam restituere debet, vrgente et 
actionem mouente B. Vellem equidem hunc morem apud nos 
introductum, cum, quid studium partium aut alia irritamenta efficere in 
iudicum animis queant, saepe simus experti. 

[Iura libere exercentur absque personarum respectu. Soli Principes ad 
interdictum non veniunt. Statim vero ac viuere desierint, accusatores 
publici siue reipublicae aduocati dicam defuncto scribunt. In] 2. in 4 Senatu 
tunc maxime frequenti acta extincti Principis ad examen vocantur, et 
tandem sententia fertur, quae pro meritis mortuorum certis characteribus 
distinguitur. Characteres vero hi fere sunt: LAVDABILITER, HAUD 

ILLAVDABILITER; BENE, NON MALE; TOLERABILITER, MEDIOCRITER. Quae 
notae voce Praeconis in foro coram populo enunciantur, mox lapidibus 
siue monimentis defunctorum imprimendae. Consuetudinis huius talem 
Potuani dant rationem: principem viuentem in ius vocari non posse 
absque motu ac turbis; nam, dum viuit, caecam illi deberi obedientiam ac 
perpetuam venerationem, qua respublicae maxime stare solent: cum 
principis vero obitu solui vinculum istud, quo imperantibus obstricti sunt 
subditi, ac proinde sui quodammodo iuris factos libere agere posse. Ita 
saluberrimo hoc, quamuis valde paradoxo, |instituto securitati principis 
prospicitur, maiestati summi imperii nil detrahitur, et tamen saluti 
reipublicae simul consulitur. Nam characteres hi, quamuis defunctis dati, 
totidem viuentibus ad virtutem sunt stimuli. Docet historia Potuana, per 
integros quadringentos annos, duos tantum principes fuisse, qui infimum 
characterem, scilicet Mediocrem, tulerunt. Caeteri fere omnes 
Laudabilem aut haud illaudabilem emeruere, prout monstrant 
epigrammata vniuscuiusque monumenti, quae adhuc sarta, tecta] A 5; sarta 
tecta Elberling, sarta, tecta SS (sarta tecta commendat SS app. Vide comm.) , eta temporis iniuria 
inuicta manent. Character Mediocris, qui dialecto Potuano dicitur Rip- 
fac-si, tantum in familia principali luctum ciet, vt successor defuncti 
Principis, vna cum eiusdem consanguineis, integros sex menses pullati 
incedant. Tantum abest, vt successores iudicibus ob ingratas eiusmodi 
sententias succenseant, vt stimuli illis potius sint ad res praeclare 
gerendas, et vt virtute, prudentia, iustitia et moderatione notam, domui 
principali inustam, deleant. 

Cur vero horum Principum alter charactere hoc notatus fuerit, causa 
haec erat: In rebus bellicis exercitatissimi qui|dem sunt Potuani, nemini 
tamen bellum inferunt, sed illatum fortiter propulsant. His mediis 
effectum est, vt arbitri fiant inter alios belligerantes, variique huius globi 
populi iustae ac pacificae gentis imperio se sponte subiecerint. At 
Princeps Mikleta, auidus proferendi fines Principatus, vicinos bello 
adortus, eosdem breui subegit. At, quantum gens Potuana hac deuictae 
gentis accessione creuit, tantum decrementi passa est, amore vicinorum] 
B, vicinorum, A; vicinorum, SS (vicinorum sine virgula commendat SS app.) in terrorem ac 
inuidiam verso. Et ingens ista existimatio iustitiae et aequitatis, qua sola 
creuerant ac steterant res Potuanae, ex eo tempore nutare coepit. Hinc 
Potuani, vt beneuolentiam aliarum gentium sibi rursus conciliarent, 

defuncti Principis memoriam hac nota affecerunt. Quaenam vero noxa 
fuerit alterius Principis, hoc charactere notati, non constat. 

Doctores publici sunt ii, qui tertiam aetatem attigerunt. Vt explicatius 
hoc fiat, notandum est, vitam arborum in tres classes describi. Prima 
aetas earum est, quae in rebus publicis erudiuntur. In secunda aetate ea, 
quae didicerunt, publice exercent. In tertia vero aetate, a | muneribus 
publicis honeste dimissae, alias instruunt. Hinc nemo publice docendi 
iure gaudet, nisi in administratione rerum publicarum consenuerit, cum 
nemo solida praecepta dare existimetur, nisi qui ex vsu plenam hauserit 
notitiam. 

Si quis turpitudine vitae defamatus, honestum ac reipublicae salutare 
consilium dederit, supprimitur nomen viri, ne sententia proba turpissimi 
autoris contagio dehonestetur; et iubetur decretum ex viri honestioris 
nomine fieri: sic bona sententia manet, turpis autor mutatur. 

In articulo de religione didici, interdictum esse, de rebus fidei 
fundamentalibus, in primis vero de essentia et attributis Dei disputare: at 
liberum est, de aliis rebus iudicia proferre, et sententias particulares 
ventilandas proponere. Dicunt Potuani, incommoda, quae ex eiusmodi 
litibus nascuntur, comparari posse cum procellis, quae tecta atque 
arbores prosternunt, at simul purificant aérem, impediuntque, ne nimia 
tranquillitate putrescat. Cur paucos habeant dies festos, causa haec est, ne 
otio torpeat arboreum genus: credunt enim Potuani, in vtili labore non 
minus, quam in votis ac precationibus esse cultum Dei. 

Studium poéticum frigide tantum excolitur, licet Principatus hic non 
plane destitutus sit Poétis. At Poésis subterranea sola stili sublimitate 
differt a dictione soluta. Hinc tanquam puerile quippiam deridebant id, 
quod de pedibus ac rythmis nostris narrabam. 

Inter Doctores Potuanos sunt, qui Professores boni gustus dicuntur. 
Horum est, curam agere, ne vitiliginibus ac rebus nihili occupentur 
iuuenum animi, ne scripta nimis triuialia ac plebeii saporis, quorum lectio 
gustum deprauat, in lucem prodeant; et vt e libris imprimendis deleantur 
ea, quae contra sensum communem sunt. Et hunc solum in finem 
institutae sunt censurae ac reuisiones librorum; aliter ac in orbe nostro, 
vbi a censoribus optimae notae libri ob id solum supprimi solent, quod a 
regnante quadam opinione, siue adoptata quadam loquendi formula, 
paulum deflectant, aut quod vitia mortalium salse aut candide 
perstringant. Quo fit, vt studia sufflaminentur, et scripta sani coloris 

enitescere nequeant. |At, quoniam liberum Potuanis cum conterminis 
gentibus est commercium, inter alias saepe merces libri nonnunquam 
triuiales ac plebei saporis irrepunt. Hinc instituti sunt censores, qui 
bibliopolia identidem frequentant. Vocantur hi Syla-Macati (i. e.) 
bibliothecarum purgatores: Nam, velut in orbe nostro certum est 
hominum genus, qui caminos ac fornaces quotannis verrit, ita censores 
isti, examine librorum venalium habito, sordes solicite secernunt, ac in 
cloacas, quicquid est librorum triuialium, qui gustum deprauare queunt, 
abiiciunt. Hinc mecum: Hei! quanta librorum foret strages, si id 
institutum in orbe nostro obtineret? 

Maxime vero laudanda est cura eorum, qui e iuuenum indole, quem 
vitae cursum potissimum sequantur, exquirunt. Nam sicut in fidibus 
musicorum aures vel minima sentiunt: sic iudices hi atque 
animaduersores virtutum ac vitiorum, magna intelligunt saepe ex paruis; 
ex oculorum obtutu, superciliorum aut remissione aut contractione, ex 
moestitia, ex hilaritate, ex risu, ex locutione, ex reticentia et ex similibus 
rebus facile iudicant, quid |aptum cuique, et quid a natura discrepet. 

Sed vt iam ad me ipsum redeam. Parum iucunde tempus transmisi 
cum paradoxis his arboribus, quibus contemptui ac derisui eram ob 
imputatum mihi praecox ingenium. Et aegre ferebam dicteria] dicteria, A 2; 
dicteria Elberling, dicteria, SS eo nomine in me coniecta: nam vulgo Skabba, id est, 
praecocem aut praematurum me nominabant. Maxime vero dolebam, 
idem de me iudicium ferri a lotrice mea, quae, quamuis ex infima plebis 
faece esset, misera scilicet et triobolaris tilia, odioso tamen isto titulo me 
notare non dubitauit. 


CAPVT IX. 
ITER KLIMII CIRCA PLANETAM 
NAZAR. 


Postquam spatio biennii molesto cursoris officio functus eram, totamque 


regionem mandatis ac literis publicis oneratus peruolaueram, taedebat 
me tandem molesti ac simul indigni muneris. Hinc aliis super alias 

precationibus a serenissimo Principe honestam dimissionem petebam, 
munus paulo honoratius simul ambiens. Sed repulsam semper tuli, cum 
iudicauerit Princeps, non esse virium mearum, maioris momenti res 
gerere. Allegauit etiam leges et consuetudines, quae petitionibus meis 
refragabantur, quaeque ad insignia atque ardua ministeria solos idoneos 
viros admittunt. Necesse igitur esse dicebat, in officio mihi semel collato 
permanere, donec aliquo merito ad maiora viam mihi sternerem. Claudit 
orationem his monitis: 


Metiri se quemque suo modulo ac pede fas est. 
|E coelo magnum descendit yvà0i oeavtóv, 
Figendum ac memori tractandum pectore — 


Iteratae hae repulsae ad audax et desperatum consilium me adegerunt. 
Conabar ex eo tempore aliquid noui comminisci, quo praestantiam indolis 
patefacerem, et maculam, qua notatus eram, diluerem. Integrum fere 
annum in legibus et consuetudinibus huius Principatus inuestigandis 
omne studium posueram, periculum facturus, an vitia quaepiam, 
reformationem poscentia, forte detegerem. Meditationes meas aperui 
dumo cuidam, quem arcta familiaritate complexus eram, et quocum seria 
et iocos miscere consueueram. Ille quidem commenta mea non plane 
absurda iudicabat, sed an reipublicae huic vtilia forent, valde dubitabat: 
Esse reformatoris officium, aiebat, statum et indolem regionis 
reformandae oculis sistere; nam eadem res pro diuersis terrarum ingeniis 
diuersos et contrarios effectus producit, veluti idem medicamentum, quod 
vni corpori prodest, aliis noxium deprehenditur. Docuit porro, quanto me 
periculo exponerem, aleam hanc subeundo, comitia de capite meo 
|habenda, actumque de vita mea fore, si consilia mea ab examinatoribus 
improbarentur. Ardenter igitur rogabat, vt maturius omnia expenderem, 
quamuis a conatu non plane dissuaderet, cum fieri posset, vt quippiam 
solerti examine tam mihi ipsi, quam statui vtile detegerem. Secutus 
consilium amici, tempus prorogabam, ac patienter deinceps cursoris 
munere fungebar, vrbes ac prouincias more solito circumuolans. 
Continuus iste cursus ansam mihi dedit, totum Principatum cum vicinis 
regionibus accurate perspiciendi. Et ne memoria exciderent, quae in 
itineribus meis annotaueram, cuncta eo, quo poteram, stylo persecutus, 
non exiguae molis volumen Principi offerebam. Quantum hoc opus 
Serenitati suae ad palatum fuerit, exinde mox patuit, quod labores meos 

in Senatu publico encomio extolleret, perlectoque studiose libro, meo vti 
ministerio ad totum Planetam Nazar detegendum decerneret. Aliam ego 
lucubrationum mearum messem exspectaueram, quocirca tacite cum 
Poéta ingeminabam: 


— — Virtus laudatur et alget. 


|At, cum rerum nouarum auidissimus essem, ac praemia post reditum a 
benignissimo Principe sperarem, haud prorsus inuitus operam meam 
addixi. 

Globus Planetae Nazar, quamuis circuitu vix ducenta milliaria 
germanica complectitur, valde tamen spatiosus ob tarditatem incessus 
incolis videtur. Hinc subterraneis hisce adhuc pleraeque regiones maxime 
vero remotiores sunt incognitae. Nam cuiuis Potuano biennii spatium 
non sufficeret, orbem hunc pedibus emensuro. Mihi vero ob pedum 
pernicitatem vnus mensis sat erat. Quod vero maxime me anxium habuit, 
erat ea, quam imaginabar, linguarum diuersitas. Sed animum mihi 
addiderunt nonnulli, qui totius Planetae incolas, licet moribus mire 
discordes, eadem tamen dialecto vti testabantur; porro totum arboreum 
genus innoxium, sociabile et beneficum esse, adeo, vt absque vllo 
discrimine totam huius globi superficiem perreptarem. His dictis calcaria 
addita sunt sponte currenti, initioque mensis Populi itineri me dabam. 

Quae sequuntur stupenda adeo sunt, vt ad fictiones poéticas aut 
meros ingenii |lusus referri queant, maxime cum diuersitas ista corporum 
et animorum, quam in itinere hoc expertus sum, ne inter gentes quidem a 
se inuicem dissitissimas, et sub alio sole viuentes, expectari posset. At 
notandum est, plerasque huius globi gentes per freta ac maria dirimi, ac 
speciem quandam archipelagi praebere hunc globum. Raro haec freta 
traiiciuntur, et portitores, qui ad ripas excubant, solorum peregrinantium 
causa in his stationibus ponuntur. Ipsi enim indigenae vix pedes extra 
limites patriae proferunt, et, si necessitate adacti freta transmittere 
cogantur, subito reuerti solent, vtpote alieni soli diu impatientes. Hinc 
quot gentes, tot noui orbes. Praecipua vero huius dissimilitudinis causa 
oritur e terrarum diuersa natura, quam indicant agrorum ac glebarum 
varii colores, ac plantarum, frugum ac leguminum insignis dissimilitudo; 
vt mirum proinde non sit, in ista terrarum ac frugum diuersitate, tot 
diuersas incolarum indoles, ac tot oppositas naturas deprehendi. In 
nostro orbe indole, moribus, studiis, colore et corporis forma a se inuicem 


leviter tantum distant gentes etiam maxime re|motae. Nam, cum soli 
qualitas vndiquaque eadem fere est, nisi quod vna terra alia sit feracior, ac 
frugum, herbarum ac aquae eadem sit natura, tot heterogenea animantia 
produci nequeunt, quot in hoc globo subterraneo nascuntur, vbi cuiuis 
terrae sua peculiaris qualitas. Alienigenis iura quidem itineris et 
commercii, sed habitationis non conceduntur, nec ob terrarum diuersas 
adeo atque oppositas naturas concedi possunt. Hinc peregrini omnes, qui 
in itinere occurrunt, aut viatores sunt aut mercatores. Terrae vero, quae 
principatui Potuano sunt confines, eiusdem fere indolis sunt: incolae 
earundem grauia olim bella gesserunt cum Potuanis, iam vero iisdem aut 
foedere sunt iunctae, aut domitae sub mansueta eorum dominatione 
acquiescunt. At traiecto ingenti, quod totum globum secat, freto, noui 
visuntur orbes, noua et ignota Potuanis animalia. Id solum commune 
habent cum hoc principatu, quod cunctae totius globi creaturae rationales 
arbores sint, et eadem fere dialecto vtantur: Hinc molestum non est iter, 
in primis, cum ob frequentiam mercatorum aut viatorum |per prouincias 
transeuntium, assueti sint, omnes creaturas heterogeneas ac sibi 
dissimillimas videre. Istud monuisse operae pretium duxi, ne subsequenti 
narratione aures offendantur, ac narranti ob splendida mendacia dica 
scribatur. 

Longum foret, nec operae est, sigillatim et secundum ordinem 
historicum omnia, quae in hoc itinere mihi oblata sunt, persequi; 
describere tantum lubet gentes maxime paradoxas, in quarum moribus] 
moribus, A B; moribus ed1754, moribus, SS Kragelund ac indole non pauca adeo insolita ac 
stupenda deprehendi, vt globus Nazar eo nomine inter miracula mundi 
numerari queat. Obseruaui, totum plerumque arboreum genus 
humanitate, iudicio ac grauitate a Potuanis parum differre, ritibus vero, 
ingeniis corporisque forma adeo discordare, vt quaeuis prouincia nouus 
mihi orbis apparuerit. 

In prouincia Quamso, quae prima vltra fretum regio est, nulli corporis 
infirmitati ac morbo obnoxii sunt incolae, sed omnes vsque ad canitiem in 
valetudine inoffensa viuunt. Hinc visae mihi sunt omnium creaturarum 
felicissimae: at, e leui cum iisdem conuersatione, opinione me |insigniter 
falsum esse, animaduerti. Nam cum inter huius prouinciae incolas 
neminem viderim tristem, ita neminem simul contentum, ne dicam 
laetum, conspexi. Nam vti coeli serenitate ac aéris temperie, non nisi 
turbida ac nubila prius experti, afficimur; ita arbores hae felicitatem non 

percipiunt, quia perrennis ] A 5; perennis ed1754 Elberling Kragelund aC sine 
interruptione est, sanosque se non sentiunt, quoniam morbos ignorant. 
Vitam igitur agunt in perpetua sanitate, at simul in perpetuo tepore: 
perpetua enim bona languescunt satietate; et soli iucunde viuunt, quorum 
suaues voluptates acoribus condiuntur. Testari possum, in nulla gente 
mores minus lepidos, conuersationem magis frigidam et inuenustam me 
deprehendisse. Innoxia sane gens est, sed ea, quae nec amore, nec odio 
digna; nullius offensa metuenda, et nullius fauor exspectandus: et vt 
paucis dicam: nihil hic, quod displiceat, nihil etiam, quod placeat, 
reperies. Porro, cum perpetuum istud corporis beneficium mortis 
imaginem nunquam oculis sistat, nullamque miserationem erga afflictos 
et laborantes alios moueat; ita nimis secure ac frigide absque |zelo et 
misericordia totum vitae tempus transigunt. Quocirca in illa gente nullum 
pietatis, nullum amoris ac misericordiae vestigium apparet. Nam cum 
morbi mortalitatem nobis repraesentent, ad bene moriendum nos quoque 
acuunt, ac quasi in procinctu itineris paratos stare iubent; et, cum 
cruciatibus nos affligant ] aftigat A B; affligant Elberting , afflictorum simul 
misereri docent. Hinc facile mihi erat discernere, quantum morbi et 
pericula mortis ad pietatis ac socialitatis exercitia nos ducant, imo, quam 
iniuste succenseamus Creatori, quoniam ad certas nati videmur 
afflictiones, quae salubres tamen et vtiles nobis sunt. Notandum tamen 
istud est, has Quercus, quoties in alia loca divertuntur, morbis et] 4. morbis 7 
infirmitatibus, non secus ac alias arbores, esse expositas. Hinc soli huius 
regionis aéri aut victui hoc beneficium, modo beneficium dici mereatur, 
acceptum ferendum iudico. 

Prouincia Lalac, quae cognominatur Mascatta, id est, beata, nomini 
respondere videbatur; nam omnia ibi sponte proueniebant. 


Flumina iam lactis, iam flumina Nectaris ibant, 
Flauaque de viridi stillabant ilice mella: 

Ipsa quoque immunis rastroque intacta, nec vllis 
Saucia vomeribus per se dabat omnia tellus. 


At insigne hoc beneficium non aliis feliciores reddit incolas. Nam cum 
nullo ad victum parandum opus sit labore, otio ac desidia plerique 
torpentes, perpetuis vexantur morbis. Hinc pauci sunt, quos non 
praematura mors abripit, vermibus scilicet ac putredine corruptos. 

Materiam non minus amplam meditationibus philosophicis suggessit 
natura huius terrae, patuitque e gentis conditione et sorte, seruos et 
operarios quodammodo feliciores esse illis, qui de victu nunquam soliciti, 
desidiae ac voluptati indormiunt. 


Nempe inamarescunt epulae sine] 4. sive 2 fine petitae, 
Illusique pedes vitiosum ferre recusant 
Corpus -——— 


Hinc tot praua consilia, desperati conatus, violentae mortes. Nam 
affluentia illa, in qua viuunt, omnem gustus ac vo |luptatis sensum 
eripiens, nauseam ac vitae fastidium vnicuique affert. Ita regio ista, quam 
beatorum domicilium imaginabar, tristis silentum sedes mihi visa est, 
miseratione dignior, quam inuidia. 


Hoc celerare fugam, terraque excedere suasit. 


Proxima huic terrae est regio dicta Mardak, cuius incolae sunt cupressi, 
eiusdem omnes corporis formae; solis vero oculorum diuersis figuris a se 
inuicem distinguuntur. Quidam lumina habent oblonga, quidam 
quadrata; minutissima alii, alii patula, quae totam fere frontem occupant: 
nonnulli nascuntur cum binis, alii cum trinis, alii cum quaternis oculis. 
Sunt etiam, qui vno solo oculo gaudent; sobolem diceres Polyphemi, nisi 
quod oculum hi in occipitio habeant positum. Hinc, pro diuersis luminum 
figuris, in totidem tribus describuntur. 


NOMINA TRIBVVM HAEC SUNT: 


1) Nagiri, id est eorum, qui lumina habent oblonga, et quibus proinde 
cuncta obiecta apparent oblonga. 

[|2) Naquiri, quorum oculi quadratae sunt formae. 

3) Talampi, cum oculis minutis. 

4) Iaraku, cum binis oculis, quorum alter altero paulo obliquior. 

5) Mehanki, cum trinis. 

6) Tarrasuki, ] rarasuki A 8 cum quaternis. 

7) Harramba, quorum lumina totam frontem perreptant. 

8) Skadolki, qui vnum in occipite oculum habent. 


Harum omnium numerosissima ac proinde potentissima tribus est 
Nagirorum, id est, eorum, qui oculos oblongos habent, ac quibus proinde 
obiecta apparent oblonga. Ex ista tribu soli reipublicae Rectores, 


131 


132 


senatores ac sacerdotes desumuntur. Soli ad clauum sedent hi, et 
neminem ex alia tribu ad munera publica admittunt, nisi qui fatetur, 
tabulam quandam, soli dedicatam, et in loco editissimo templi positam, 
sibi etiam videri oblongam, eamque confessionem iureiurando firmat. 
Sacra haec tabula praecipuum] 4, praecipium 5 cultus Mardakani ] mardakani, A 
B; Mardakani Elberling, Mardakani, SS ((Mardakani sine virgula commendat SS app.)) obiectum 
est. Hinc honestissimi ciues, qui crimine periurii se polluere nolunt, ab 
omni publico honore remoti, perpetuis |sannis ac persecutionibus 
exponuntur; et quanquam testentur, oculis se fidem abnuere non posse, 
querelae tamen insuper habentur, et quod vitium naturae est, soli 
eorundem malitiae aut contumaciae imputatur. 

Formula iurisiurandi, cui omnes, ad munera ac honores admittendi, 
subscribere tenentur, haec fere est: 

Kaki manasca quihompu] A B; qiuhompu SS (in quikompu (/) corrigit SS app.) miriac 
Iacku mesimbrii Caphani Crukkia Manaskar Quebriac Krusundora. 

i. e. "Ego iuro, sacram solis tabulam mihi videri oblongam, et 
polliceor, in hac opinione me ad vltimum vitae halitum permansurum." 

Praestito hoc iureiurando, candidati honorum fiunt, et in tribum 
Nagirorum cooptantur. 

Postridie aduentus mei, dum per forum otiosus ambulo, senem 
quendam ad flagra deduci conspicor, comitante ingenti cupressorum 
caterua, et dicteria in noxium eiaculante. Roganti mihi, quid rei esset, 
respondetur, haereticum esse, qui palam docuerat, tabulam solis sibi 
quadratam videri, in eaque pestifera opinio|ne, post crebras 
admonitiones, pertinaciter perstiterat. 

Hinc templum solis, periculum facturus, an orthodoxos haberem 
oculos, ingressus, cum tabula ista sacra mihi quoque quadrata appareret, 
hospiti meo, qui ad aedilitatem vrbis nuper euectus erat, id candide 
indicabam. Profundo ille suspirio verba mea excepit, testans, sibi etiam 
quadratam videri, sed nemini id detegere ausum, ne negotium sibi 
facesseret tribus regnatrix, et munere priuaret. 

Tremens igitur ac tacitus vrbem reliqui, verens, ne crimen oculorum 
tergo luerem, aut odioso haeretici titulo notatus, cum ignominia elicerer. 
Nulla sane instituta horrida magis, magisque barbara et iniqua mihi sunt 
visa: sola enim videbam simulatione, solo periurio, iter ad honores pandi. 
Hinc redux in principatum Potuanum, quoties data fuit occasio, in 
barbaram istam rempublicam bilem euomui. At cum iunipero cuidam, 

mihi admodum familiari, pro more furens indignationem meam 
patefacerem, ita fari exorsus est ille: *Nobis equidem stulta atque iniqua 
Nagirorum instituta videbun |tur, tibi vero non mirum videbitur, si ob 
istam luminum varietatem tanta seueritas exerceatur; quippe asserere te 
memini, in plerisque rebuspublicis Europaeis dari regnatrices tribus, quae 
ob naturale oculorum, siue rationis vitium, in caeteras ferro ac igne 
grassantur, teque eiusmodi coactiones tanquam pias ac rebuspublicis 
admodum salutares laudasse." Intelligebam mox, quorsum tenderet 
arguta viri oratio. Hinc rubore suffusus discessi, et ex eo tempore 
tolerantiae perpetuus praeco, mitiora de errantibus iudicia fero. 

Principatus Kimal, omnium potentissimus ob diuitias, quibus 
abundat, habetur. Nam praeter argentifodinas, quarum magna est copia, 
ex arena fluuiorum ingens vis auri quotannis elicitur: margaritarum 
quoque feracia passim sunt maria. At, in solis opibus felicitatem non esse 
positam, e curatiori huius gentis examine didici. Nam quot incolae, tot 
fere fossores sunt et vrinatores, qui in lucrum intenti, ad perpetuam 
seruitutem, et maxime improbos labores damnati apparent. Qui ab his 
laboribus immunes sunt, pro the|sauris acquisitis excubias agunt. Tota 
regio latronibus infesta adeo est, vt absque custodibus corporum nemo 
iter facere audeat] 4, doceat 5 . 


Non tam festa dies, vt cesset prodere furem, 
Perfidiam, fraudes, atque omni ex crimine lucrum. 
Viuitur ex rapto; non hospes ab hospite tutus, 

Non socer a genero, fratrum quoque gratia rara est. 
Filius ante diem patrios inquirit in annos; 

Victa iacet pietas, et virgo caede madentes 

Vltima coelestum, terras Astraea reliquit. 


Hinc gens ista, quam inuidis oculis intuentur vicini, commiserationem 
potius, quam inuidiam meretur. Nam metus, suspicio, diffidentia, liuor, 
omnium animos perpetuo obsidet, alterque alterum tanquam hostem, 
bonis suis insidiantem, intuetur, adeo, vt metus, solicitudo, peruigilium, 
faciei pallor, fructus et messes sint felicitatis istius, quam iactat 
principatus Kimal. Hinc non absque mole|stia ac metu regionem 
peragraui; nam in quauis semita ac loco limitaneo causam itineris, 
nomen, patriam et alia custodibus viarum indicare cogebar, 
expositumque me videbam cunctis his vexationibus, quas in regione 

suspicaci experiri solent viatores. Montem haec terra habet igniuomum, 
vnde subterranei ignis venae perpetuis veluti fluctibus euoluuntur. 

Postquam emensus eram hunc principatum, quo molestiorem nullum 
in toto meo itinere expertus sum, cursum persequor continue orientem 
versus. In gentes vbique sociabiles ac bene moratas, sed simul valde 
paradoxas, incidi. Maximam vero admirationem mouebant incolae 
perexigui regni Quamboia, quos natura inuerso ordine formauerat, adeo, 
vt, quo maturior quis aetate ac annis fit, eo proteruior ac voluptuosior 
euadat, crescantque cum annis petulantia, lasciuia ac vitia, quae viridem 
aetatem alibi comitari solent. Nemini igitur munus hic reipublicae 
committitur, nisi annum quadragesimum nondum impleuerit: si vero 
hunc terminum excesserit, instar pueri petulantis est, 


— — quem dura premit custodia matris. 


Videbam senio canos in plateis vrbis passim vitulantes, ludis puerilibus 
tempora fallere, 


Aedificare casas, plostello adiungere mures, 
Ludere par impar, equitare in arundine longa. 


Videbam, eosdem a pueris eo saepe nomine reprehendi, ac nonnunquam 
flagris domum compelli. Virum conspexi decrepitum, in foro palam 
turbinem flagello rotantem, aut trocho ludentem. Idem olim vir fuerat 
omnium grauissimus, et magni consilii praeses. Inuersum hunc ordinem 
in sexu tam sequiori, quam virili deprehendi. Hinc iuueni vetulam vxorem 
ducenti, fata Actaeonis ominantur omnes; id quod e diametro oppositum 
est iis, quae apud nos vsu veniunt, vbi senex iuuenculam ducturus cornua 
timet. Obuios semel habui duos defloccatos senes in foro digladiantes. 
Miranti insolitum in ista aetate feruorem, et causam duelli quaerenti, 
respondetur, litem inter eosdem enatam esse de meretrice, quam in 
lupanari ambo subagitauerant. Qui |istud mihi narrabant, addiderunt, 
nates eorundem virgis strenue lacerandas, si ad aures tutorum aut 
moderatorum ista senum petulantia perueniret. Eadem vespera annosa 
dicebatur matrona suspendio vitam finiuisse, cum repulsam tulisset ab 
adolescentulo fago, cuius amore exarserat. 

Inuersus hic ordo inuersas etiam leges postulat. Hinc in isto legis 
capite, vbi agitur de tutela, nemini bonorum administratio conceditur, 


138 


139 


nisi infra annos 40 sit. Porro pacta legitima non censentur, quae ab iis, 
qui annos quadraginta excesserunt, sunt inita, nisi a tutoribus aut liberis 
eorum sint signata. In capite de subordinatione, haec extant verba: Senes 
ac vetulae liberis suis dicto obedientes sunto. Hinc, qui in officiis est, 
paulo ante quadragesimum annum dimitti solet; et 


— - [nterdicto huic omne adimat ius 
Praetor, et ad iuuenes abeat tutela propinquos. 


Credebam ego, non consultum mihi fore, diutius in hac regione haerere, 
vbi, si decennium mihi adhuc viuere contingeret, iussu legis, repuerascere 
cogerer.] A, cogerer. At defunctus hac peregrinatione, cum indolem huius gentis comparabam moribus 
ac institutis populorum meorum, quos in aetate virili philosophari, in senectute vero vitulari, luxu diffluere, 
et vanos honorum titulos venari cernimus, nonnihil de rugis remisi, et iudicia paulo mitiora de gente hac 
ferre coepi. B (pro populorum Elberling recte conjecit popularium 

| In regione dicta Cocklecu] A B; Cochlecu SS (in Cocklecu corrigit SS app.) 
consuetudo obtinebat non minus peruersa, et ab Europaeis maxime 
damnanda. Inuersus hic ordo non naturae, sed solis legibus originem 
debuit. Incolae terrae omnes iuniperi sunt vtriusque sexus: at soli viri ad 
culinaria, et ignobiles labores damnantur. Tempore belli militiae quidem 
nomina dant, sed supra sortem militum gregariorum raro ascendunt, cum 
pauci admodum sint, qui vexilliferi fiunt; estque munus vexilliferi summa 
dignitas militaris, ad quam arbor masculina aspirare queat. Mulieribus 
contra maximi ponderis negotia, qua ciuilia, qua sacra, et militaria 
committuntur. Nuper deriseram Potuanos, quod in distributione 
officiorum nullum sexus discrimen admitterent. At haec gens furere mihi 
visa est, et naturae penitus aduersari. Capere sane non poteram 
indolentiam virorum, qui, cum corporis viribus longe sint praestantiores, 
indignum adeo iugum sibi imponi passi fuerint, ac tot saecula 
ignominiam hanc concoxerint. Nam facile esset, iugum excutere, modo 
vellent, aut auderent neruos muliebri huic tyrannidi incidere. At, 
[inueterata consuetudo eo vsque excaecauerat animos, vt nemini in 
mentem veniret, pro tollenda ista ignominia aleam subire, quin crederent, 
naturam ita ordinasse, vt imperium penes mulieres esset, virorum vero 
esset texere, molere, pensum facere, aedes verrere, vapulare. Argumenta 
vero, quibus hunc vsum tueri solent mulieres, haec sunt: cum sexum 
virilem, corporis viribus, et lacertis, ad duros perferendos labores 
aptioribus, natura donauerit, credi potest, solum masculinum genus ad 


ignobiles ac ferreos labores relegasse. Stupebant extranei, cum domos 
introéuntes matremfamilias viderent in museo, cum stilo ac pugillaribus 
sedentem, maritum vero culinae inerrantem, et ollas patinasque 
tergentem. Et sane in quamcunque domum venerim, cum patrefamilias 
locuturus, mittor ad culinam, vbi 


Hic lauet argentum, vasa aspera tergeat alter; 
Vox dominae fremit instantis virgamque tenentis. 


Inuersae huius consuetudinis funestos notabam effectus: Nam, 
quemadmodum in |aliis terris petulantes ac salaces dantur mulieres, quae 
pro mercede corpora prostituunt, ac pudicitiam in propatulo habent, hic 
adolescentuli ac viri noctes vendunt, eumque in finem lupanaria 
conducunt, quorum portae titulis ac signis meretriciis dignoscuntur. 
Iidem cum nimis audacter ac palam quaestus hos improbos agunt, in 
carceres abducti, flagris in comitiis, non secus ac meretrices nostrae, 
caeduntur. Contra matronae ac virgines, hic absque vlla reprehensione 
incedentes per vias] reprehensione incedentes, per vias A B; reprehensione, incedentes per vias, 
Elberling, reprehensione incedentes per vias, SS Kragelund viros contemplantur, nutant, 
nictant, sibilant, vellicant, vocant, molestae sunt, fores elogiorum 
carbonibus implent, veneres suas impune iactant, ac tanquam totidem 
tropaeis superbiunt, quemadmodum petulantes apud nos iuuenes 
iactanter enumerare solent, quot virginum aut matronarum pudicitiam 
expugnarint. Porro matronis ac virginibus vitio non vertitur, si carmina 
amatoria et munuscula offerant adolescentulis: hi vero frigus ac 
modestiam simulant, cum contra decorum sit, vt adolescens petitioni et 
desiderio virgunculae statim annuat. Ingens eodem tempore erat motus 
ob [filium senatoris, cuius pudicitiam violauerat virgo. Male ob istud 
facinus passim audiuit puella, et audiebam, inter se mussitare amicos 
iuuenis, in ius mox vocandam virginem, et a proximo Consistorio ad 
nuptias, ac reparationem honoris damnandam esse, in primis cum 
legitimis testimoniis euinci posset, inculpatae adhuc vitae fuisse iuuenem, 
quem ad amores illicitos pellexerat virgo.] A, virgo. Tunc ego mecum tacitus: O! terque 
quaterque beátam Europam nostram! maxime vero Galliam & magnam Britanniam, ubi sexus seqvior 
nomini respondet, ubi mulieres caece adeo virorum imperio ac voluntati obsequuntur, vt machinae potius 
aut automata, quàm substantiae libero arbitrio praeditae videantur. B Non ausus sum, dum 
inter iuniperos hos versabar, peruersam hanc consuetudinem palam 
damnare. At egressus vrbe praecipua, nonnullis indicaui, contra naturam 


hic agi, cum e iure vniuersali et suffragiis omnium gentium constet, ad 
ardua et momentosa negotia formatum esse sexum virilem. Regerebant 
hi: confundere me consuetudinem et institutionem cum natura, cum 
infirmitates istae, quae in sexu muliebri notantur, e sola educatione 
deriuentur, id quod maxime patet e reipublicae huius statu ac forma, vbi 
in sexu muliebri enitescere videmus virtutes animique dotes, quas mares 
alibi sibi solis vindicant. Nam mulieres Coclekuanae modestae sunt, 
graues, prudentes, |constantes ac taciturnae; contra viri leues, praecoces 
et loquaces. Hinc, cum quid absurdi narratur, prouerbium istud: viriles 
esse nugas; et, cum quid praecipitanter aut praemature actum est, dicunt 
incolae: Dandam esse veniam impotentiae virili. At, his argumentis 
acquiescere non potui; statum hunc peruersum, deformem ac naturae 
plane aduersantem iudicans. Indignatio ista, quam fastus hic muliebris 
animo impresserat, causa erat infelicis, quod paulo post reditum meum 
cepi, consilii, quodque tot mihi molestias peperit, vt suo loco dicendum 
erit. 

Inter splendidissima huius vrbis aedificia erat gynaeceum regium, 
trecentis qua viris, qua adolescentibus speciosissimae formae instructum. 
Hi omnes alebantur sumptibus reginae, cuius deliciis inseruiebant. Cum 
audirem, formam corporis mei a nonnullis extolli, veritus, ne in 
gynaeceum istud a venatoribus abriperer, iter maturaui, et 


— — — pedibus metus addidit alas. 


Huic principatui vicina est regio Philosophica, sic dicta ab incolis, 
philosophiae ac subtilibus scientiis penitus immersis. |Flagrabam studio 
videndi terram, quam centrum omnium scientiarum et veram Musarum 
sedem mihi fingebam. Imaginabar non agros et prata, sed contiguum 


— ac raris gemmantem floribus hortum, 


totusque in hac imagine gradum accelerabam, horas et momenta in 
digitos mittens. Semitae, per quas iter feci, lapidosae erant, ac fossis 
cauernisque impeditae, adeo, vt iam per loca abrupta, iam per coenosa, 
vsque] 5. iisque4 ad vmbilicum madidus, cum pontibus essent destitutae, 
saucios ac luteos traherem pedes. Sed molestiis his fortiter obnixus sum, 
satis gnarus, per aspera iri solere ad astra. Horae spatio cum his 
difficultatibus luctatus, obuium habui agricolam, quem comiter 
interpellans interrogo, quantum adhuc abessem a Mascattia siue Regione 

Philosophica. Respondet ille: Quaerendum potius, quantum itineris sit 
reliquum, cum iam in meditullio regionis versaris. Attonitus hoc 
responso: Qui fit, dicebam, vt terra a solis philosophis habitata, speciem 
horrentium potius lustrorum, quam cultae regionis praebeat? Regessit 
ille; terrae faciem breui fore meliorem, quam primum |tempus detur 
incolis, eiusmodi minutiis vacandi. Nunc, ait, solis coelestibus rebus 
intentos omnes id agere, vt iter quoddam ad solem detegant: Excusari 
proinde debere, si agros ad tempus incultos relinquant; haud enim facile 
esse, flare simul ac sorbere. Intelligebam mox, quo collinearet oratio 
versuti villici; et iter persecutus, tandem ad metropolin Caskam perueni. 
In portis ciuitatis pro custodibus anseres conspexi, gallinas, nidos auium 
et aranearum telas. Vrbis plateis porci ac philosophi passim inerrabant; 
sola hi corporis forma distinguebantur a porcis, caeteroquin sorde ac 
illuuie similes. Pallia eiusdem generis portabant omnes Philosophi; sed, 
quis color iisdem, discernere nequibam, cum puluere et luto essent obsita. 
Eorundem vnum, quem meditationibus defixum, recta ad me tendere 
videbam, ita alloquor: Dic, quaeso, quodnam nomen huic vrbi, Magister! 
Ille immobilis, inconniuens, tanquam secessu mentis atque animi facto a 
corpore, diu stabat; tandem vero ad coelum oculos tollens, respondet: 
Haud procul a meridie sumus. Ineptum adeo |responsum insignem animi 
aberrationem indicans, persuasit, melius esse, parce studere, quam prae 
nimia doctrina delirare. Vrbis mox interiora penetraui, visurus, an praeter 
Philosophos, homines aut creaturas rationales] rationales, A B; rationales Elberling, 
rationales, SS forte inuenirem. Forum vrbis, quod valde spatiosum erat, 
diuersae ornabant statuae et columnae, titulis atque inscriptionibus 
distinctae. His accedebam, periculum facturus, ecqua forte epigrammata 
legere possem. Sed, dum in eo conatu desudo, tergum mihi incalescere, ac 
madidum fieri animaduertebam. Hinc retrospiciens, vt fontem calidi 
fluminis detegerem, conspicabar Philosophum, posteriora mea 
permingentem. Nam meditationibus abstractus, statuam me credidit, ad 
quam vesicam exonerare solebat. Tantae ego contumeliae impatiens, in 
primis cum philosophum istum albis insuper me dentibus deridere 
cernerem, palma excussissima alapam illi applicui. Quo facto, rabie ille 
percitus, in capillos meos inuasit, perque totum forum vociferantem 
traxit. At, cum iram satiari non posse viderem, statum praeliantis 
composui, par pari referens, adeo, vt ratio |accepti et expensi inter nos 
quodammodo conueniret. Tandem, post acre certamen, cadimus ambo 

athletae. Ad spectaculum istud accurrebant innumeri Philosophi, 
moreque furentium impetum facientes, pugnis ac fustibus articulatim 
caesum, animamque propediem agentem, totum circa forum capillis 
raptarunt. Caedendo tandem fessi, licet non satiati, ad spatiosam domum 
me ducunt, et, cum obnixis in ianuam pedibus obluctarer, meque 
ingressurum fidenter abnuerem, obducto me collo, ceu porcum 
mugientem, intro rapiunt, ac in medio pauimento supinum ponunt. 
Turbata omnia et confusa ibi erant, ac talis mihi visus est aedium status, 
qualis apud nos esse solet circa terminos Michaélis aut Paschatis, vbi res 
mobiles, vasa ac vtensilia, in nouam domum transferenda, confuse 
proiiciuntur. Coeperam tunc sapientes nostros suppliciter orare, vt irae 
modum imponerent, et ad misericordiam se flecti paterentur, docens, 
quam indecorum esset philosophiae et sapientiae cultoribus, more 
ferarum saeuire, et affectibus, contra quos declamare solent ipsi, nimium 
indulgere. At, surdis |fabulam narrabam. Nam Philosophus iste, qui 
tergum mihi perminxerat, certamen integrabat, ac me miserum, quasi 
incudem, tot ictibus caedebat, vt videretur, non nisi morte mea placari 
posse. Didici tunc, nullam iram philosophica esse fortiorem, virtutumque 
commentatores longe ab earundem cultura abesse. 


— — — Nec enim minor ira rebullit 
Pectore in hoc, leuiorue exurit flamma medullas. 


Tandem domum intrarunt quatuor Philosophi, quorum pallia singularem 
sectam indicabant. Iidem saeuientium minas, qua voce, qua manibus, 
interpellantes, sortem meam miserari videbantur: ac, postquam cum 
caeteris seorsum locuti fuerant, in aliam domum me transtulerunt. 
Laetabar ego, praedonum me manibus ereptum, in honestos viros 
incidisse, causamque harum turbarum rogantibus, fuse exposui. 
Subridebant illi ad fabulam adeo lepidam, dicentes, solitum esse 
Philosophis, in foro ambulantibus, ad statuas has mingere, ac verisimile 
esse, aggressorem meum, in meditationibus philosophicis defixum, pro 
statua me |cepisse. Dicebant porro, eundem esse magni nominis 
Astronomum, caeterosque, qui tanta rabie in scapulas meas saeuierant, 
Doctores esse philosophiae moralis. In portu me iam esse credebam, et 
omnis periculi securus, haec et alia narrantes cum voluptate audiebam. 
At, suspicionem quandam mouebat formae meae examinatio nimis 
curiosa: Porro quaestiones de vitae genere, itineris causa, et patria, toties 

iteratae, nec non subsecuta secreta murmura, instantis mali praesagia 
erant. Verum mens prae timore mihi paene excussa fuit, cum in cameram 
quandam anatomicam compingerer, vbi proiectam videbam horrendam 
ossium et cadauerum struem, quae foedo totam odore implebant. 
Credebam mox latronum esse cauernam: sed quae e parietibus suspensa 
erant instrumenta anatomica, metum paulo diminuebant, cum exinde 
pateret, hospitem meum medicinae aut chirurgiae operari. Postquam 
semihorae spatio in ergastulo hoc solus torpueram, intrat matrona cum 
prandio, quod mihi parauerat. Valde humana videbatur, at attente me 
aspiciens, per interualla suspiria |edidit. Quaerenti mihi doloris causam, 
respondet, instans mihi fatum suspiria haec elicere: In honestam equidem 
domum, ait, venisti; nam maritus meus huius insulae dominus, publicus 
ciuitatis Physicus est, et Medicinae Doctor, caeterique, quos vidisti, eius 
collegae sunt. At iidem insolitam corporis tui formam mirati, 
decreuerunt, machinam interiorem ac viscera tua penitius examinare, 
dissectionemque corporis facere, visuri, ecquid noui detegant, quo 
anatomia illustrari queat. Palpitantem animum haec verba percusserunt. 
Edito igitur horrendo clamore: Qui, inquam, Domina! dici possint boni 


viri, qui honesti et innocui hominis ventrem findere non dubitant. Tunc 
illa: 


Non venit in mentem, quorum consederis aruis: 


In honestos viros incidisti, qui malo animo nil facturi, solo anatomiae 
illustrandae studio, hanc operationem decreuerunt. Ad hoc regerebam, 
malle me a latronibus dimitti, quam ab honestissimis viris dissecari, 
moxque ad genua matronae prouolutus, manantibus vbertim lacrimis, 
intercessionem illius implorabam. Respondet illa: |Intercessio mea 
parum tibi proderit contra Facultatis conclusum, quod irreuocabile solet 
esse, at per aliud te medium morti subducere conabor. His dictis, manu 
me prehensum ] meprehensum A 8 , per pseudothyrum eduxit, ac trepidantem 
comitata est vsque ad portam ciuitatis. Tunc seruatrici meae valedicturus, 
verbis conceptissimis gratum animum, vti par erat, exprimere conabar, at 
prooemiari incipientem interpellans, se non abituram ait, antequam 
videret, me extra omne periculum constitutum, meque non reluctantem 
comitari pergit. Dum vna ambulamus, varii de statu huius regionis 
seruntur sermones, et auide ego omnia audiebam. At digressa est tandem 
ad narrationem, quae parum grata auribus meis erat, cum exinde 

coniicerem, pro praestita illam opera poscere nonnulla, quae moraliter 
impossibilia mihi erant. Nam pathetice exposuit, iniquam in hac regione 
matronarum sortem, cum paedagogi hi philosophici, literis penitus 
sepulti, officia coniugalia prorsus negligant. "Possum, ait, iureiurando 
testari, actum de nobis fore, nisi vnus et alter honestus ac misericors 
aduena miserias nostras |subleuaret, et malis, quibus excruciamur, 
medicas identidem admoueret manus." Simulabam ego, non intelligere 
scopum, ad quem collineabat. Gradum addere coepi: at frigus meum 
aestuantis desiderium auxit. Hinc, 


Consumptis precibus, violentam transit ad iram, 
Intendensque manus, passis furibunda capillis 


ingratum animum mihi obiecit. At, cum nihilominus ego iter persequor, 
laciniam togae meae apprehendens, obnitentem retinere moliebatur. Hinc 
vi adhibita, e manibus matronae me eripui, et, cum incessus celeritate 
praestantior essem, breui extra conspectum illius me proripui. Quanta 
tunc rabie accensa in me fuerit, ex his verbis, quae identidem euomuit, 
scil. Kaki spalaki, i. e. ingrate canis, didici. At dicteria illius Spartana 
nobilitate concoxi, laetus, quod ex hac sapientum terra, cuius absque 
horrore meminisse nequeo, saluus quodammodo euasissem. 

Proxima huic prouinciae est Nakir, cognominem habens vrbem, siue 
ingentem vicum, de quo multa dicere nequeo, cum |maxima, qua 
poteram, festinatione, regiones, terrae philosophicae vicinas, 
transcurrerem, ad gentes, philosophiae, in primis vero anatomiae, minus 
studiosas, properans. Tantus enim terror animum inuaserat, vt quemuis 
in itinere obuium, an Philosophus esset, interrogarem, et cadauera et 
instrumenta anatomica quiescentis animo diu oberrarent. Incolae vici 
Nakir valde affabiles mihi visi sunt: nam obuius quisque officium non 
petenti offerens, de honestate sua prolixe testabatur. Ridiculas sane 
iudicabam has contestationes, cum nullum suspicionis indicium 
dedissem, nec vllius integritatem vnquam in dubium vocassem. At, cum 
nonnullis indicarem, capere me non posse, cui vsui tot contestationes, ] 5, 
contestationes A; contestationes essent, Elberling SS easdem addito iureiurando 
integrabant] integrarent A B; integrabant Elberling . Egressum hoc vico, excepit 
viator tarde incedens, et sub pondere sarcinarum gemens. Subsistit ille 
me viso, ac vnde veneram] A B; venerim Elberling Kragelund , Sciscitatur: Verum, 
vbi vicum Nakir me nuper transmisisse indicarem, gratulatur ] 5, glatulatur A 

saluum me euasisse, cum incolae, technarum noti artifices, viatores 
deplumes a se dimittere soleant. Regerebam ego, si facta verbis 
|respondeant, integerrimos esse debere, cum vnusquisque, haud rogatus, 
honestatem suam diris execrationibus praedicaret. Subridens tunc ille: 
Caue, ait, ne nimium credas propriae integritatis praeconibus, inprimis 
vero iis, qui diabolum honestatis suae testem prouocant. Admonitio ista 
alta mihi mente diu reposita est, didicique, recte monuisse subterraneum 
hunc virum. Hinc, quoties debitores de honestate iurant, contractum 
rescindo, ac mutuum reposco. 

Emensus hanc regionem, stagnum fului coloris conspicor, ad cuius 
ripam parata stabat triremis meritoria, qua vectores in Terram 
rationalem modico pretio feruntur. Pactus de naulo triremem conscendo, 
summaque cum animi voluptate iter hoc explico: Quippe machinis 
quibusdam latentibus, absque ministerio remigum, impelluntur naues 
subterraneae, incredibilique celeritate aequora sulcant. Delatus in terram, 
mercenarium circumspicio, eoque duce ad ciuitatem rationalem propero. 
Dum iter carpimus, statum mihi ciuitatis, indolemque incolarum, comes 
itineris luculenter exposuit. Audie|bam, ciues ad vnum omnes Logicos 
esse, et vrbem hanc veram esse rationis sedem, indeque nomen sortitam. 
Ciuitatem ingressus, vera esse, quae narrauerat, expertus sum. Quiuis 
enim ciuis, ob iudicii acumen, grauitatem, et compositos mores, senator 
mihi apparuit. Hinc, sublatis in coelum manibus: O terque quaterque 
beatam, ingemino, terram] beatam ingemino terram A B; beatam, ingemino, terram Elberling 
Kragelund, beatam ingemino terram SS , quae solos Catones parit. At, cum statum 
ciuitatis penitius perspexeram, multa hic segniter agi, et ob defectum 
stultorum rempublicam quodammodo languescere videbam. Nam, cum 
aequa mentis lance omnia ponderent incolae, et speciosis promissis, 
fucatis orationibus, et crepundiis nemo mouetur ] A 5; moueatur Elberling SS 
Kragelund , cessant ista media, quibus ad praeclaros, et reipublicae saepe 
salutares conatus, facile, et absque sumptu publico, animi subditorum 
acui solent. 

Vitia ciuitatis, quae ab exacta ista rerum ponderatione fluunt, 
pathetice mihi explicuit minister quidam aerarii, et quidem his verbis: 
Arbor ab arbore hic non nisi solo nomine et corporis specie distinguitur. 
Nulla inter ciues est aemulatio, cum nulla acquiri possit distinctionis 
nota, et nemo |videtur sapere, cum omnes sint sapientes: Stultitiam 
fateor esse vitium, sed vt penitus exulet, non optandum. Sufficit cuiuis 


156 


157 


ciuitati, vt tot sint sapientes, quot sunt munera publica. Sint, qui regant, 
sint, qui regantur. Id, quod meris nugis ac crepundiis efficiunt aliarum 
societatum moderatores, noster hic magistratus non nisi solidis 
praemiis, quae aerarium haud raro exhauriunt, perficit. Nam ob 
praestitam patriae operam, nucleos poscunt sapientes, stulti vero 
putamine placantur. Sic exempli gratia distributio honorum ac 
titulorum, quibus tanquam hamis blandientibus capiuntur, ac ad 
quosuis labores facile impelluntur stulti, parum operatur in ciuibus, qui, 
sola virtute, ac valore interno, veram existimationem et solidum 
honorem acquiri posse, iudicant, ac proinde speciosis promissis sibi 
fucum fieri non patiuntur. Porro, mentio nominis post mortem in 
annalibus victuri, ad quaeuis pro salute patriae subeunda stimulat 
vestros milites: Nostri vero, mera haec esse aurium ludibria putantes, 
phrasin istam sc. reuera mori, et in annalibus viuere, non capiunt, cum 
vanam credant non audituris gloriae praedicationem: Taceo innumera 
alia in|commoda, quae e nimio rerum omnium scrutinio fluunt, quaeque 
satis monstrant, necesse esse, vt in republica bene constituta dimidia 
saltem pars ciuitatis insaniat. Idem in societate est stultitiae effectus, ac 
fermenti in stomacho: nam, aut nimio, aut nullo fermento laboramus. 

Haec perorantem summo cum animi stupore audiebam: At, cum 
nomine senatus ciuitatem mihi offerret, in eaque domicilium figere, 
iteratis precibus hortaretur, rubore suffundor, suspicans, e concepta de 
stultitia mea opinione, petitionem hanc procedere, et fermentum me 
iudicari, quo opus esset reipublicae, nimia sapientia languescenti. In ista 
suspicione mox confirmabar, cum audirem, statutum esse senatui, 
ingentem ciuium numerum in colonias mittere, ac in supplementum 
abeuntium, totidem stultos e vicinis gentibus mutuari. Hinc ciuitate 
ratiocinante subiratus egredior. Diu vero animo obuersabatur axioma 
istud subterraneum, politicis nostris adhuc incognitum; quod sc. in 
Republica bene constituta necesse sit, vt dimidia saltem pars ciuitatis 
insaniat. Mirabar, praeceptum adeo salutare nostri or|bis Philosophos 
tamdiu latere potuisse. At forsitan quibusdam innotuit, sed inter 
axiomata politica referre noluerunt, cum stultorum apud nos plena sint 
omnia, et nullus, absit inuidia, sit vicus, nedum ciuitas, quae saluberrimi 
huius fermenti defectu laborat. 

Postquam temporis non nihil quieti dederam, itineri me reddens, 
peragraui regiones nonnullas, quas silentio praetereo, cum pauca ibi 

insolita, et a vulgaribus rebus abhorrentia, occurrerent. Credebam tunc, 
finem esse rerum mirabilium, quas Globus Nazar producit. At, cum in 
terram Cabac dictam ingrederer, noua oculis sistuntur monstra, ac ea, 
quae fidem omnem excedere videntur. Inter huius regionis incolas 
nonnulli sunt acephali, sine capitibus nati. lidem per os in medio pectore 
positum loquuntur. Hanc ob causam, et ob istud naturae vitium, a 
muneribus difficilioribus, et quae cerebrum poscunt, abstineant] 4 5; 
abstinent ed1754 Elberling SS, cum negotia maioris ponderis acephalis committi 
nequeant. Officia ista, ad quae admitti solent, aulica plerumque sunt. Sic 
cambellani, aulae magistri, gynaeceorum praefecti, et ap |paritores 
plerique, e centuriis eorum, qui absque capite sunt, desumuntur. Ex 
lisdem etiam creantur pedelli, aeditui, aliique, quorum officia sine cerebro 
peragi quodammodo possunt. In Senatum quoque nonnulli, speciali 
magistratus fauore, et propter merita parentum, recipiuntur, id quod 
absque reipublicae detrimento nonnunquam fieri potest. Docet enim 
experientia, in paucis senatoribus totam residere senatus auctoritatem, 
caeterosque numerum tantum implere, ac ad ea signanda, aut 
subscribenda, quae ab aliis concluduntur, adhiberi. Ita hoc tempore in 
senatu vrbis duo erant assessores, sine capite nati, qui tamen senatoriis 
stipendiis fruebantur. Nam, licet sensibus, ob naturalem defectum, essent 
destituti, adsensum tamen dabant, et suffragia cum aliis ferebant, 
feliciores in eo collegis, quod nemo, qui causa excideret, acephalis 
succenseret, sed in caeteros omnem bilem euomeret. Et patuit inde, tutius 
interdum esse, sine capite nasci. Ciuitas haec paucis huius globi vrbibus 
magnificentia ac nitore cedit. Aulam habet, vniuersitatem, et splendida 
templa. 

|In duabus, quas mox intraui, prouinciis, Cambara scilicet et Spelek, 
incolae omnes sunt tiliae. In eo vero differunt, quod illi ultra quatuor 
annos vitae tempora non extendant, his vero longe productius aeuum 
contingat, nam vulgo ultra quadringentos annos vitam protrahunt. Hinc 
multos videas auos, proauos, abauos et atauos; audias fabulas veteres 
sermonesque maiorum, cumque veneris illo, putes te ante aliquot saecula 
natum. Quantum illorum sortem miserabar, tantum hos felices 
praedicabam. At, postquam statum vtriusque gentis curatius 
examinaueram, iudicio me deceptum animaduerti. Prouinciae Cambarae 
talis erat facies. Quiuis incola, intra paucos a natiuitate menses, ad 
plenam, qua corporis, qua animi maturitatem excreuit, adeo, vt primus 

annus formationi eiusdem sufficeret, reliqui vero viderentur concessi, vt 
morti se praepararent. Et cum ita res essent comparatae, speciem haec 
terra exhibuit reipublicae vere Platonicae, in qua omnes prorsus virtutes 
maturuere. Nam, cum intuitu vitae breuitatis, quasi in procinctu semper 
starent, aspicientes aeuum |hoc tanquam portam, per quam ad alteram 
vitam subito transirent, ita futuri potius, quam praesentis status imago 
animis inhaerebat. Vnusquisque igitur tanquam verus Philosophus 
existimari potuit, qui rerum terrestrium securus, solum thesaurum 
duraturum et perennem, qui in virtute, pietate, et famae integritate 
constat, sectabatur. Vt breui praecidam, videbatur haec terra angelorum, 
aut sanctorum domicilium, ac vera schola, vbi virtus ac pietas optime 
doceantur. Exinde patet, quam iniqua sint murmura eorum, qui de 
breuitate vitae conqueruntur, eoque nomine quasi litem Deo mouent. 
Nam vita nostra breuis dici potest, quia maximam eius partem otio ac 
voluptate perdimus, longaque satis foret, si tempora melius locarentur. 

At, in altera regione, vbi aetas vltra quatuor saecula producebatur, 
cuncta regnare videbam vitia, quae in genere humano notantur. Ante 
oculos tantum praesentia, tanquam aeterna, et nunquam peritura, 
versabantur. 


Hinc fugere pudor, verumque, fidesque et honestum, 
In quorum subiere locum dolus insidiaeque. 


Porro ex ista vitae longaeuitate alius nascebatur funestus effectus. Nam ii, 
qui casu bonorum iacturam fecerant, quique membris mutilati erant, aut 
in morbos inexplicabiles inciderant, aetatis longae moram tremulis 
vocibus solebant accusare, ac tandem necem sibi consciscere, cum ob 
vitae longaeuitatem nullum malorum finem viderent: Vitae enim breuitas 
miseris et afflictis efficacissimum est solatium. Vtraque regio materia 
admirationis meae fuit, indeque egressus sum plenus meditationum 
philosophicarum. 

Iter persequor per loca abrupta ac deserta, quae ducunt ad terram 
innocentem, vulgo Spalank. Regio haec ita dicebatur ab incolarum 
innocentia, ac pacifica indole. Aesculi hi omnes erant, et omnium 
mortalium felicissimi habebantur: nullis enim affectibus ac passionibus 
erant obnoxii, ac proinde ab omnibus vitiis immunes, 


Sponte sua, sine lege, fidem rectumque colebant. 
Poena metusque aberant: nec verba minantia fixo 


Aere ligabantur: nec supplex turba timebant 
Iudicis ora sui, sed erant sine vindice tuti. 
Non tuba directi, non aeris cornua flexi, 

Non galeae, non ensis erant: sine militis vsu 
Mollia securae peragebant otia mentes. 


In terram hanc delatus, vera esse omnia, quae fama acceperam, comperi: 
ingeniis nempe, non legibus virtutes coli. Inuidiam, cupiditatem, iram, 
odium, superbiam, gloriae studium, discordiam, et cuncta, quae in genere 
humano notantur vitia, videbam proscripta. At simul cum vitiis deerant 
multa, quae mortales maxime ornare, et creaturas rationales a brutis 
distinguere creduntur. Praeter Theologiam, Physicam, et Astronomiam, 
omnes ignotae erant artes et scientiae: Iurisprudentia, Politica, Historia, 
Ethica, Mathesis, Eloquentia, multaeque aliae scientiae, ne nomine 
quidem illis notae. Et cum nullum inter eos locum obtinent inuidia, ac 
gloriae studium, nulla proinde erat aemulatio, quae ad magna ac 
praeclara quaeuis stimulare solet ] soient A B; solet Elberting . Nulla erant palatia, 
ac splendida aedificia, nulla |senacula aut fora, ac nullae opes, cum nullus 
esset magistratus, nullae lites, et nulla habendi cupido. Et vt paucis 
dicam: aberant vitia, et simul aberant elegantiae, artes, nitor, et innumera 
alia, quae virtutum nomine veniunt] A B; Elberling veneunt in comm. proponit , quae 
societates ciuiles commendant, ac quae cultos ac politos reddunt 
homines, adeo, vt in verum potius aesculetum, quam in societatem 
viderer delatus. Hinc dubius diu eram, quodnam de hac gente iudicium 
ferrem, ecquid status iste naturalis homini optabilis foret. Tandem vero, 
cum considerarem, praestare incultam, quam vitiosam vitam agere, ac 
cum ignorantia artium quarundam abesse latrocinia, furta, caedes, et alia, 
quae corpus cum anima saepe perdunt, felicem hunc statum agnoui. Dum 
per hanc regionem incautius ambulo, sinistri pedis crus, lapidi allisum, 
grauiter laeditur, ac intumescit. Conspicatus hunc casum villicus, illico 
accurrit, ac manu decerptam vulneri imponit herbam, qua subito 
mitigatur dolor, ac tumor residet. Exinde coniicere licuit, in arte medendi 
excellere hanc gentem. Nec coniectura fefellit. Nam, cum in|tra limites 
adeo angustos coarctantur Spalankorum studia, cortice, velut 
polyhistores nostri, non contenti, penitius omnia rimantur. Cum medico 
meo ob praestitam hanc operam gratias agerem, ac Deum huius beneficii 
remuneratorem dicerem, tam solide, erudite, ac pie, licet dictione tenui et 
agresti, ille respondit, vt virum diuinum aut angelum, qui sub forma 

arboris mihi apparuit, imaginarer. Patuit inde, quam inique 
succenseamus apathiae sectatoribus, quos, dum nihil cupiunt, nihil 
dolent, nihil irascuntur, nihil gaudent, omnibus vehementioris animi 
officiis] A B, affectibus in comm. proponit Elberling amputatis, in corpore ignauae ac 
quasi eneruatae vitae consenescere credimus. Patuit vero magis, quantum 
errent ii, qui necessitatem quandam vitiorum mortalibus imponunt, qui 
iram fortitudinis cotem, aemulationem industriae calcar, diffidentiam 
prudentiae fomitem statuunt. Nam ex malis ouis non nisi mali corui 
nascuntur, et virtutes quam plurimae, quibus superbiunt mortales, et 
quas carminibus celebramus, dedecora potius sunt, quam ornamenta, si 
oculo philosophico easdem intueamur. 

[|Relicta hac terra, iter facio per prouinciam Kiliac, vbi incolae 
nascuntur cum certis fronti impressis notis, quae numerum annorum, ac 
viuendi spatium produnt. Felices quoque hos praedicabam, cum 
neminem improuisa mors, in ipso peccandi actu, opprimat. At, cum dies 
mortis vnicuique esset perspecta, poenitentiam in ultimum tempus 
prorogabant omnes. Hinc, si quem pium inter eos ac honestum videres, is 
erat, quem impressae fronti notae receptui canere iubebant. ] z, iubebant A 
Videbam obstipis passim capitibus ire per vrbem nonnullos: omnes hi 
mortis candidati erant, qui dies ac momenta in digitos mittebant, ac cum 
horrore appropinquantem ultimam horam intuebantur. Hinc sapienter in 
eo etiam prouidisse creatorem videbam, et praestare iudicabam creaturis, 
vt mortis hora eas lateat. 

Emensus hanc regionem, fretum quoddam, ] quoddam; A B; quoddam, ed1754, 
quoddam Elberling Kragelund, quoddam, ss atri coloris, scapha transmisi, ac delatus 
sum in terram Askarac. Noua hic oculis sistuntur monstra: nam 
quemadmodum terra Cabac animantes generat sine capite, ita nonnulli 
huius regionis incolae, septem capitibus distincti, in lucem |prodeunt. 
Insignes hi polyhistores sunt, quos caeteri olim ciues, ob tantum naturae 
beneficium, diuino propemodum cultu prosequebantur, adeo, vt ex solis 
eorundem centuriis imperatores, consules, senatores, quaestores 
desumerentur. At, cum quot capita illis sunt, tot diuersae indoles, strenue 
quidem et celeriter varia simul munera obierunt, nihilque, dum 
rempublicam gerebant, intentatum reliquerunt, sed ob istam simul 
polypragmosynen, et ob varias istas, et in vno incola pugnantes ideas, 
omnia misere miscebant, tantaque, procedente tempore, extitit rerum 
confusio, vt integri saeculi labore opus fuerit, ad componendas istas, quas 

omniscius hic magistratus excitauerat, turbas. Cautum hinc lege est, vt 
aeternum a publicis ac momentosis negotiis arceantur septicipites, et vt 
respublica deinceps a solis simplicioribus, id est, iis, qui vnum tantum 
caput habent, geratur. Hinc, qui olim tanti ponderis viri, ac Diis proximi 
habebantur, in eodem iam fere statu sunt, quo acephali regionis Cabac. 
Nam, veluti illi, cum omnino destituti sint capite, nihil agere possunt, ita 
hi, ob capitum mul|titudinem, omnia peruerse agunt. Igitur heptacephali 
nostri, ab omni munere publico remoti, in perpetua iam obscuritate 
consenescunt. Ornamento tamen reipublicae quodammodo inseruiunt. 
Histrionum enim instar passim circumducuntur, vt artes exhibeant, ac vt 
monstrent, quam munifica in iisdem formandis fuerit natura: at, si minus 
prodiga fuisset, sique vno solo capite donasset, longe benignior dici 
potuisset. E tota hac heptacephalorum gente, tres tantum eo tempore in 
officiis erant, sed ad munera ista non admissi fuerunt, nisi post 
amputationem sex capitum, quo fit, vt vno tantum capite remanente, 
confusae, quibus laborabant, ideae euanescant, et ad sensum communem 
redigantur. Veluti arborum putatores saepe ramos quosdam abscindunt, 
quo remanentibus maior concilietur sanitas. Pauci tamen ex 
heptacephalis istud tentamen, ob dolorem et mortis discrimen, subeunt. 
Didici hinc, omne nimium nocere, et veram prudentiam in simplicitate 
cerebri, et composita mente consistere. 

Ex hac regione per loca deserta itur ad principatum Bostanki, cuius 
incolae, |quoad externam corporis formam, parum differunt a Potuanis, 
intus vero istud habent anomalon, quod cor in dextro femore sit positum, 
adeo, vt vere dici possint corda in femoralibus gestare. Hinc inter omnes 
huius globi incolas, maxime timidi, et imbelles censentur. Aeger animi ob 
itineris molestiam, cum stabulum quoddam prope portam vrbis intrarem, 
lentum, ac moras nectentem cauponem acriter increpui. Ille vero in 
genua] 5, ingenua 4 procumbens, lacrimis misericordiam implorabat, 
dextrumque femur tangendum praebuit, quo palpitationem cordis 
deprehenderem. Hinc ira in risum versa, lacrimas supplicantis detergeo, 
ac omnem metum abiicere iubeo. Surgens ille, manum meam osculatur, 
ac ad coenae officium digreditur. At, non ita multo post, gemitibus ac] A, 
non ita multo post gemitibus ac, A B; At non ita multo post gemitibus ac Elberling, At, non ita multo post 
gemitibus ac, SS, At, non ita multo post gemitibus ac Kragelund horrendo] B, horcendo A c prima 
littera huius lineae fortasse cum prima littera sequentis lineae commutata fuit, cf. Accurrens eiulatu 


tota personabat culina. Accurrens] B, Acrurrens A tertia littera r prima littera huius lineae 

fortasse cum prima littera praeeuntis lineae commutata fuit, cf. horrendo egO, Cum stupore 
videbam, timidum nostrum cauponem flagellis ac pugnis in vxorem 
ancillasque saeuientem. Viso me, in pedes se illico coniicit, ac aufugit. 
Hinc ad plorantem familiam conuersus quaero, qua noxa, aut crimine, 
virum adeo mansuetum, ad tantam iram prouocassent. Illae |vero, oculis 
in terram defixis, tacitae diu stabant, dolorem indicare non ausae; me 
vero quaerere pergente, ac precibus minas addente, ita fari exorsa est 
matrona: *Haud satis perspecta, hospes! tibi videtur mortalium indoles. 
Ciues huius principatus, qui armati hostis adspectum sustinere nequeunt, 
et qui ad minimum strepitum foras ] A 5; foris Elberling Kragelund misere 
trepidare solent, regnant omnes in culinis, et in familiam inermem saeue 
grassantur: cum armatis bella non gerunt, inermes sint, quas oderint. 
Hinc vicinarum gentium praedae, ac ludibrio exposita est respublica 
nostra. At, in gente nobis vicina, cui tributum pendimus, alia est virorum 
indoles: non, nisi cum armatis hostibus congrediuntur, foras] A 5; foris 
Elberling Kragelundàimperant, sed domi seruiunt." Mirabar prudentiam 
matronae, quam meliore sorte dignam iudicabam. Et postquam mores et 
ingenia humani generis paulo curatius examinaueram, vera matronam 
dixisse confessus sum, cum innumeris euincitur exemplis, non solum esse 
Herculem, quem palla vxoris subegit, sed vulgo hanc fortium virorum esse 
sortem, vt iugo muliebri colla patien|ter subdant: contra timidissimos, et 
qui corda cum Bostanki incolis in femoralibus portant, in culinis esse 
heroés. Gens haec sub clientela vicini populi, cui vectigalis est, perpetuo 
viuit. 

Relicta hac gente, aliam scapham conscendens, ducor ad terram, 
Mikolac dictam. In] dictam, in A B; dictam. In Elberling, dictam, in SS Kragelund (SS dictam. In 
in app. commendat) hac scapha furto mihi surripitur mantica. Postquam frustra 
diu cum portitore, furtum pertinaciter negante, rixatus fueram, 
magistratum loci adibam, indicans, ex quasi-maleficio saltem ad 
simplicem rei restitutionem teneri portitorem, si actio depositi, aut furti 
mihi negetur. Ille vero non solum negare praefracte pergit, sed insuper 
calumniae actionem mihi intendit. In re adeo dubia testes poscit senatus: 
at, cum nullos adducere possem, iusiurandum aduersario, quo se 
purgaret, defero. Subridens ad vocem iurisiurandi, Praetor: *Nulla, ait, 
hospes! hic religione adstringimur, soli nobis dii sunt leges patriae. Igitur 
probationes eiusmodi fieri debent modis legitimis, vti expensi latione, 
mensae rationibus, chirographi exhibitione, tabularum obsignatione, et 


17 


173 


testium inter|cessione. Qui hisce destituuntur, non solum frustra agunt, 
sed et de calumnia damnantur. Testibus rem planam redde, et depositum 
tibi restituetur." Ita ob defectum testium causa cadens, non tam meam, 
quam reipublicae huius sortem miseratione dignam iudicabam. Nam 
patuit inde, quam debiles et infirmae sint societates, si solis legibus 
humanis nitantur, et quam exiguae durationis sint aedificia ista politica, 
nisi religionis caemento firmentur. Triduum hic manebam, et interea 
temporis in perpetuo metu versabar. Nam, quamuis saluberrimae sint 
leges ciuitatis, et crimina grauissime puniantur; nulla tamen in gente 
athea, et omni religionis vinculo soluta, est, aut exspectari potest 
securitas, cum nulla non scelera, modo lateant, perpetrare non vereantur. 

Relicta terra athea, et asperi montis iugo superato, deferor ad vrbem 
Bracmat, in planitie, ad montis radices sitam. Incolae huius vrbis iuniperi 
sunt. Primus, quem obuium habui, tota in me corporis mole ruens, humi 
supinum prostrauit, cumque causam huius aduentitiae quaererem, 
veniam conceptissimis verbis rogat. |Mox alter palum, quem dextra] texta 
A B; dextra ed1754, textra SS tenebat,] tenebat. A B; tenebat, ed1754 lateri praetereuntis 
impingens, elumbem] z. eiubem A me paene fecit. Imprudentiam quoque hic 
causatur, ingenti verborum syrmate culpam deprecans. Caecam igitur aut 
]uscam hanc gentem suspicatus, occursum praetereuntium solicite 
vitabam. At vitium istud oritur ex acuto nimis nonnullorum visu, quo fit, 
vt remotiora, quae alios latent, discernant, propiora vero, ac quae ante 
pedes posita sunt, prae nimia oculorum acie non videant. Hi vulgo 
dicuntur Makkatti, et studiis transcendentalibus, et astronomiae 
plerumque operantur. Nam in rebus terrestribus, ob lumina nimis arguta, 
nullius fere usus sunt, quoniam minutiarum perspicacissimi 
obseruatores, in rebus solidis caecutiant. In metallifodinis tamen 
examinandis opera eorundem vtitur respublica, nam qui terrae 
superficiem non vident, ea, quae sub cortice eiusdem latent, perspiciunt. 
Didici hinc dari nonnullos, qui ob lumen nimis lynceum caecutientes plus 
viderent, si minus acute viderent. 

Superato abrupto ac difficillimi ascensus monte, terram ingredior 
Mütak, cu|ius metropolis speciem praebet saliceti, cum incolas habeat 
salices. In forum delatus, robustum quendam iuuenem conspicor, sella 
patrocliana sedentem, ac misericordiam senatus implorantem. Sciscitanti 
mihi, quid rei esset, respondetur: maleficum esse, cui hodie decima 
quinta dabitur dosis. Perculsus hoc responso, digredior, solutionem 

aenigmatis ab hospite meo paulo post petens. Ille vero ita fari exorsus est: 
"Flagella, stigmata, cruces et id genus alias poenas, quibus vicinae gentes 
scelera coércent, penitus nos ignoramus, quippe vitia non tam punire, 
quam vitiosos emendare conamur. Noxius iste, quem in publica sella 
nuper sedentem vidisti, auctor est insulsus, qui ob pruritum scribendi, 
quem neque legibus, neque admonitionibus coércere potuit senatus, iam 
publicae poenae, siue medicinae subiicitur, et pergent censores vrbis, qui 
omnes medicinae Doctores sunt, crebris purgationibus eundem macerare, 
donec fomite libidinis restincto scribere cesset." Vix finito sermone ad 
publicum pharmacopolium ducor, vbi cum ingenti animi stupore, ordine 
dispositas videbam pyxides, |his titulis signatas: PVLVIS AVARITIAE. PILVLAE 
LIBIDINIS. TINCTVRA SAEVITIAE. LENITIVVM, siue INFVSIO temperans contra 
AMBITIONEM. CORTEX contra VOLVPTATEM. etc. Exprimere non possum, 
quantas hae praestigiae cerebri vertigines mihi pepererint. Sed in ecstasin 
plane coniectus fui, cum viderem manuscriptorum quorundam fasciculos 
his titulis: SERMO MAG. PISAGI, CVIVS MATVTINA LECTIO SEX SEDES, SIVE 
RESOLVTIONES ALVI PRAESTAT. MEDITATIONES DOCT. IVKESI, QVAE. 
INSOMNIIS] IN SoMNIIS ÀÁ B; iNsoMNIIS Elberling, IN soMNrs SS (SS iNsoMNiIS in app. commendat) 
MEDENTWVR. etc. Valde igitur paradoxam hanc gentem videbam, et, vt 
virtutem horum medicaminum curatius examinarem, librum primum 
aperui. Insulse adeo erat scriptus, vt ad primae sectionis lectionem 
oscitarem, et, cum legere pergerem, murmura intestinorum, et mox 
tormenta sentirem. Hinc, cum optime mihi valenti purgatione alui non 
esset opus, abiecto libro, in pedes me coniicio. Videbam hinc, nihil in 
mundo plane esse inutile, et libros maxime insipi|dos, non omni vsu esse 
destitutos. Didici porro, gentem hanc, licet mire paradoxam, non tamen 
plane stultam esse. Testatus est hospes meus, diris se insomniis diu 
vexatum, e sola Doct. Jukesi lectione conualuisse, tantamque huius libri 
esse virtutem, vt ipsam vigilantiam stertentem reddat. His et aliis auditis, 
miris cogitationum aestibus agitabar. At ne circuli pristinae meae 
philosophiae penitus turbarentur, terram ocius relinquo, et sane, quod 
commodum mihi accidit, diutius his cogitationibus immorari non 
permiserunt noua aliarum gentium prodigia, et occurrentia passim 
phaenomena. Defunctus vero itinere circa hunc globum, cum 
philosophiam Mütacianam curiosius rimarer, artem medendi, quam 
profitetur haec gens, non plane reiiciendam iudicaui. Saepe enim expertus 
sum, in Europa nostra dari libros, qui vomitionem, alui solutionem, aut 


176 


17Z 


somnum legentibus pariunt. At, quod ad morbos animi attinet, principiis 
Mütacianis subscribere non sustineo, quamuis fatear, dari infirmitates 
corporis nonnullas, quas cum morbis animi confundimus, vti prudenter 
monuit Poeta |quidam nostri orbis, subsequenti epigrammate: 


Sexte, diu mecum morbo vexaris eodem, 

Humores acres nos cruciare solent. 
Cum mihi sit morbus circa praecordia versans 

Exosus, querulus, difficilisque vocor. 
At, te aegrotantem, plorant, miserantur] miserantur, A B; miserantur 
Elberling, miserantur, SS (cf. epigramma III 6) amici, 

In pedibus morbi vis quia tota sedet. 
Comiter excusant te, cum saltare recusas, 

Immunem clamant, namque podagra] podogra A B; podagra Elberling 
(cf. epigramma III 6) tenet. 
Inter conuiuas at me cantare negantem, 

Fastosum, querulum, difficilemque vocant. 
Cum minus ardua res tibi sit saltatio, Sexte, 

Quam] spatium ante hanc lineam deest in A sit cardiaco psallere Saepe 
mihi. 

Relicta hac terra, et stagno quodam fului coloris traiecto, ad terram 
Mikrok adpellor. At, ciuitatem cognominem introiturus, portam clausam 
offendi. Hinc subsistere aliquamdiu cogor, donec a somnolento vigile, 
ferro et compagibus arctis obstructa, reseratur. Alta per totam vrbem 
regnabat quies, nisi quod stertentium stridor auribus ambulantis 
obstreperet, |adeo, vt in somni verum domicilium, et quale fingunt 
Poétae, delatus viderer. Hinc tacitus mecum: o vtinam hic nasci 
contigisset consulibus, senatoribus quibusdam, aliisque honestis in patria 
mea ciuibus, qui, cum pacis amantissimi sint, in beata hac vrbe, commode 
ac quiete vitam transigerent! E signis tamen ac titulis aedium, artes ac 
opificia coli, et iura exerceri patuit. Ducibus hisce titulis diuersorium 
detexi, cuius tamen nullus patebat aditus, cum fores essent clausae et 
oppessulatae: nam, quamuis sol medium coeli orbem traiecisset, nox erat 
incolis. Tandem, postquam crebris assultibus fores infestaueram, 
intromittor. Tempora hic in viginti tres distinguuntur horas, quarum 
nouendecim somno dantur, reliquae quatuor vigilio. Hinc mirum rerum 
tam publicarum, quam priuatarum neglectum suspicatus, cibi, quicquid 


ad manum erat, ocius afferri iubeo, cum vererer, ne coquum in ipso 
prandii apparatu nox opprimeret. At, cum cuncta hic compendio fiant, et 
omne, quod superfluum est, reiiciatur, diecula Mikrokianorum satis 
longa est, et rebus peragendis sufficiens. Post prandium, quod 
[exspectatione citius mihi afferebatur, ab hospite per vrbem ducor. 
Templum intrauimus, vbi habitus fuit sermo, breuis quidem, si temporis, 
satis vero longus, si ponderis ratio habeatur. Statim ad rem accessit 
orator, nullae erant ambages, tautologiae nullae, nihil superfluum, adeo 
vt, si cum longissimis Mag. Petri sermonibus, qui nauseam mihi saepe 
mouerunt, subterraneam hanc orationem comparem, altero tanto 
copiosior est visa. Eadem breuitate res forenses expediuntur. Paucis 
multa referunt aduocati, et testes mox examinandos proferunt. Memini 
me tabulam initi nuper cum vicina gente foederis videre, quod conceptum 
erat his verbis: Amicitia perpetua erit inter populum Mikrokianum et 
Splendikanos] 4. splendikanas 5 . Lirnites vtriusque imperii erunt fluuius 
Klimac, cum iugo montis Zabor. Subscripsimus etc. etc. Ita tribus lineis 
absoluitur hic, quod integra volumina apud nos exposcit. Patuit hinc, 
minori cum strepitu et temporis dispendio ad metam perueniri posse, si 
superflua tollantur, vti dimidio breuiora viatori forent itinera, si recta 
semper incedere liceret. Incolae huius vrbis omnes cupressi sunt, 
[frontibus tuberosis ab aliis arboribus distinctae. At ista frontium tubera, 
statis auctibus ac diminutionibus crescunt decrescuntque, et, cum 
intumescere incipiunt frontes, grauedo sensim obrepens, vtpote 
humoribus ab vlcere frontis in oculos descendentibus, noctem 
appropinquantem indicat. 

Vnius fere diei itinere ab hac terra dirimitur Makrok, siue vigilantium 
regio: quippe incolis, nunquam dormientibus, perpetuum est peruigilium. 
Vrbem ingressus, festinanti cuidam iuueni obuium me sisto, humillime 
obsecrans, vt commodum mihi aliquod hospitium monstrare dignaretur: 
ille vero occupatum se dicens, eodem impetu iter persecutus est. Tanta 
omnium erat festinatio, vt per vrbis vicos ac regiones, non ambulare, sed 
currere, aut volare viderentur, ac si metus esset, ne nimis sero venirent. 
Hinc ardere vrbem, aut alio improuiso malo exterritos ciues suspicatus, 
diu solus errabam, donec ad hospitium, quod suspensa ante fores tabula 
indicabat, delatus sum. Videbam hic alios discedentes, ascendentes alios, 
alios prae nimia festinatione cespitantes, adeo, |vt horae fere quadrantem 
in atrio aedium starem, antequam intromitterer. Innumeris mox et 


inutilibus quaestiunculis excipior. Quaerebat hic, cuias essem, quo 
tenderem, quam diu in hac ciuitate commorarer: ille, vtrum pransurus 
seorsum, an in communi, aut in qua stabuli cella, an in rubra, viridi, alba, 
an atra, an in superiori, an in inferiori domus contignatione, et eiusmodi 
generis alia. Hospes, qui simul curiae cuiusdam inferioris erat scriba, ad 
officium prandii digressus, paulo post reuertitur, ingentique verborum 
syrmate processum mihi litis, quae decem iam annos durauerat, quaeque 
iam coram foro decimo quarto agebatur, exponit. Spero, ait, intra biennii 
spatium terminandam fore, cum duo tantum supersint fora, vltra quae 
nulla datur appellatio. Attonitum me hac narratione reliquit, et patuit 
inde, in nihilo agendo hanc gentem esse occupatissimam. Dum aberat 
hospes, aedes passim circumreptans, in bibliothecam quandam incidi. 
Ampla satis ac instructa erat, si numerum, tenuis vero ac inops, si pondus 
librorum spectes. Inter libros, qui nitidissime compacti erant, notabam 
sequentes: 


| 1) Descriptio Templi Cath. 24 vol. 


2) Obsidio arcis Pehunc - - 36 vol. 
3) De vsu herbae Slac - - 13 vol. 
4) Oratio fun. in obitum Senatoris Iacksi, 18 vol. 


Reuersus hospes, statum mihi vrbis delineauit, vnde conieci, plura a 
dormientibus Mikrokianis, quam a perpetuo vigilantibus Makrokianis 
peragi negotia, cum nucleos illi arripiunt, hi vero in cortice et putamine 
ludunt. Sunt quoque cupressi huius regionis incolae, et externa corporis 
specie, si frontium tubera excipias, parum a Mikrokianis differunt. 
Sanguinem tamen aut succum non habent, qualem aliae huius globi 
animatae arbores. At loco sanguinis per venas fluit crassior quidam 
liquor, qui virtute mercuriali praeditus est. Et sunt, qui verum ac 
genuinum mercurium autumant, cum in thermometris eundem effectum 
producat. 

Bidui itinere ab hac terra distat respublica Siklok, quae in duas 
foederatas societates, sed sub diuersis ac oppositis legibus viuentes, 
subdiuiditur. Prima dicitur Miho, condita a Mihac, insigni olim 
legislatore, et] 5, sea4 inter subterraneos altero Ly|curgo. Legibus hic in 
primis sumptuariis rempublicam firmaturus, omnem luxum seuere 
cohibuit. Hinc societas ista, ob continentiam, ac parsimoniam, noua dici 
meretur Sparta. At mirabar, in republica optime constituta, et legum 

praestantia superbiente, tot dari mendicos: nam, quocunque se vertebat 
oculus, arbor erat stipem petens, adeo, vt nullum iter viatori sit molestius. 
Curatius statum reipublicae perpendens, didici, ex ipsa incolarum 
continentia miserias hasce fluere. Omni enim luxu proscripto, et 
opulentioribus genium defraudantibus, desidem, inertem, ac mendicam 
vitam agit plebs, cum nihil habeat, vnde quaestum faciat] faciet A B; faciat ed1754 
Elberling SS Kragelund . Didici hinc, tenacitatem ac parsimoniam eundem in 
rebus politicis effectum, quem obstructio sanguinis in corpore humano 
parit, producere. 

In altera societate, cui nomen Liho, laute ac genialiter viuitur, ac nullis 
sumptibus parcitur. Hinc artibus opificiisque passim florentibus, ad 
labores, quibus non solum paupertatem expugnare, sed et ditescere 
queant, ciues] queant ciues, A B; queant, cives Elberling acuunt. Et, si quis paupertate 
prematur, propriae desidiae in |digentiam imputet, cum quaestus faciendi 
nulla desit occasio. Ita opulentiorum profusio toti ciuitati animam dat, 
non secus, ac circulatio sanguinis membra corporis roborat, ac vegeta 
reddit. 

Huic regioni contermina est Lama, Medicorum celeberrimum 
domicilium. Tanto ibi studio ars medendi excolitur, vt genuinus 
Medicinae Doctor nemo censeatur, nisi illustrem Lamae scholam 
frequentauerit. Hinc tanta Doctorum multitudine oppleta est vrbs, vt 
facilius sit Doctores, quam homines inuenire. Integras quoque plateas 
occupant pharmacopaeorum tabernae, et instrumentorum anatomicorum 
officinae. Dum semel otiosus per vrbem ambulo, obuiam habui 
arbusculam, catalogos defunctorum huius anni venales offerentem. 
Videbam non sine stupore, natas superiore anno centum quinquaginta 
arbores, at sexcentas esse mortuas. Capere sane non poteram, in ipsa 
Apollinis arce, tantam quotannis fieri posse ciuium stragem. Bibliopolam 
proinde rogo, ecqua insolita tabes aut pestis vrbem superiori anno 
depopulata fuisset? respondet ille, duobus abhinc annis plures |fuisse 
defunctos, solitam hanc esse proportionem inter natos ac defunctos, 
horumque numerum triplo plerumque esse maiorem, cum incolae huius 
vrbis perpetuis vexentur morbis, qui mortem accelerant, adeo vt, ni 
quotannis supplementa mitterent prouinciae, breui vacuam fore vrbem. 
Hinc iter maturaui, inconsultum ducens, diutius hic haerere, maxime, 
cum nomen Medici, et aspectus instrumentorum anatomicorum, post ea, 
quae in terra philosophica acciderant, nondum animo excidissent. Igitur 


relicta hac terra, in itinere non substiti, antequam ad vicum, quater mille 
passus inde distantem, venirem, vbi incolae absque medicis, et simul 
absque morbis viuunt. 

Post bidui iter in terram liberam delatus sum. Singuli huius terrae 
incolae sui iuris sunt, et constant e familiis segregibus, nullis neque 
legibus, neque imperiis subiectis, speciem tamen societatis seruant, et in 
re communi consulunt seniores, qui ad pacem ac concordiam perpetuo 
hortantur, et de primario isto naturae praecepto, scilicet, quod tibi non 
vis fieri, alteri ne facias, admonent. Cunctis |vrbium ac vicorum portis 
caelata stabat libertatis effigies, vincula catenasque calcans, cum hoc 
epigrammate: AVREA LIBERTAS. In prima, quam intrabam, ciuitate, omnia 
satis tranquilla videbam, at certis fasciis distincti incedebant ciues, quae 
notae ac symbolae erant factionum, in quas tunc descripta erat ciuitas. 
Aditus potentiorum domuum armatis obsepti erant custodibus, et omnes 
quasi in procinctu stabant, cum finitis induciis bellum postridie 
recrudesceret. Hinc trepidus aufugiebam, nec liberum me credebam, 
antequam extra conspectum liberae terrae me proripueram. 

Proxima huic terrae est Jochtana, ad cuius descriptionem exhorrui, 
cum omnia turbata magis, intuta, et confusa crederem, quam in terra 
libera. Erat enim haec regio omnium religionum sentina ac colluuies, et 
cuncta, quae per totum hunc planetam sparsa erant dogmata, hic, 
tanquam in centro reperta, publice docebantur. Igitur ad animum 
reuocans, quot fluctus in plerisque Europae societatibus ciere soleat 
religionum diuersitas, vix ausus sum ingredi metropolin Joch |tansii, vbi, 
quot regiones, vici ac plateae, tot templa, diuersae, ac oppositae sectae 
numerabantur. At euanuit mox timor, cum summam vbique regnare 
viderem concordiam, nullis ruptam querelis. Vna in rebus politicis erat 
facies, vna omnibus mens, vna quies, vnus labor erat. Nam, cum poena 
capitali sancitum esset, ne alter alterius sacra turbaret, aut alter alteri] 
alteri, A B; alteri Elberling, alteri, SS Kragelund (SS alteri in app. commendat) ob dogmatum 
diuersitatem succenseret, dissensio erat absque hostilitate, disputatio 
absque altercatione, et nullum enasci potuit odium, quia nulla erat 
persecutio. Tantum perpetua, sed honesta inter dissentientes erat 
aemulatio, cum quaeuis secta, vitae et morum sanctitate, religionis suae 
praestantiam euincere conaretur. Igitur cura magistratus effectum est, vt 
dogmatum diuersitas non maiores hic moueret turbas, quam diuersae in 
foris mouere solent mercatorum tabernae, aut opificum officinae, quando 

sola mercium, aut opificiorum bonitate, emptores alliciunt, nulla adhibita 
fraude, nulla violentia, aut obtrectatione, quo fit, vt cuncta, quae enasci 
queant, discordiarum semina suffocentur, ac sola foueatur ho|nesta, et 
reipublicae salutaris aemulatio. Hinc patuit, non e religionum varietate, 
sed e sola persecutione turbas, quae alibi regnare solent, oriri. Mores 
huius gentis, indolem regiminis, et causas tranquilli status, fusius mihi 
exposuit Literatus quidam Jochtanensis, auideque ego perorantis verba 
excipiens, alta mente reposui. Diu quidem obiectionibus meis dicenti 
obstrepebam, tandem vero victas dare manus cogebar, cum insigni adeo 
experimento theses suas euinceret. Igitur non sustinens fidem sensibus 
abnuere, ac id, quod res facti erat, praefracte negare, libertatem credendi, 
verum huius tranquillitatis, ac concordiae fontem agnoscebam: at, alio 
pugnae genere aduersarium adortus, officium aiebam esse legislatorum, 
in rebuspublicis condendis, futuram potius, quam praesentem mortalium 
felicitatem, et non tam id, quod mortalibus in hac vita conducit, quam 
quod Creatori placeat, respicere. Tunc ille hunc in modum fari exorsus 
est: ^Falleris, hospes! dum Deum, veracitatis fontem, fucato cultu ac 
hypocrisi delectari credis. In gentibus aliis, vbi ad certam credendi 
[normam publica omnes auctoritate adstringuntur, fenestras aperiri 
videmus ignorantiae aut simulationi, cum nemo nec velit, nec audeat, 
veros animi sensus depromere, sed plerique aliud lingua profitentur, aliud 
in pectore seruant. Hinc frigida adeo Theologorum studia, ac veritatis 
detegendae neglectus: hinc etiam profanae eruditionis cultus, cum 
ipsimet sacerdotes, ne infami haereticorum titulo notentur, a 
meditationibus sacris abstineant, ac ad alia studia, quae minori cum 
discrimine excolere possunt, ac quae tot compedes libertati non iniiciunt, 
deflectant. Damnari vulgo solent omnes, qui a regnanti quadam opinione 
discedunt. Hypocritas vero ac simulatores improbat Deus, cui erroneus 
candor antiquior est verae, sed simulatae fidei professione." His auditis, 
subticui, cum gente adeo arguta disputandi aleam inire non sustinens. 
Duorum fere mensium spatium itineri huic insumseram, cum tandem 
Tumbac, regionem principatui Potuano confinem, intrarem, quam 
tanquam patriam intuebar, cum molesto itinere iam prope de|functum 
me viderem. Incolae huius regionis maximam partem oleastri sunt, gens 
deuota admodum ac aspera. In primo, quod intrabam, stabulo, binas fere 
horas ieiunus stare cogebar, ientaculum, quod frustra saepe flagitaueram, 
expectans. Causa cunctationis erat intempestiua hospitis religio, cum 


manum operi admouere nollet, antequam preces matutinas absoluisset. 
Defunctus solito pietatis officio, 


Tandem intrans, magno porrexit murmure panem, 
Pallidus, et caulem misero mihi ponit olentem 
Lanternam] Lanteram A B; Laternam Elberling Kragelund, Lanternam SS. — — — — 


At, ientaculum istud impendio mihi stetit, et testor, in deuotum magis, 
magisque simul immitem cauponem me nunquam incidisse. Hinc ita 
mecum: satius esse parcius precari, et paulo largius opera pietatis 
exercere. Dolorem tamen dissimulabam, satis gnarus, periculum esse, 
coelestibus animis crabrones irritare. Quot ciues in hac vrbe, tot rigidi 
Catones, ac morum erant censores. Cuncti per plateas ambulant obstipis 
capitibus, ac demissis ra | mis, contra vanitatem mundi perpetuo 
declamantes, ac quamuis innoxiam voluptatem damnantes: omnia enim 
seuere reprehendunt vsque ad gestus et risus, perpetuisque censuris, ac 
atra verborum fuligine, sanctitatis nomen ementiuntur omnes. Et cum 
fessus ego, et exhaustus tot laboribus, innoxiis ludis animum fouere ac 
erigere vellem, male eo nomine passim audiebam, adeo, vt quaeuis domus 
rigidum mihi tribunal, coram quo peccatorum confessio fieret, videretur. 
Nonnulli, cum monitis ac castigationibus parum me moueri viderent, 
tanquam pestem, aut aliam aeque contagiosam luem, me fugiebant. In 
morositatem huius gentis fusius commentari supersedeo: afferam vnum 
tantum exemplum, quod Tumbacorum characterem graphice exprimit, et 
vnde de caeteris facile fiat coniectura. Oleaster quidam, olim, dum 
vterque Potu fuimus, mihi familiaris, me forte cauponam quandam 
praetereuntem conspicatus, intrare iubet. Et cum audiuisset, genio me 
nonnihil indulgere, tanta acerbitate] z, acerbitate Ain mores et vitam meam 
inuectus est, vt comae mihi stare, membraque tremere coeperint. At, dum 
ista fulmina vibrat |Cato noster, vnum atque alterum poculum identidem 
hausimus, donec ebrii ambo in terram supini cadimus, et ab 
accurrentibus domum semimortui trahimur. Exhalata crapula, cum 
experrectus ad me ipsum redirem, indolem huius religionis serio 
examinabam, ac patuit tunc, zelum gentis ] zelumg entis A , e vitiosis potius 
humoribus, ac bile, quam a vero pietatis motu, fluere. Nemini tamen hic 
mentem meam indicaui, sed tacitus paulo post abii. 

Post duorum mensium intercapedinem, domum tandem redii, valde 
fatigatus, nam succisi e continua ambulatione poplites, vix membra 

sustinebant. Ingressus vrbem Potu decimo die mensis Esculi, 
ephemerides meas principi statim humillime obtuli, quas sua Serenitas 
mox typis euulgari iussit. (Notandum est, typographiae artem, cuius 
inuentores se iactant Europaei ac Seres, longe antiquiorem hic esse.) 
Itinerarium Potuanis ad palatum adeo fuit, vt crebra eiusdem lectione 
satiari nequirent. Currebant per cunctas vrbis regiones ac vicos cum hisce 
ephemeridibus arbusculae, vociferantes: ITINERARIVM CVRSORIS AVLICI 
SCABBAE |CIRCA TOTVM ORBEM. Hoc ego successu tumidus, ad maiora 
adspirare coepi, munus quoddam magni ponderis mihi pollicitus. At, cum 
spe mea deceptum me viderem, nouam Principi insinuaui petitionem, in 
qua labores meos extollens, debitum meritis meis hostimentum flagitaui. 
Princeps, vt erat pius ac benignus, precibus meis mouetur, curamque se 
mei habiturum gratiose promittit: stetit equidem promissis, at totus fauor 
in annui mei stipendii augmentum terminabatur. Aliam ego laborum 
compensationem speraueram, quocirca isto fauore acquiescere nequibam. 
At, cum crebrioribus petitionibus Principem fatigare non sustinuerim, 
magno cancellario dolorem, qui circa praecordia versabatur, exposui. 
Solita querelas meas humanitate excepit prudentissimus vir, operam 
suam pollicitus, sed monuit simul, vt desisterem a petitione adeo absurda, 
iussit me buccae meae mensuram nosse, ac tenuitatem iudicii metiri: 
"Naturam, ait, nactus es nouercam, et desunt tibi animi dotes, quibus ad 
momentosa reipublicae negotia panditur iter. Sequi non debes, quae 

| assequi nequeas, aliorum] A B; ne aliorum Elberling Kragelund naturam imitaturus, 
omittas tuam. Porro, si ea, quae stulte petis, obtineres, Principem, ait, eo 
nomine male auditurum, ac leges infringendas: acquiescere igitur sorte 
tua, ac spem, cui natura refragatur, abiicere debes." Fatetur quidem 
merita mea, et extollit labores, quos nouissima peregrinatione subierim: 
at, non eiusmodi, ait, esse merita, quae ad munera reipublicae viam 
sternunt; nam, si ob quemuis laborem, ob quoduis meritum, ad summos 
honores deberetur promotio, quiuis opifex, pictor, aut sculptor, ob 
dexteritatem in statua fingenda, aut tabula pingenda, senatoriam 
dignitatem, tanquam laboris praemium, sibi deberi contenderet. Merita 
quidem remunerari debere, at danda esse praemia merentibus 
conuenientia, ne respublica quid detrimenti capiat, aut ludibrio 
exponatur. His admonitionibus motus, rursus aliquandiu silui. At, cum in 
vili adeo occupatione canescere, nimis durum atque acerbum mihi esset, 
desperatum istud, quod intermiseram, resumo consilium, reformationem 

aliquam in rebus politicis meditatus, |quo nouo aliquo commento, et 
reipublicae inseruirem, ac proprio meo commodo simul prospicerem. 

Paulo ante nouissimum iter, statum huius Principatus studiose 
examinaueram, visurus, ecquid vitia, quibus maxime laborabat, 
detegerem, ac simul, quaenam remedia essent adhibenda. E statu 
Prouinciae Coclekuanae didiceram, nutare rempublicam, ob mulierum ad 
munera publica admissionem, cum eaedem natura ambitiosae, 
auctoritatem et potentiam in infinitum extendere laborent, nec quiescant, 
antequam plenum ac absolutum imperium sibi acquisiuerint. Hinc ferre 
decreui rogationem, de excludendis, ab administratione munerum 
publicorum, mulieribus, sperans, me non paucos suffragatores 
reperturum, cum rem liquidam facere, et mala, quae exinde queant nasci, 
acin quantum discrimen adduci possit sexus virilis, ni impotentiae 
muliebri mature nerui incidantur, ante oculos omnium ponere facile mihi 
foret. Et, si consuetudinis huius plena abolitio nimis ardua plerisque 
videretur, refraenandam saltem, et coarctiorem reddendam esse 
[potentiam muliebrem, contenderem. Legis huius suasionis triplex erat 
scopus. 1) Viderer mederi velle vitio, cui respublica erat obnoxia. 2) Nobili 
ac prudenti commento iudicii ac ingenii specimen exhibendo, sortem 
meam paulo meliorem redderem. 3) Vlciscerer iniuriam, a mulieribus 
mihi illatam, et maculam, ab iisdem mihi saepius aspersam, diluerem. 
Nam fateor lubens, proprium commodum, aut vindictae desiderium, 
huius consilii praecipuum fuisse fomitem. Mentem tamen callide 
dissimulabam, ne sub praetextu publici commodi, proprio tantum 
velificari, ac aliorum vestigia premere viderer nouatorum, quorum 
consilia vtilitatem plerumque publicam prae se ferunt, quamuis curiosius 
rimantibus appareat, proprium commodum, primum ac praecipuum esse 
argumentum, quo impelluntur. 

Consilium istud, ea, qua poteram, arte formatum, efficacissimisque 
rationibus munitum, humillime Principi obtuli. Ille, cum singulari me 
semper prosecutus esset fauore, obstupuit ad audax adeo et stolidum 
inceptum, quod perniciem mihi |allaturum ominabatur. Quocirca 
precibus a molimine isto me deterrere conatur, 


— — precibusque minas regaliter addit. 


Mihi vero, freto non minus commenti vtilitate, quam fauore totius sexus 
virilis, quem causam communem non deserturum sperabam, mens 

immota manebat, adeo, vt nullis admonitionibus euerberari pertinacia 
potuerit. Hinc, secundum legem gentis, ad forum cum laqueo abstrahor, 
expectaturus ibi senatus iudicium. Coacto senatu, et latis suffragiis, 
sententia ad Principem mittitur confirmanda, ab eoque remissa, voce 
praeconis enunciatur, his verbis: 

"Habito maturo examine, iudicamus: Legem D. Scabbae, cursoris 
aulici primarii, de excludendo a muneribus publicis sexu sequiori latam, 
perferri non posse, nisi summo cum totius reipublicae detrimento, cum 
dimidia pars gentis, quae e sexu muliebri constat, hanc innouationem 
aegerrime sit latura, ac reipublicae proinde molesta, ac infensa reddatur. 
Porro existimamus, iniquum esse, praeclarae indolis arbores ab 
honoribus, quibus se dignas praebent, |omnino remouere, maxime, cum 
constet, a natura, nil temere agente, tot egregiis dotibus incassum easdem 
non esse ornatas. Credimus, salutem reipublicae poscere, vt ingeniorum 
potius, quam nominum respectus, in promotionibus habeatur. Et, cum 
saepe inopia hominum strenuorum laboret regio, stultum esse, vno 
edicto, vel senatusconsulto, totam dimidiam partem] z, partem, A; partem, ss ob 
solam nascendi sortem inhabilem, et officiis indignam pronuntiare. Hinc 
re serius pensitata, praedictum Scabbam ] scabba A B; Scabbam Eiberling Kragelund, 
Scabba SS Ob stultum adeo, ac temerarium consilium, more maiorum 
plectendum, iudicamus." 

Grauiter hunc casum tulit Princeps, at, cum nunquam rescindere 
soleret senatusconsultum, sententiam propria manu subscriptam, et 
solito sigillo firmatam, publicari iussit, addito tamen hoc temperamento, 
vt, quoniam alienigena essem, ex nouo scilicet et incognito oriundus orbe, 
vbi praecox ingenium inter virtutes ponitur, possem eo nomine a 
supplicio capitali liberari. At, ne poenae remissione leges infirmarentur, 
in carcere custodirer, vsque ad initium mensis Betulae, |et tunc, cum aliis 
legum violatoribus, ad firmamentum ablegarer. 

Sententia publicata, in carcerem compingor. Suasores mihi tunc erant 
nonnulli amicorum, vt contra sententiam hanc protestarer, cum inter 
iudices meos tot matronae aut virgines fuissent, quae in propria causa 
iudicassent. Aliis vero tutius videbatur, culpam agnoscere, factumque 
stoliditate natiua, ac gentilitia excusare. At, consilium hoc constanter 
reieci, idque respectu hominum superterraneorum, quorum existimationi 
tali confessione non leuis macula inureretur. 

Audiui mox, decreuisse Principem, ab omni me poena liberare, modo 
simpliciter gratiam illius implorassem, delictique veniam petiissem, 
quamuis Rahagna, siue aerarii praefecta, manibus pedibusque libertati 
meae obniteretur. At, vt verum fatear, sententiam non aegre ferebam. 
Nam munus istud, quod exercebam, morte mihi acerbius erat, ac pigebat, 
me diutius conuersari cum arboribus hisce, nimia sapientia turgidis. 
Sperabam quoque, meliorem sortem in firmamento, vbi omnes, sine 
discrimine, aduenas benigne recipi audiueram. 


CAPVT X. 
ITER AD FIRMAMENTVM. 


Nihil a me hactenus dictum est de stupenda ista ad firmamentum 


relegatione, quocirca hic, tanquam loco maxime idoneo, itineris huius 
conspectum dabo. Solent bis quouis anno apparere alites quaedam, 
inusitatae magnitudinis: dicuntur hae Cupac, (siue] siue A 7 Postvógel,)] 
(Postvógel.) A B quae statis temporibus veniunt, ac reuertuntur. In stati huius 
reditus ac abitus causis detegendis, diu desudarunt Physici subterranei. 
Quidam putant, illectas insectis quibusdam, aut ingentis magnitudinis 
muscis, quarum hoc anni tempore ingens est prouentus, et quarum 
appetentissimae sunt hae alites, in planetam hunc descendere, nec me 
poenitet horum sententiae esse. Rem liquidam inde fieri putant, quod 
euanescentibus his muscis, statim versus firmamentum reuolent. Istud 
ductu quodam naturae fieri posse, euincitur exemplis aliarum auium, 
quae statis temporibus pro |cul dubio, iisdem ex causis, in certis terris 
apparent. Alii credunt, alites has ab incolis firmamenti ita esse instructas, 
ac exercitatas, vt emitti ab iisdem queant tanquam falcones, ac aues 
venaticae, praedam ab aliis terris reportaturae. Nititur hypothesis haec 
extrema ista solicitudine ac dexteritate, qua vtuntur itinere hoc defunctae, 
cum praedam, siue vectores deponant. Monstrant quoque ex aliis 
circumstantiis, aut studio instructas esse has aues, aut rationis non 
expertes: nam, cum abeundi tempus instat, mansuetae adeo et cicures 
redduntur, vt iniici sibi patiantur retia, aut plagas, sub quibus quietae ac 
immobiles aliquot dies latent, intereaque, quasi e manibus incolarum, 


pascuntur insectis, quorum ingens eum in finem coacta est copia. Nam 
opus est, vt hac esca retineantur, donec praeparentur ea, quae in exilium 
abituris sunt necessaria. Apparatus huius profectionis hunc in modum 
fieri solet: Plagis istis, quibus illaqueatae tenentur alites, casula siue arca 
restibus firmata annectitur. Quaeuis arca vnius tantum arboris siue 
hominis est capax. Appropinquante iam profectonis tempore, |et 
deficientibus insectis, quae pabulo auium inseruierant, pennis assurgunt 
alites, ac per aetheris regionem iter remetiuntur. Talis erat mirabilis haec 
vectura, qua mihi cum aliis captiuis opus erat in nouum orbem 
transferendis. Tunc temporis in procinctu itineris mecum stabant duo 
ciues Potuani, qui ob alia crimina exilio damnati erant. Horum alter erat 
Metaphysicus, qui legem infregerat, disputando de essentia Dei, et 
spirituum natura. Audaciam hanc poena venaesectionis expiauerat, mox 
vero cum deprehensus fuisset in proposito persistere, relegatus ad 
firmamentum fuerat. Alter Fanaticus erat, qui dubia de rebus sacris] sacris, 
A B; sacris Elberling, sacris, SS Kragelund et iure potestatis ciuilis mouendo, vtriusque 
fundamenta subruere videbatur. Legibus hic publicis parere noluit, 
obedientiam ciuilem conscientiae suae aduersari causatus. Tentarunt 
amici, efficacissimis argumentis hanc pertinaciam expugnare, 
monstrando, quot illusionibus conscientiae dictamina] 5, diciamia A , ac 
imaginariae inspirationes sint obnoxiae: saepius aiebant, zelum, 
conscientiam, aut inspirationem, cum melancholia, aut corruptis corporis 
humoribus confundi, monstra |bant porro, quam stolidum sit, ad 
auctoritatem conscientiae prouocare, et quam iniquum, contendere, vt 
motus animi mei norma credendorum sit aliis, qui iisdem argumentis vti, 
et conscientiam conscientiae opponere queant. Tandem ostendebant, 
neminem, qui huic] 4. inc principio mordicus adhaeret, conscientiae 
velum tenacitati obtendens, iure ciuitatis frui posse, cum boni ciuis sit, 
caece legibus publicis obsequi, obedientiam vero talem praestare, nec 
velle, nec posse fanaticum, cui sola in rebus politicis norma sit animi 
dictamen. At, cum argumenta et probationes parum operentur in 
fanaticis, tanquam obstinatus, et incorrigibilis proscribitur, et ad 
firmamentum relegatur. Ita eodem tempore tres fuimus, huic itineri 
destinati, scilicet Nouator, Metaphysicus et Fanaticus. 

Circa initium mensis Betulae, singuli e carcere ad loca separata 
ducimur. Haud mihi constat, quid collegis meis porro contigerit; nam de 
me ipso tantum solicitus, alia non curabam. Perductus ad locum 

destinatum, statim in arcam, siue casulam trudor, cum alimento, 
quantum iti |neri aliquot dierum sufficere poterat. Non ita multo post, 
cum nullum sibi pabulum afferri senserint alites, de abitu quasi 
admonitae, globum relinquunt, incredibili celeritate aethera secantes. 
Credunt vulgo subterranei, centum milliarium ] A miliarium B; miliarium Elberling 
Kragelund Spatio planetam Nazar a firmamento diremptum. At, quantum 
temporis itineri insumpserim, dicere nequeo, visa vero est nauigatio haec 
aetherea viginti quatuor horas durasse. Post diuturnum silentium tandem 
confusus clamor aures meas ferire coepit, vnde coniiciebam, haud procul 
aterra me abesse. Videbam tunc, studiose instructas ac exercitatas esse 
has alites; nam tanta cura ac arte arcam terrae imposuerunt, vt illaesa 
omnino manserit. Ingenti mox multitudine simiorum cingor, quorum 
adspectus metum mihi haud leuem incussit, quoniam ab his animantibus, 
in planeta Nazar, maxime fueram vexatus. Augetur iniectus stupor, cum 
simios hosce sermones serere audirem, cumque versicoloribus indutos 
vestibus, compositisque gradibus incedere conspicerem. ] 5, conspicerem A 
Coniiciebam tunc, incolas huius terrae esse. At, quoniam in ista rerum, 
quibus iam du|dum insueueram, paradoxarum farragine, nihil nouum 
amplius ac insolens videri debuerit, animum resumo, maxime, cum 
viderem, simios hos mira vrbanitate procedere, ac e casula nouum me 
hospitem humaniter educere. Nam vix pluribus caeremoniis in nostro 
orbe recipiuntur gentium Legati. Vnusquisque ordine accedens, alloquitur 
his verbis: Pul Asser. Postquam hanc aduentitiam saepius iterauerant, 
verbaque eadem ego tandem regesseram, immodicos edebant cachinnos, 
comicisque gestibus indicabant, vocis istius repetitione mire se delectari. 
Animaduertebam |] 4, Animum aduertebam £ mox, incolas hos esse leues, 
nouitatis auidos, ac loquaces: Crederes tympana pulsari, cum 
loquebantur, tanta volubilitate, ac vno spiritu quasi torrente, 
contorquebant verba. Vt paucis dicam, erant cultu, moribus, loquela, et 
corporis forma, Potuanis e diametro oppositi. Videbantur ad primum 
formae meae adspectum obstupescere, causa vero stuporis praecipua erat 
caudae defectus: Nam, cum inter omnia animantia bruta nulla sunt, quae 
corporis humani figuram magis exscribunt, quam simii, ita, si cauda |mihi 
fuisset, sui generis animal me credidissent, praesertim, cum incolae, qui 
adhuc] 4. qui B; qui Elberling Kragelund a planeta Nazar huc aduecti fuerant, 
prorsus sibi dissimiles animaduertissent. Tempore eodem, quo in has 
terras delatus sum, tumida vbique erant maria, ob viciniam planetae 


Nazar: Nam sicuti apud nos aestus oceani cum curriculo lunae congruit, 
ita firmamenti huius oceanus, quasi planetae Nazaris comes, cum eo 
simul senescit, adolescitque. 

Ducor ego mox ad spatiosam domum, lapidibus, specularibus] A s: 
lapidibus specularibus Elberling Kragelund (vide comm.), marmore, vasis pretiosis, ac 
peristromatis insigniter ornatam. Ad portam excubabant custodes, vnde 
coniicere poteram, non plebeii simii esse domicilium. Et audiui mox, 
consulis esse aedes. Ille auidus mecum loquendi, magistros quosdam 
conduxit, qui in lingua me instruerent. Trimestre fere spatium huic 
institutioni datum est, quo elapso, cum satis expedite loqui didicissem, 
credebam, me ob celeritatem ingenii, ac memoriae dexteritatem, omnium 
admirationem emeruisse. Magistris vero meis tardior visus sum ac 
hebetior, adeo, vt prae impatientia discipulum identidem |deserere 
minarentur. Hinc, veluti in planeta Nazar, ob animum praecocem vocatus 
per ludibrium fueram Scabba, siue praecox, ita simii hi, ob hebetudinem, 
ac tarditatem, nomen mihi dederunt Kakidoran, id quod denotat 
stupidum, siue lentum. Nam soli hic aestimantur, qui celeriter rem 
assequuntur, ac inuolucra sensuum, verborumque volumina, vocumque 
turbas fundunt. Dum in lingua simiorum instruebar, hospes meus saepe 
me circumduxit per vrbem, quam omni luxus ac magnificentiae genere 
diffluere videbam; nam multitudine vehiculorum, quadrigarum, 
pedissequorum impediti, et turba vndique confluentis fluctuantisque 
populi iactati, vi nobis iter facere cogebamur. At hoc nihil erat, si cum 
luxu isto, qui in metropoli regnat, comparatur, vbi tanquam in centro 
cernere licet, quicquid mortalium vanitas comminisci solet. Linguam 
edoctus, ad metropolin ducor ab hospite, qui hoc nouo, ac insolito dono 
fauorem senatoris cuiusdam emercaturum, se facile sperabat: Nam forma 
regiminis hic aristocratica est, adeo, vt maiestas reipublicae sit penes 
magnum |Senatum; et senatores ad vnum omnes sunt Patricii generis. 
Nam, qui e plebeia stirpe sunt, non nisi centurionatus, aut praeturas in 
prouinciis, et minoribus ciuitatibus sperare possunt. Ad consulatus etiam 
nonnunquam promouentur, sed promotio haec fieri non solet, nisi 
praecedente aliquo insigni merito. Et eo nomine consulatum obtinuerat 
hospes meus; tanta enim ei erat ingenii vbertas, vt vnius mensis spatio, 
viginti octo nouas leges, siue edicta (Projecten) commentus sit. Et quamuis 
nouationes hae, quas meditatus erat, tales essent, quae cum vtilitate 
publica stare nequiuerant, specimina tamen foecundi erant ingenii, 

quibus monstrabilem se fecerat: nam in toto subterraneo orbe, nusquam 
nouatores tanti aestimantur, quam in hac republica. Metropolis huius 
reipublicae dicitur Martinia, vnde nomen sortita est tota regio. Ciuitas est 
situs opportunitate, operum nobilitate, nauigandi solertia, et nauium 
bellicarum apparatu celebratissima. Magnitudine credo, et incolarum 
numero, Lutetiae haud cedere: tanta stipatione cunctae vrbis plateae 
tenebantur, vt fustibus ac pugnis [iter nobis patefacere cogeremur, ituri 
ad eam vrbis regionem, vbi habitabat Syndicus magni Senatus. Nam hic 
vir erat, cui me dono oblaturus erat consul. 

Cum prope aedes syndici ventum esset, hospes meus diuersorium 
ingreditur, vestimenta ibi compositurus, cum vellet nitido ac decenti 
habitu syndico se sistere. Accurrebant cateruatim mercenarii quidam, 
vulgo dicti Maskatti, siue exornatores, quorum opera vti solent omnes, 
antequam palatia senatorum ingrediuntur. Vestimenta hi verrunt, 
maculas abstergunt, et turbata, vsque ad minimas plicas, mira arte et 
solicitudine componunt. Vnus ex his Maskattis arreptum mox consulis 
gladium tersit, et nitidum reddidit. Alius fascias versicolores caudae illius 
annexuit: nam nihil est, quod hisce simiis cordi adeo sit, quam ornatus 
caudarum. Erant senatores, maxime vero senatorum vxores, quarum 
caudae, festis diebus, vix mille thalerorum sumptu, nostrae monetae, 
decorari poterant. Tertius Maskatti, siue exornator cum instrumento 
aderat geometrico, quo dimensionem vestium fecit, visurus, an apta et 
symmetrica essent omnia. |Quartus accurrit cum lagena aquae fucatae, 
qua faciem illius adulterauit. Quintus pedes examinabat, paronychia 
ingenti cum subtilitate tollens. Sextus aquam apportabat redolentem, qua 
manus ac pedes consulis aspersit. Et, vt breui me expediam, iste linteum 
tersui, ille pectinem frictui, hic speculum visui obiecit, cunctaque haec 
non minori cura, ac studio facta sunt, quam quo mappas geographicas 
apud nos dimetiri, et illuminare solent Geometrae. Tunc ego mecum: 
"^Ouantum non temporis, quantum non sumptus postulabunt ornatus 
mulierum, cum in viris ornandis et expoliendis, fingendis et pingendis, 
tanto opus sit molimine." Et sane mulieres Martinianae omnem modum 
excedunt, tantoque vitia corporis fuco occulunt, vt prae nimio nitore 
sordeant. Nam, vbi sese sudor cum vnguentis consociet, ilico itidem olent, 
quasi cum multa iura confundit cocus: quid oleant, nescias, nisi id vnum, 
vt male olere intelligas. 


Hospes meus hunc in modum tersus, pictus, comptus, et pumicatus, 


210 ad palatium Syndici tendit, tribus tantum pedisse|quis stipatus. Cum in 


atrium ventum est, calceos deposuit, ne pauimentum marmoreum luto vel 
puluere feriret. Integram fere horam suspensus stare cogebatur, 
antequam de aduentu eius certior fieri posset syndicus, nec intromissus 
est, nisi praeuiis munusculis, quibus fauor custodum in hac regione emi 
solet. Syndicus, aurata sella sublimis, postquam me, cum hospite 
introéuntem, conspicatus est, in risum immodicum effunditur, ac mox tot 
stultas, et ineptas quaestiones proponit, 


—— — vut mihi sudor ad imos 
Manaret talos — — — 


Ad quamuis responsionem 
Ingeminat tremulos, naso crispante, cachinnos. 


Credebam, histrioniam agere, hic inter virtutes poni, cum virum adeo 
comicum Syndicum, siue eum, qui secundum in senatu locum tenet, 
respublica fecisset, mentemque de ea re mox hospiti meo indicabam. At 
testatur ille, virum esse dotibus animi maxime conspicuum. Nam quanta 
illi esset ingenii vis, patuit e multitudine negotiorum diuersae naturae, 
[quae in viridi etiam aetate gesserat. Tanta enim illi perceptionis erat 
facilitas, vt inter pocula res maximi momenti perageret, imo prandens, 
aut coenans, inter quoduis ferculum, legem aut edictum scribere soleret. 
Quaerebam tunc, quantae durationis esse solerent edicta, celeriter adeo 
concepta: regessit ille, vulgo durare, donec visum fuerit senatui eadem 
rescindere, ac antiquare. 

Syndicus, postquam semihorae spatio mecum fabulatus erat, 
verbaque effuderat, ea fere loquacitate, qua tonsores nostri Europaei, ad 
hospitem meum conuersus, inter seruos, ait, suos me quidem receptum 
iri, quamuis animaduerteret, me ob ingenii tarditatem 


Veruecum in patria, crassoque sub aére natum, 


ac proinde ad munus aliquod insigne vix esse idoneum: Ego etiam, ait 
hospes, notaui insitum illi quendam torporem: at, si spatium detur 
diutius rem perpendendi, haud insulse iudicat. Regessit Syndicus: ^Hic 
opus est ministris promptis et expeditis, cum negotiorum multitudo 


2:22 pullam cunctationem patiatur." Hoc dicto, sedulo |examinare coepit vires 

corporis mei, iussitque graue pondus humo tollere, id quod cum absque 
molestia fecissem: "Natura, inquit, quam in dotibus animi nactus est 
nouercam, defectum istum robore corporis quodammodo compensauit." 
Iubeor deinde paulisper discedere in alium locum, vbi a ministris, ac 
seruis, mira quidem comitate excipior, at simul, nimia eorundem 
garrulitate, ac gesticulationibus, misere vexor. De orbe nostro tot mihi 
fecere quaestiones, vt, quid amplius dicerem, in promptu non esset, adeo, 
vt vera falsis miscere tandem coactus, curiositatem tamen eorum satiare 
nequirem. 

Tandem reuersus hospes indicat, inter Excellentiae suae aulicos me 
locum accepisse. E praecedenti Syndici sermone coniicere quodammodo 
poteram, munus istud, mihi destinatum, non magni ponderis fore. 
Ominabar, aut custodis aulici, aut dispensatoris officium, mihi 
conferendum, at, roganti hospitem, quodnam istud esset munus, 
respondet: Excellentia sua gratiosissime te constituit vehiculi sui 
baiulum primarium (Porteur) cum annuo sti |pendio viginti quinque 
stercolatarum, (quaeuis stercolata Martiniana respondet duobus thaleris 
nostrae monetae). Pollicitus est insuper, nemini hanc operam te 
praestiturum, nisi sibi ipsi, et nobilissimae coniugi. Hoc responso, 
tanquam fulmine percussus, pathetice exposui, quam indignum hoc esset 
ingenuo homine, et honestis parentibus nato. At, loquentem 
interruperunt aulici, cateruatim accurrentes, ac ineptis gratulationibus 
seminecem conficientes. Nam Martiniani omnes leues, futiles, ac 
importuni locutores, nullo rerum pondere nixi, verbis humidis et 
lapsantibus diffluunt. Tandem in dormitorium introducor, vbi coena 
parata stabat, et postquam modice coenaueram, cubile mihi monstratur, 
vbi quiescerem. 

In lectum me subito conieci, sed in isto animi aestu somnum capere 
nequibam. Fastus, quo a simiis his exceptus fueram, mentem mihi paene 
excusserat, et sane Spartana opus erat patientia ad concoquendam 
insignem adeo contumeliam. Deplorabam sortem meam, quam in hac 
regione duriorem videbam illa, quam expertus fueram in planeta Nazar, 
[moxque mecum ita loquebar: "Quid si in has oras delatus fuisset magnus 
principatus Potuani Kadokus, vir graphicus et quantiuis pretii, perexigua 
sane ratio haberetur viri, cui integro opus est mense, edictum scripturo? 
Quamnam sibi sortem promitteret Palmka in hac regione, vbi inter 
coenandum edicta meditantur, et conscribunt senatores?" 

Animaduertebam post seriam meditationem, a terra sapientum in 
histrionum domicilium me esse translatum. Tandem his curis fatigato 
somnus obrepsit. Incertum est, quamdiu dormiuerim, cum nullum hic 
dierum ac noctium sit discrimen; nam tenebrae non sunt, nisi quae fiunt 
stato tempore, quando, per interpositionem planetae Nazar, eclipsin 
patitur sol subterraneus. Notabilis maxime haec eclipsis est, cum planeta 
Nazar, qui haud procul a firmamento natat, vmbra sua solem plane 
offuscet. Est quoque ob sideris perpetuam praesentiam eadem semper 
anni tempestas. Hinc variis inuentis, lucorum scilicet vmbra, ambulacris 
refrigerantibus, et cellis subterraneis, caloris incommoda propulsant 
incolae. 

[Vix somno experrectus eram, cum intrat cubiculum cercopithecus 
quidam, qui se collegam meum profitetur, cum restibus, ac cauda fictitia, 
quam natibus meis applicuit, vt ad figuram aliorum simiorum effingerer: 
iubet deinde me paratum esse, quoniam Syndicus, intra horae spatium, 
ad Gymnasium, quo inuitatus publico programmate ] quo, inuitatus publico 
programmate, A B; quo invitatus publico programmate Elberling, quo, inuitatus publico programmate, SS, 
quo invitatus publico programmate, Kragelund Cum aliis senatoribus fuerat, esset 
portandus. Promotio erat Doctoralis, hora decima quarta ante meridiem. 
Notandum hic est, quanquam ob perpetuam lucem, dies a noctibus 
discriminari nequeant, dies tamen in certas descriptos esse horas, 
semihoras, et quadrantes, idque ope horologiorum, siue clepsydrarum, 
adeo, vt dies cum nocte viginti duas horas Martinianas complectatur. 
Hinc, si cuncta ciuitatis horologia simul deficerent, impossibile esse] A 5: 
esset Elberling SS oppidanis, horas restituere, antequam e locorum vicinorum 
horologiis defectum suorum emendarent. Solaria enim nec sunt, nec esse 
possunt, ob perpetuam vmbrarum absentiam, rectos semper, et supra 
verticem sidere vibrante radios. Hinc, vbicunque puteum foderis, totus 
illuminatur. Quod |vero ad annum attinet, is ad cursum planetae Nazar 
dirigitur, ac ordinatur, qui altero tanto citius, quam firmamentum 
subterraneum, periodum circa solem absoluit. 

Hora decima quarta vehiculum auratum succollantes, ad Gymnasium 
portamus Excellentiam suam. Intrantes in auditorium, ordine sedentes 
conspicamur Doctores ac Magistros, quorum quisque praetereunti 
Syndico assurrexit, ac caudam illi obuertit. Reuerentiae hoc signum est. 
Hanc ob causam adeo studiose caudas exornant. Mihi vero stultae, ac 
ridiculae visae salutationes hae inuersae. Nam tergum alicui obuertere, 

aut frigoris, aut indignationis indicium apud nos est: at suus cuique genti 
gustus. Praedicti Doctores ac Magistri ab vtroque auditorii latere 
sedebant. Et in extrema auditorii parte posita erat cathedra, quam 
Doctorandus ornabat. Ante promotionis actum habita fuit disputatio, cui 
hic titulus: Dissertatio physica inauguralis, in qua examinatur, ac 
discutitur grauissimum istud Problema: An sonus, quem reddunt 
muscae, aliaque insecta, per os, vel per posteriora |egrediatur. Praeses 
priorem sententiam defendendam in se suscepit, quae tanto ardore ab 
opponentibus impugnata est, vt periculum esset, ne iurgium istud in 
pugnam cruentam abiret. Et sane ad manus res venisset, nisi Senatus 
assurgens, auctoritate sua aestum hunc temperasset. Durante 
disputatione, tibiis canebatur: Nam aderat moderator certaminis tibicen, 
qui sonis tum placidis, tum citatis, aut demissam, iacentemque orationem 
erigeret, aut saeuientem, ferocientemque cohiberet. At, his et aliis mediis 
saepe nihil effectum est. Difficile enim est modum tenere, cum de rebus 
grauissimis disceptetur. Id quod in nostro orbe saepe sumus experti, vbi, 
non minori animorum motu, controuersia multiiugae et sinuosae 
quaestionis feruet. Verum rixa haec, quae caedem ac sanguinem minari] 4. 
mineri B Visa est, terminatur subito mutuis encomiis ac gratulationibus: 
haud secus ac in Academiis nostri orbis, vbi secundum consuetudinem 
passim receptam, e cathedra victor descendit Praeses. 

Finita disputatione, actus creationis procedit his ritibus: Candidatum 
in me|dio auditorii positum, compositis gradibus adeunt tres pedelli, siue 
ministri academici, integrumque aquae frigidae modium super caput eius 
effundunt, mox thuris fumo aspergunt] asperguut A 8, ac vomitorium 
hauriendum porrigunt. Ministerio hoc, summa cum veneratione, ac 
capitum inclinatione, defuncti, tandem legitime creatum Doctorem 
pronuntiant. Obstupescens ego ad tot miras et ignotas caeremonias, 
cercopithecum quendam literatum, prope me stantem, quid rei esset, 
rogabam. Idem ignorantiam meam miseratus: per aquam, ait, thus et 
vomitorium innui, diluendas esse veterum vitiorum maculas, ac nouos 
mores, a vulgo distinctos, esse induendos. Hoc audito, damnaui stuporem 
meum, et admiratione satur, nihil amplius interrogaui, ne viderer, 
nunquam inter honestos vixisse. 

Tandem tympanorum, tibiarum, ac tubarum strepitu omnia 
personabant: egressusque ex auditorio nouus Doctor, prasinatus et 
cingulo succinctus, comitem habuit totum Heliconem, vsque ad domum 

suam. At, cum plebeiae tantum sortis esset, non sella vehebatur, sed 
chiramaxio |trahebatur, praecedentibus togatis cursoribus. Actus, vti 
vulgo fieri solet, terminatus est lautissimis epulis, et temulentia 
conuiuarum. Nam tantum vini effusum fuit, vt plerique ebrii domum 
abstraherentur, nec, nisi ope medicaminum, post aliquot dies 
conualescere possent, adeo, vt in toto isto actu nihil desideraretur, quin 
ab initio ad finem valde solennis fuerit, et testor, me nullam promotionem 
magis academicam, nec vllum Candidatum magis legitime creatum 
Doctorem, in nostro orbe vnquam vidisse. 

In Curiis iustitiae causae mira celeritate diiudicantur, adeo, vt non 
possem non ingenii velocitatem, et facilem istam apprehensionem, huic 
genti peculiarem, admirari. Nam, antequam telam actionis absoluerint 
aduocati, consurgunt saepe iudices, et suffragia non minus expedite, 
quam eleganter ferunt. Curias has identidem frequentaui, auditurus 
modum procedendi Martinianum. Sententiae mihi initio videbantur 
solidae, et aequitate naturali nixae: at, paulo curatius examinanti, iniquae, 
stultae, ac contradictoriae apparuere, adeo, vt lusui aleae rem 
com mittere, quam sententiis iudicum Martinianorum causam subiicere 
satius duxerim. De legibus huius gentis nil dicere possum, ob ingentem, 
cui obnoxiae sunt, vicissitudinem; nam leges] leges, A B; leges Elberling, leges, SS 
Kragelund ac iura hic vestium instar, quouis anno mutantur. Hinc multi ob 
crimina puniuntur, quae non crimina erant eo tempore, quo 
committebantur: multi etiam ob id solum condemnantur, quod actiones 
eorum, quae secundum leges licitae erant, postea, noua edita lege, factae 
sunt illicitae. Eo intuitu a Tribunalibus inferioribus ad superiora appellant 
omnes, sperant quippe, lite pendente, antiquatum iri legem priorem. 
Vitium hoc nascitur ex prompta nimis legum conceptione. Huc adde, 
quod gens haec nouitatis auidissima, ob solam antiquitatem, vtilissimas 
leges et consuetudines nauseet. Nec minorem in cultu corporis, ac 
vestibus notaui leuitatem. Aduocati hic magni aestimantur ob disputandi 
subtilitatem: et sunt inter illos, qui rota, vt aiunt, figulari versatiores, non 
nisi dubiae, aut iniustae causae patrocinium in se suscipiunt, monstraturi, 
quanta illis in disputando sit dexteritas, |et qua arte atrum in candidum 
vertere valeant. Ob istam ingenii subtilitatem, saepe iniquae causae 
patrono fauent iudices, quibus sufficit, logice ac methodice ventilatam 
esse litem. Hinc dicere solent: *Causae quidem iniquitatem perspicimus, 
attamen, cum tanta arte, ac methodo sit defensa, non possumus, quin ob 

patroni dexteritatem, ab aequo paulisper discedamus." Iura hic a 
Doctoribus, diuerso pretio, pro causarum natura, docentur: ex. gr. qui 
docent auditores malam et iniquam causam tueri, aut, vt Graeci aiunt, 

TO v ffrtQ)] o A 8 AÓyov kpéirtoo zoieiv, viginti stercolatas, qui vero 
aequam, decem tantum stercolatas pro labore exigunt. Formalia iuris tot 
ac tanta sunt, vt in immenso aliarum super alias aceruatarum legum 
cumulo, fundum perspicere non liceat. Nam cum Martiniani indolis 
maxime sublimis, et celerrimae perceptionis sint, omne, quod simplex ac 
nudum est, nauseant, subtilia tantum, nodosa, atque implicita 
suspicientes. 

Eadem est religionis facies, quae non in praxi, sed vanis 
speculationibus consistit. Ita ducentae ac triginta sunt opi|niones 
diuersae de forma, quae Deo sit attribuenda, et 396 de animarum natura 
et qualitate. Templa, siue auditoria sacra, in quibus Theologia docetur, 
non frequentant Martiniani, vt audiant, quid vsui esse possit, et vt discant 
praecepta bene viuendi, ac moriendi, sed tantum vt audiant, qua arte, et 
qua ingenii subtilitate se exprimant oratores sacri, qui, quo obscurius 
loquuntur, eo ardentius applauduntur, adeo, vt aegre audiant Martiniani, 
nisi ea, quae non intelligunt. Maior verborum cura est, quam rerum, 
oratoribus comptam magis phrasin, et teretem periodum, quam rationum 
neruos, ac iudicii limam affectantibus, et auditoribus non nisi 
blandimentis, ac sonantibus verbis attentionem commodantibus. Hinc 
nihil ausus sum dicere de religione christiana, quae nuda ac simplex est, 
et quam maxime commendat veritas non fucata. 

Nusquam pluris aestimantur nouatores, quam in hac republica: quo 
difficilius, ac absurdius sit commentum, eo commendatius. Cum certo 
cuidam cercopitheco semel exposuissem naturam orbis terraquei, 
monstrassemque, superficiem |eiusdem inhabitatam esse, consilium mox 
ille proposuit de perfodienda telluris crusta, et via ad superterraneos 
aperienda. Commentum istud mox omnium applausum tulit, et instituta 
est societas, siue superterranei commercii consortium, ad quod 
cateruatim mox accurrebant incolae, collatisque symbolis, Actiones, vti 
mercatores loqui amant, emercati sunt. At, turbata his motibus tota 
regione, variisque familiis per hasce Actiones ad extrema redactis, 
stoliditatem commenti tandem perspicientes, ab incepto destiterunt. Ob 
istam tamen stultitiam, quae reipublicae tanti steterat, nil mali passus est 
nouator, quin insuper, ob nobilitatem facinoris, omnium laudes 

emeruerit, adeo, vt dicere solerent Martiniani: quamuis conatus successu 
destitutus fuerit, 


— — magnis tamen excidit ausis. 


Perscrutatus indolem huius gentis, conabar iisdem mediis aestimationem 
mihi aliquam apud Martinianos parere, nouoque commento sortem 
meam paulo meliorem reddere. Igitur postquam statum reipublicae huius 
examinaueram, vitia non pauca detexi. Videbam artificum |subtiliorum 
omnia esse plena, opificiorum vero inopia regionem hanc laborare. Hinc 
legem proposui, de instituendis quibusdam opificiis, quae vsui essent 
publico. At, cuncta huius indolis commenta, nil, nisi risum et 
contemptum, apud vanam istam gentem, quae crepundiis solis delectatur, 
pepererunt. Hinc ego in propriam meam stupiditatem inuectus sum his 
verbis: Stupidus ac iners es, ac dignus, qui in facultate baiulorum 
ignobili canescas. Animum tamen non plane despondebam, et cum 
animaduerterem, consiliis salutaribus me nil proficere, statui tentare, 
stultone an inepto aliquo commento difficultatem hanc eluctarer. 
Consilium aperio prudenti cercopitheco, qui sponte currentem stimulat 
his verbis: 


Aude aliquid breuibus gyaris ac carcere dignum, 
Si vis esse aliquid. — — — 


Et cum monstraret, non paucos hic fuisse, qui per solas nugas, ac per ea, 
quae pueri in faba se reperisse clamant, se commendabiles reddiderant, 
maxime vero per nouas quasdam vestimentorum formas, statui necesse 
mihi esse cum insanientibus |furere. Igitur omnes artes ad signa vocans, 
Europaeorum stultissima commenta sedulo examinabam, tandemque, 
habito eorundem delectu, capitum ornamenta, quae nos Peruccas 
vocamus, hic commendare decreui. Videbam, caprarum in hac regione 
esse magnam copiam, e quarum lana peruccae quodammodo effingi 
possent. Et cum istud opificium beatus meus tutor diu exercuisset, artis 
eiusdem non plane rudis eram. Comparatis igitur lanis caprinis, effinxi 
peruccam, capiti meo conuenientem, ac ita ornatus, Syndico me sistebam. 
Obstupescens ille ad nouum et insolitum phaenomenon, quid rei esset, 
rogat, moxque capiti meo ademptam, suo imponit, ad speculum 
properans, vt se ipsum eo ornatu intueretur. Tantum sibi ipsi tunc, cum 
nouo isto capitis tegmento, placuit, vt prae gaudio alte exclamauerit: Diis 


proximus sum! Coniugem suam mox arcessiuit, vt gaudii sui participem 
faceret. Illa non minori laetitia exultans, maritum amplexa, testatur, nil 
lepidum magis, ac gratum oculis suis fuisse, cui sententiae tota etiam 
familia suffragatur. Tunc ad me conuersus Syndi|cus: Si istud tuum 
commentum, inquit, o Kakidoran! Senatui aeque arriserit, ac nobis, 
summos in nostra republica honores tibi polliceri poteris. Ego vero 
gratias humillimas agens, Excellentiae suae petitionem mox obtuli, ad 
Senatum deferendam. In eadem petitione commenti mei nobilitatem 
exaggeraui his verbis: 


EXCELLENTISSIMI, GENEROSISSIMI, ILLVSTRISSIMI, NOBILISSIMI, 
CONSVLTISSIMI 

SENATORES, 

"Naturalis ista propensio, qua feror in vtilitatem publicam promouendam, 
impulit me, ad excogitandum, et effingendum nouum istud, et adhuc 
ignotum capitis tegmentum, quod hic humillime offero, et examini 
grauissimi vestri tribunalis subiicio, nullus dubitans, quin gratiose 
excipiatur, maxime, cum commentum istud , ad gentis gloriam, ac 
ornamentum tendat, efficiatque, vt toti orbi innotescat, inclytam 
Nationem Martinianam, quantum inter omnes mortales virtute, ac animi 
dotibus eminet, |tantum cultu quoque, et vestimentorum ornatu, qui 
corpori venerationem ac maiestatem conciliat, distingui. Testor sancte, 
proprio me commodo non velificari, ac proinde nullam laboris mercedem 
exigere: sat mihi erit, vtilitatem publicam, ac gloriam gentis, pro modulo 
virium mearum, promouisse. Si vero hanc meam operam praemio aliquo 
dignam decernat Per-illustris Senatus, fauorem in me collatum, grato 
animo laetus amplectar, quo toto orbe munificentia eiusdem enitescat, 
aliique ad similia, aut maiora opera excudenda, acuantur. Eo solo intuitu 
liberalitati Senatus populique Martiniani non obnitor. Quod reliquum est, 
fauori excellentium virorum me commendo." 


Martiniae, 
die 79 
Mensis Astral. 
PERILLVSTRIS SENATVS 
Seruus humillimus 
Kakidoran. 

|Traditam hanc petitionem vna cum capitis tegmento, in Senatum iturus, 
secum portabat Syndicus. Audiui, eodem die cessasse omnes res forenses, 
tantum huius commenti examen omnium animos occupauerat. Cum 
suffragia ferrentur, laudatur species operis, commendatur manus artificis, 
acceptatur deuotio donantis, et praemium statuitur. In toto senatu tres 
tantum senatores erant, qui huic sententiae refragabantur: at male eo 
nomine audiebant, ac tanquam indocti, et inurbani, munereque senatorio 
parum digni, notabantur. 

Facto senatusconsulto, in curiam arcessor, vbi senior cercopithecus 
assurgens, postquam nomine totius reipublicae gratias mihi egerat, 
simulque indicauerat, remunerandam pro merito fore operam meam, 
rogabat, quanto temporis spatio mihi opus esset, ad effingendum simile 
capitis ornamentum. Respondebam ego, sat mihi mercedis esse, quod 
artificium tantorum virorum applausum, et totius Senatus niueos 
emeruerit calculos: pollicitus sum aliam peruccam bidui spatio 
perficiendam, et, modo alii, in opere manuario exercitati simii, quos 
ar|tem docerem, mihi adiungerentur, posse vnius mensis intercapedine 
formari peruccas, quae toti ciuitati sufficerent, asseuerabam. At, hoc 
responso commotus, in haec verba prorupit Syndicus: "Absit, Kakidoran, 
vt ornatus hic] hic, A B; hic Elberling, hic, SS (SS hic sine virgula in app. commendat) toti 
ciuitati sit communis, et ob vsum nimis frequentem vilescat! necesse enim 
est, vt eo nobilitas a plebe distinguatur." Iudicio grauissimi viri omnes 
adstipulantur, ac iubentur ciuitatis censores curam agere, ne 
senatusconsultum violetur, neue promiscuo peruccarum vsu, nobilitas 
quid detrimenti capiat, et insigne adeo ornamentum plebeio contagio 
polluatur. At, edictum hoc eundem habuit effectum, quem cunctae 
sumptuariae leges, cum discrimine ciuium latae; nam eo maiorem 
transgrediendae legis ardorem in plebe concitabat. Et cum ornatus hicce 
mire omnibus placeret, ciues e plebe ditiores, aut commendatione 
amicorum, aut pecunia, titulos ac diplomata nobilitatis a Senatu sunt 
emercati, adeo, vt dimidia ciuitatis pars breui nobilitaretur. Tandem, cum 
e prouinciis etiam supplices libelli afferrentur, consultum duxit Senatus, 
edictum antiquare, et vni|cuique peruccarum vsum permittere, adeo, vt 
cum voluptate totam gentem peruccatam (sit venia verbo!) viderem, 
antequam Martinia egressus sum. Lepidum sane spectaculum erat, 
crinitos hos simios intueri. Tantum toti genti placuit commentum, vt 


nouam epocham statuerit; nataque inde est aetas crinita in annalibus 
Martinianis. 

At, vt ad me ipsum redeam, encomiis cumulatus, ac purpureo tectus 
pallio, vehiculo Syndici domum reportor; adeo, vt baiulus iste, qui nuper 
collega meus fuerat, iam equi officium mihi praestiterit. Ex eo quoque 
tempore ad propriam Syndici quadram fui admissus. Post laetum istud 
fortunae meae praeludium, inceptum opus perficere aggressus sum, 
sociaque eorum opera, qui mihi adiuncti erant, tot breui adornaui 
peruccas, quot toti Senatui erat opus: et, postquam integrum mensem in 
isto opere desudaueram, affertur mihi Nobilitatis Diploma, his verbis 
conceptum: 

^Ob praeclarum istud, et reipublicae salutare commentum, quo sibi 

231 totam Martinianam gentem deuinctam reddi |dit Kakidoran, e ciuitate, 
Europa dicta, oriundus, decreuimus, eundem nobilitate donare, adeo, vt 
ipse cum haeredibus suis, ex hoc tempore, veri et genuini Nobiles 
censeantur, cunctisque priuilegiis, iuribus, ac immunitatibus, Nobilitati 
Martinianae propriis, fruantur. Porro statuimus, nouo auctorem nomine 
ornare, adeo, vt loco Kakidoran, nominetur Kikidorian. Denique, cum 
nouus iste status, nitoris quandam necessitatem imponat, annuum 
stipendium 200 Patarorum, quo nouam dignitatem tueatur, statuimus. 
Datum in Senatus Curia, Martiniae, 4to die mensis Merian, sub maiori 
Senatus sigillo." 

Ita a vili baiulo in virum nobilem transformatus, in summo honore, et 
felicitate aliquandiu viuebam. Et cum animaduerterent Martiniani, gratia 
me apud Syndicum valere, amicitiam meam, ac fauorem, omnes 
venabantur. Adulatio captantium eo vsque progrediebatur, vt carmina 
panegyrica mihi certatim offerrent, ignotasque mihi virtutes affingerent. 
Nonnulli, quamuis scirent, me ignoti orbis ciuem esse, maiores meos 

232 longa |deducere virga, ac genealogiam a primis saeculis deriuare non 
dubitarunt. At, parum gratae mihi erant eiusmodi computationes, cum 
gloriosum non putarem, a simiis descendere. Porro, cum solitum sit 
Martinianis, caudas optimatum laudibus celebrare, eodem fere modo, 
quo Poétae nostri formas virginum praedicare solent, vates quidam, 
gratiam meam aucupantes, caudae meae praestantiam, quamuis nulla 
mihi esset, carminibus celebrarunt. Breuis ero: adulatio eorum in tantum 
excreuit, vt quidam non infimi ordinis vir, quem tamen respectu familiae 
nominatim indicare supersedeo, vxorem suam vtendam, fruendamque 

mihi offerre non erubuerit, stipulatus pro ista liberalitate intercessionem 
meam apud D. Syndicum. Sordida haec assentatio, cui tota gens dedita 
est, efficit, vt annales Martiniani legi vix mereantur ratione materiae, 
quae nil nisi encomiorum insulsam farraginem complectitur, quamuis 
dictio nitida vbique ac elegans sit: Hinc terra haec meliores Poétas quam 
Historicos producit. Et constat, nusquam dari Poétas sublimiores; id quod 
insigni Martinianorum imaginationi adscribitur. 

|Prospera satis valetudine in hac terra diu vsus fui, quamuis aestus, 
quem perpetua solis praesentia parit, haud parum mihi molestus esset. 
Aluo quidem cita, et accedente febri rapida, semel decumbebam; at 
exiguae durationis erat febris: et testari possum, Medicum, cuius opera 
tunc vsus sum, ipso morbo molestiorem mihi fuisse, ob garrulitatem, 
quae huic genti propria est. Cum in isto statu opus mihi esset Medico, 
sponte mihi officium obtulit Doctor quidam medicinae, ad cuius 
adspectum risum continere nequibam, cum idem esset, quo tondente 
nuper mihi barba sonuerat. Roganti mihi, qui tam subito e tonsore in 
Doctorem medicinae transformari potuisset, respondet, se ex vtraque arte 
quaestum facere. Hoc audito, cum dubius essem, an salutem meam tali 
polyhistori tuto committerem, diceremque, malle me Medicum, qui solam 
medendi artem profitetur, sancte ille iurabat, talem Medicum in hac 
ciuitate non dari. Hinc curationi eius me subiicere cogor. Auxit 
admirationem meam Medici festinatio, nam potione, quam haurirem, 
mihi praescripta, subito semel |abiit, indicans, se diutius mecum 
commorari non posse, cum aliis negotiis, quibus distractus, eodem 
tempore tenebatur, auocaretur. Cum rogarem, quaenam essent negotia, 
tantam festinationem poscentia, respondit, adesse iam horam, qua in 
curia ciuitatis minori solitum munus obiret, cum simul Notarius aut 
scriba esset. Istam polymathiam passim in hac terra exerceri videbam, vbi 
nemo dubitat, multa simul opposita munera suscipere. Confidentiam 
istam dat mira ista ingenii velocitas, qua negotia celeriter expediunt. At, e 
variis erroribus, ac soloecismis hic commissis, didici, ignea haec ingenia 
reipublicae ornamento potius quam vsui esse. 

Postquam biennii tempus in hac regione, qua baiulus, qua Nobilis, 
transegeram, incidi in casum quendam inopinatum, qui paene exitialis 
mihi fuit. In palatio Excellentiae suae mirum fauorem adhuc expertus 
eram, et singulari beneuolentia me prosecuta fuerat coniux Syndici, adeo, 
vt inter amicos eius primum locum tenere viderer. Saepe me priuato 

colloquio dignata erat, et, licet praesentia mea videretur mire delectari, 
attamen |ea me semper allocuta erat verecundia, vt officia eius non nisi in 
bonam partem interpretarer, nec suspicari possem, fomitem huius 
beneuolentiae impurum esse amorem, maxime in matrona, quae inter 
simias non minus virtute, quam maiorum imaginibus spectabilis erat. At, 
procedente tempore, e sermone eiusdem aequiuoco nonnihil suspicionis 
mihi natum est: hanc auxerunt 


Et color, et macies, et vultus, et humida saepe 
Lumina, nec causa suspiria mota patenti. 


Tandem oculorum caligo discutitur, cum virgo quaedam epistolam mihi 
afferret huius sententiae: 


DVLCISSIME KIKIDORIAN! 


"Praeclari natales, ac insita sexui nostro verecundia, amoris scintillas sub 
corde meo diu latitantes, ne in incendium prorumperent, adhuc 
cohibuerunt. Iam vero penitus oppressa, amoris violentiae resistere 
vlterius non valeo." 


— — Miserere fatentis amorem, 
Et non fassurae, nisi cogeret vltimus ardor. 


PTARNVSA. 


[Haud verbis exprimere possum, in quantum me aestum coniecerit 
inopina haec amoris testatio. At, cum satius ducerem, vindictae furentis 
matronae exponi, quam infami, cum creatura heterogenea, commercio, 
iura naturae turbare, responsum dedi his fere verbis: 


CLEMENTISSIMA DOMINA! 


"Perpetuus iste fauor, quo me prosecutus est excellentissimus] 5, 
excellentissimis A Syndicus, ampla, quae in immerentem contulit beneficia, 
petiti moralis impossibilitas, et innumerae aliae causae, quas enumerare 
supersedeo, exposcunt, vt irae et indignationi Dominae meae potius me 
subiiciam, quam, vt in rem consentiam, omnium bipedum nequissimum, 

et improbissimum me reddituram. Solicitor ad ea, quae morte mihi 
acerbiora sunt; officium mihi iniungitur, quod absque ignominia 
illustrissimae Familiae praestari nequit: Nam officium est, quod ipsi 
imperanti maxime officit. Testor igitur sancte, voto Dominae me annuere 
non posse, quamuis in omnia alia caecam obedientiam pollicear" 


Kikidorian. 
|Finitae epistolae hoc monitum subnexui: 


— — — Aspice, quantum 

Aggrediare nefas; et, dum licet, effuge crimen. 
Ante oculosque tuos rectum, pietasque pudorque 
Consistent, et terga dabit deuicta Cupido. 


Responsum hoc, annulo meo signatum, eidem virgini referendum 
Dominae tradidi. Effectum habuit, quem ominabar; nempe quod amor in 
acerbissimum odium fuerit versus, 


— — — Dolor ora repressit, 

Verbaque quaerenti satis indignantia linguae 
Defuerunt: nec flere vacat, sed fasque nefasque 
Confusura ruit, poenaeque in imagine tota est. 


Aliquamdiu tamen vindictae tempus distulit, donec epistolam amatoriam, 
quam mihi scripserat, reciperet. Reddita epistola, subornauit nonnullos, 
qui iureiurando testarentur, absentis me Syndici tha|lamum polluere 
voluisse. Fabula haec tanta arte, ac verisimilitudine acta fuit, vt Syndicus 
de rei veritate non dubitans, in carcerem me coniici iusserit. In isto rerum 
articulo vnica mihi salutis via erat falsi criminis confessio, ac 
misericordiae dominicae imploratio, qua aut iram frangendam, aut 
poenam mitigandam sperabam. Nam cum domo potentissima litigare, 
praesertim in ea regione, vbi non merita causae, sed sola personarum 
qualitas respicitur, stultum mihi videbatur. Hinc omissa omni defensione, 
in fletus et abiectissimas preces me conieci, non poenam deprecatus, sed 
mitigationem poenae implorans. 

Ita confessione criminis, quod nunquam somniaueram, a poena 
capitali liberatus, ad perpetuam captiuitatem damnabar. Diploma 
Nobilitatis mox mihi ademptum, a carnifice discerptum fuit, ipse ergastuli 
naualis candidatus, in triremem abstrahor, seruilibus ministeriis 

initiandus. Nauigium publicum erat, quod paratum stabat itineri in 
Mezendores, siue terras paradoxas; quod iter stato anni tempore, |scil. 
mense Radir, suscipi solet. Aduehuntur ex his terris merces, quas 
Martinia non patitur; adeo, vt terrae istae Mezendoricae Martinianis 
quasi Indiae quaedam sint. Societatem commercii Mezendorici 
componunt mercatores, tam nobiles, quam plebeii, inter quos merces 
redeuntis nauigii pro rata, siue pro numero Actionum, siue symbolarum 
diuiduntur. Nauigia velis ac remis impelluntur, et biga captiuorum 
vnicuique remo assignatur. Ad tale ego ministerium in hoc itinere 
damnabar. Quo animo iugum istud subirem, facile est coniicere, maxime, 
cum nulla noxa commeruerim inter sceleratos, seruili labori, ac flagris 
exponi. Inter Martinianos varia, pro diuersis animorum motibus, de hoc 
casu erant iudicia. Hi meruisse me quidem poenam credebant, at, quem 
premebat atrocitas criminis, peractae damnationis miseratio tuebatur. Illi 
meritorum meorum aliquam rationem habendam, eoque nomine poenam 
saltem mitigandam iudicabant. Honestissimi simii, falso me accusatum, 
inter se mussitabant, at, nemo ausus est, palam causae meae patrocinari, 
metu potentium accusatorum. Calamita |tem igitur patienter ferre decreui, 
et maximum afflicto solatium erat futura nauigatio, cum nouitatis 
auidissimus sperarem, in hoc itinere miras ac stupendas res visurum, 
quamuis cunctis, quae a nautis narrabantur, fidem non haberem, nec in 
animum inducere possem, tot ac tanta in rerum natura dari portenta. In 
naui nostra diuersi erant interpretes, quorum opera societas Mezendorica 
in hisce expeditionibus vtebatur; nam horum ministerio emptionis 
venditionis] A B; et venditionis Elberling Kragelund (Vide comm.) Contractus fiebant. 


CAPVT XI. 
NAVIGATIO IN TERRAS PARADOXAS. 


Antequam ad descriptionem huius nauigationis progredior, censores 
tetricos, ac rigidos moneo, ne frontem nimis contrahant ad narrationem 
rerum, quae naturae aduersari, ac proinde omnem fidem excedere 
videbuntur. 

Non equidem hoc studeo, bullatis vt mihi nugis 
Pagina turgescat; dare pondus idonea fumo] 5, sumo A : 


Refero incredibilia, sed vera, et quorum ipse oculatus testis sum. Rudes ac 
indocti, qui extra limina patriae pedem non protulerunt, cuncta iudicant 
fabulosa, quibus ab infantia non assueuerunt. Docti vero, maxime rerum 
Physicarum gnari, qui experientia didicerunt, quam ferax varietatum sit 
natura, aequiora de rebus, quae narrantur, insolitis, ferunt iudicia. 


Quis tumidum guttur miratur in Alpibus? aut quis 

In Meroé crasso maiorem infante mamillam? 

Coerula quis stupuit Germani lumina, flauam 

Caesariem, et madido torquentem cornua cirro? 

Nempe, quod hoc] A B; haec Eiberling SS (vide comm.) illis natura est 
omnibus vna. 

Ad subitas Thracum volucres nubemque sonoram 
Pygmaeus paruis currit bellator in armis; 

Mox impar hosti, raptusque ] raptisque A B; raptusque Elberting per aéra 
curuis 

Vnguibus a saeua fertur grue. Si videas hoc, 

Gentibus in nostris risu quatiare: sed illic, 

Quanquam eadem assidue spectentur praelia, ridet 
Nemo, vbi tota cohors pede non est altior vno. 


Inuenti sunt olim in Scythia homines, vnum oculum in medio frontis 
habentes, dicti Arimaspi. Alii sub eadem coeli plaga |vestigia pedum 
habentes retro porrecta. In Albania nati fuere homines, qui in pueritia 
canescebant. Sauromatae tertiis semper diebus cibum capiebant, medio 
abstinentes. In Africa celebrantur certae familiae hominum, voce, ac 
lingua effascinantium. Fuere in Illyriis, qui interimebant videndo, quos 
diutius irati aspiciebant, quique pupulas in singulis oculis binas habebant. 
In montibus Indiae reperti sunt homines caninis capitibus, et latrantibus, 
aliique, oculos in humeris habentes. In extremis Indiae detecti sunt 
quidam, corporibus hirtis, et auium ritu plumantibus, nullo cibatu 
vescentes, sed spiritu florum, naribus hausto, victitantes. Quis haec et 
similia credidisset, nisi Plinius, autor] 4 autor 7 grauissimus, non audisse, 
neque legisse, sed vidisse se omnia, sancte testatus fuisset? Ecquis 
denique credidisset, terram esse concauam, ac in visceribus eiusdem 

contineri solem, et planetas, nisi experientia mea mysterium istud fuisset 
detectum? Quis credidisset, terram dari, ab arboribus ambulantibus, ac 
ratione praeditis, inhabitatam, nisi eadem experientia omnem 
dubitationem excussisset? | Nemini tamen ob incredulitatem dicam 
scribam; nam fateor, eundem mihi ipsi, ante susceptum hoc iter, fuisse 
scrupulum: splendidas esse fabulas, et meras credebam nugas, quae a 
nautis narrabantur. 

Initio mensis Radir 


Vela damus, vastumque caua trabe currimus aequor, 


prospero aliquot dies vento vsi; quocirca ferias egimus remiges, cum 
plenis euntibus velis, remigio non esset opus. Quarto vero die 


Vela cadunt, remis insurgunt haud mora nautae, 
Adnixi torquent spumas, et coerula verrunt. 


Laborem hunc valde mihi esse molestum cum animaduerteret nauclerus, 
vacationem mihi per interualla concessit, et tandem a seruili hoc 
ministerio me penitus liberauit. Cur istam exercuerit humanitatem, an, 
quia insontem me credebat, an vero, quod ob insigne peruccarum 
inuentum, meliori me sorte dignum iudicabat, dicere nequeo. Ipse tres 


245 peruccas |secum duxerat, quas mihi crispandas, et comendas tradidit, 


adeo, vt subito e remige in crinium concinnatorem transformarer. Ista 
naucleri in me humanitate effectum est, vt quoties portum quendam 
intrauimus, in eorum semper numero essem, qui exscensionem in terram 
fecerunt. Quo facto, data mihi fuit occasio curiositati meae abunde 
satisfaciendi. 

Sulcantibus mare, diu nihil memorabile obuium fuit; at, postquam 
conspectum litoris amisimus, 


Emersere feri cano de gurgite vultus. 


Sirenes erant, quae, quoties venti posuerant, et subsederant vndae, rati 
adnatabant, eleemosynam petentes: 


Prima hominis facies, et pulcro corpore virgo 
Pube tenus, postrema immani corpore Pristis. 


Lingua earum Martinianae erat confinis, adeo, vt nautarum nonnulli, 
absque interprete, cum iisdem fabulari potuerint. Vna earum, cum offam 

carnis petenti |dedissem, attentius me aspiciens, exclamabat: 
Heros euades, cunctis dominaberis oris! 


At, ad omen istud, tanquam ad vanam adulationem, subridebam, 
quamuis sancte testarentur nautae, in praedictionibus raro falli sirenes. 
Post iter octidui tandem conspicati sumus terram, quam nautae 
Picardaniam vocabant. Intrantes portum, circumuolabat pica, quam 
telonii inspectorem generalem asseuerabant, et virum quidem 
grauissimum. Vix ego risum continui, cum audirem picam tanto munere 
fungentem, cumque viderem, aerarii ministrum 


— — per liquidum sublimibus aéra pennis 
Currere, et aethereo corpus librare volatu. 


E forma telonii praefecti iudicabam, muscas fore custodes ] custodes, A B; 
custodes Elberling, custodes, SS Kragelund aC telonii ministros. 

Postquam nauim nostram ter circumuolauerat, terram repetens, mox 
cum tribus minoribus picis reuertitur, ac in proram nauis se demittit. 
Cachinnis mihi |ilia fere soluebantur, cum viderem, vnum ex 
interpretibus nostris cum veneratione has picas accedere, et longos cum 
lisdem sermones serere. Aduentus earum causa, erat mercium examen; ex 
more enim inquirere debebant, ecquid mercium prohibitarum, in primis 
herbae vulgo dictae Slac, sub sarcinis lateret. Herbae huius inuestigandae 
causa omnes nauigii angulos perreptare, sarcinasque, ac loculos excutere 
solent, quoniam inuectio eiusdem a magistratu seuere prohibita est. Nam 
cum hac herba multas egregias, et necessarias merces commutare solent 
incolae, quo fit, vt herbarum Picardanarum, quae tamen eidem vsui 
inseruire possunt, pretium diminuatur; adeo, vt Picardani in eo 
Europaeis nostris sint similes, qui res appetunt, ob id solum, quod e 
remotis terris apportantur, ac sub alio coelo nascuntur. Telonii inspector 
generalis, postquam cum interpretibus nostris diu fabulatus erat, sub 
nauis tabulata cum reliquis, quae aderant, picis descendit, indeque 
reuersus, torue nos adspexit, indicans, commercium nobis cum 
Picardanis prohibitum fore, quoniam contra foedera |egimus, merces 
vetitas asportando. At, nauclerus experientia edoctus, quibus mediis ira 
inspectorum telonii mitigetur, frementi aliquot libras herbae Slac dono 
dedit, moxque deferbuit bilis, et licentiam nobis concessit exonerandae 
nauis. 

Hoc facto, ingens picarum caterua aduolat. Mercatores hae omnes 
erant. Nauclerus vero exscensionem in terram facturus, me cum nonnullis 
aliis sequi iubet, adeo, vt quatuor numero fuerimus, qui naui 
egrediebamur, nempe ipse nauclerus, ego, et duo alii simii, quorum alter 
erat Consiliarius commercii, alter vero interpres. Ad prandium inuitati 
fuimus ab inspectore generali; at nulla erat mensa, cum sedilibus vti 
nequeant Picardani, quocirca in medio pauimento mappae sternuntur. 
Lauta et magnifica apponebantur fercula, sed patinis minutissimis, et, 
cum culina posita esset in superiori aedium contignatione, cum singulo 
ferculo picarum quadriga, quasi per impluuium descendebat. Finito 
prandio, Praefectus vectigalium ad bibliothecam suam nos ducit. Ingens 
erat librorum |apparatus, sed minuti omnes, adeo, vt volumina maiora, et 
in folio, calendaria nostra vix magnitudine exaequarent. Vix mihi 
temperabam, cum viderem Bibliothecarium ad superiores loculos euolare, 
vt libellos in octauo, ac duodecimo depromeret. Quod reliquum est, 
parum ab aedibus nostris, structura et apparatu, differunt aedes 
Picardanae; cubilia vero prope tectum suspensa, veluti auium nidi stant. 
Quaeret hic] 4 2; nis ss quispiam, qui fieri possit, vt a picis, quae inter aues 
minorum gentium sunt, tantae molis aedificia exstruantur? At patuit e 
domo, tunc temporis e fundamentis exstruenda, rem fieri posse; nam 
opus simul vrgebant aliquot operariorum millia, adeo vt multitudo ac 
facilitas volandi, virium defectum quodammodo supplerent. Hanc ob 
causam eadem fere celeritate, qua domus nostrae, Picardana aedificia 
eriguntur. Vxor inspectoris non apparuit, vtpote puerperio impedita; nam 
non egrediuntur puerperae, quam diu inuolucres adhuc sunt infantes, sed 
breui, plumantibus iam iam pullis, in publicum prodituram ait maritus. 

[Haud diu in hac regione haesimus, quo circa statum regionis, 
incolarumque indolem ac mores delineare nequeo. Ingens tunc temporis 
animorum erat motus, ob bellum, inter Picardanos et vicinos Turdos, 
nuper conflatum, maxime cum postridie aduentus nostri nunciaretur, 
ingenti praelio aério a Turdis fusos fuisse Picardanos; quocirca dux 
exercitus, cognita causa, sententiam tulit, vt alarum sectionem pateretur, 
quae poena hic grauis existimatur, et parum a capitali supplicio differt. 
Facta mercium permutatione, vela ventis damus. Vidimus haud procul a 
litore plumis constratum aequor, ac, e pennis, quas per maria inanis 
spuma torquebat, coniecimus, locum eum esse, vbi praelium habitum fuit 
inter Picas et Turdos. 

Post tridui prosperam nauigationem, adpulimus litori terrae musicae. 
Iacta ancora, terram petimus praeeunte interprete nostro cum 
instrumento musico, quod vulgo dicimus Bassum. Valde ridiculum id 
mihi videbatur, cum, quem in finem hac sarcina se onerasset, non 
caperem. Cum omnia deserta videremus, et |nullum creaturae vestigium 
vsquam appareret, iubet nauarchus aere canoro aduentum nostrum 
incolis indicare, moxque ad tubae sonitum accurrebant circiter triginta 
instrumenta musica, siue Bassi vnipedes. Vera mihi incantatio hoc 
videbatur, cum nihil in toto itinere stupendum magis vidissem. Bassi isti 
Violini, quos esse incolas huius terrae comperiebam, hunc in modum 
formati erant. Superne collum erat oblongum cum capite minuto, ipsum 
corpus angustum et contractum, cortice quodam laeuigato erat obductum, 
adeo, vt inter corticem istum ac corpus, vacuum esset relictum spatium. 
Supra ventris vmbilicum natura posuerat pectinem, siue sellam cum 
quatuor chordis. Tota machina vno tantum pede nitebatur, adeo, vt cuncti 
singulis cruribus saltuatim currentes, viuacissima pernicitate campos 
transmitterent. Vt verbo me expediam: vera crederes instrumenta musica, 
ob figurae similitudinem, nisi quod duas haberent manus ac brachia. 
Altera manu tenebant plectrum, altera chordas pulsabant. Interpres 
noster ad colloquium incolas prouocans, instrumentum, quod secum 
portauerat, 


Sustinet a laeua, tenuit manus altera plectrum, 
Artificis status ipse fuit: tum stamina docto 
Pollice sollicitans, 


mox responsum e chordis sonantibus tulit, adeo, vt alternis vicibus, diu 
modulando, sensus exprimerent. Initio non nisi Adagio modulantur, 
idque satis harmonice, mox vero ad dissona dilabuntur, quae auribus 
obstrepunt. Tandem vero musica in dulcisonum, et gratum Praesto 
terminatur. Id quod cum nostri audirent, gaudio exultabant, dicentes, de 
pretio mercium iam esse conuentum. Patuit mox, primum Graue nil nisi 
sermonis denotasse praeludium, ac in mutuis salutationibus constitisse. 
Durantibus vero dissonantiis, de pretio fuisse disputatum, ac tandem 
dulcisonum Praesto significasse negotiorum felicem transactionem: nam 
paulo post exonerata fuit nauis. Inter merces, quae huc afferuntur, 
maximi momenti est colophonium, quo plectra, siue arcus, loquelae 

instrumenta, oblinunt terrae musicae incolae. Hinc criminis |conuicti, 
plectri priuatione ex iudicis sententia mulctari solent, et perpetua plectri 
priuatio instar poenae capitalis est. Cum litem, foro nobis vicino, iudicari 
audirem, eo accurrebam, processum iuris musici auditurus. Causidici loco 
sermonis plectra mouebant, e chordis ventri impositis sonum elicientes, 
adeo, vt in argutis, ac gestuosis manibus omnis eloquentia resideat] 
elicientes A B; elicientes Elberling SS Kragelund (verba adeo ... resideat post exaudiebantur in A, B et 
editionibus prioribus posita sunt, vide comm.). Durante actione, non nisi dissonantiae 
exaudiebantur] exaudiebantur, adeo, vt in argutis, ac gestuosis manibus omnis eloquentia resideat. A 
B; exaudiebantur, adeo, vt in argutis, ac gestuosis manibus omnis eloquentia resideat. Elberling SS 
Kragelund (verba adeo ... resideat in hac editione post elicientes posita sunt, vide comm.). Finita vero 
litis disceptatione, exsurgens iudex, arrepto plectro, Adagio modulabatur, 
quod idem est, ac sententiam pronuntiare; nam aduolarunt subito 
sententiae executores, damnato plectrum adempturi. Pueri hic speciem 
praebent instrumentorum, quae nos vocamus Stokviolen. Iisdem nulla 
dantur plectra, antequam tertium annum impleuerint. Quartum annum 
ingressi, in scholas mittuntur, vt a praeceptoribus discant, plectrorum 
reciprocatione sonos chordarum elicere, hoc est, quod nos dicimus, in 
literis erudiri, manentque sub informatorum ferulis, donec rite modulari, 
ac absque chordarum stridore plectra reciprocare didicerint. Mire passim 
ab |his pueris, modulando nos persequentibus, vexabamur. Interpres 
noster loquelae musicae gnarus, colophonium emendicare asseuerabat 
symphoniacos pueros. Dum mendicabant, sonum grauem siue Adagio; 
cum vero compotes votorum facti essent, celerem et acutum sonum, seu 
Praesto ediderunt: nam ita gratiarum actio exprimi solet. Repulsa vero 
omnem istum Heliconem exanimat. 

Rebus nostris bene, et ex voto peractis, circa finem mensis Cusan, 
terram musicalem relinquimus, ac post aliquot dierum nauigationem 
conspicamur noua litora, e quorum foetido odore coniecimus, Pyglossiam 
esse. Incolae huius terrae hominibus haud sunt dissimiles; distant in eo, 
quod ore destituti, per posteriora loquantur. Primus, qui ad nauim 
nostram accessit, opulentus erat mercator. Ille, secundum gentis 
consuetudinem, per posteriora nos salutabat, moxque de pretio mercium 
pacisci incipiebat. At, magno meo malo tunc aegrotabat tonsor noster, 
quocirca Pyglossiani tonsoris opera vti cogebar. Nam, cum tonsores hic 
loquaciores fere |sint Europaeis, tetro, dum barbam radebat, odore 
stabulum repleuit, adeo, vt post discessum eiusdem thura adolere coacti 

fuerimus. Adsuetus iam adeo eram rebus stupendis, ac naturae aduersis, 
vt nihil paradoxon amplius videretur. Cum ingrata ac molesta ob hoc 
vitium nobis esset conuersatio cum Pyglossianis, iter maturantes, paulo 
ante tempus definitum ancoras soluimus, maxime, cum a diuite quodam 
Pyglossiano ad coenam inuitati fuerimus. Ad inuitationem enim humeros 
contraximus omnes, et nemo condicere voluit, nisi sub lege perpetui, dum 
coenaremus, silentii. E portu abeuntibus, Pyglossiani in litore stantes, 
felicem nauigationem per posteriora optabant, et cum ventus e litore 
flaret, nutu et manuum signis, vt salutationibus parcerent, monebamus. 
Nam et nimia vrbanitas molestiam parere potest. Merces, quas huc 
afferunt Martiniani, sunt aquae rosarum, balsamum, et diuersa 
aromatum fragrantium genera.] A, genera. Docui, gentem hanc, quoad corporis formam non 
differre ab hominibus, nisi in eo quod per posteriora loquatur, quamuis non desint in orbe nostro homines, 
qui tam loquela quam corporis figura exscribunt Pyglossianos. Cogitabam mecum: quid, si huc diuerterent 
Janus Seuerini, Olaus Petri, Andreas Laurentii, aliique honesti viri, qui cynico candore rem quamuis suo 
nomine appellant, & quicquid circa praecordia versatur effutiunt, facile apud Pyglossianos ob loquelze 
affinitatem ius ciuitatis obtinerent, ac in vnam gentem coalescerent. Nam quid refert in qua parte corporis 
positum sit os, modo eadem virtus, idem eloquium Atque eadem sentina, grauem quae spirat odorem B 

Cursum hinc dirigimus ad terram glacialem, foedam adeo 
horrendamque adspectu, vt nulla vnquam regio infelicior |ac miseratione 
dignior mihi sit visa, cum non nisi montes, perpetua niue tecti, oculis 
sistuntur. Inter montium cacumina, vbi nullus admittitur sol, sparsim 
habitant incolae, qui omnes e glacie sunt formati. Nam quicquid inter 
vertices rupium est, infesto rigore, et aeterno gelu premitur omne. Hinc 
quoque perpetua est caligo; et, si qua lux detur, sola pruina albicans est. 
At, subiectae valles exustae flammis, et crematae vapore torrentur. Hinc 
incolae in valles descendere, nisi turbido et caliginoso coelo, non audent; 
et quam primum minimum solis radium conspicantur, aut ad montes 
reuertuntur, aut in cauernas se praecipites dant. Saepe vsu venit, vt e 
montibus descendentes, in itinere aut liquescant, aut aliud malum 
subeant. Hinc legum ruptores, aethere caligante, in planitiem deducti, 
palo alligantur, incendio sideris exponendi. Terra haec omnigena producit 
mineralia, excepto auro. Mineralia haec cruda ab aduenis mercatoribus 
auferuntur; nam indigenae caloris impatientes, metalla excudere 
nequeunt. Creditur commercium glaciale omnium Mezendoricorum 
maxime fructuosum. 

[Omnes hae terrae, quarum conspectum dedi, parent magno 
Imperatori regionis Mezendoricae proprie sic dictae; vnde reliquae a 
nauigantibus vulgo cognominantur insulae Mezendoricae, quamuis 
propriis nominibus a se inuicem discriminentur, vti in itinerario hoc 
monstratum est. Istud non minus amplum, quam mirabile imperium, 
huius itineris terminus est ac centrum. Post nauigationem octidui, ad 
metropolin imperialem peruenimus, vbi, quicquid de societatibus 
animalium, arborum, ac plantarum cecinerunt Poétae, hic reuera existere 
deprehendimus. Nam Mezendoria tanquam communis patria est 
animalibus, arboribus, ac plantis, ratione praeditis. Quoduis ibi animal, 
quaeuis arbor, ius ciuitatis acquirit, modo regimini, ac legibus publicis se 
subiiciat. Crederes quidem, mixturam tot creaturarum diuersae formae, et 
diuersae oppositaeque naturae, confusionem ac turbas parere debere. At, 
ipsa contrarietas felicissimum producit effectum, virtute 
prudentissimarum legum ac constitutionum, quae miscellaneis his 
subditis, pro naturae ac ingenii modulo, ne|gotia ac munera, vnicuique 
apta et conuenientia assignant. Ita ex. gr. e gente leonum, ob insitam 
magnanimitatem, desumuntur imperantes: Elephanti, ob iudicii 
acrimoniam ] , acrimoinam 4, membra magni senatus fiunt: ad aulica officia 
admouentur chamaeleontes, cum variabiles sint, ac temporarii. Militiam 
terrestrem componunt vrsi, tigres, et id genus bellicosa animalia: in 
militiam vero naualem cooptantur boues et tauri. Nam cum simplices ac 
honesti, at parum simul morati, duri, et inflexibiles sint nautae, cumque 
vitam sectentur, rudi elemento, cui subsunt, conformem, nautica 
ministeria iisdem assignantur. Seminarium quoque est vitulorum, siue 
tyronum militiae nauticae (Zee-Cadetten] 4. see-Cadetten 8), e quibus 
nauarchi ac praefecti maritimi desumuntur. Arbores, ob natiuam 
temperiem, vulgo fiunt iudices: Anseres summorum tribunalium sunt 
aduocati, et picae in curiis inferioribus causas agunt. Vulpes 
plenipotentiarii, legati, consules, agentes, ac secretarii legationum fiunt. 
Corui bonorum haereditariorum, siue iacentis haereditatis 
administratores vulgo fiunt. Capri sunt Philosophi, in primis vero 
Gram |matici, idque respectu qua cornuum, quibus aduersarios, ob res 
leuissimas impetere, ac arietare solent, qua barbarum venerabilium, 
quibus inter omnes creaturas sunt spectabiles. Equi sunt consules ac 
senatores ciuitatum: Proprietarii, siue fundorum ruralium domini, ac 
agricolae serpentes, talpae, glires ac mures. Aues cursorum et nuntiorum 

munera implent. Asini, ob vocis stridorem, sunt diaconi. Lusciniae] ruciniae 
A B; Lusciniae ed:754 cantorum ac tibicinum officiis funguntur. Galli gallinacei 
vrbium sunt vigiles, qui excubias agunt. Canes portarum custodes. Lupi 
sunt quaestores aerarii, teloniorumque inspectores, et accipitres 
eorundem sunt ministri. 

Egregiis his institutis efficitur, vt muneribus publicis optime sit 
prospectum, ac, vt omnia strenue, et concinno ordine agantur. Debet 
igitur hoc imperium exemplar esse, quod in rebus publicis constituendis 
exscribant Legislatores. Nam, quod tot alibi dentur miseri, et muneribus 
impares viri, oritur non tam a subditorum hebetudine, quam a prauo ac 
peruerso ingeniorum delectu: hoc vero rite ac solicite habito, ac viris 
prudentibus et stre|nuis, non ob quoduis meritum, sed ob singularem, ad 
certa munera aptitudinem, promotis, publica passim munera egregie 
administrabuntur, et aeternum florebit respublica. Quam salutare hoc 
institutum sit, imperii huius exemplum euincit. Testantur annales 
Mezendorici, trecentis abhinc annis, ab imperatore Lilako, antiquatam 
hanc legem, muneraque publica promiscue collata in omnes, modo 
praeclari aliquid fecissent, aut virtute aliqua conspicui essent. At, 
promiscua haec munerum distributio, tot tantasque turbas ciebat, vt 
actum breui de republica videretur. Ex. gr. Lupus rebus aerarii egregie 
administratis, ob meritum istud maiorem sibi dignitatem deberi 
contendens, fit senator: arbor vero, ob vim iudicandi spectabilis, idem ob 
meritum, aerario praeficitur. Promotione ista praepostera, duo simul 
strenui viri, reipublicae prorsus inutiles redditi sunt. Porro caper, siue 
Philosophus, qui ad coelum a scholasticis, ob constantiam in defendendis 
mordicus thesibus suis, tollitur, laudibus his inflatus, splendidum aliquod 
munus aucupatur, et primum in aula vacantem locum petit, ac |obtinet. 
Chamaeleon vero, ob morum vrbanitatem, et quod tempori obsecundare 
nouerit, ob istud meritum professione academica, quam ambit ob lucrum, 
donatur. Hoc efficitur, vt ille non minus absurdus fiat aulicus, quam 
strenuus fuerat Philosophus: hic vero ex optimo aulico, in Philosophum] 
Philosopho, in aulicum A B; aulico in Philosophum Elberling ineptissimum transformetur. 
Nam constantia ista in defendendis opinionibus, quae philosophum 
ornauerat, aulicum deformat, cum leuitas ac fluctuatio in aulis sint 
virtutes cardinales, et aulicus, non tam id, quod verum est, quam id, quod 
tutum, sectans, prout adspectus aulici sunt, varias induit formas. At, quod 
vitium est in aulis, virtus audit in scholis, vbi ardor iste sententiam 

mordicus propugnandi, strenui ac gnaui viri sit nota. Vt breui praecidam: 
cuncti simul subditi, etiam ii, qui ob certas animi dotes inter alios 
eminuerant, hac legis mutatione redditi sunt nauci, ac nullius vsus, ac 
respublica nutare coepit. Quocirca, cum in praeceps omnia ruerent, 
prudentissimus quidam elephas, siue senator, nomine Baccari, malum 
istud Imperatori pathetice exposuit. Impera|tor de rei veritate conuictus, 
vitio huic mox obicem ponere decreuit. Reformatio hunc in modum 
processit: non omnes simul officiis remouebantur; nam ita agendo, 
remedium morbo peius fuisset: at, vacantibus officiis, vnusquisque, 
relicto, cui impar erat, ] erat A B; erat, Eiberling, eratss munere, ad nouum, cui 
aptior erat, transferebatur. Ob hanc patriae praestitam operam, cuius 
egregius mox innotuit effectus, Baccari posita fuit statua, quae adhuc in 
foro Mezendorico conspiciendam se praebet. Ex eo tempore antiquae 
leges sancte obseruantur. 

Testatus est interpres noster, historiam hanc narratam sibi fuisse ab 
ansere quodam, quem arcta familiaritate complectebatur, quique inter 
consultissimos totius vrbis causidicos numerabatur. Multa in hac regione 
insolita, imo prorsus stupenda occurrunt phaenomena, quae 
alienigenarum, ac peregrinantium oculos in se conuertere queant. Solus 
iste adspectus diuersi generis animalium, scil. vrsorum, luporum, 
anserum, picarum etc. regionibus ac vicis vrbis inerrantium, ac ser| mones 
serentium, admirationem simul ac voluptatem apud insuetos id genus 
spectaculorum excitat. Primus, qui nauem nostram ingressus est, lupus 
erat macilentus, siue telonii inspector, stipatus quatuor accipitribus, siue 
ministris, quos] 4. quoa 5 Europaei Visitatores nominant. Hi e mercibus 
auferebant, quicquid ad palatum erat, eoque satis indicabant, in arte, 
quam profitebantur, bene esse institutos, ac ad vnguem omnia scire. 
Nauarchus, pro solita sua benignitate, quoties naui egrediebatur, me sibi 
comitem adiunxit. In terram exscendentibus, primus obuius fuit gallus 
gallinaceus, qui, postquam pro more causam itineris, ac patriam 
sciscitatus fuerat, aduentum nostrum telonii praefecto indicabat. 
Humaniter ab eodem excepti, ad coenam inuitamur. At, vxor illius, cuius 
formam inter lupas celebrari audiuimus, non aderat. Absentiae causa, 
prout ab aliis accepimus, erat zelotypia mariti, qui non consultum duxit, 
tantae formae mulierem conspiciendam praebere aduenis, maxime vero 
nautis, qui longa continentia exhausti, ac esurientes, matronas ac 

matronae ad coenam admittebantur: inter easdem erat vxor cuiusdam 
nauarchi (Commendeur) quae vacca erat, candida, atris maculis 
interstincta. Proxima huic accumbebat felis nigra, vxor scil. venatoris 
regii, quae nuper e prouincia in vrbem venerat. Inter conuictores proxima 
mihi erat scropha versicolor, vxor inspectoris cloacarum (Renouations- 
I nspecteur),] (Renouations-Inspecteur) A B; (Renouations-Inspecteur); Elberling Kragelund, 
(Renouations-Inspecteur) SS nam, qui eiusmodi munera obeunt, e gente porcia] 4 
B; porcina Elberling SS Kragelund vulgo sumuntur. Erat illa sordida quidem, ac 
illotis manibus vescebatur, id quod in ista gente frequens: at officiosa 
admodum mihi simul videbatur; nam cibum e patina communi identidem 
mihi porrigebat. Mirabantur omnes insolitam istam humanitatem, in 
primis cum scrophis morum elegantiae non sint gentilitiae. At, mallem 
ego, minus cultam, cum e scrophae manibus cibum capere valde esset 
molestum. Notandum hic est, incolas Imperii Mezendorici, quamuis 
brutis, quoad corporis formam, sint similes, manibus tamen esse 
praeditos] praeditas A B, praeditos Elberling et digitis, qui e pedibus] pedibns A 
2g, anterioribus prominent, in quo solo a quadrupedibus nostris differunt, et 
[cum obsita sint corpora aut pilis, aut pennis, vestibus non indigent. 
Tantum diuites a pauperibus distinguuntur certis ornamentis, ex. gr. 
collaribus, ex auro vel margaritis confectis, siue fasciis, cornua tortuoso 
volumine ambientibus. Tot fasciarum] 5, tascium A compagibus ornatum erat 
caput vxoris nauarchi, vt cornua eiusdem vix discernere liceret. Excusabat 
illa absentiam mariti, dicens, lite, qua nuper implicitus erat, distentum, 
domi teneri, senatumque habere cum duabus picis, siue causidicis, qui 
postridie causam illius in foro agerent. 

Coena finita, varia ista porca, vxor inspectoris cloacarum, cum 
interprete nostro secretum habuit colloquium, in quo amore se mei 
captam testatur: patientem ille solatur, ac remedium amoris pollicitus, 
me expugnare aggreditur: et, cum verbis se nihil proficere cerneret, fugam 
hortatur, cum sciret, omnem lapidem moturam matronam, vt voti 
compos fieret. Ex eo tempore in naui me continui, maxime, cum audirem, 
veterem huius matronae amasium, scil. philosophiae quendam 
studiosum, zelotypia accensum |vitae meae insidiari. At, ipsum nauis 
munimentum, aduersus matronae iteratos impetus, me vix tutabatur, 
quippe iam per internuncios, iam per epistolas, ac amatoria carmina, 
cordis mei duritiem emollire tentabat. Nisi subsequenti naufragio 
perditae fuissent literae istae, specimen poéseos porcinae exhibere 

potuissem. At, memoria mea cuncta exciderunt, nihilque retinui, praeter 
carmina ista, quibus formam suam semel ita praedicat: 


Nec, mihi quod rigidis horrent densissima setis 
Corpora, turpe puta. Turpis sine frondibus arbor; 
Turpis equus, nisi colla iubae flauentia velent: 
Pluma tegit volucres; ouibus sua lana decori est; 
Barba viros, hirtaeque decent in corpore setae. 


Mercium permutatio tanta celeritate facta est, vt intra paucos dies vela 

facere potuerimus: at, iter nostrum non nihil remorabatur, exorta eodem 
267 tempore lis, [inter nautas nostros, in procinctu iam stantes, et ciues 
quosdam Mezendoricos. Causa litis haec erat: nautam quendam 
Martinianum, forte per vrbem ambulantem, cuculus quidam dicteriis 
petens, per ludibrium Peripom vocitabat, id quod denotat histrionem 
apud nos. Nam, cum balatrones, et comoedi in hac regione vulgo simiae 
sint, nautam hunc pro histrione cepit cuculus. Ille vero, iniuriae 
impatiens, derisorem fustuario salutat, ictuque duplicato paene elumbat. 
Fidem Quiritium mox inclamans cuculus, circumstantes prouocabat 
testes, quos postridie in foro examinandos stitit. Testibus examinatis, rem 
ad senatum vrbis detulit. Nauta igitur, linguae ac iuris Mezendorici 
ignarus, picam, siue causidicum, causae suae patrocinaturum, conducere 
cogitur. Acta sic causa fuit coram senatu, et, post vnius horae iurgium, 
lata est sententia huius tenoris: Vt cuculus, tanquam aggressor, culpae 
suae pretium ferat, ac litis aestimationem praestet; quam tamen, vti fieri 
vulgo solet, salarium causidici absorpsit. Senatores, qui hanc causam 
diiudicabant, erant equi, quorum |duo consules dicebantur, et quatuor 
senatores. Iudicio aderant totidem pulli, qui vota tantum deliberatiua, 
non vero decisiua habebant, et ad eiusmodi actus admittebantur tanquam 
tyrones, ac iuris candidati. Audiui, in aliis collegiis eadem esse seminaria, 
e quibus desumi solent tyrones maturiores, vt vacua loca impleant. 

Negotiis prospere peractis, ac nauigio rebus pretiosissimis onusto, 

reditum in patriam meditamur. Postquam in altum delati fuimus, 
repentina tranquillitas intermisit cursum: hinc alius exultantes fuscina 
quaerebat pisces, alius hamis blandientibus conuellebat repugnantem 
praedam. Mox modicum ventum nacti, 

— — — castra mouemus, 
Tentamusque viam, et velorum pandimus alas. 

Postquam diu prospera aura, ac ferentibus ventis mare sulcaueramus, 
nouas conspicamur Sirenes, 


— — — quae multa aspergine rorant, 
Emerguntque iterum, redeuntque sub aequore rursus, 


[horrendum per interualla ac funestum eiulatum edentes. Ingenti istud 
terrore affecit nautas, vtpote experientia edoctos, lugubrem istam 
musicam, procellas ac naufragia portendere solere. Hinc ex instanti 
carbasa maiora demittuntur, et in sua quisque ministeria distribuitur. Vix 
defuncti erant hoc opere, cum atris coelum nubibus obduci, ac abruptis 
procellis aequora intumescere coeperint, adeo, vt gubernator nauis, qui 
annos fere quadraginta maria subterranea arauerat, sancte testaretur, 
horrendam magis tempestatem se nunquam fuisse expertum. Cuncta, 
quae in tabulatis nauigii strata iacuerunt, iam innatabant aquis, quae 
partim ex irrumpentibus vndis, partim etiam ex immodico agmine 
imbrium, cum tonitru ac fulgure cadentium, nascebantur, adeo, vt cuncta 
simul elementa in perniciem nostram conspirare viderentur. 


—- — — [actamur gurgite vasto; 

Inuoluere diem nimbi, et nox humida coelum 
|Abstulit: ingeminant abruptis nubibus ignes. 
Excutimur cursu, et caecis erramus in undis. 


Disrumpitur mox media nauis arbor, quam secutae sunt caeterae. Hinc 
mortis imago omnium oculis obuersabatur. Hic vxorem et pignora 
inclamauit, ille amicos ac necessarios, totumque nauigium lugubri vlulatu 
exsonuit. Igitur gubernator nauis, quamuis exspes ipse, verbis eosdem 
demulcere cogitur, ac monere, vt cessarent, nil profuturis gemitibus 
pectora diducere. At, perorantem in mare ventus excussit, repetitumque 
infesto gurgite procella cireumegit ac hausit. Idem fatum subierunt et tres 
alii, inter quos erat consiliarius commercii, cum duobus nautis. 
Vniuersalem istam calamitatem solus ego patienter tuli, cum pertaesus 
vitae, nullo reuertendi in Martiniam studio ducebar, vbi libertatis ac 
existimationis iacturam feceram, ac proinde in eorum numero eram, 


Quos neque pauperies, neque mors, neque vincula terrent. 


[Tantum miseratus nauarchum nostrum, ob praestitam mihi, in toto hoc 
itinere, beneuolentiam, verbis conceptissimis demissum illius animum 

erigere conabar: at, frustra eloquentiam exercui, nam in gemitibus, et 
muliebri eiulatu perseuerabat, donec ab ingruente vnda decumana, in 
pelagus excuteretur. Ingrauescente tempestate, nulla nauis vlterior erat 
cura, non arbor erat relicta, non gubernaculum, non funis aut remus, sed 
quasi rudis ac infecta materies ibat cum fluctibus. Integrum triduum, a 
procellis istis ita iactamur, metu mortis, ac ieiunio torpentes. Serenius 
quidem coelum per interualla apparuit, at eadem semper erat tempestatis 
pertinacia. Superstitibus nautis tandem nonnihil solatii attulit conspecta 
procul terra, rupibus ac montibus aspera, et, cum in litora ventus ferretur, 
spes erat, breui nos eo appulsuros. Fieri id quidem nequibat absque 
naufragio, ob litorum asperitatem: at, verisimile erat, si non omnes, 
tamen nonnullos, ope tabularum naufragarum, mortis discrimen pro 
tempore euasuros. At, dum ista nos spe lactamus, in medio maris latenti 
scopulo | alliditur ratis, idque tanto impetu, vt tota soluta compage, in 
centum fere fragmenta scindatur. In hoc aestu tabulam ego arripui, 
comitum meorum securus, nam de propria tantum salute anxius eram, et 
quamnam sortem illi experti sint, etiamnum quaero. Verisimile est, 
omnes misere periisse, cum neminem in hanc terram delatum audiuerim. 
In litora ego beneficio fluentis, ac vndarum magna celeritate feror, id 
quod saluti mihi fuit; nam, si aliquanto diutius in illo statu permansissem, 
fame] 4. tama 8 ac labore extenuatus sine dubio periissem. Postquam intra 
promontorium quoddam delatus eram, detumuit vnda, turbatique maris 
sonus tantum, isque iam languidus ac desinens audiebatur. Tota haec 
regio montana est: hinc montium flexus crebrique vertices, confracta in 
humeros iuga, et concaui vallium sinus, inaequaliter aérem scindunt; 
quae causa etiam voces multis in locis reciprocas facit. Cum litus me 
prope iam attigisse cernerem, altum exclamaui, sperans, ad clamorem] 
clamorum A B; clamorem Elberling SS Kragelund excitatos litoris accolas, auxilio mihi 
venturos. Ad primum clamorem nulla redditur echo: at, |cum integrarem, 
sonus quidam] 4, quidem 2 e litore exauditur, ac procurrere e syluarum 
latebris videbam incolas terrae, ac scapha quadam mihi obuiam ire. Facta 
erat scapha ex arbuteis virgis, et vimine querno, id quod satis indicabat, 
non valde moratam et excultam esse hanc gentem. At, adspectus 
remigantium miro] z. nero 4 me gaudio affecit; nam quoad formam corporis 
nihil ab hominibus differebant, et soli erant homines, quos in toto hoc 
itinere subterraneo videre mihi contigerat. Similes sunt hominibus nostri 
orbis, sub zona torrida degentibus; nam barbas habent nigras, et capillos 


vibratos, et qui flauos et promissos habent crines, inter monstra 
referuntur. Tandem ad fragmentum nauis, quo ferebar, appellunt, 
manusque suppliciter me tendentem excipiunt, 


Et sale tabentes artus in litore ponunt, 


vbi cibo ac potu, quamuis rudi ac plebeio, refocillatus, (nam integrum 


triduum cum siti ac inedia pertinaciter depugnaueram) breui conualui. 

CAPVT XII. 
APPVLSVS AD LITORA QVAMITICA. 


Interea ingens vndique fit hominum confluxus. Iidem ad colloquium me 
identidem prouocabant, sed ignarus sermonis, quid responderem, 
nesciebam. Verba, quae saepius repetebant, scilicet Dank Dank, cum 
germanica esse viderentur, respondebam primum germanice, mox danice, 
ac tandem latine: sed ignotas sibi has linguas esse capitum concussione 
monstrabant. Tentabam denique linguis subterraneis scilicet Nazarica et 
Martiniana, mentem indicare, sed frustra. Hinc coniiciebam, gentem 
hanc esse insociabilem, ac nullo commercii foedere cum aliis subterraneis 
iunctam, ideoque necesse mihi esse, etiam in hac regione repuerascere, ac 
ludo literario rursus initiari. 
Postquam diu sermones miscueramus, sed ita, vt alter alterum non 
275 jntelligeret, deducor ad casulam vimineam: nullae ibi |erant sellae, nulla 
scamna, nullae mensae: nam humi sedentes cibum capiebant, defectuque 
cubilium, solo interiecto stramento, promiscue pauimento pernoctabant, 
id quod eo maiorem mouit admirationem, cum densissimis syluis regio 
abundet. Sola alimenta erant lac, caseus, panis hordaceus, et caro, quam 
pruinis imponere solebant, rei coquinariae omnino ignari. Breui: tales 
fere erant, quales primi homines, 


Queis neque mos, neque cultus erat; nec iungere tauros, 
Nec componere opes norant, aut parcere parto; 
Sed rami atque asper victu venatus alebat. 

Hinc Cynicam vitam hic diu traduxi, donec in lingua tantum proficerem, 
vt cum incolis loqui, ac ignorantiae eorum succurrere possem. Et sane 
minima, quae dabam praecepta, tanquam oracula habita fuerunt. Hinc 
cuncti, e pagis circeumiacentibus nominis mei fama exciti, cateruatim ad 
me, tanquam ad insignem Doctorem, de coelo sibi missum, confluebant. 
|Et audiebam, nouam temporis epocham, ab aduentu meo, a nonnullis 
statui. Haec omnia eo gratiora mihi erant, quoniam in Nazar ac Martinia, 
illic ob velox ingenium ac temeritatem, hic ob hebetudinem, omnibus 
ludibrio fueram. Animaduertebam tunc, verum esse tritum istud, scilicet 
inter coecos regnare strabones. Nam in terram veneram, vbi triuiali 
eruditione, ac rebus fere nihili, illustrem me reddere, ac ad summos 
honores ascendere poteram. Et ampla erat occasio, vires meas experiundi, 
cum omnia large ad vsus humanos suggereret haec regio: nam terra 
sponte quam plurima fundit, creditum foenus optima fide reddit, et tam 
deliciis, quam necessariis famulatur. Non indociles quidem erant huius 
terrae incolae, neque ingeniis plane destituti: at, cum nil didicissent, in 
spississima caligine versabantur. Narranti mihi genus, patriam, 
naufragium, et alia, quae in itinere meo expertus eram fata, nemo fidem 
habuit. Credebant potius, me solis esse incolam, et ab hoc astro 
descendisse: quocirca vulgo me Pikil-Su, id est, legatum solis, vocitabant. 
Existentiam quidem |Dei non negabant, sed de probatione tanti dogmatis 
non erant soliciti, sufficere sibi credebant, maiores ita credidisse: hoc solo 
dogmate tota eorum theologia absoluebatur. In studio morali solum istud 
praeceptum didicerant: Quod tibi non vis fieri, alteri ne feceris. Nullis 
suberant legibus, sola Imperatoris voluntas lex erat, ac nulla proinde, nisi 
publica crimina, puniebantur. Alia si quis facinora perpetrauerat, 
praesentiam illius fugiebant caeteri, et contemptus iste nocentibus tam 
grauis ac intolerabilis erat, vt non pauci, aut aegritudine animi, 
occumberent, aut violentas sibi manus prae taedio vitae inferrent. 
Chronologiam ac temporum computationes ignorabant, tantum ab eclipsi 
solis, quae per interpositionem planetae Nazar fit, annos computabant: 
Adeo, vt, cum de aetate alicuius quaereretur, tot eclipses vixisse 
responderetur. Physica eorum ieiuna admodum et absurda erat: 
credebant, solem esse auream laminam, ac planetam Nazar caseum. Cum 
quaererem causam, cur statis vicibus cresceret, ac decresceret planeta 
Nazar, respondebant, istud se nescire. Diuitiae |et facultates maxime in 
porcis consistebant, quos in syluam missos, notis ac characteribus 

distinguebant, et aestimabantur vniuscuiusque opes e numero porcorum. 
Ingratas arbores, ac glandem non ferentes, flagellis caedere solebant, 
quoniam sterilitatem istam ab inuidia ac malitia earundem fluere stolide 
credebant. 

Talis erat status miserae huius gentis, quam artibus, ac praeceptis ad 
humanitatem perduci posse mox desperabam, at, ad animum reuocans 
istud 


Nemo adeo ferus est, vt non mitescere possit, 
Si modo culturae patientem praebeat aurem, 


in gentis barbarae cultura omne studium posui, eamque ob operam, 
tanquam diuinus homo, inter illos habitus sum, tantaque de sapientia 
mea erat praesumtio, vt nihil mihi impossibile crederent. 


Hinc vbi oues furto, morbo periere capellae, 
Spem mentita seges, bos est enectus aratro, 
Offensi damnis media de nocte ruebant 


[ad tugurium meum, opem humiliter implorantes. Ante postes ianuae 
meae procumbentem vidi villicum quendam, in lacrimas effusum, ac 
manibus, vsque ad articulorum strepitum, contritis, opem meam 
implorantem. Doloris causam me quaerente, de arborum suarum 
contumaci sterilitate queritur, humillime petens, autoritate mea 
efficerem, vt glandem illae pro more ferrent. Audiebam, totam hanc 
terram parere regi, cuius sedes eodem tempore octo dierum itinere 
distabat a vico, vbi tunc commorabar; dico eodem tempore, quoniam 
ambulatoria erat metropolis, et pro aedibus fixis tentoria habebat, quae 
cum familia regia ac subditis, ex vna in alteram prouinciam, transferri 
solebant. Rex, qui tunc sceptra tenuit, erat vir aetate profectus] A. provectus B; 
provectus Elberling Kragelund (SS provectus in app. commendat), et dicebatur Casba, id 
quod magnum Imperatorem denotat. Merebatur quidem regio haec, 
respectu terrarum, quas ingenti tractu perreptat, regnum dici, sed ob 
ignorantiam incolarum, viribus vti nescientium, exigui ponderis habita 
fuit, ideoque vicinorum insultibus ac ludibriis exposita, saepe gentibus 
maxime ignobilibus tributum pendere coacta fuit. 

|Fama nominis mei, ac virtutum mearum, per cunctas breui 
prouincias diffundebatur. Nihil, nisi me, tanquam oraculo, consulto, ex eo 
tempore suscipiebant incolae, et quoties res susceptae destituebantur 


successu, a maleuolentia et frigore meo id oriri credebant. Hinc erant, qui 
sacrificiis iram meam placare conabantur. Stupidissimae gentis ineptias 
omnes enumerare supersedeo: sat erit, vnam vel alteram afferre, vnde de 
caeteris facilis erit coniectura. Grauida mulier effici posse opera mea 
credebat, vt foetus, quem in vtero gestabat, sexus virilis foret: alius, vt 
parentibus senio effoetis, aetatem et annos redderem iuueniles, orabat: 
tertius, vt per aethera se efferrem ad regionem solis, e cuius gremio, auri, 
quantum opus esset depromeret, ac thesauro onustus inde reuerteretur. 
His et multis aliis petitionibus eiusdem farinae misere vexatus, seuera 
oratione stultitiam eorum saepe castigare cogebar; nam verebar, ne nimia 
ista de potentia et virtutibus meis praesumtio in cultum tandem diuinum 
terminaretur. Tandem 


— — — - longaeui regis ad aures 
[Nuntius ingentem peregrina in veste reportat 
Advenisse virum, — — — 


qui solis legatum se dixerat, quique sapientissimis, et fere diuinis 
praeceptis Quamitas aliquot (ita vocabantur incolae huius regionis, cui 
nomen Quama) imbuendo, homine se maiorem ostenderat. Hinc legatos 
illico ablegauit cum mandatis, vt ad regiam vrbem me inuitarent. Erant 
legati numero triginta, tecti omnes pellibus tigrium, qui ornatus in his 
terris honoratior censetur, quoniam vsus earundem pellium nemini 
conceditur, nisi praeclare rem gesserit in bellis contra Tanachitas. (Tigres 
hi erant rationales, et Quamitarum infensissimi hostes.) Interea temporis 
in vico isto, vbi tunc haerebam, saxeam domum, duarum contignationum, 
ad exemplar aedificiorum Europaeorum, exstrui curaueram. Istam 
domum, tanquam stupendam molem, et vires humanas excedentem 
intuebantur legati, ideoque religiosa eandem veneratione, tanquam 
sanctuarium, intrabant, mandatum imperatoris ad me perlaturi. Formula 
mandati, qua vtebantur, his verbis concepta erat: |"Cum magnus 
Imperator Casba, clementissimus eorum Dominus, maiores suos et 
prosapiam deduceret a Spynko, solis filio, qui primus Quamae sceptra 
tenuerat, nil gratius sibi accidere potuisse hac legatione, maxime cum 
tenderet ad summam imperii vtilitatem, et spes esset, sub insigni adeo et 
coelesti Doctore, totius regni mox aliam fore faciem; ] aciem, A B; faciem; 
Elberling, faciem, SS Kragelund (SS faciem; in app. proponit) sperabat igitur, eo ]ubentius] A, 
lubentibus 81in aulam regiam venturum legatum, quo maior et spatiosior in 

metropoli daretur campus, virtutes suas exserendi." Finita oratione, 
humillimas ego gratias agens, cum legatis in regiam proficiscor. Itineri 
huic quatuordecim dies insumpserant legati: at, reuertentibus quatridui 
tempus sat erat, id quod arte mea effectum est: Nam, cum 
animaduertissem, ingentem in his terris esse equorum prouentum, 
eosdemque oneri potius, quam vsui esse incolis, cum syluis ferarum instar 
inerrarent, monstraui vtilitatem, quae ex vsu generosissimorum 
animantium comparari potuit, artemque domandi docui. Domiti fuere 
mox aliquot equi, et cum adessent legati, tot iam habebam paratos |et 
instructos, quot reuersuris in itinere esset opus. Ad equorum adspectum 
stupentes legati, in eosdem conscendere diu dubitarunt: at, cum me, vna 
cum aliis, absque metu et periculo eosdem capistris moderari, ac fraenis 
circumagere viderent, post leue quoddam tentamen animum resumunt, et 
vecturae huic se accommodant. Et haec erat causa, cur abitu triplo 
celerior fuerit reditus. Cum prope locum ventum est, vbi regia vrbs 
credebatur, audiuimus, in aliam prouinciam metropolin esse translatam: 
hinc iter remetiri, et cursum alio flectere cogimur. 

Vix exprimi potest, quanto cum stupore nos, eo ornatu incedentes, 
intuiti fuerint Quamitae. Nonnullos tantus terror inuasit, vt regiam 
vrbem deserere molirentur. Ipse Imperator intra limina tentorii se 
trepidus continuit, nec foras egredi ausus est, antequam vnus legatorum, 
equo descendens, mysterium istud explicuerat. Paulo post in tentorium 
Imperatoris solenniter, et ingenti comitatu introducor. Sedentem ibi 
peristromate conspiciebam Casbam, aulicorum corona |cinctum. 
Ingresso tentorium, ac humillimis verbis benignitatem Imperatoriam 
praedicanti, assurrexit Imperator, rogans, quid ageret solis Monarcha, 
familiae Quamiticae auctor, et primus parens. Ad quaestionem hanc, cum 
opus esset, veterem Quamitarum errorem fouere, respondebam: a 
Monarcha Solis me in terram demissum, vt praeceptis salutaribus rudes 
Quamitarum mores emollirem, artesque patefacerem, quibus non modo 
ferociae finitimarum gentium resisterent, sed et fines imperii proferrent, 
datumque mihi in mandatis esse, perpetuo hic vitam agere. Grata erat 
Imperatori oratio: iussit illico tentorium mihi erigi, ac prope suum statui, 
adsignati mihi etiam sunt quindecim apparitores, quorum ministerio 
vterer, nullaque in re Domini supercilium induebat, sed amici quaerebat 
obsequium. 


CAPVT XIII. 
PRIMORDIA QVINTAE MONARCHIAE. 


Ex eo tempore totus in eo eram, vt regioni huic nouam formam darem, et 
iuuentutem in re militari erudirem.] 4, erudirem, 7 


Ante vrbem hinc pueri, et primaeuo flore iuuentus 
Exercentur equis, domitantque in puluere currus; 
Aut acres tendunt arcus, aut lenta lacertis 
Spicula contorquent. — — 


Ab equis vero domandis, et vsui bellico aptandis, initium sumpsi, sperans, 
solo equitatu finitimos in officio continendos. Assidua mea cura effectum 
est, vt breui sex equitum millia Imperatori sisterentur. Et cum eodem 
tempore, Tanachitae nouam inuasionem meditarentur, ob dilationem 
annui tributi, cuius solutionem frustra vrserant, rogatu Imperatoris, cum 
[nouo equitatu, cui pedestris exercitus addebatur, hostibus obuiam iui. 
Copias pedestres hastis armaueram ac iaculis, quibus eminus cum 
Tanachitis pugnarent: nam breuibus tantum gladiis, aut pugionibus, 
adhuc vsi fuerant Quamitae; quam ob causam cominus semper cum 
ferocissimis hostibus, qui corporis viribus valentiores erant, impari 
semper marte congressi fuerant. 

Dux exercitus iam constitutus, cum animaduerterem, Tanachitas haud 
procul ab imperii nostri finibus paratos stare, copias in eosdem duxi. 
Inopinati exercitus adspectu commoti Tanachitae, aliquandiu 
substiterunt: nostri vero vlterius progressi, quam primum ad teli iactum 
ventum esset, hastas ac iacula vibrarunt, ac ita pugnando, ingentem 
hostium stragem ediderunt. Animum tamen non despondebant hostes, 
sed ingenti impetu in pedites nostros ferebantur: at, cum latera eorum 
inuaderet nouus equitatus, desertis ordinibus, in fugam se coniiciebant, 
adeo, vt impetus hic totius praelii fortunam traxerit. Magna tunc hostium 
[fit caedes, et Dux exercitus Tanachitici, vna cum viginti nobilibus 
tigribus, viuus capitur, Quamam in triumphum ducendus. Vix exprimi 
potest, quantam laetitiam insignis haec victoria per totum imperium 
excitauerit: nam in prioribus bellis vulgo succubuerant Quamitae, et non 
nisi iniquissimis conditionibus pacem emendicauerant. Iussit mox 
Imperator, captiuos, pro more, ad capitale supplicium abstrahi: ego vero 


morem hunc detestatus, in custodia seruandos suasi, quieturos iudicans 
Tanachitas, quibuscum pro tempore nec pax, nec bellum erat, donec 
viderent, quid de captiuis statueretur: porro indicabam, opus mihi esse 
induciis, vt alia, quae meditatus eram, exsecutioni darem. 
Animaduerteram, nitri feracissimas has terras, ingentemque iam dudum 
nitri vim coaceruaueram, ex quo puluerem pyrium conficerem. Nemini 
tamen, nisi soli imperatori, consilium detexeram, cum illius auctoritate 
mihi opus esset, ad officinas instituendas, in quibus tubi, aliaque id genus 
tela cuderentur. Et sperabam, hisce instrumentis omnes imperii huius 
hostes breui debellari posse. |Postquam aliquot centena sclopetorum, vna 
cum glandibus confici curaueram, publicum commenti mei specimen 
edidi summo cum omnium stupore. Certus mox militum numerus huic 
militiae generi adscriptus, in sclopetis rite tractandis assidue exercetur. 
Facto hoc experimento, et sclopetariis probe exercitatis, ab imperatore 
proclamor /achal,, siue totius exercitus Dux, cui dicto obedientes essent 
omnes legionum, cohortium, ac turmarum Praefecti. Dum haec aguntur, 
cum Duce Tanachitarum, Tomopoloko, cuius integritas in familiaris 
amicitiae adduxit iura, crebra habui colloquia, exploraturus statum, 
indolem, et mores istius gentis. Comperiebam non sine admiratione, 
prudentem eum esse, bene moratum, ac in literis probe instructum: 
audiebam, in terra Tanachitica literas et artes non perfunctorie coli: 
indicabat porro, versus orientem populum esse bellicosissimum, propter 
quem perpetuo excubias agere cogebantur Tanachitae. Incolae quidem 
exiguae erant staturae, ac viribus corporum Tanachitis longe inferiores, at 
iudicio pollebant, ac dexteritate iaculandi, eamque ob causam |saepe ad 
pacem petendam compulerant Tanachitas. Didici mox, gentem istam 
compositam esse e felibus, eandemque inter totius firmamenti incolas, 
prudentia politica, ac vi iudicandi esse spectabilem. Ego sane non sine 
aegritudine animi audiebam, sapientiam, literas, ac morum vrbanitatem 
in cunctis subterranei huius orbis creaturis inueniri, solos vero homines, 
nempe Quamitas, barbaros esse ac incultos. At sperabam, breui 
cessaturum hoc opprobrium, ac Quamitas imperium istud, quod 
hominibus natura in caetera animalia concessit, recuperaturos. 

Post nouissimam stragem diu quieti manserant Tanachitae: at, cum 
per speculatores explorassent indolem, ac statum noui equitatus, quod 
scilicet Centauri isti, qui tantum nuper terrorem incusserant, nil aliud 
essent, quam domiti ac exercitati equi, animos obfirmant, nouasque 


copias contrahunt, quas ipse Tanaquitarum Rex contra Quamitas ducit. 
Totus exercitus constabat e vicies millenis tigribus, cunctis veteranis, 
exceptis duabus legionibus, quae nuper conductae erant. At, | subitarii hi 
milites nomina verius erant, quam auxilia. Hi omnes, spe victoriae inflati, 
Quamitico imperio ex integro infesta signa inferunt. Obuiam eunt nostri 
pedites duodecies mille, inter quos sexcenti erant sclopetarii, equites vero 
quater mille. Et cum de successu pugnae non dubitarem, ne debita 
victoriae gloria defraudaretur imperator, exorabam senem, vt ipse copiis 
praeesset. Ea modestiae simulatione nihil existimationi meae detractum 
est, cum totus exercitus me, tanquam verum ductorem, aspiceret. 
Consultum mox duxi, a primo impetu sclopetarios arcere, periculum 
facturus, ecquid absque iisdem, solo equitatu, victoria parari posset. At 
consilium istud impendio mihi stetit. Nam Tanachitae tanta ferocia 
pedites nostros aggressi sunt, vt fugam eosdem arripere cogerent. 
Impetum quoque equitatus dum fortiter sustinent, neutro diu inclinatur 
pugna, adeo, vt nunquam acrius sit pugnatum. 


Iam pendebat adhuc belli fortuna, diuque 
Inter vtrumque volat dubiis victoria pennis; 


[cum sclopetarios in aciem eduxerim. Ad primum tormentorum ictum 
stupentes Tanachitae substiterunt. Nam, vnde fulgura ista ac tonitrua 
procederent, capere nequibant: at, cum funestum eorundem effectum 
cernerent, panico fere terrore correpti sunt. Prima hac salutatione 
ducentae sternuntur ] 4, sternentur £ tigres, inter quas duae erant sacerdotes 
castrenses, quae, dum milites sermone paraenetico ad virtutem acuerent, 
glandibus sclopetorum perforatae occubuerunt. Casum earum acerbe 
tulerunt omnes, quoniam inter optimos et disertissimos concionatores 
numerabantur. Istum hostium terrorem cum animaduerterim, fulmina 
integrari iubeo. Secundam salutationem maior strages insecuta est: 
caedebantur tunc plures cum ipso rege. Hinc abiecta omni salutis spe, 
terga vertunt hostes: insequuntur equites nostri, tantaque fugientium fit 
caedes, vt prae multitudine cadauerum, quibus campi tegebantur, 
progredi vlterius nequirent. Finito certamine, cum numerum caesorum 
hostium inirent nostri, 13000 cadauera inuenta sunt militum, quos 
praelium et fuga hauserant. Ita fusis |ac profligatis hostibus, regionem 
Tanachin victor exercitus intrans, post aliquot dierum iter ad metropolin 
castra posuit. Tantus tunc terror animos omnium occupauerat, vt, 

quamuis oppidum situ, moenibus, ac munimentis validum esset ac 
instructum, reque cibaria copiosum, supplex tamen obuiam processit] 4 5; 
processerit Elberling Kragelund magistratus, claues vrbis victoribus offerens. 
Vrbem non minus amplitudo, quam platearum, ac aedificiorum nitor, 
commendabat. Et sane mirum erat, Quamitas, gentibus adeo excultis 
vndiquaque cinctos, in ista caligine tam diu desidere potuisse. At, idem 
illis accidisse credo, quod populis nonnullis, qui rerum exoticarum securi, 
domestica sola extollunt, ideoque ab aliorum commercio remoti, semper 
in eodem luto haerent, id quod exemplis gentium quarundam 
Europaearum facile euinci potest. Ab insigni hac clade nouam epocham 
statuunt Tanachitae: et, cum pugna haec decretoria secundum eorundem 
computationem habita fuerit, die tertio mensis Torul, diem hunc inter 
atros numerant. Eodem anni tempore, mense ] mense, A B; mense Elberling 
Kragelund, mense, SS SCilicet Torul, ab hac firmamenti |regione, maxime 
remotus est planeta Nazar, cuius circa solem subterraneum cursus 
tempora ordinat, ac anni tempestates discriminat. Voluitur etiam circa 
solem totum firmamentum: at, cum motus planetae sit velocior, 
decrescere et augeri videtur Nazar, prout huic vel illi hemisphaerio 
propior est. Ex huius planetae diminutione et incremento, item ex 
eclipsibus solaribus, sumuntur astronomicae obseruationes. Calendaria 
Tanachitica semel per otium examinata, concinna atque optime digesta 
mihi sunt visa. 

Expugnationem regiae vrbis totius regni deditio secuta est, adeo, vt 
contemptus iste, quo huc vsque notati fuerant Quamitae, in gloriam sit 
versus, et imperium Quamiticum, deuictae huius gentis accessione, duplo 
fere potentius euaserit. Igitur, cum felicitatem hanc, prudentiae ac 
industriae meae, acceptam omnes ferrent, veneratio, quam erga me 
iamdudum conceperant, in diuinum fere cultum abiit. Subiugata 
Tanachitica gente, et praesidiis, quibus populus ferox ac bellicosus in 
officio contineretur, |passim vrbibus impositis, telam, quam exorsus 
eram, pertexere, ac barbariem, qua adhuc torpuerant Quamitae, penitus 
exstirpare conabar. Artium tamen liberalium studium mox introducere 
arduum erat: nam, quod ego ipse in Europa didiceram, nempe linguam 
latinam, et centones quosdam linguae graecae, nullius hic vsus esset] esse A 
B; esset Elberling . Hinc ab hostili terra, scilicet Tanachitica, duodecim 
literatissimas tigres, arcessere cogor. Professores hi primi constituti, 
iubentur Vniuersitatem fundare, ad exemplar Scholarum suae gentis. 

Porro, bibliothecam regiam Tanachiticam, Quamam transferri iubeo. 
Statutum tamen animo erat, quam] vi, quam A B; quam Elberling primum in literis 
eum Quamitae fecissent progressum, vt proprio cortice natare possent, 
aduenas hos rursus dimittere. 

Auidus eram regiam bibliothecam Tanachiticam inspiciendi, quoniam 
a captiuo Duce Tomopoloko didiceram, inter eiusdem bibliothecae 
codices manuscriptos asseruari] asseruari, A B; asseruari Elberling, asseruari, SS librum, 
compositum ab autore, qui in nostro orbe versatus fuerat, eiusdemque 
varias regiones, in primis |Europaeas descripserat, istiusque operis 
compotes factos fuisse Tanachitas, dum in regione remota bellum 
gesserant: suppressum tamen esse nomen autoris, nec adhuc sciri, cuias 
esset, aut qui in loca superterranea esset delatus. Perspectis libris, verum 
esse, quod de hoc scripto mihi narrauerat Tomopoloko, comperiebam, 
ideoque candide illi genus meum et patriam detegebam, testatus, id 
ipsum Quamitis me initio aduentus mei indicasse, at narrationi nullam 
fidem habuisse stupidissimos homines, qui potius legatum me solis 
crediderant, ac in eo errore adhuc tenaciter persistere. Addidi porro, cum 
nefas ducerem, vanum adeo titulum diutius retinere, decreuisse me 
tandem, veram nascendi sortem omnibus aperire, qua ingenua 
confessione nil detrimenti existimationem meam passuram iudicabam, 
maxime cum sperarem, quod e libri huius lectione omnibus innotesceret, 
quantum caeteris mortalibus virtute ac prudentia, praestent Europaei. 
Displicuit consilium viro prudentissimo, mentemque suam his verbis 
patefecit: "Necesse est, inquit, Serenissime Heros! vt prius in|spicias 
librum, cuius lectio te forsitan a consilio isto dimouebit; nam, aut mendax 
sit autor, aut stultis ac ineptis moribus sint superterranei, legesque ac 
instituta sectentur, risu potius quam veneratione digna; perlecto vero 
opere, quod lubitum erit, facias: moneo tantum, ne titulum temere 
abiicias, qui tantam venerationem animis Quamitarum impressit. Ad 
mortales enim in officio continendos, nihil est efficacius opinione ista, 
quam de natura ac splendidis natalibus concipit vulgus, 


Quod stupet in titulis et imaginibus generosis."] generosis. A B; generosis." 
SS 


Consilium istud secutus, interprete Tomopoloko, librum perlegere 
decreui. Titulus operis est: ITINERARIVM TANIANI (quod nomen creditur 
fictum) SVPER TERRAM, siue DESCRIPTIO REGIONVM AC TERRARVM, MAXIME 

VERO EVROPAEARVM. At, cum liber iste diutino situ squalidus, iniuriaque 
temporis valde esset mutilatus, istud, cuius noscendi maximo ducebar 
studio, scilicet, qua via ad nos ascendej|rit, et rursus, quomodo ad inferos 
redierit, desiderabatur. 

Contenta huius operis haec sunt: 


FRAGMENTA ITINERARII TANIANI SVPER TERRAM, EX INTERPRETATIONE 
TANACHITICI DVCIS, PERILLVSTRIS, STRENVI AC GENEROSI DOMINI 
TOMOPOLORI. 


** 3k ** Regio haec (scil. Germania) dicitur imperium Romanum: sed 
solus est titulus, cum monarchia Romana aliquot abhinc saeculis plane sit 
exstincta. Lingua, qua vtuntur Germani, haud facile intelligitur, ob 
peruersum styli ordinem: nam quod prius in aliis linguis solet esse, hic 
ponitur posterius, adeo, vt nihil intelligas, antequam ad finem paginae 
perueneris. Forma regiminis est valde paradoxa. Credunt Germani, se 
Regem habere, et tamen nullum habent: dicitur Germania vnum 
imperium esse, et tamen in varios separatos principatus est discerpta, qui 
omnes sui iuris sunt, adeo, vt alter alteri saepe bellum legitimum inferat. 
Regnum dicitur semper augustum, quamuis |interdum valde diminuatur: 
sanctum, absque vlla sanctitate: inuictum, licet vicinorum vexationibus 
saepe expositum. Nec minus stupenda sunt gentis iura ac priuilegia, cum 
multi iuribus gaudeant, quorum exercitium interdicitur. Infiniti editi sunt 
commentarii in statum imperii Germanici, at, in re adeo intricata 
commentatores nil adhuc profecerunt: nam »*^k-* 


** *K huius Regni (scil. Galliae) metropolis, quae amplissima est, et dicitur 
Lutetia, potest quodammodo totius Europae caput vocari; nam certam 
exercet iurisdictionem in caeteros Europae populos: ex. gr. ius habet 
iisdem regulas viuendi, ac vestium formas praescribendi, adeo, vt nullum 
vestimenti genus tam ridiculum sit ac incommodum, quin ad idem, modo 
Lutetiae incolis placuerit, omnes aliae gentes adstringantur. Quomodo 
vero, aut quando ius istud acquisiuerint Parisini, me latet. Dedici] 4 z; piaici 
ed1754 Elberling Kragelund, Dedici (in Didici corrigendum censet SS app.) SS tamen, ad alias res 
imperium istud non extendi; nam gentes aliae Europaeae saepe bella 
gerunt cum Gallis, iisdemque duras nonnunquam pacis conditiones 
extorquent: at, seruitus ista circa |vestitus ac viuendi modos perennis est, 

adeo vt, quicquid in ea re comminiscitur Lutetia, ad eiusdem 
obseruationem tota Europa sancte teneatur. Celeritate apprehensionis, 
nouitatis studio, ac ingenii fertilitate Martinianis admodum similes sunt 
Parisini. 


** 3k 5k Relicta Bononia, Romam proficiscimur. Paret haec vrbs sacerdoti, 
qui, quamuis regnum illius valde sit angustum, Regum tamen ac 
principum Europaeorum potentissimus habetur. Nam, cum alii Principes 
tantum in corpora subditorum, ac bona eorundem dominantur, hic et 
animas perdere potest. Credunt vulgo Europaei, claues coelorum apud 
hunc sacerdotem custodiri. Auidus eram tanti palladii videndi, at operam 
perdidi; nam quamnam habeant formam, et in quo scrinio asseruentur, 
adhuc quaero. Iura, quae exercet, non solum in proprios subditos, sed 
etiam in totum genus humanum, haec praecipue sunt, vt, quos Deus 
damnat, absoluere, quosue absoluit, damnare possit: enormis sane 
autoritas! quam subterranei nostri in neminem mor|talem cadere posse 
iurarent. At, facile est, Europaeis pro lubitu imponere, ac absurdissima 
commenta iisdem obtrudere, quamuis se solos sapere credant, eaque 
persuasione inflati, reliquos mortales, quorum mores barbari illis sunt, 
cum supercilio intuentur ] A 2; intueantur Elberting SS. Ego sane mores, 
consuetudines, ac instituta subterraneorum nostrorum tueri nolo. 
Afferam tantum, mores et consuetudines nonnullas Europaeorum, e 
quibus patebit, quam immerito aliarum gentium instituta vellicent. 


Vsu passim in Europa receptum est, capillos, ac vestes frugibus terrae in 
farinam tritis, quas in alimentum hominibus dat natura, aspergere. Farina 
haec vulgo dicitur Puluis, (Poudre) quam magno labore ac cura, quauis 
vespera euerriculo excutiunt, vt nouam farinae portionem ex integro 
disseminent. Alia consuetudo, quae non minus ridicula mihi visa est haec 
erat: Operculis siue pileis vtuntur, quibus capita aduersus vim frigoris 
muniant, at ista capitum opercula vulgo sub brachiis, etiam tempore 
hyberno, gestant, id quod aeque ridiculum mihi videbatur, |ac si quem 
vidissem tunicam, vel femoralia, manu per vrbem portantem, corpore, cui 
ista velamenta parauerat, iniuriae aéris exposito. 


Sacra Europaeorum dogmata sana sunt, ac rectae rationi conuenientia. 
Libri, quibus credenda ac facienda continentur, iubent diurna 

nocturnaque manu eosdem versare, ac verum eorundem sensum 
scrutando elicere: suadent porro indulgentiam in errantes, ac infirmos: at, 
si quis rem aliter capit, quam maxima ciuium pars, carcere, flagellis, ac 
nonnunquam ignis supplicio, ob istam iudicii imbecillitatem, punitur. 
Hoc idem mihi videbatur, ac strabonem siue lippum fustibus caedere, ob 
id solum, quod obiecta, quae mihi quadrata, illi rotunda apparerent. 
Didici, hanc ob causam, aliquot hominum millia, iussu Magistratus, 
iugulata aut combusta. 


In plerisque vrbibus ac vicis reperies homines, locis conspicuis stantes, ac 
peccata, quae ipsi quotidie exercent, in aliis seuere notantes, id quod idem 
esset, ac si ebrium vidissem in ebrietatem declamantem. 


[Qui gibbosus, curuus, aut claudus hic nascitur, titulum optime formati ( 
Wohlgebohrn ] A. wohlgebohren B; Wohlgebohren Elberling, Wohlgeboren Kragelund ) ambit: 
qui sordidos habet natales, titulum nobili loco nati( Edelgebohrn] A. 
Edelgebohren B; Edelgebohren Elberling Kragelund ) captat. Id quod non minus 
absurdum, ac si pumilio gigas, aut senex iuuenis vocari vellet. 


In ciuitatibus maioribus passim consuetudo inualuit, vt post prandium ad 
compotationem iusculi nigri, e fabis combustis confecti, inuitentur amici. 
Iusculum hoc vulgo dicitur Caffée. Ad loca compotationis trahuntur a 
duabus robustissimis feris, inclusi pyxidi quatuor rotis impositae: nam 
parum honestum Europaeis existimatur pedibus incedere. 


Primo anni die morbo, qui nobis subterraneis ignotus est, corripiuntur 
Europaei. Symptomata huius morbi sunt animorum mirae turbae ac 
procellae: nam nemo eodem die vno se loco diu continere potest. Currunt 
tunc quasi lymphati ab vna domo ad aliam, nescii ipsi, quem in finem. 
Morbus hic nonnullos quatuordecim integros dies tenet. Tandem vero 
continuo cursu fatigati et exhau|sti, ad se redeunt, et pristinae sanitati 
restituuntur. 


Cum innumeri sint animi morbi, quibus Europaei vexantur, innumera 
quoque reperta sunt medicamina. Nonnullos inuadit dirus ardor, ita per 
vrbem ambulandi, vt sinistra eorum latera dextris aliorum lateribus 

obuertantur. Quo propius septentrionem accedas, eo maiorem huius 
morbi vim reperies: vnde patet, ex aéris intemperie nasci istud malum. 
Tollitur morbus chartis signatis, quibus characteres nonnulli 
imprimuntur. Chartas has, dum] A B; has dum Elberling Kragelund tanquam 
talismannos gestant aegri, sensim resipiscunt. Alia rabies depelli solet 
sonitu tintinabulorum] A B; tintinnabulorum Elberling SS Kragelund , siue 
campanarum. Ad harum strepitum turbae animorum sistuntur, ac aestus 
animorum deferuet] A 2; aefervet ss. At medicina haec exiguae durationis est: 
nam post duas horas redit ac ingrauescit malum. 


In Italia, Gallia et Hispania, tempore hyemali, infrenis passim furor 
aliquot septimanas grassatur. Furor hic sistitur cineris aspersione in 
aegrotorum frontes. In septentrionali tamen Europae parte, ci|neris huius 
nulla virtus: solo igitur naturae beneficio curantur boreales. 


Plerique Europaei, ter vel quater quouis anno, testibus adhibitis, ineunt 
cum Deo pactum solenne, mox rumpendum, quod vocant Communionem, 
adeo, vt videantur eum solum in finem pacisci, vt monstrent, statutum 
sibi esse, ter vel quater quotannis pacta violare. 


Cum crimina confitentur, et misericordiam Dei implorant, certa 
verborum caesura, ac modis musicis] musicis, A B; musicis Elberling, musicis, ssid 
vulgo fieri solet: adhibentur nonnunquam tibiae, tubae, ac tympana, pro 
magnitudine criminis, cuius poenam modulando deprecantur. 


Cunctis fere Europae gentibus doctrinam iniunctum est confiteri, quam 
complectitur sacer quidam Liber. At, lectio istius] 5, isus A libri in 
regionibus meridionalibus penitus interdicitur, adeo, vt ad credenda 
homines obstringantur, quae legere ac inspicere sine crimine nequeunt. 


In iisdem regionibus prohibitum est, Deum colere ac adorare, nisi ignota 
dia|lecto, adeo, vt solae illae preces legitimae, ac Deo gratae censeantur, 
quae fiunt ab illis, qui nesciunt, quid dicant. 


In magnis passim ciuitatibus paralytici fiunt omnes, qui ad honores ac 
dignitates ascendunt, adeo, vt tanquam clinici, lecticis, ad pyxidum 

figuras aedificatis, per plateas gestentur. 


Plerique Europaei capillos nouacula abradunt, et crinibus peregrinis ac 
adscititiis caluitiem tegunt. 


Controuersiae, quae in Gymnasiis Europaeis vulgo discutiuntur, de rebus 
sunt, quarum naturam indagare nec interest hominum, nec capit 
humanae coniectura mentis. Doctissimae vero materiae, in quas 
commentantur Europaei, sunt de veterum et emortuarum quarundam 
gentium crepidis, calceis, monilibus, ocreis aut togis. Porro de scientiis, 
tam sacris, quam profanis, non iudicant plerique, sed iudiciis aliorum 
subscribunt. Ad quamcunque enim sunt disciplinam quasi tempestate 
delati, ad eam, quasi ad saxum, adhaerescunt. Nam quod dicant, omnia se 
credere ei, |quem iudicent fuisse sapientem, probarem, si id rudes ac 
indocti iudicare potuissent: statuere enim, qui sit sapiens, vel maxime 
videtur esse sapientis. 


In regionibus meridionalibus, per vrbes ac vicos portantur collyrides siue 
placentae, quas sacerdotes dicunt Deos esse: et quod maxime mireris, ipsi 
etiam pistores, qui farinam monstrant, e qua confectae sunt, collyrides 
easdem mundum creasse iurant. 


Angli libertatis amantissimi sunt, solis vxoribus seruientes. Iidem 
religionem, quam heri profitebantur, hodie reiiciunt: et quam heri tota 
gens reiecit, hodie tota amplectitur. Fluctuationem hanc deriuabam e situ 
regionis, quod Angli insulani, ac maritimi sint, multumque ex indole fluxi 
et inconstantis elementi hauserint. 


Quaerunt solicite Angli de salute ac sanitate hominum sibi occurrentium, 
adeo, vt Medicos omnes crederem. At, quaestio ista] 4, ise 5: How do you 
do, siue, quomodo vales? vana tantum est locutio, et sonus nullius 
significationis. 


[In eadem insula mentem ac ingenii vires tanta cura limant et expoliunt, 
vt denique perdant. 

Versus septentrionem respublica est e septem prouinciis composita. 
Prouinciae hae vnitae dicuntur, quamuis nullum vnitatis aut concordiae 
vestigium appareat. Iactat hic potentiam suam plebs, quod penes se tota 
reipublicae potestas sit, cum tamen plebei nusquam a publicis negotiis 
magis excludantur, et summa rerum in paucis familiis resideat. 


Incolae harum prouinciarum auide ac solicite corradunt opes, quibus 
tamen non vtuntur, adeo, vt plenae illis sint crumenae, sed vacui ventres: 
nam viuere videntur e solo fumo, quem per fistulas, siue tubos argillaceos, 
absorbent. 


Dandum est huic genti, quod omnium mortalium sit nitidissima: omnia 
enim solicite lauat, praeter manus. 


In ciuitatibus ac vicis Europaeis sunt nocturni vigiles, qui, dum 
dormientibus quietem cantando, vel potius rudendo optant, desomnes 
quauis hora faciunt. 


[Quaeuis regio suas habet leges, suas quoque habet consuetudines, 
legibus saepe e diametro oppositas: ita ex. gr. secundum leges vxor marito 
est subiecta, secundum vsum vero in virum dominatur. 


Maxime inter Europaeos aestimantur ii, qui sumptuosissime viuunt, et 
fruges terrae deglutiunt: soli terrae cultores, et qui heluones hosce 
nutriunt, spernuntur. 


Quot, et quantae sint Europaeorum prauae inclinationes, patet ex 
crucibus, patibulis, et carnificinis, quae passim visuntur. Quaeuis ciuitas 
suum habet carnificem. Excipitur] 5, Exicipitur 4 tamen Anglia, vbi nullos dari 
credo carnifices, cum incolae se ipsos suspendant. 


Antropophagos suspicor Europaeos; nam ingentem robustissimorum 
hominum multitudinem in claustra quaedam, quae monasteria dicuntur, 
compingunt, idque eum solum in finem, vt nitidi fiant, ac pinguescant: 
nam dum in istis asseruantur viridariis, ab omni labore exempti, soli fere 
gulae obsequi iubentur. 


309 |Aquam mane bibere solent Europaei, vt aestum stomachi temperent: at, 

vix isto aquae beneficio deferbuit venter, cum vinum adustum hauriant, vt 
referuescat. 


Religio Europaea in duas sectas diuiditur, alia est Protestantium, alia 
Romanorum: illi vnum solum Deum, hi plures adorant, cum, quot vrbes 
ac vici sunt, tot Dii Deaeque simul visuntur. Cunctos hos Deos Deasque 
creauit summus Romae Pontifex: hunc vero creant Presbyteri, vulgo dicti 
Cardinales. Patet inde, quanta sint Cardinalium iura, cum Deorum 
formatores forment. 


Itali antiqui totum olim orbem subegerunt, vxoribus subditi: hodierni 
vero in vxores saeuientes, cunctis populis foede seruiunt. 


Distinguuntur animalia Europaea in terrestria et aquatica. Dantur etiam 
amphibia, vt Ranae, Delphini et Bataui; nam in paludibus hi habitant: 


— — Terras atque aequora miscent.] wiscent A B 


Eadem Europaeis sunt alimenta, quae nobis. Hispani vero sola aura 
vescuntur. 


|Passim in Europa floret mercatura, et multa ibi sunt venalia, quae hic in 
commercium non veniunt: ita Romani vendunt coelum; Heluetii se ipsos; 
in ?K?K»K X coronae, sceptra, et regia dignitas sub hasta venduntur. 


In Hispania honesti hominis nota est desidia, et nihil est, quod 
nobilitatem magis commendat, quam somnus. 


Fideles ac vere credentes dicuntur ii, qui nesciunt, quid credant, quique 
ea, quae audiunt, ad examen vocare operae pretium non ducunt. Sunt 
etiam, qui ob solam segnitiem, incuriam, ac neglectum examinis, in 
numerum sanctorum referuntur: aeternum vero damnati dicuntur ii, qui 
de salute soliciti, cautius et curatius omnia examinando, a regnante 
quadam opinione discedunt. 


Porro, non ex operibus, et virtutum pietatisque exercitio, aut neglectu, sed 
e solo natiuitatis loco futuram salutem aut damnationem aeternam fluere, 
vulgo existimant Europaei. Fatentur enim omnes, si in alio loco, et ex aliis 

341 parentibus geniti |fuissent, se alia sacra secuturos. Hinc non tam ob 
ipsam religionem, quam ob locum, ac nascendi sortem, damnare mihi 
sunt visi. At, opinionem hanc ] nanc, A B; hanc Elberling, hanc, S8 cum iustitia et 
bonitate] 5, bonitare A diuina conciliare nequeo. 


Inter literarum cultores maxime aestimantur ii, qui naturalem vocum 
ordinem ita inuertunt, vt id, quod in se planum et perspicuum erat, 
obscurum ac inuolutum reddatur. Dicuntur hi poétae, et vocum ista 
delocatio Poésis. At, in sola styli peruersitate non consistit virtus poétae, 
requiritur, vt summe simul mendax sit. Hinc diuino fere honore colitur 
antiquus Poéta Homerus, cum in vtraque arte excelluerit. Hunc in 
phrasibus euertendis, ac in veritate peruertenda multi imitantur, nemo 
vero assecutus est. 


Librorum auidi emptores sunt literati Europaei, at, libros non tam ob 
materiam, quam ob formam, ac nitorem emunt. Hinc, cum 
animaduerterint bibliopolae, meris crepundiis, ac, quae oculos magis 
quam animum pascunt, duci doctos emptores, libros alia forma, aliis 
typis, characteribus, et effigiebus recudunt, ac cen|tuplo carius vendunt: 
artes enim liberales hic in commercium veniunt, et inter mercatores 
maxime subdolos numerantur philosophi, ac librorum autores. Stulti 
potissimum libros scribunt, ac si verentur, vt stultitiae fama ad posteros 
propagetur. 

Academiae Europaeae sunt bonarum artium, ac honorum mercaturae, 
siue tabernae, vbi aequo ac modico pretio prostant gradus, promotiones, 
dignitates, eruditionis multiiugae tituli, ac aliae doctae merces, quae non 
sine sudore, ac multorum annorum diurnis nocturnisque studiis, in orbe 
nostro subterraneo comparantur. Doctores dicuntur ii, qui summum 
eruditionis culmen attigerunt, aut, vt aiunt Europaei, in apicem montis 
cuiusdam Parnassi, quem nouem Virgines incolunt, sunt enixi. His 
proximi sunt Magistri, qui sumptu paulo minori titulos eruditionis 
acquirunt, ac proinde minus docti cluent. Patet hinc, quanta a scholis 
superterraneis in genus hominum exerceatur benignitas, cum planum 

adeo ac facile ad doctrinam pandant iter. Paulo morosiores in eo sunt 
[scholae septentrionales, cum non absque praeuio examine summos 
largiantur honores. 


Docti ab indoctis, moribus et cultu, maxime vero religione distinguuntur: 
quippe hi vnum solum Deum, illi vero plures Deos Deasque colunt. 
Praecipua Doctorum Numina sunt Apollo, Minerua, nouem Musae, 
aliique minorum gentium Dii, quos scriptores, maxime vero Poétae, cum 
furere gestiunt, inuocare solent. Ipsi literati, pro varietate studiorum, in 
varias classes describuntur: sunt vel Philosophi, Poétae, Grammatici, 
Physici, vel Metaphysici, etc. 


Philosophus est Mercator literarius, qui certo pretio, praecepta de sui 
abnegatione, temperantia, ac paupertate venalia offert, et contra diuitias 
tam diu declamat, ac scribit, donec ipse ditescat. Pater Philosophorum est 
Seneca quidam, qui ita agendo regias cumulauit opes. 


Poéta est, quem nugae ac furor commendabilem reddunt. Hinc furor 
praedicatum est, quod optimae notae vatibus |dari solet. Omnes enim, qui 
simpliciter et perspicue mentem exprimunt, laureis coronis indigni 
iudicantur. 


Grammatici componunt certum genus militiae, pacem publicam turbans. 
Differunt ab aliis bellatoribus in eo, quod pro chlamyde togis, pro gladio 
stylo vtantur. Aeque pertinaciter hi pro literis ac syllabis, ac alii pro 
libertate, pro aris, ac focis dimicant. Credo, ab imperantibus eum solum 
in finem ali, ne tempore pacis nimia tranquillitate genus humanum 
torpeat. Nonnunquam tamen, cum bella ista internecionem minantur, 
autoritatem suam interponit senatus, vti non ita pridem Parisiis factum 
audiui, vbi, ingrauescente de literis Q et K enata inter Doctores 
controuersia, vsum vtriusque literae indulsit grauissimus senatus 
Parisiensis. 


Physicus est, qui viscera terrae, naturam bipedum, quadrupedum, 
reptilium, ac insectorum scrutatur, quique omnia nouit praeter se ipsum. 


315 


316 


Metaphysicus est, cui soli ea patent, quae alios latent, quique essentiam 
spiri|tuum, animarum, entia, non entia nouit, describit, definit: at, qui 
prae nimia oculorum acie, quae ante pedes posita sunt, non cernit. 


Talis in Europa est reipublicae literariae status. Possem plura afferre: sed 
sufficit praecipua delibasse. Vnde facile iudicet Lector, iurene] A, iue ne 2 an 
iniuria se solos sapere credant Europaei. 


Istud tamen donandum est Doctoribus ac Magistris Europaeis, quod in 
iuuentute instruenda subterraneis nostris sint longe dexteriores, quippe 
dantur artium ac linguarum Magistri, qui non modo ea, quae ipsi 
didicerunt, sed etiam, quae penitus ignorant, alios docent. Magnae res 
molis est, ea dextre tradere praecepta, quae ipsi nouimus, maioris vero 
docere, quae ipsi ignoramus. 


Sunt inter literatos Europaeos, qui Theologiam ac Philosophiam pari 
ardore colunt. Iidem, qua philosophi, de omnibus dubitant, qua vero 
theologi, nihil negare sustinent. 


|Pari cum subterraneis nostris studio in literas feruntur Europaei: sed 
longe celerius docti euadunt, idque ob insigne ac magicum aliquod 
commentum, (a) quo efficitur, vt centena librorum volumina vno die 
perlegere valeant. 


Religiosi admodum sunt superterranei, et in votis precationibusque 
assidui: tempora vero precationum non motibus cordis, sed sonitui 
campanarum, horologiis, ac solariis fere accommodant, adeo, vt deuotio 
eorum plane mechanica sit, vtpote e signis potius externis, consuetudine, 
et statis dierum horis, quam e cordis penetralibus fluens. 


Quanta eorundem in precando sit assiduitas, inde patet, quod plerique 
lignum caedendo] 4. acedendo 2 , vasa tergendo, ac alias operas manuarias 
exercendo, hymnos sacros effundant. 


In Italiam delatus, tanquam totius regionis Dominum me intuebar: nam 
quiuis obuius se mancipium meum (Schiauo) testabatur: at, periculum 

facturus obedien 


(a) Ephemerid. 


[tiae istius seruilis, quam prae se ferebant, nocte quadam hospitis vxorem 
mihi afferri iubeo. At, excandescens ille, sarcinas me colligere iussit, 
morasque nectentem, foras eiecit. 


In regionibus Borealibus rerum, quas non possident, titulos auide captant 
incolae, dextreque incedendi studio omnes fere insaniunt. Porro ^*^ 


Hactenus patiens auditor fui: tunc vero indignatione accensus, lectorem 
interpello, indicans, figmenta esse iniqui et atra bile] A atabiie 2 perciti 
scriptoris. At, deferuescente primo impetu, paulo clementius iudicium de 
itinerario hoc ferre coepi, cum autorem, quantumuis in plerisque 
mendacem et iniquum, non semper a vero deflexisse, sed quaedam acu 
tetigisse, cernerem. Caetera secutus sum consilium Tomopoloki, errores 
Quamitarum] Quamitarum, A B; Quamitarum Elberling, Quamitarum, SS Kragelund de 
natalibus meis solicite fouendo, cum rebus meis conducibilius iudicarem, 
Legatum solis extraordinarium, quam ciuem Europaeum, salutari. 

Postquam vicini omnes diu quieti se |tenuerant, et beneficio exoptatae 
pacis rempublicam ex voto ordinaueram, nuntiatur tandem, tres 
potentissimas gentes arma in Quamitas sociasse. Populi hi erant Arctonii, 
Kispuciani ac Alectoriani. Gens Arctonia ex vrsis, loquela ac ratione 
praeditis, composita, aspera admodum, ac bellicosa cluebat. Kispuciani 
mirae magnitudinis feles, ob sagacitatem, et vim iudicandi, magni inter 
subterraneos nominis erant: hinc non tam viribus corporis, quam arte, et 
bellicis commentis, hostes potentissimos in officio continebant. 
Alectoriani, cum non minus in aére, quam in terra, bella gererent, 
hostibus sat negotii facessebant. Hi Galli gallinacei erant, armati arcubus, 
ac spiculis veneno] spiculisveneno A tinctis, quae mira dexteritate vibrantes, 
letalia vulnera infligebant. 

Haec gentium triga Quamitarum insolito successu, et Tanachitici belli 
contagione irritatae, inito foedere, gliscentem Quamitarum potentiam, 
antequam latius serperet, sociis viribus reprimere decreuerunt. Sed 
antequam ad belli declarationem procedebant, legatos Quamam 
mi|serunt, libertatem Tanachiticam vindicaturos, bellumque solenne 
imperatori, si postulatis non annueret, denuntiaturos. Exsequuntur illi 

mandata, meoque consilio tale responsum tulerunt: Tanachitas, pacis ac 
foederum violatores, propriae stultitiae ac superbiae acceptum ferre 
debere, quod in istam calamitatem inciderint: decreuisse imperatorem, 
totis viribus eam, quam iure belli nactus est, possessionem, contra 
quemuis aggressorem, constanter tueri, minas denique foederatarum 
gentium non metuere. Hoc dato responso, dimittuntur feciales, ac nos ad 
belli ingruentis curam animum vertimus. Breui temporis spatio exercitum 
40000 militum, in quibus octies mille equites, ac bis mille sclopetarii 
numerabantur, coégi. Ipse imperator, quamuis senio esset confectus, 
expeditioni tamen huic interesse decreuit, tantaque gloriae cupidine 
inflammatus erat, vt neque a me ipso, neque a coniuge ac liberis, qui 
iunctis viribus pertinaciam hanc expugnare conabamur, a consilio 
dimoueri posset. Quod in isto rerum statu maxime me anxium habuit, 
erat dubia ac suspecta Tana|chitarum fides, et verebar, ne nouae 
seruitutis impatientes, iugum data occasione excuterent, ac hostium 
partibus accederent. Nec falsus opinione fui: quippe paulo post belli 
solennem indictionem nuntiatum nobis fuit, 12000 Tanachitas, arreptis 
armis, in castra hostium transgressos. Hinc cum quatuor potentissimis 
inimicis rem simul nobis fore videbam. 

Exercitus noster rebus necessariis instructus, initio mensis Kilian, 
hosti obuiam ire iubetur, occupaturus bellum facere. Iter facienti nuntiant 
speculatores, Tanachitarum regionem iam ingressas foederatas copias, 
arcem Sibol, in confinio Kispucianorum positam obsidione cingere. 
Oppugnata fuit arx tanta vi ac impetu, vt deditionem iam moliretur 
Praefectus. At, cum de aduentu nostro certiores fierent hostes, soluta 
obsidione, signa nobis inferunt. Pugna habita est in planitie haud procul 
ab obsesso munimento, vnde dicta fuit praelium Sibolense. Arctonii, qui 
in sinistra ala stabant, in equites nostros irruentes, ingentem eorum 
stragem ediderunt, et, cum impetum hunc adiu|uarent rebelles 
Tanachitae, actum fere de nobis videbatur. At, cum laborantibus nostris 
adessent sclopetarii, ac binis salutationibus ordines hostium disturbarent, 
mutata mox fuit certaminis facies: adeo vt, qui nuper victores equitatum 
nostrum grauiter premebant, iam pressi ipsi, pedem retrahere, ac denique 
terga vertere coeperint. Dum haec aguntur, acriter pedites nostros 
vrgebant Kispuciani. Iidem tanta arte, ac successu spicula torquebant, vt 
breui temporis spatio sexcenti Quamitae aut grauiter vulnerati fuerint, 
aut lethali ictu transfixi] rranfisxi A (correctum in A, p. 380: p. 321. lin. 14. lege: transfixi.), 

tranfisxi B; transfixi Elberling Occubuerint. At, accurrente simul cum sclopetariis 
equitatu, fugam arripere cogebantur, ita tamen, vt, seruatis ordinibus, 
potius viderentur cedere, quam fugere, id] B, idt A (in fine lineae. Cf. notam sequentem 
ad verbum fuit.) quod prudentiae ac peritiae debitum fuit] z. tui- A (in fine lineae. Cf. 
notam antecedentem ad verbum id) Ducis Kispuciani, Monsonii, qui in bellicis 
artibus, ea tempestate, cunctis subterraneis ducibus dubiam facile 
palmam facere credebatur. Supererant iam Alectoriani, quibus victoriam 
extorquere difficile erat: nam, quoties sclopeta in eosdem dirigebant 
nostri, alarum verberibus in altum ferebantur, indeque sagittas in vertices 
no|stros tanta dexteritate contorquebant, vt paucae inanes in terram 
caderent. Certos hi semper dirigebant ictus, cum procliuior faciliorque 
iactus sit ex supernis in infima, quam ex infimis in superna: nostri vero ob 
hostium volatum, ac perpetuam mobilitatem, a scopo saepius aberrabant. 
In ipso certaminis aestu, dum imperator tela strenue vibrat, ante signa 
procedit, ac media in pugnae mole versatur, collum eius spiculo venenato 
transfigitur: hinc equo delapsus, e pugna aufertur, et in tentorium 
deducitur, vbi paulo post exspirabat. In isto tam lubrico statu consultum 
duxi, omnibus, qui funestum hunc casum viderant, silentium indicere, ne 
pugnantium ardor morte Imperatoris remitteretur. Iubeo igitur bono 
animo esse, sopitum fuisse Regem subito ictu: ferrum haud alte in corpus 
descendisse, inspectum vulnus, absterso cruore, omnia salubria esse, 
confidere, propediem ipsum eos visuros. Ita ignorantibus plerisque, quid 
Imperatori accidisset, pugna protrahitur vsque ad noctem: at, cum 
Alectoriani, labore ac vulneribus exhausti, in castra sua se receperint, 
inducias aliquot | dierum, quot opus esset ad corpora caesorum humo 
mandanda, cum hostibus paciscor. Interea temporis, cum 
animaduertissem, nouo opus esse commento ad debellandos 
Alectorianos, globulos sclopetorum in grandines refundi curabam. 
Commentum istud tantum habuit successum, vt Alectoriani, insequenti 
praelio, muscarum instar ex aére praecipites caderent, et dimidia 
exercitus pars misere periret. Hinc superstites arma abiicientes pacem 
suppliciter petierunt. Exemplum eorum secuti Arctonii et Kispuciani, se 
ipsos cum armis ac vrbibus munitis nostrae fidei permisere. 

His rebus feliciter peractis, 


- Concilium magnum, primosque virorum 
Imperio accitos, alta intra limina cogo: 
Olli conuenere, fluunt ad regia plenis 

Tecta viis; postquam sunt facta silentia linguis, 
Farier incipio: — — — 


"Non dubito, Viri Perillustres, Nobilissimi, ac Fortissimi, quin vestrum 
plerisque notum sit, quam anxie ac solicite Augu|stissimo nostro 
Imperatori hanc expeditionem dissuaserim. At insita illi fortitudo, ac 
imperterritus animus domi desidem, dum nos pectora hostibus 
opponeremus, manere non permiserunt. Testari possum, solam hanc esse 
petitionem, in qua ab imperatoria Maiestate repulsam tuli. Vtinam 
Augustissimus Imperator in concedendis aliis rebus difficilior, in hac vero 
sola indulgentior fuisset! ita in calamitatem istam, quam inopina eius 
mors nobis peperit, non incidissemus, sed reditus noster in vrbem 
imperatoriam vere triumphans, ac gaudia nostra, ob tot praeclaras res 
gestas plena, ac nullo dolore turbata fuissent. ] 5, tuissent, 4 Non possum, nec 
decet diutius celare funestum illum casum, quo tantum nobis vulnus 
inflictum est. Scitote igitur, fortiter dimicantem Imperatorem ictu sagittae 
in praelio confixum, paulo post animam reddidisse. Quot non luctus, quot 
non curarum aestus excitabit tanti Principis amissio? Ex meo dolore satis 
coniicere possum, qualis iam sit animus vester. At, animum hinc non 
despondete: nam mors non est, qua tanti he|rois mortalitas magis finita 
est, quam vita; non vobis exstinctus est Imperator, qui duos reliquit 
Principes adultos, ad exemplar optimi Parentis expressos, ac non minus 
virtutis paternae, quam regnorum haeredes. Igitur non tam Regem, quam 
nomen regis mutabitis. Et cum primogenitus Princeps Timuso iure 
nascendi ad sceptra paterna sit admouendus, sub illius auspiciis iam 
exercitui impero. Ille est, in cuius verba iurabimus, cui fidem et 
obedientiam iam praestabimus omnes." 


CAPVT XIV. 
KLIMIVS MONARCHA 
SVBTERRANEVS. 

Finita oratione, altum exclamarunt omnes: Imperatorem volumus 
Pikilsu! Quo audito, attonitus ego, et in lacrimas effusus, ardenter omnes 
orabam, vt memores essent fidei, regiae domui debitae, et beneficiorum, 
quibus, qua singulos, qua vniuersos, sibi deuinxerat defunctus Imperator, 
quorum obliuio existimationi eorum notam inureret nunquam delendam. 
Addebam denique: si quis vsus mei, nihilo minor ex priuato capietur. At 
verbis nihil proficio. 


Namque incensa meis Procerum sententia dictis, 
Iam magis atque magis, serpitque per agmina murmur. 


Plebis accessione augetur clamor Ducum, adeo, vt verbis his identidem 
repetitis, tota personarent castra. In Praetorium hinc | obuoluto capite me 
recepi, custodibus imperans, vt nemini aditum permitterent: quippe 
sperabam, ad saniorem mentem redituros milites, cum aestus primi 
impetus exsaeuiret. At Duces, vna cum gregario milite in tentorium vi 
irrumpentes, imperatoriis insignibus frustra obnitentem ornabant, 
eductumque praetorio, tubarum ac tympanorum sonitu Imperatorem me 
proclamabant Quamae, Regem Tanaqui, Arctoniae, Alectoriae, et 
Magnum Ducem Kispucianorum. Hinc, cum viderem, aliter fieri non 
posse, fortunae diutius non obluctatus, torrentem sequor, et fateor, non 
prorsus inuitum me ad hoc fastigium euectum: nam imperium cum tribus 
Regnis, ac magno Ducatu res sunt, quae vnicuique saliuam mouere 
queant. Legatos quidem ad Principem statim misi, qui rerum actarum 
eum certiorem facerent, simulque monerent, vt iura, per natales quaesita, 
fortiter tueretur, factamque hanc nouam electionem, vtpote legibus 
aduersantem, irritam pronuntiaret. At, animo simul statutum erat, 
Imperium, quod mihi sponte oblatum erat, non temere deserere: adeo, vt 
legatio haec fa|cta sit eum potius in finem, vt mentem Principis 
explorarem. Princeps, vt erat egregiae indolis, et acerrimi iudicii iuuenis, 
satis gnarus, quot latebras, et quot altos recessus vita hominum habeat, 
fucatam hanc modestiam coniiciens, necessitati prudenter cessit, 
exemplum exercitus secutus, in regia vrbe me quoque Imperatorem 
proclamauit. Eo mox Ducibus exercitus stipatus, in triumphum, 
acclamante toto populo, ducor, ac, interiectis aliquot diebus, diadema 
capiti more solenni imponitur. Ita e misero naufrago in Monarcham 
transformatus, vt Quamitas, quos veteris prosapiae regiae amore ac 
veneratione duci animaduerteram, mihi deuincirem, ac non publicis 

magis quam priuatis consiliis opes munirem, defuncti Imperatoris filiam 
in matrimonium adsciui: dicebatur haec Ralac, et erat 


Iam matura viro, iam plenis nubilis annis. 


Tot tantisque rebus perfunctus, nouas meditabar artes, quibus imperium 
hoc ad eminens, et toti orbi subterraneo timendum fastigium, 
perducerem. In eo mox |totus eram, vt deuictas nuper gentes in fide ac 
officio continerem, quem in finem arcibus passim munitis] 5, munitis, A; 
munitis, Ss valida imposui praesidia, deuictos humaniter habui, ac nonnullos 
eorum ad splendida munera in ipsa regia vrbe euexi. Tanto in primis 
fauore prosecutus sum Duces captiuos Tomopolokum ac Monsonium, vt 
apud Quamitarum nonnullos haec beneuolentia inuidiam mouerit, 
quamuis indignationem pro tempore suppresserint; diu enim latuit 
scintilla sub cinere, donec tandem, vt mox dicetur, in incendium eruperit. 
Quod ad domestica attinet, liberalia studia, ac artes bellicas ad summum 
fastigium perducere conabar. Et cum regio haec densissimis obsita esset 
syluis, quae ligna affatim suggerebant, ad classem condendam, et bellicas 
naues, more Europaeo struendas, mentem tanto feruore adieci, vt, 
quamuis onerum mole distractissimus, huic tamen vni negotio animus 
vacare videretur. In isto apparatu vsus sum praecipue opera 
Kispucianorum, cum in rebus maritimis non perfunctorie essent versati, 
Ducemque Monsonium summum Classis Praefectum constitui. 

[Caeduntur mox syluae, instrumenta fabrilia cuduntur, tantoque 
studio insisto operi, vt sexagesimum intra diem, quam caesa materia 
fuerat, classis viginti nauium in ancoris staret. Cunctis his ex voto 
confectis, egomet me ipsum, tanquam alterum Alexandrum subterraneum 
intuebar, qui easdem hic turbas mouerem, quas olim ille in nostro orbe 
mouerat. Dominandi vesana libido se ipsam in infinitum propellit, nec 
reperit locum consistendi. Aliquot abhinc annis Diaconi, Scribae aut 
Clerici, tenue munus, summa votorum meorum fuerat, nec ad maiora 
adspirabam: iam quatuor vel quinque regna nimis mihi angusta sunt visa: 
adeo, vt respectu cupidinis, quae cum opibus et potentia augebatur, 
nunquam magis pauper ac indigus fuissem. 

Cum a nautis Kispucianis statum ac indolem tam marium, quam 
circumiacentium terrarum edoctus fuissem, ac comperissem, octidui 
prospera nauigatione ad litora imperii Mezendorici perueniri posse, vnde 
per nota mihi et nuper eremigata maria in Martiniam facilis foret 

traiectus, iter accele|rari iubeo. Et erat Martinia scopus praecipuus, in 
quem collineabam. Stimulabant animum tam immensae gentis opes ac 
diuitiae, quam artes ac rei nauticae studia, in quibus eminebant 
Martiniani; cum res tantas molienti opus esset magistris. Erat et alius 
stimulus, nempe vindictae cupido, quae ad subiugandam hanc gentem 
acuebat. E binis Principibus regiis, natu maiorem huius expeditionis 
socium mihi adsumsi, fingens, fertilissimum Celsitudini suae fore 
campum, vbi fortitudinem ac virtutes exerceret ] 5, exereret 4 . At, verus 
Scopus erat, vt in eo obsidem haberem et pignus fidei Quamitarum. 
Remansit quidem iunior Princeps, sed cura imperii, me absente, 
commissa fuit imperatrici, iam vterum ferenti. Tota classis bellica e viginti 
nauibus, tam maioribus, quam minoribus constabat, et structae erant 
omnes ad formam nauium Martinianarum, ex consilio et directione Ducis 
Kispuciani, Monsonii, cui concessum erat omne rei nauticae arbitrium, 
quique icones earundem propria manu expresserat. Tales enim inter 
subterraneos erant Martiniani, quales Tyri ac Sidonii, aut nostro tempore 
Angli |ac Bataui, imperium marium sibi vindicantes. At, cum in 
Martiniam ventum est, videbam, quantum in formandis his nauibus ab 
archetypo aberrauerimus. 

Vela dedimus ea anni tempestate, vbi planeta Nazar mediae 
magnitudinis est. Postquam maria triduum sulcaueramus, ingentem 
conspicamur insulam, cuius incolis, ob discordiam, qua in factiones scissi 
erant, facile erat iugum imponere: et, cum destituti essent armis, 
eorundemque vsum ignorarent, solis conuiciis ac maledictionibus 
certabant. Eo omnis poena, omnis ira belli vertit. Legum violatores in 
carcerem trahuntur, vnde post criminis discussionem in forum pertrahi 
solent, conuiciis ac maledictis exponendi. Certi huic muneri destinati sunt 
ministri, qui dicti sunt Sabuti, siue conuiciatores, seu maledicentes, 
iidemque sunt, qui carnifices apud nos aut lictores. Quod ad formam 
corporis attinet, in eo tantum ab hominibus distant, quod mulieres 
barbatae, viri vero sint imberbes: praeterea pedum vestigia habent retro 
porrecta, non, vt caeterorum hominum, prospectantia. Post|quam 
exscensionem in hanc terram feceramus, trecentos circiter Canaliscas (ita 
vocantur insulani) obuios habuimus. Hi hostiliter nos adorti, solitis telis 
vtebantur, maledictiones ac dicteria euomendo. Tanta acerbitate (prout 
audiuimus ab Alectoriano quodam linguae Canaliskae gnaro) concepta 
erant dicteria, quae eiaculabantur, vt monstrarent, in isto pugnandi 

genere magisterium se adeptos, et orbis nostri Grammaticis non cedere. 
At ego satis gnarus, 


- - vanam sine viribus iram, 


genti inermi vim inferre prohibui, tantum, vt terrorem quendam 
incuterem, tormentum explodi iubebam, quo effectum est, vt in genua 
procumbentes, misericordiam implorarent. Aderant mox supplices 
praecipui insulae Reguli, qui se ipsos cum subditis dedentes, totam 
insulam mihi vectigalem faciebant, praefati, non esse turpe ab eo vinci, 
quem vincere esset nefas, neque ei inhoneste aliquem submitti, quem 
fortuna super omnes extulisset. Ita insula hac, cuius accessione aucta 
quidem fuit potentia mea, sed nil |quicquam gloriae, ob mollitiem 
incolarum, adstructum fuit, stipendiaria facta, ancoras soluimus, ac 
tandem, post aliquot dierum felicem nauigationem, ad litora Mezendorica 
deferimur. In consilium tunc Duces adhibui, perquisiturus, quid factu 
esset optimum, vtrum consultius foret hostiliter statim agere, an vero, 
missis legatis, mentem Imperatoris explorare, pacem ac deditionem 
mallet, an bellum? Plerisque tutius ac honestius visum, vt legati 
mitterentur: quocirca legationem hanc suscipere iussi sunt quinque viri, 
scil. Quamita, Arctonius, Alectorianus, Tanachita et Kispucianus. Hos in 
regiam vrbem intromissos, nomine Imperatoris, interrogat Praefectus 
vrbis: 


Quid petitis? quae causa rates aut cuius egentes 
Ad Mezendores tot per vada coerula vexit? 


Huic respondent legati: 


— — — Nec fluctibus actos, 

Atra subegit hyems vestris succedere terris, 

Nec sidus regione viae, litusque fefellit: 

[Consilio hanc omnes animisque volentibus vrbem 
Afferimur — — — 


Et mox literas Imperatori offerunt, huius tenoris: 
"Nicolaus Klimius, solis Legatus, Imperator Quamae, Rex Tanachi, 


Arctoniae, Alectoriae, Magnus Dux Kispucianorum, et Dominus de 
Canalisca, Mezendorico Imperatori Miklopolatu salutem! Notum tibi erit, 


consilio Numinis immutabili statutum esse, vt cuncta orbis imperia ac 
regna Quamiticae ditioni subiiciantur, et, cum consilium Numinis sit 
irreuocabile, necesse est, vt tuum imperium eandem sortem subeat. 
Hortamur igitur ad spontaneam deditionem, et monemus, ne aleae belli 
regna tua subiicias, victricibus nostris armis temere te opponendo. 
Matura obedientia sanguini innocentum parcas, et sortem propriam 
meliorem reddas. Datum in classe nostra tertio die mensis Rimat." 


336 Post aliquot dierum intercapedinem |reuertuntur legati cum feroci ac 
superbo responso. Hinc, abiecto pacis consilio, exscensionem fecimus. 
Explicatis copiis, et in aciem instructis, speculatores mittimus, statum 
hostium exploraturos. lidem mox reuersi indicant, ingruere hostilem 
exercitum, compositum e 60000 leonibus, tigribus, elephantis, vrsis, 
toruisque ac praedatoriis auibus. Hinc in loco opportuno consedimus, 
aduentum hostium ibidem excepturi. Cunctis iam paratis, et dato pugnae 
signo, mittuntur ab hoste quatuor vulpes, siue legati, de foedere ac pace 
nobiscum acturi. At, postquam aliquot horas cum Ducibus nostris 
collocuti fuerant, infecta re discedebant. Et patuit mox, speculatores 
potius, quam legatos fuisse, eumque solum in finem missos, vt statum 
exercitus nostri expiscarentur. Simulabant quidem, cum mandatis mox 
amplioribus reuersuros: at, cum paulo post totum hostilem exercitum, 
citato in castra nostra gradu tendere cernimus, nullam esse pacis spem 
animaduertentes, signa conuellimus, citato gradu ad hostes tendentes. 

3372 Pugnatum est diu acriter, et mira vtrinque pertinacia. Nam |licet a 
sclopetariis nostris mox ingens edita fuerit hostium caedes, ordines tamen 
constanter seruabant elephanti, globorum ob corporis duritiem securi. At, 
postquam tormentis maioribus fulminari coeptum est, funestumque 
eorundem effectum viderunt elephanti, immenso perculsi terrore, passim 
dilabuntur, 


Ignauaque fuga pugnam famamque relinquunt. 


In hoc praelio caesi fuerunt 33000 Mezendorii, et 2000 viui in manus 
nostras inciderunt: qui e pugna elapsi sunt, ad metropolin, vrbem 
munitissimam, se receperunt, terrore omnia implentes. Nos vero 
victoriam prosecuti, ad regiam vrbem tertiis castris peruenimus, quam 
terrestribus simul ac maritimis copiis obsedimus. Appropinquantibus 
nobis occurrit noua legatio, cum pacis conditionibus paulo aequioribus. 

Petit Imperator, vt filiam, quae omnium leaenarum formosissima erat, 
nuptiis mihi adiungerem, dotemque pollicetur dimidiam imperii partem. 
Displicuit mihi conditio, maxime quae de nuptiis filiae erat oblata; nam 
intutum si|mul ac turpe mihi videbatur, repudiata Imperatrice, quam 
grauidam reliqueram, cum leaena sociari. Hinc legati absque responso 
reuerti iubentur. Tormenta mox maiora dirigimus in moenia vrbis, quae, 
quamuis lapidea essent, passim lacerantur, ac sternuntur. Et, cum ciuitas 
diuersi generis animantibus esset oppleta, mirus exauditur stridor 
rugientium, vlulantium, boantium, rudentium, balantium, ac sibilantium. 
Serpentes in fissuras terrae se receperunt, 


— — Secretisque diu latuere cauernis. 


Aues pennis se per aéra librantes, vrbe tandem obsessa relicta, rupes ac 
edita loca petunt. Tremunt arbores, foliisque earum decidentibus plateae 
vrbis operiuntur. Audiuimus, viginti fere virgines aulicas, quae rosae ac 
lilia erant, ad primum tormentorum explosionem stupentes, subito 
exaruisse. Ingens colluuio omnis generis animantium, et vrbanos et 
agrestes, confertos in arcta tecta aestu et vigiliis angebat, ministeriaque 
inuicem et contagio vulgabant morbos. Elephantis quidem animus magis 
constabat: at tandem maiorum tormentorum 


Perculsi sonitu, moerentia tecta relinquunt. 


Hinc de salute desperans Imperator Mezendoricus, concilio habito, ita 
dicere exorsus est: 


Bellum importunum, ciues! cum gente Deorum 
Inuictisque viris gerimus, quos nulla fatigant 
Praelia, nec victi possunt absistere ferro: 
Consulite in medium, et rebus succurrite nostris. 


Tunc omnes vno ore clamabant: 
Nulla salus bello, pacem te poscimus omnes. 


Hinc Imperator se ipsum, cum cunctis, quibus imperauerat, terris dedidit, 
adeo, vt vno die amplissimum Imperium, cum decem fere regnis et 
principatibus, ditioni meae subiecerim. Nam exemplum Imperatoris 

secuti sunt omnes reguli, ac prouinciarum praefecti, certatimque fidei se 
nostrae permiserunt. 

Post stupendum adeo successum, praesidio sexcentorum 
sclopetariorum vrbi re|giae imposito, captiuum Imperatorem in classem 
nostram transferri iubeo. Humaniter in hoc itinere habitus fuit, et post 
reditum in Quamam, donatus a me fuit integra prouincia, cuius reditus 
tanti erant, vt sumptibus captiui Regis quodammodo sufficerent. Solutis 
ancoris, litora Mezendorica radimus, et iter faciendo, e plerisque 
gentibus, quae Imperatori Miklopolatu paruerant, obsides exposcimus, 
adeo, vt singulis oppidis bellum ostentando, omne nomen Mezendoricum 
breui domuerim. Gentes hae maximam partem eaedem erant, quarum in 
itinere meo Martiniano conspectum dedi. Relictis tandem terris 
Mezendoricis, cursum dirigimus in Martiniam, cuius litora tandem post 
felicem, sed longam nauigationem, conspicamur. Nullius terrae adspectus 
gratior mihi vnquam fuit; et, cum animo reputarem, Imperatorem me iam 
ac multarum gentium domitorem redire in terram, vbi inter mancipia ad 
triremes damnatus fueram, ingenti perfundebar animi laetitia. 
Decreueram mox, me ipsum profiteri, vt eo maiorem Martinianis 
terrorem iniicerem: at consilium istud mutaui, cum con |sultius 
iudicarem, antiquum de natalibus meis errorem, inter gentes deuictas 
semel disseminatum, fouere, ac pro solis Legato me gerere. 

Sperabam quidem, breui me ac nullo negotio Martinianos, quorum 
perspecta mihi erat mollities, subacturum. Nam prona semper gens in 
voluptatem, non ingeniorum modo vitiis, sed et affluenti omnium rerum 
copia, illecebris omnis amoenitatis, maritimae terrestrisque, longaque 
felicitate et indulgentia fortunae luxuriabatur. At, experientia didici, rem 
esse magnae molis: nam respectu commerciorum, quae longe lateque in 
orbe subterraneo exercebant, immensas cumulauerant opes, quibus 
auxilia bellicosissimarum gentium ad nutum parata habebant. Huc adde, 
quod peritia rei naualis nulli genti subterraneae Martiniani tunc 
cederent, nauesque nostrae prae hostilibus inconditae essent, et tardius se 
mouerent. Nam facile est coniicere, quanti essent momenti machinae 
istae nauales, a Philosophiae Baccalaureo tumultuario opere] ope 4 5 
formatae, qualeque iudicium subirent, si |examini Batauorum, Anglorum, 
aut Danorum fuissent expositae. At defectum hunc abunde supplebant 
tormenta, Martinianis adhuc incognita. 


Antequam hostile quid tentarem, legatos ad Senatum misi, iisdem fere 
pacis conditionibus, quas Imperatori Mezendorico nuper obtuleram. At, 
dum responsum expectamus, plenis in nos velis ferri conspicamur 
classem instructissimam, et talem, qualem nobis fingere non potuimus. 
Hinc classe, quantum in ista festinatione fieri potuit, ordinata, pugnae 
naualis signum damus. Certatum diu vtrinque fuit pari ardore et 
constantia. Martiniani pro tormentis machinas habebant, immensi 
ponderis lapides eiaculantes, quibus haud leue damnum nauibus nostris 
inferebatur. Aderant porro rates incendiariae, pice, bitumine, sulphure, 
aliisque ignis fomitibus onustae, a quibus maxima nostra nauis incensa 
fuit ac deleta. Hinc dubius diu mars, inter pugnae fugaeque consilium 
trepidantibus nostris. At, horrenda tormentorum nostrorum fulmina 

343 animos Martinianorum tandem frege|runt, adeo vt, omissa pugna, in 
portum refugerent. Nullam tamen hostilem nauem cepimus, cum 
velocitate nostris longe praestantiores, breui conspectum effugerint. Hac 
pugna pugnata, terrestres copias in litora exponimus, passibusque rapidis 
ad metropolin Martiniam tendimus. In hoc itinere obuios habuimus 
legatos nostros, fastose a senatu exceptos, ac his verbis remissos: 


Maturate fugam, Regique haec dicite vestro; 
Non illi imperium pelagi saeuumque tridentem, 
Nobis sorte datum: tenet ille immania saxa. 


Nam imperium maris sibi vindicantes Martiniani, postulata ista montani 
principis superciliose exceperant. Ingenti tamen cura copias conscribunt; 
nam praeter milites mercede conductos, omne nomen Martinianum, 
omnis militaris aetas excitur. 
Vix aliquot stadia emensi eramus, cum numerosissimum exercitum, e 
344 diuersis |gentibus compositum, recta in nos ferri cernimus. Hostium ista 
confidentia, etiam postquam improspere mari pugnauerant, non exiguam 
nobis solicitudinem iniecit. Sed copiae hae meteora tantum erant, quae 
apparent, ac euanescunt simul; nam 


— ante tubam tremor occupat artus.] aus, A 


Et mox, ad primam tormentorum explosionem, effuse fugiunt Martiniani. 
Nos fugientium tergis inhaerentes, ingentem eorum stragem edimus. 

Quanta hostium tunc caedes facta fuerit, patuit e copia peruccarum, quas 
post pugnam colligimus: nam numero earum quas cepimus inito, quinque 

fere millia Martinianorum caesa fuisse coniecimus. Formas earundem 
post abitum meum mutauerant: nam vltra viginti diuersas peruccarum 
figuras notaui, quippe ingeniosissima gens commenta in infinitum 
propellit. 

Post prosperum istud praelium vel potius stragem, metropolin 
Martiniam, nemine impediente, obsedimus. At, paratis oppugnationi 
necessariis, ac tormen |tis dispositis, in castra nostra supplices veniunt 
ipsi Senatores, vrbem cum tota Republica dedentes. Hinc pace mox facta, 
triumphantium more vrbem splendidissimam ingredimur. Cum 
intrauimus portas, non quidem fuit tumultus ille nec pauor, qualis 
captarum esse vrbium solet, sed silentium triste, ac tacita moestitia ita 
defixit omnium animos, vt prae metu obliti, quid relinquerent, quid 
secum ferrent, deficiente consilio, rogitantes alii alios, nunc in liminibus 
starent, nunc errabundi domos suas, tanquam vltimum illas visuri, 
peruagarentur. At parsum est deditae vrbi: quo facto, tristitia in gaudium 
versa est. Aerarium Reipublicae intrans, stupebam ad visum immensi 
thesauri: huius magnam partem inter milites distribui, quod reliquum 
erat, aerario meo inferri iubeo. Praesidio Martiniae imposito, obsides 
aliquot e numero senatorum in classem nostram abducti sunt. Inter hos 
erat Syndicus vna cum vxore, quae crimen istud, ob quod damnatus eram, 
mihi affinxerat. Contumeliam tamen hanc non vindicabam, indecorum 
existi | mans tanto Monarchae, iniuriam baiuli vindicta persequi. 

Debellatis Martinianis, vicinas huic Reipublicae gentes sub iugum 
quoque mittere decreui. At, in procinctu iam stanti, occurrunt legati 
quatuor regnorum, ditioni meae se subiicientes. Tot iam regionibus 
imperabam, vt de nomine deditorum regnorum quaerere operae pretium 
non ducerem, contentus eadem sub generali titulo Regnorum 
Martinianorum complecti. 


CAPVT XV. 
CATASTROPHLE. 


Rebus tot stupendis peractis, classeque nostra nauium Martinianarum 
accessione insigniter aucta, vela facimus in patriam, vbi reduces facti, 

summa magnificentia, et qualem nunquam exaequarunt Romani, 
triumphum egimus. Et sane, rerum gestarum magnitudo tanta erat, vt 
nulla festiuitas, nulla pompa nimia videri posset. Quid enim praeclarius, 
quid vero heroismo dignius, quam gentem nuper contemptam, et omnium 
insultibus expositam, in totius subterranei Orbis Reginam ac Dominam, 
exiguo temporis spatio, transformasse? Quid homini mihi, inter tot 
creaturas heterogeneas viuenti gloriosius, quam generi humano istud 
asseruisse imperium, quod natura in reliqua animantia concessit? 
Magnificentia huius triumphi, quo occursu, quo fauore omnium 
hominum, aetatum, ordinum exceptus fuerim, ne in operis quidem iusti 
materia, nedum huius tam recisi, digne exprimi |potest. Ex eo tempore 
noua in historiis epocha statui, et quinque Monarchiae numerari possunt, 
scil. Assyriaca, Persica, Graeca, Romana et Quamitica subterranea: et 
videtur nouissima haec priores magnitudine ac potentia superare. Hinc 
titulum Koblu siue Magni, qui tam a Quamitis, quam a deuictis gentibus 
certatim mihi oblatus fuit, recusare nequibam. Elatum sane ac superbum 
fateor nomen istud Magni: at, si conferant se veteres illi Cyri, Alexandri, 
Pompeii, Caesares, qui infra laudes Klimii iacebunt, modicus et demissus 
hic titulus videri potest. Orientem quidem subegit Alexander, at, quibus 
copiis? militibus veteranis, perpetuisque bellis induratis, quales erant 
Macedones tempore patris Philippi. Ego vero longe plures, et Persis 
ferociores gentes, minori temporis spatio, cum populo nuper rudi ac 
barbaro, quem ipse formaueram, imperio meo subieci. Titulus, quo postea 
vsus sum, hic erat: NICOLAVS MAGNVS, SOLIS LEGATVS, IMPERATOR QVAMAE 
ET MEZENDORIAE, REX TANACHI, ALECTORIAE, ARCTONIAE, REGNORVM 
MEZEN|DORICORVM ET MARTINIANORVM, MAGNVS DVX KISPVCIAE, DOMINVS 
MARTINIAE ET CANALISCAE etc. etc. 


Ingens iam stabat Regnum, poteramque videri 
Exilio felix; sed scilicet vltima semper 
Exspectanda dies homini, dicique beatus 

Ante obitum nemo supremaque funera debet. 


Postquam enim iam ad eam, quae vix voto humano concipi potest, 
felicitatem et potentiam perueneram, idem mihi accidit, quod iis, qui e 
sordidis initiis ad summa crescunt. Nam immemor pristinae sortis, ad 
fastum dilabor, et pro poplicola et omnis aurae popularis captatore, trux 
ac saeuus omnium ordinum insectator fio, subditos, quos adhuc comitate 

ac popularitate mihi deuinxeram, tanquam mancipia despiciens, adeo, vt 
nemo, nisi praeuia quadam adoratione, ad colloquium meum 
admitteretur, et admissi constricta fronte altoque supercilio exciperentur: 
id quod omnium animos a me breui alienabat, amoremque in frigus ac 
terrorem |mutabat. Quali tunc in me animo fuerint subditi, expertus sum 
paulo post e petitione, seu potius mandato, quod literis regiis Quamitis 
insinuaueram. Imperatrix, quam grauidam reliqueram, absente me, 
Principem enixa fuerat. Principem hunc mihi successorem designare 
gestiens, comitia indixi, Quamitas, vna cum deuictarum gentium 
praecipuis, ad solennem pueri inaugurationem inuitans. Nemo quidem 
huic mandato obniti ausus est, quocirca ingenti pompa celebrata fuit 
inauguratio. At, vultus subditorum in simulationem esse compositos, et 
ficta esse, quae prae se ferebant, gaudia, haud difficile mihi erat 
internoscere. Confirmabant suspicionem disseminati eodem tempore, ab 
incertis autoribus silli, in quibus iniuria, Principi Temuso hac electione 
facta, salse monstrabatur. Tantam istud solicitudinem ac aestum in animo 
ciebat, vt requiescere non possem, antequam optimum Principem e medio 
sustulissem. Palam tamen filium Regis, de me bene meriti, interficere 
inconsultum videbatur. Hinc quosdam subornabam, qui proditionis 
eundem arcesserent. Et cum criminum regiorum |nunquam desint 
ministri ac adiutores, inuenti sunt, qui iureiurando testabantur, male 
animatum Principem turbas meditari, ac vitae meae insidias struere. Hinc 
in carcerem coniectus, a iudicibus, quorum maximam partem 
corruperam, capite damnatus fuit. Exsecutio tamen clam in custodia, ne 
turbis ansam daret, facta est. 

Quod ad Principem secundo genitum attinet, cum adhuc infra annos 
pubertatis esset, tempus caedi eiusdem destinatum prorogabam. Tutus sic 
ad tempus contemptu erat aetatis, cum in iure nihil praesidii esset. 
Pollutus hoc parricidio, seuere adeo ac impotenter regnare coepi, eoque 
demum saeuitia mea processit, vt diuersos, tam Quamitas, quam alios, 
quorum fides dubia mihi videbatur, morti dederim. Nulla fere dies 
incruenta, ac a caede aliqua immunis erat, id quod rebellionem, quam diu 
jam machinati erant Proceres, vti mox narrabitur, accelerabat. 

Fateor hinc, mala ista, quae postea expertus sum, haud immerito mihi 
accidisse. Honestius sane, ac Principe Christi|ano dignius fuisset, rudem 
ac idololatram populum ad veram Dei notitiam perducere, quam bella e 
bellis serendo, innocuarum gentium sanguine manus cruentare. Et facile 


mihi fuisset, totam gentem conuertere: nam quicquid statuebam, auide 
amplectebantur, et dictata mea totidem oracula erant. At, Dei ac mei 
ipsius oblitus, nil nisi vanum ac inanem splendorem potentiaeque 
incrementum cogitabam: 


Arma, cruor, caedes, incendia totaque bella 
Ante oculos volitare. — — 


Praeterea ad pessima consiliorum conuersus, augere causas offensionum 
quam tollere malui, quasi quod per iniustitiam peccatum fuerat, emendari 
seueritate posset. Ad amicorum admonitiones respondere solebam: 


Res dura, et regni nouitas me talia cogunt 
Moliri. - — — 


Hinc ad malum innumerae res malae se agglutinarunt, ac in tantam 

353 calamitatem incidi, vt ex meo exemplo discant mor|tales, quanta sit 
rerum humanarum vicissitudo, et quam exiguae durationis sit durum ac 
violentum imperium. 

Cum seueritate regiminis mei creuit frigus subditorum, tam 
Quamitarum, quam deuictarum gentium: et cum animaduerterent, vitia 
ista, quibus deditus eram, absona esse fidei diuinae originis, et homini 
coelesti, ac legato solis non conuenire, curatius omnia, in primis vero 
causam aduentus mei, et statum istum, in quo deprehensus eram, cum ad 
oras has delatus fui, ad examen vocare coeperunt. Videbant stupendas 
istas res, quas gesseram, ignorantiae potius Quamitarum, quam artibus 
meis deberi, maxime, cum post discussas veteris ignorantiae nebulas, in 
multis me errasse offenderant. Seueri inprimis actionum mearum 
censores fuerant Kispuciani, gens perspicax, et viribus iudicii pollens. 
Notauerant, inter edicta, quae publicaueram, varia cruda adeo ac 
incondita esse, vt crassam in rebus politicis inscitiam manifesto 
proderent. Nec iniusta erat crisis: nam, cum thronum ac sceptra non 

as, Somniauerint vitae et studiorum |meorum moderatores, institutionem 
nactus fueram, candidato potius Ministerii, siue Diaconatus, quam 
regnaturo Principi conuenientem, et studia mea, quae vltra systema 
quoddam theologicum, ac terminos quosdam metaphysicos, non 
extendebantur, parum congrua erant statui praesenti, vbi de duobus 
imperiis, et viginti fere regnis rite gubernandis agebatur. Porro 
notauerant Martiniani, naues, quas struxeram, bellicas informes adeo 

esse, vt in praeliis contra ordinatas classes nullus earum esset vsus, 
ideoque tropaea ista naualia soli tormentorum commento esse 
adscribenda. Has et alias acerbas crises disseminantes, ad animum simul 
reuocabant modum appulsus mei in haec litora, nempe quod tabula 
naufraga, laceris vestibus, et siti inediaque paene enectus, a litoris accolis 
deprehensus fuerim, qui status in solis Legatum cadere non poterat. Huc 
adde, quod iidem Martiniani, cum physicae coelestis apprime essent 
gnari, elementa quaedam astronomica inter Quamitas disseminassent, 
monstrassentque, solem esse corpus inanimatum, ab omnipotenti Deo in 
centro coeli locatum, vt |lucem rebus ministret, ac calore creaturas foueat, 
et cum igneae esset naturae, animantium terrestrium domicilium esse 
nequire. 

His et aliis sinistris rumoribus quotidie differebar. At, murmura 
tantum erant, cum nemo, metu potentiae meae, palam loqui, ac mentem 
aperte detegere ausus sit. Hinc diu nesciebam, eo vsque maturuisse 
maleuolentiam subditorum, vt status quaestionem mihi mouerent, donec 
tandem omnem mihi dubitationem excussit Libellus, lingua Canaliscana 
compositus, sub hoc titulo: FELIX NAVFRAGIVM. Complectebatur libellus 
cunctas istas accusationes, quarum nuper conspectum dedi, scriptusque 
erat stylo arguto ac dentato, secundum genium Canaliscarum, qui in eo 
scribendi genere excellunt. Nam antea notaui, in dicteriis eiaculandis 
exercitatissimos esse Canaliscas, cum maxima eorum bella solis conuiciis 
gererentur.] Verba Nam antea ... gererentur ante verba Complectebatur libellus posita in A B; Verba 
Nam antea ... gererentur ante verba Complectebatur libellus posita in Elberling SS Kragelund (vide comm.) 

At, tanta tunc erat animi mei impotentia, tanta virium mearum 
fiducia, vt nullis admonitionibus flecti, ac ad saniorem mentem perduci 
potuerim. Salu|berrima enim consilia fomites potius, quam sufflamina 
seueritatis erant. Quocirca quosdam, quos maxime suspectos habebam, 
arreptos exquisitissimis tormentis, ad prodendum libelli autorem, 
impellere tentabam. At, cruciatus mira constantia sustinebant omnes, 
adeo, vt nihil aliud hac crudelitate effectum sit, quam vt odium in furorem 
verterem. Ita praeualebant fata consiliis, et in praecipitia pronus ibam. 

In isto rerum statu, superstiti Principi Hicoba, manus iniicere decreui. 
Consilium istud magno Cancellario Kalac, cui maxime fidebam, aperui. 
Pollicitus quidem ille omnem operam et obedientiam, mox digreditur, 
exsecuturus quod decreueram. At, consilium istud clam detestans, 
Principi insidias detexit, amboque in vrbis arcem munitissimam se 

receperunt, vbi, praesidiariis militibus in concionem vocatis, statum 
praesentem pathetice exposuit, et, cum lacrymae ac gemitus periclitantis 
Principis haud leue pondus orationi illius adderent, arma capiunt omnes, 
polliciti, pro salute Principis pectora op|posituros. Hinc sagacissimus 
Cancellarius animis, dum calerent, vsurus, in verba Principis omnes 
iurare adegit, nuntiosque, clam ad alios, quos in me male animatos 
nouerat, illico misit, eosdemque ad arma capienda contra tyrannum, qui 
veterem stirpem regiam penitus exscindere moliebatur, acuebat. Igitur 
armati 


Conueniunt, quibus aut odium crudele tyranni 
Aut metus acer erat, 


ac cum praesidiariis arma socia iungunt. Dum reditum Cancellarii 
exspectabam, 


Nuntius ingenti per regia tecta tumultu 

Ecce ruit, magnis arcem terroribus implet! 
Indicat, armatos totis descendere campis, 
Regem ad supplicium praesenti morte petentes. 


Suadet tunc Tomopoloko maturum in Tanachin receptum: agedum! 
inquit, conscribamus in patria mea exercitum, et hic, quo nunc omnia 
ardent, conticescet furor. Haec audita instabilem animum varié] 5, variae A; 
variae SS (SS varié in app. commendat.) mouerunt, alternantibus timoris ac fidu | ciae 
causis. ] 5. causis, 4 Tandem monitis illius obtemperans, Quamam sine 
obstaculo, cum causa gliscentis seditionis adhuc plerosque lateret, reliqui. 
Postquam ad limites Tanachitarum perueneram, omnes, qui arma ferre 
poterant, adesse iubeo. Hinc exercitu 40000 militum, quorum plerique 
Tanachitae erant, parato, iter remetior, sperans ex accessione 
Quamitarum, qui in fide permanserant, insigne exercitus mei 
incrementum. At, vana me spe lactabam: nam pro copiis auxiliaribus, 
quas stolide mihi pollicebar, obuium habui fecialem cum literis, nomine 
Principis scriptis. In hisce bellum mihi legitimum, tanquam fraudulento 
inuasori, indicitur, simulque nuntiatur, in vinculis teneri coniugem cum 
filio ex ea nato. Paulo post discessum fecialis exercitum Quamiticum cum 
principe rebelli conspicamur. Et cum exercitus hic ingenti tormentorum 
copia instructus esset, aleam certaminis subire non sustinui, antequam 
auctae forent vires: quocirca subsistens, castra aggeribus ac munimentis] 

A, munimentis B firmaui. At, cum animaduerterem, milites meos ad hostes 
clam transfugere, ac hostilem exercitum noua exspectare sup |plementa, 
hortantibus Ducibus, nec refragante Tomopoloko, confligere decreui. 
Pugnatum est in eadem planitie, vbi aliquot abhinc annis decretorio isto 
certamine profligati fuerunt Tanachitae. Hostium tormentis ordines 
nostri mox turbabantur, doluitque me valde, ] 4 5; àoluique valde, me Elberling 
propriis commentis impugnari, ac armis, quae ipse formaueram, vinci. 
Aliquandiu tamen milites mei impetum rebellium sustinuerunt, donec 
Tomopolokus , fortiter dimicans, globo tormenti traiectus caderet. Tunc 
versis tergis, latebras montium ac syluarum quaerimus. Ipse in rupem 
enixus, inde in vallem subiectam me praecipitem dedi. Ibi aliquandiu 
subsistens, calamitatem meam, seu potius stultitiam, seris lacrimis ac 
suspiriis damnabam. Et tanta tunc erat animi mei perturbatio, vt 
diadema, seu tegumentum capitis, radiis solaribus interstinctum, et quod 
me proderet, abiicere negligerem. Postquam dimidiam fere horam in ista 
conualli trepidus consederam, audiebam voces rupem scandentium, ac 
cum fremitu fugientem ad poenam deposcentium. Fugam hinc 
circumspectans, latebras quaerebam. 


Sylua fuit late dumis atque ilice nigra 
Horrida, quam densi complebant vndique sentes. 


Illuc properantem 
Rara per occultos abduxit semita calles 


vsque ad cauernam ] cauervam A B; cauernam ed1754, ante quam paulum substiti, 
aegre ex cursu animam reciprocans: mox vero in eandem, more serpentis 
humum corpore verrens, irrepsi, et, cum cauernam valde profundam ac 
deuexam, licet non praeruptam, animaduerterem, vltima adyta penetrare 
decreui. At spatium centum circiter passuum emensus, in locum 
abruptum incido, vnde tanquam fulmine deturbatus per spissas feror 
tenebras et perpetuam noctem, donec tandem creperum quoddam lumen, 


Quale per incertam lunam sub luce maligna 


reddi solet, conspicor. Cum luminis istius augmento sensim diminuitur 
cadentis impetus, adeo, vt leui nisu, tanquam ex vndis enatans, inter 
rupes quasdam saluus emerserim, quas summo cum animi stupore 

easdem esse videbam, e quibus ante |aliquot annos in subterranea 
praecipitatus fueram. Causam vero languescentis impetus, didici post 
aliquam meditationem, nasci e qualitate athmosphaerae superioris, quae 
pondere suo magis grauis est quam subterranea: nam nisi grauior esset 
nostra, eandem sortem in ascensu habiturus fuissem, quam in descensu, 
et sublimis forsitan per aérem vsque ad regionem lunae delatus fuissem. 
Hanc tamen hypothesin maturiori Physicorum examini submitto. 


CAPVT XVI. 
REDITVS IN PATRIAM, 
ET 
FINIS QVINTAE MONARCHIAE. 


Tacebam diu inter rupes omni sensu destitutus, magnas enim in cerebro 
turbas ciebant tam lapsus ipse, quam mira ista metamorphosis, qua breui 
me e fundatore quintae Monarchiae in pauperem et famelicum 
Baccalaureum transformatum videbam. Et sane casus iste stupendus adeo 
ac poéticus erat, vt vel optime constituti cerebri compagem facile posset 
turbare. Interrogare igitur animum coepi, an vera essent, quae videbam, 
an vero somnium errantes luderet oculos. Deferuescente non nihil aestu, 
postquam paulo ad me redire coepi, stupori succedunt dolor ac 
indignatio. 


Tunc duplices cum voce manus ad sidera tendo: 

[Omnipotens Genitor! tanton' me crimine dignum 

Duxisti? et tales voluisti expendere poenas? 

Quo feror? vnde abii? quae me fuga, quemque reducet] A 5; reducit 
Elberling SS ? 


Et sane, si reuoluantur Annales] Annales, A 8 ac Historiae tam remotioris, 
quam nostri aeui, vix exemplum tanti casus occurret, nisi forte in 
Nabocodonosore, qui e maximo terrae Monarcha, in feram, syluis 
inerrantem, transformatus fuit. Eadem ego fortunae ludibria expertus 

sum: extorquentur mihi paucis horae momentis duo magna Imperia, cum 
viginti fere Regnis, quorum solae vmbrae ac vanae imagines supererant; 
Monarcha nuper fueram, iam scholarchae aut ludimagistri munus in 
patria vix sperare poteram: solis Legatus vocabar, iam vero ob inopiam 
famulum Episcopi vel Praepositi cuiusdam fore verebar: comites me 
nuper tenebant gloria, spes, salus, victoria, iam vero cura, miseriae, 
aegritudo, lacrymae, lamentatio. Denique quasi solstitialis herba 
paulisper fui: repente exorsus sum, repente occidi. Vt breui praecidam: 
dolor, indignatio, solicitudo, |ira, desperatio, tot in animo fluctus ciebant, 
vt modo 


— — erudum per costas exigere ensem, 


modo in cauernam, ex qua emerseram, me rursus praecipitem dare non 
dubitauerim, exploraturus ] 4. exploraturum 7 , ecquid melius succederet 
secunda expeditio subterranea: 


Ter conatus vtramque viam, ter vtramque reliqui. 


A consilio maxime reuocarunt cura animae, ac religionis Christianae 
principia, quae prohibent indemnatum spiritum, antequam fata poscunt, 
effundere. 

Descendere igitur de monte per asperum istum et angustum callem, 
qui in Sanduicum ducit, conabar. At, cum profundis meditationibus 
distracta mens esset, identidem in itinere cespitabam: nam in 
contemplatione quintae istius Monarchiae totus animus defixus erat. 
Haec vanis imaginibus, recentibus tamen, pertinaciter adeo animo 
oberrabat, vt mentem mihi penitus excuteret. Et sane, iactura dignitatis 
ac potentiae tanta erat, vt nullis in |patria emolumentis compensari posse 
iudicarem. Fingebam, Prouinciae Bergensis, aut, quod maius esset, totius 
Noruegiae Praefecturam mihi deferendam: at qualis compensatio? quale 
solatium tot Imperiorum nuper Monarchae, ac Conditori? decreui tamen, 
praefecturam, si qua forte mihi in patria offerretur, non omnino respuere. 
Postquam medium itineris emensus eram, pueros quosdam in conspectu 
habui, quos nutu ad me inuitans, opem eorum implorabam his verbis: 
Ieru Pikal Salim, id quod lingua Quamitica denotat: monstrate mihi 
semitam. At pueri ad visum hominis, vestibus peregrinis amicti, ac 
pileum radiis solaribus fulgentem gestantis, trepidantes, edito horrendo 
clamore, e rupibus se praecipitant, adeo, vt tardius me incedentem, ac per 

rupium fragmenta saucios pedes trahentem occupent, horaque citius in 
Sanduicum veniant, vbi totum vicum terrore complent, sancte iurantes, 
vidisse se inter rupes errantem sutorem Hierosolymitanum, solaribus 
radiis coruscum, et crebris suspiriis vulnus animi prodentem. 
Quaerentibus paganis, vnde scirent, sutorem esse Hierosolymita |num, 
respondebant, me ipsum nomen et patriam indicasse. Errorem hunc 
natum coniiciebam e male intellectis verbis Ieru Pikel] A 5; Pikal ed1754 Elberling 
Kragelund Salim. Totus hinc vicus commouetur, nemine de rei veritate 
dubitante, maxime cum nuper recocta esset fabula de isto ambulante 
sutore, idemque diceretur non ita pridem Hamburgi apparuisse. 
Inclinante ad vesperam die, cum ipse Sanduicum venerim, 
conglobatos in vnum conspicabar totius tractus incolas, quos insitum 
mortalibus studium, inusitata noscendi, vndique exciuerat. Hi nouum 
hospitem excepturi, ad radices montium diu suspensi steterant, statim 
vero ac loquentem me audirent, panico quasi terrore perciti, diffugiunt 
omnes, praeter vnum senem, qui caeteris audacior, loco non mouit. Hunc 
mox alloquor, rogans, velletne hospitio errantem excipere. Quaerebat ille: 


— — — Quibus orbis ab oris? 
Quid genus? vnde domo? 


Ad haec ego: 


Suspirans, imoque trahens a pectore vocem: 
[Si vacet annales nostrorum audire laborum, 
Ante diem clauso componet vesper olympo, 


"quam haec absoluero, intra limina vero tecti receptus, seriem pandam 
fatorum, quae fidem superare videntur, et quorum exemplum nulla 
suppeditabit historia." Nouitatis auidus senex, manu tunc prehensum, me 
ad tectum ducit, damnans intempestiuum popularium metum, qui ad 
quamuis ignotam faciem, tanquam ad aspectum cometae, trepidant. 
Admissus intra tecti limina, frigidam posco, qua sitim depellerem. Ipse 
mihi mox poculum zytho plenum affert, cum nec vxor, nec ancillae prae 
metu adesse sint ausae. Exhausto poculo, ac sitis ardore sedato, ita loqui 
exorsus sum: "Vides hic hominem, diris iactatum procellis, ac tot fortunae 
ludibria, quot] quod A B; quot Elberling, quod ss nemo mortalium vnquam subierit, 
expertum. Constat quidem, puncto temporis maximarum saepe rerum 
momenta verti: at ea, quae mihi acciderunt, omnem fidem exsuperant." 

Namque meus casus nec multis cognitus est, nec 
Tritus, et e medio fortunae ductus aceruo. 


Ad haec regessit hospes, sortem hanc esse diu errantium: quot enim 
vicissitudines, quot casus 1600 annorum peregrinatio non pariat] A pariet 7 
? Non cepi mentem illius, quocirca rogabam, quid per istos mille et 
sexcentos annos sibi vellet. Si fides, inquit ille, historiis sit adhibenda, 
iam 1600 anni sunt, ex quibus deleta fuit Hierosolyma: non dubito, vir 
summe venerabilis, quin tempore istius excidii aetate iam prouectior 
fueris; nam, si ista, quae de te narrantur, vera sint, possunt natales tui 
ad principatum Tiberii referri. His dictis, obmutui, senem delirare 
putans, moxque indicaui, huic orationi Oedipo opus esse coniectore. At 
affert ille tabulam, in qua expressa erat imago Templi Hierosolymitani, 
rogans, ecquid multum ab archetypo aberret ] abberret A B; aberret 21754 pictura. 
Hinc in summo meo dolore a risu non temperans, causam perplexi adeo 
sermonis rogo. Respondet ille: *vtrum in errore verser, necne, ignoro. 
Testantur huius loci incolae, te esse illum in |historiis decantatum 
sutorem Hierosolymitanum, qui a Christi tempore totum orbem pererras] 
A B; pererrat Elberling SS, pererras Kragelund . At, quo attentius te intueor, eo magis ad 
animum reuoco veterem amicum, qui duodecim abhinc annis in apice 
huius montis periit." Ad haec verba dissipata oculorum caligine, veterem 
meum amicum Abelinum, cuius domum Bergis saepe frequentaueram, 
agnosco. In amplexus mox ruo, collumque ipsius ambobus lacertis 
inuadens: "teneone te, inquam, Abeline! vix hoc iam oculis meis, vix 
manibus credo: vides iam Klimium tuum, ex orco redeuntem: idem sum, 
qui ante hos duodecim annos in cauernam praeceps iuerim." Ille 
insperato hoc phaenomeno confusus, 


Non aliter stupuit, quam qui Iouis ignibus ictus 
Viuit, et est vitae nescius ipse suae. 


Video, ait, Klimii mei faciem, nota vox aures meas ferit: nam 
Sic oculos, sic ille manus, sic ora ferebat. 


^At, quamuis neminem Klimio magis geminum viderim, sensibus tamen 
3720 gmeis fidere nec possum, nec debeo, mortui |enim hodie non resurgunt: 

efficacioribus opus est testibus ac argumentis, vt verbis tuis fidem 
adhibeam." 

Hinc, vt incredulitatem illius expugnarem, exerte partiteque 
recensebam ea, quae inter nos acta olim fuerunt. Quo audito, animi 
tandem nubes remouetur, in amplexus mei ac lacrymas simul ibat, altum 
exclamans. "Video iam ipsum hominem, cuius laruam me videre 
credebam: at, expone mihi, vbinam gentium tanto temporis spatio 
delituisti, et vbinam mirum istum et barbarum habitum nactus es." Tunc 
ego ordine omnia, quae casum meum insecuta sunt, pandere exorsus 
sum, attenteque ille perorantem audiuit, donec ad planetam Nazar et 
Arbores, loquela ac ratione praeditas, ventum sit. Tunc impatiens: 
"quicquid, ait, vel ineptire possunt somnia, vel fabricare insania, vel 
delirare temulentia, id omne in te promiscue conspicitur: crederem potius 
cum plebe nostra, in manus lemurum te cecidisse: nam verisimiles hae 
nugae plebeiae prae tuo itinere subterraneo videntur."] 5, videntur. A 
Suppliciter orabam, vt patienter aures praebe|ret, donec telam orationis, 
quam exorsus eram, pertexerem, et, impetrato silentio exponere 
pergebam, quae in subterraneis mihi porro acciderant] 4. aciderant 5 , diuersa 
quae expertus eram fata, et tandem, quod maximae, quae vnquam in 
terris extiterit, Monarchiae Conditor fuissem. Haec omnia suspicionem, 
quam de commercio meo cum Faunis aut Satyris conceperat, adauxerunt] 
adauxit A, adauxerut B; adauxerunt Elberling , crediditque, praestigiis eorundem me 
illusum, nubem pro Iunone amplexum. Et, quo certius exploraret 
incantationis aut veneficii huius effectum, aut quo vsque deliria mea 
procederent, coepit de statu beatorum et damnatorum, de campis elysiis, 
aliisque id genus rebus quaerere. Animaduertens ego, quorsum tenderet 
oratio: *non iniquo, inquam, animo istam tuam incredulitatem fero, cum 
narratio mea cuiuis homini fabulosa ac poética videri debeat; ea enim, 
quae mihi acciderunt, portentosa adeo sunt, vt omnem fidem humanam 
proscribant. Iureiurando sancte testor, nihil a me fictum aut additum, sed 
cuncta, prout mihi euenerunt, simpliciter ac ingenue exposuisse." Ille vero 
in incredulitate sua |perseuerans petiit, vt aliquot dies quieti darem, cum 
speraret, interea temporis exsaevituras has in cerebro motas procellas. 

Postquam integrum octiduum in domo illius delitueram, sat mihi 
quietis concessum iudicans hospes] hospes, A B; hospes Elberling, hospes, SS Kragelund 
ad lustrandam capitis insaniam, ad historiam itineris subterranei, cuius 
perpetuum interea temporis indictum fuerat silentium, relabitur. 

Sperabat tunc, in fumum abiisse quintam Monarchiam, cum subiectis 
viginti regnis ac principatibus, penitusque adeo euanuisse, vt ne minimi 
quidem oppidi aut vici imago remaneret. At, cum eadem qua singula, qua 
vniuersa, et eodem ordine, me repetere audiret, cumque narrationis 
epilogo pertinacem hanc illi exprobrarem incredulitatem, ac insuper facta 
quaedam opponerem, quae ipse mihi concedere cogeretur, nempe, quod 
duodecim abhinc annis in cauernam praeceps iuissem, et quod ignoto ac 
peregrino cultu tandem in patriam rediissem, animi pendere coepit, nec 
quid regereret in promptu habuit. Attonitum iam, ac pedem retrahentem 
acri|ter vrgeo, monstrando, longe absurdius itinere hoc esse hypothesin] 
essehypothesin A 1llius, de monstris ac lemuribus, antra montium 
inhabitantibus: nam mera haec esse somnia, ad aniles fabulas releganda, 
diuersos vero magni nominis Philosophos, concauam esse terram, et 
alium orbem minorem nostro contineri, statuisse: veritatem huius 
sententiae experientia me edoctum, sensibus propriis obniti nequire. 

His tandem argumentis victus: "^tua,] tua A B; Tua, Elberling, tua (SS "tua", in app. 
commendat) Ss inquit, constantia in affirmandis his, quorum fictio nullum tibi 
emolumentum aut commodum afferat, indocilem meum animum iam 
plane expugnauit." Ita de veritate persuasus, narrationem hanc fusius 
integrare iussit. Mire illi placuit, quod de planeta Nazar narrabam, in 
primis de principatu Potuano, cuius leges ac instituta normas aiebat, ad 
quas omnes Respublicae] Reipublicae A B; respublicae Elberling, Reipublicae SS effingi 
deberent. Animaduerterat, descriptionem optime concinnati Principatus, 
e turbidi hominis cerebro fluere non posse: dictata enim diuina verius 
quam humana videbantur; quocirca, ne, quae audiuerat] 4, audiuerant B , 
animo exciderent, in literas omnia, me dictante, misit. 

|Postquam penitus iam conuictum senseram, de me ipso solicitus, 
quid porro in isto rerum statu faciendum, aut quamnam in patria sortem, 
post tot in orbe subterraneo res gestas, mihi ominaretur, quaerebam. 
Tunc ille: *Suadeo, vt nemini mortalium hos casus aperias, 


Queis placeas pueris et declamatio fias. 


Nostine zelum sacerdotum nostrorum: hi, quoniam proscribere solent 
eos, qui motum terrae ac quietem solis statuunt, te, de sole ac planetis 
subterraneis dissertantem, impium, ac Christiana ciuitate indignum, 
pronuntiabunt. Quot non lapides mouebit, quot non fulmina in te vibrabit 
solus Magister Rupertus? ille, qui anno superiori, ciuem ad publicam 

damnabat poenitentiam, ob id solum, quod Antipodes statuerat: ignis 
supplicio expiandam iudicabit doctrinam istam de nouo orbe. Suadeo 
igitur, ac moneo, vt aeternum sepulta haec sint, et vt quiete aliquamdiu 
apud me maneas." Vestes mox subterraneas me abiicere iubet, cum nouis 
commutandas: porro omnes, qui studio videndi sutoris Hierosolymitani 
|accurrebant, ab introitu domus solicite arcebat, indicans, sutorem istum 
subito disparuisse. Attamen rumor iste per totam regionem breui 
percrebuit, et omnes templorum suggestus] suggestus, A B; suggestus Elberling, 
suggestus, SS Kragelund et pulpita praedictionibus, vaticiniis, et imminentibus 
malis, hanc apparitionem secuturis, personabant. Nam dicebatur in 
Sanduicum venisse sutor Hierosolymitanus, irae coelestis praeco, 
populum ad poenitentiam hortaturus. Et cum eundo crescere soleat fama, 
variis additionibus interpolatur fabula. Ita nonnulli narrabant, mundi 
interitum praedixisse sutorem, terminumque S. Iohannis posuisse, intra 
quem omnia, nisi resipiscerent mortales, conflagrarent, et id genus alia. 
Tantos haec vaticinia motus in certa quadam parochia ciebant, vt rustici 
agros incultos relinquerent, cum ob mundi interitum nullam exspectarent 
messem. Hinc parochiae eiusdem Pastor Mag. Nicolaus, veritus, ne 
decimis, aliisque reditibus defraudaretur, paganis indicabat, in annum 
sequentem prorogatum esse diem extremi iudicii, quocirca non 
dubitarent, ad solitos labores redire. Et cum solis mihi et hospiti meo 
causa harum |nugarum nota esset, perpetua nobis risui materia dabatur. 
Tandem, cum diutius in aliena domo delitescere nequirem, opusque 
esset, vt in publicum tandem prodirem, studiosum me Nidrosiensem, 
sanguine sibi iunctum, qui nuper in hanc prouinciam diuerterat, fingit 
hospes. Mox tanto ardore me Episcopo Bergensi, qua verbis, qua literis 
commendabat, vt Vir summe venerabilis primum scholae vacantem 
Rectoratum mihi tandem polliceatur. Munus istud ad palatum maxime 
mihi erat, cum statui isti, quo excideram, quodammodo conuenire 
videretur. Nam scholae Rectoratus est imago ac simulacrum regii Imperii. 
Ferulae scholasticae saepe cum sceptris confunduntur, et cathedra 
thronus, siue solium non raro audit. At, cum diu nulla esset vacatio, et 
matura opus esset promotione, quo famem e labris abigerem, statui, 
quicquid primum mihi oblatum foret, amplecti. Paulo post commodum 
moritur aedituus Templi Crucis, cui successorem me nominabat 
Episcopus. Ridicula videbatur promotio tot Imperiorum |nuper 
Monarchae. At, cum homines nil magis ridiculos faciat, quam paupertas, 

et stultum sit, aquam turbidam respuere, vbi sitis fauces tenet, munus 
hoc, gratiose mihi oblatum non recusans, quiete ac philosophice in eodem 
officio iam consenesco. Paulo post istam transformationem honestum 
mihi matrimonium offertur cum filia mercatoris cuiusdam Bergensis, 
nomine Magdalena. Placuit mihi virgo: at, cum verisimile esset, adhuc 
viuere Imperatricem Quamae, verebar, ne Magdalenam ducens, 
polygamiae crimine me polluerem. At Dominus Abelinus, in cuius sinum, 
quicquid circa praecordia erat, effundere consueueram, scrupulum hunc 
damnauit, ac stoliditatem dubitationis tot argumentis euicit, vt virginem 
tandem istam thalami sociam mihi deligere non dubitauerim. 

Cum hac Magdalena 


Coniugium per sex annos sine crimine concors 
Vnum habeo. 


|Fata tamen mea subterranea eidem nunquam indicaui. At, cum 
splendoris istud fastigium, vnde decideram, animo penitus delere 
nequeam, signa quaedam per interualla emicuerunt et actiones, quae 
statui praesenti parum conueniunt. Geniti sunt ex hoc connubio tres filii, 
Christiernus, Ianus, et Casparus, adeo, vt in totum quatuor mihi sint, 
modo Princeps Quamiticus adhuc in viuis sit. 


HVC VSQVE 
MANVSCRIPTVM 
NICOLAI KLIMII. 

SEQVITVR 
ADDITAMENTVM ABELINI. 


Vitam protraxit Nicolaus Klimius vsque] 5, vsquae 4 ad annum 1695. 
Interea temporis integritate, ac morum sanctitate omnes sibi deuinctos 
reddidit. Succensuit illi tantum per interualla Pastor Templi Crucis, ob 
nimiam grauitatem, quam e fastu ac supercilio venire autumabat. Ego 


vero, cui fata viri erant perspecta, mirabar potius modestiam, 
humilitatem, ac patientiam, qua tot imperiorum Monarcha ignobili adeo 
munere sit functus. At apud alios, quibus stupenda huius viri 
metamorphosis incognita erat, superbiae notam penitus effugere 
nequibat. Solebat statis anni temporibus, dum vires permitterent, 
montem ascendere, ibique cauernam istam, vnde emerserat, auide 
intueri. Et notarunt amici, madente lacry|mis vultu ac tumidis oculis inde 
eum redire solitum, integrumque mox diem in museo solum, et a 
commercio omnium remotum delituisse. Vxor somniantem quoque de 
exercitibus terrestribus ac naualibus locutum testabatur. Mentis auocatio 
eo vsque progrediebatur, vt Prouinciae Bergensis Praefectum semel ad se 
illico venire iusserit. Has animi turbas a nimio studendi ardore fluere 
iudicans vxor, de sanitate eius, quam dubiam suspicabatur, valde anxia 
erat. Bibliotheca eius maximam partem e libris politicis constabat, et cum 
eiusmodi librorum apparatus aedituo parum conuenire crederetur, eo 
quoque nomine reprehensus a nonnullis fuit. Itinerarii huius, propria 
autoris manu exarati, vnicum tantum exemplar, quod in custodia mea 
asseruatur, extat. Saepe typis hoc opus euulgare molientem variae 
praegnantes causae a consilio auocarunt. 

